
Prefață 
la ediția a II-a 


O idee originală, pusă în lucrare cu puterea de convingere şi energia ce o 
caracterizează pe colega dr. Alexandrina Ioniţă, director al Casei Editoriale Demiurg, 
a făcut ca acestei cărți să-i fie rezervat privilegiul de a cunoaşte, la treizeci de ani 
de la apariţie, o a doua ediţie, după ce prima a fost primită extrem de favorabil, atât 
prin difuzarea unui tiraj incredibil pentru epoca actuală, cât şi prin reacţiile criticii 
de specialitate (imediat după publicare şi în anul următor, au apărut nu mai putin de 
zece prezentări şi recenzii în reviste de specialitate sau/şi de cultură; vezi Anexa de 
la sfârşitul volumului). ! 

Pentru autor, această idee a fost şi rămâne o provocare, din mai multe motive. 
În primul rând, față de schimbările într-adevăr spectaculare ce au intervenit nu 
numai în studiile privind lexicul şi chiar frazeologia, ci şi în aşteptările cititorilor de 
carte de specialitate, reluarea, ca atare, a unor texte scrise în urmă cu câteva decenii 
poate să pară sau hazardată, sau inutilă. Desi aceste bariere, pe care le-am considerat în 
etapa luării unei decizii privind tipărirea, persistă si după ce actul respectiv s-a 
produs, acceptarea provocării a urmat unei analize sub semnul mai multor rațiuni. 

Când te ocupi de istoria cuvintelor şi de biografia expresiilor idiomatice, nu 
schimbările în ceea ce priveşte metoda de cercetare contează în primul rând la 
republicarea unui text, ci, mai ales, faptul de a şti dacă rezultatele la care ai ajuns 
cu destul timp în urmă mai sunt valabile sau nu, iar, din alt punct de vedere, dacă 
obiectul preocupărilor tale de atunci mai interesează pe cineva. 

Întrucât riscul de a afla răspunsul la cea de a doua întrebare şi l-a asumat 
Casa Editorială Demiurg (oricum, noi n-am descurajat-o, dat fiind interesul real al 
publicului pentru probleme de explicare a vocabularului şi de cultivare a limbii din 
rubrici de la diferite publicaţii periodice şi din emisiuni de la diferite posturi de 
radio şi de televiziune), responsabilitatea de a răspunde la prima întrebare i-a revenit 
autorului. 

Deşi, în principiu, volumul Lexic românesc. Cuvinte, metafore, expresii, 
tipărit în 1980, la Editura Științifică şi Enciclopedică, se adresa și unui public mai 
larg, hotărârea de a-l republica s-a datorat, în primul rând, poate în mod paradoxal, 
unor considerente referitoare la exegeza lingvistică. Anume, am constatat că unele 
dintre ideile apreciate de către recenzenti ai primei ediţii nu doar ca originale, ci şi 
importante, în special pentru studiul frazeologiei, au fost sancţionate de timp si sunt 
cotate ca atare şi de specialişti contemporani. 

În afara faptului că titlul respectiv figurează frecvent în bibliografia unor lucrări 
de strictă specialitate, o anumită teză, aceea a existenței a două „categorii idiomatice”, 
cele numite expresii „imaginare”, respectiv „copii ale realității”, reținută, în recenzia ei, 

de regretata colegă Luiza Seche, fostă cercetător ştiinţific la Institutul de 
Lingvistică „Iorgu Iordan — Al. Rosetti” de la Bucureşti al Academiei Române, s-a 
dovedit o clasificare esențială pentru literatura de profil şi este avută în vedere ca 
operațională în lucrări de sinteză. Dacă ea este preluată, cu trimiterea de rigoare, şi 
de un specialist în domeniu, profesorul Gheorghe Coltun, de la Universitatea de 
Stat din Moldova, în cartea sa Frazeologia limbii române (Editura Arc, Chişinău, 
2000, p. 160 - 161), autorul unei lucrări consacrate studierii vocabularului limbii 
române, Petru Zugun, preia (parțial) această clasificare ca pe un bun comun, trimițând, 
pur și simplu, la expresii „câpii ale realității”, iar, pe de altă parte, la expresii la 
baza cărora stă ironia (Lexicologia limbii române, Tehnoress, Iaşi, 2000, p. 34 - 35). 

Fireşte, această distincţie (fără a fi impusă ex cathedra!) şi-a verificat relevanta 
şi a fost aplicată în lucrări, abordând teme diferite, ale doctoranzilor autorului, 
dintre care trimitem doar la câteva, cum sunt, de exemplu, frazeologia comparată : 
(Casia Zaharia, Expresiile idiomatice în procesul comunicării. Abordare contrastivă 
pe terenul limbilor română şi germană, Editura Universităţii „Alexandru Ioan 
Cuza”, Iaşi, 2004 p. 86 - 88), variaţia frazeologică (Cristinel Munteanu, Sinonimia 
Jrazeologicä în limba română din perspectiva lingvisticii integrale, Editura 
„Independența Economică”, Piteşti, 2007, p. 114), respectiv considerarea aspectelor 
de antropologie culturală şi lingvistică în generarea şi funcţionarea unei familii 
frazeologice (Petronela Găbureanu-Savin, Frazeologia românească privitoare la 
alimentaţia omului, sub tipar la Editura Universităţii „Alexandru Ioan Cuza”). 

Tot aşa, clasificarea, originală, a expresiilor după criteriul „suport lexical 
marcat şi nemarcat temporal”, sesizată de Elena Comsulea, cercetător ştiinţific la 
Institutul de Lingvistică si Istorie Literară „Sextil Puşcariu” al Filialei Cluj-Napoca 
a Academiei Române, a fost preluată de profesorul Gheorghe Coltun, de la 
Universitatea de Stat din Moldova, în opera sa de sinteză deja citată (passim). 

Aşadar, constatând că lucrarea este cunoscută şi are circulaţie în mediul 
specialiştilor din diferite domenii ale lingvisticii şi dacă cercetările autorului 
privitoare la expresiile idiomatice ale limbii române, continuate, s-au concretizat 
într-un dicţionar de profil, intitulat, la a doua ediţie, din 2001, Pînă-n pînzele albe. 
Expresii româneşti. Biografii — motivații, am considerat că, la rândul ei, 
prezentarea lexicului poate să fie completată cu o dimensiune absentă în prima 
ediție, anume cu aceea a lingvisticii textului, preocupare a autorului din ultimii ani. 
Ca rezultat, Suplimentul la această ediţie cuprinde, ca abordare din perspectiva 
pragmaticii, analiza unui important set de neologisme din limbajul public şi 
publicistic contemporan, în secţiunile intitulate Termeni de ideologizare din „noua 
limbă de lemn” şi Eufemismul subversiv de legitimare. 

Astfel, studiile de preocupare recentă, scrise în ultimul timp, nu au fost 
integrate în secțiunile publicate anterior, care sunt reproduse identic în ediția de faţă, 
fără eliminarea de afirmaţii sau nume care, astăzi, ar putea fi socotite, eventual, drept 
„compromițătoare”, dar şi fără completarea bibliografiei (inclusiv a bazei de date din 
domeniul lexicografiei şi al geografiei lingvistice), respectiv a unor explicaţii sau 
demonstrații; acestea din urmă, în special în ceea ce priveşte expresiile idiomatice, se 
găsesc, însă, în articolele tematice din dicționarul din 2001, citat mai sus. 

Intervențiile în text, minime, se referă, în mod constant, la aplicarea normelor 
de scriere din Dicţionarul ortografic, ortoepic şi morfologic al limbii române 
(DOOM2, 2005), ca şi la eliminarea unor cacofonii, deşi tolerabile (una dintre 
acestea semnalată chiar într-un manual de jurnalism, este drept, într-o companie 
mai mult decât onorabilă de autori culpabili pe acelaşi teren!). Am intervenit, 
extrem de rar, şi la clarificarea unor exprimări pe care, acum, le-am considerat 
ameliorabile din perspectiva preciziei. | 

Tot în ceea ce priveşte reflectarea... trecutului, am putut constata, prin 
registrul exprimării, uneori chiar uşor patetic, cât de mult datorez, şi nu numai în 
această privință, impresiei deosebite pe care mi-a făcut-o, în anii premergători 
redactării Lexicului românesc, lectura unei cărți prohibite în timpul anilor de 
facultate (fiind depozitată la „Fondul S” = secret); este vorba de Limba română. 
Privire generală, carte de mare erudiție si de pătrundere a spiritului limbii şi a 
subtilitätilor vorbirii (dar în a căror expresie sensibilitatea nu este ocolită!), 


publicată în 1940 de Sextil Puşcariu, un lingvist pe care îl consider, mereu, un 


maestru nu doar în ceea ce priveşte ştiinţa, ci şi deontologia. 
* 


La republicarea Lexicului românesc, preiau declaraţia înscrisă pe coperta a 
patra de la prima ediţie: | 

„Obiectivul principal al lucrării de faţă îl constituie o analiză privind 
crearea, evoluţia, tipologia şi capacitatea de plasticizare a expresiilor idiomatice, 
cele mai elocvente contexte lingvistice pentru înfățișarea cuvintelor ca produse 
șlefuite de gândire, la lumina si, cel mai des, la căldura sensibilităţii. 

Întrucât cartea se adresează şi unui public larg, interesat de problemele 
limbii, pentru a facilita descifrarea elementelor „tehnice” ale acestei discuţii, 
prima parte a fost concepută ca o introducere generală consacrată unor fapte 
referitoare la istoria cuvintelor româneşti, de semiotică şi de semantică, care se 
reflectă în funcţionarea expresiilor idiomatice ca elemente ale lexicului”. | 

Este o prezentare la care subscriu şi astăzi, adresând calde mulţumiri 
colegei Alexandrina Ioniţă, care, patronând „Demiurgul”, mi-a dat posibilitatea să 
fac, din nou, şi această mărturisire editorială. 


Iaşi, aprilie 2011 Stelian Dumistrăcel 

LEXIC ROMÁNESC 


ARGUMENT: LECTIA CUVINTELOR 


Limba română este o partitură compusă în curs de aproape două milenii şi 
constituie una dintre principalele creaţii spirituale ale poporului trăind în spaţiul 
geografic însemnat de Carpaţi şi Dunăre. Cu diferite mijloace şi sensibilitäfi, 
corespunzând dezvoltării generale a posibilităţilor Spiritului dar şi cristalizării 
conştiinţei de sine a neamului, această partitură a Jost transcrisă, descifiată şi 
interpretată peste veacuri. Printre »Copistii” de geniu, printre armonizatori şi 
interpreți se numără diaconul Coresi, Simion Ştefan, Miron Costin, Dimitrie 
Cantemir, Samuil Micu, Petru Maior, Heliade Rădulescu si apoi Hasdeu, 
Alexandru Philippide, Ovid Densusianu. Nevoilor de înțeles si de frumos le-au 
servit, în ultimele cinci-sase decenii, Sextil Puşcariu, Iorgu lordan şi alții. 

Zilele noastre aduc o nouă interpretare a acestei creații, punându-se bazele 
unei sinteze ce corespunde posibilităţilor şi aşteptărilor contemporanilor. Această 
interpretare, la nivelul pe care scrierea partiturii o impune, trebuie să tindă 
spre o formă accesibilă, căci, numai pe această cale, lingvistica poate aspira la 
păstrarea şi consolidarea individualitätii sale ca domeniu al tălmăcirii unui produs 
finisat de spirit: limba, ca formă şi conţinut; altfel, ea îşi poate vedea limitat rolul 
la acela al unei piese din mecanismul cunoașterii omului. Această poziție a 
lingvisticii, mai puţin urmărită, se pare, din interior, este apărată din afară de toţi 
cei interesaţi de problemele limbii care le serveşte nu numai ca mijloc de 
înțelegere, dar în care au şi un subiect de meditaţie şi un bun de pret. 

Cartea de faţă se vrea o pledoarie pentru acest crez în forma pe care am 
considerat-o mai potrivită pentru publicul ce se inițiază la un concert-lecfie sau 
care caută destinderea, la un concert popular, în al cărui program figurează mai 


ales piese de rezistenţă. 
* 


Propunându-ne, ca obiectiv principal, o discuție asupra expresiilor idiomatice 
(creare, evoluție, tipologie, capacitate de plasticizare), contextele lingvistice cele 
mai elocvente pentru înfăţişarea cuvintelor ca produse slefuite de gândire, la 
lumina şi, cel mai des, şi la căldura sensibilităţii, am conceput prima parte ca o 
introducere generală, în care am urmărit câteva dintre principalele aspecte de 
natură să faciliteze descifrarea elementelor „tehnice” ale discuţiei avute în vedere. 
Această optică explică trecerea în revistă a unor fapte privitoare la istoria 
cuvintelor româneşti, de semiotică şi de semantică, care se reflectă în funcționarea 
expresiilor idiomatice ca elemente ale lexicului. Dacă popasul s-a prelungit, 
aceasta se datorează, într-o oarecare măsură, tentafiei de a stărui asupra unor 
exemple edificatoare pe care le oferă vorbirea, graiurile populare. 

Pentru numeroase Japte, interpretări şi sugestii, ne declarăm îndatorat 
lucrărilor citate în bibliografie şi, în primul rând, dicfionarelor, la care 
orice cercetätor al lexicului ajunge în mod inevitabil, chiar când se referă la cele 
mai cunoscute cuvinte şi expresii. Dat fiind specificul lucrării, bibliografia 

„prezentată este însă numai selectivă, iar trimiteri directe au Jost făcute de regulă 
doar când discuția a impus acest lucru în mod deosebit. 
% 

Mulţumim celor Care, Citindu-ne manuscrisul, ne-au dat Sugestii de 
îmbunătățire a textului; printre aceştia se află, în primul rând, profesorii Theodor 
Hristea, referent Ştiinţific, şi Traian Herseni, care a avut bunăvoința de a citi unele 
dintre părțile referitoare la aspecte etnografice. 


Stelian Dumisträcel 
Iaşi, martie 1979 

PARTEA I 
CUVINTE, METAFORE | 


1. ÎN LOC DE INTRODUCERE: 
ORIGINEA SI VÂRSTA CUVINTELOR 


Mosteniri 


În mod curent, se spune că, după origine, cuvintele limbii române se împart 
în două categorii de bază: cuvintele moştenite şi împrumuturile din diferite limbi cu 
care româna a venit în contact în decursul istoriei. La acestea, şi pornind de la ele, 
se adaugă creațiile pe teren românesc, derivate cu sufixe şi prefixe (ca, de exemplu, 
lemn + ar > lemnar; în + lemn + i > înlemni) şi cuvintele compuse. 

Limba pe care o vorbim fiind o limbă romanică, înrudită aşadar cu italiana, 
franceza, spaniola, portugheza, atunci când este vorba de cuvinte moştenite ne 
gândim în mod firesc la fondul latinesc vechi. Termenul moștenire, folosit 
metaforic, presupune însă anumite raporturi de înrudire, bunurile moştenite, în 
speță cuvintele, trecând de la antecesori la urmaşi. Această optică este urmarea 
considerării românei, respectiv a francezei, spaniolei etc. ca fiice ale latinei. De fapt, 
aceste limbi sunt continuatoarele, din diferite zone ale Europei, ale latinei, care a 
evoluat ea însăşi diferit în diferite condiţii istorice şi medii etnice şi lingvistice, în 
fostele provincii romane Dacia, Gallia sau Hispania. Astfel, cuvintele de origine 
latină sunt, de fapt, păstrate în limba română. 


Cuvintele de origine latină 


După statisticile privind originea vocabularului limbii române făcute pe 
baza a diferite dicţionare, elementele latineşti reprezintă cam 20% din total, 
procent care nu reflectă nici pe departe importanța acestor cuvinte în ceea ce 
priveşte utilizarea lor în ansamblul limbii şi mai ales în vorbire. Cuvintele latinesti 
formează majoritatea zdrobitoare (cf. 76) a unor categorii întregi de termeni, 
referitori la noţiuni din domenii constante cum ar fi, în primul rând, omul, descris 
din punctul de vedere al anatomiei (cap, față, ureche, ochi, gură, dinte, limbă, 
mână, picior), al fiziologiei (a asuda, a înghiți, lacrimă, a mânca, a mesteca), al 
vieţii sufleteşti (blând, a cuteza, a uri, a îndura, a plânge, a râde, a suspina), al 

activităţii intelectuale (a cugeta, a cunoaşte, a crede, a înțelege, a şti), al relaţiilor 
numeroşi şi tot atât de importanți sunt şi termenii referitori la mediul înconjurător, 


la natură, numind fenomenele meteorologice (frig, ger, negură, a ninge, nor, 
ploaie, senin, a tuna, vânt), timpul şi diviziunile lui (zi, ieri, mâine, noapte, seară, 

numele zilelor, ale anotimpurilor, ale unor luni), pământul, minerale şi metale (ses, 
lut, piatră, sare, aramă, fier, aur, argint), vegetaţia (floare, foaie, sămânță, 
rădăcină). Sunt predominant latinesti şi cuvintele care denumesc copaci (fag, 
frasin, mesteacăn, pin, salcie), pomi (cireş, măr, păr, prun), cereale (grâu, orz, 
secară), legume (ceapă, lăptucă, pepene, ridiche, varză), vieţuitoare (armäsar, 
miel, bou, cal, câine, capră, oaie, vacă, iepure, lup, pasăre, găină, broască) etc. 

Numeroşi sunt, de asemenea, termenii referitori la diferite însuşiri ale omului 
sau ale obiectelor din jurul său: înalt, scurt, adânc, îngust, aspru, des, frumos, gras, 
neted, rotund, nume de culori: alb, albastru, roşu, negru, galben, vânăt, verde; 
denumiri pentru gust: acru, amar, dulce; acțiuni: a abate, a ajunge, a umbla, a fugi, 
a intra, a merge, a veni, a atinge, a bate, a călca, a ara, a aduce, a căra, a împinge. 

În ceea ce priveşte termenii referitori la o serie de noţiuni din domeniul 
vieţii economice şi sociale, s-a observat că există unele deosebiri, Majoritare, când 
este vorba de ocupaţii cum ar fi agricultura sau creşterea vitelor, cuvintele de 
origine latină sunt mai puţin reprezentate în terminologiile privitoare la prelucrarea 
metalelor sau a lemnului, ca şi la administrație, cultură literară şi şcolară, religie 
(cf. 76). Acest lucru se explică, mai întâi, prin vicisitudinile unor lungi epoci, cum 
a fost aceea a migratiunii popoarelor, si, pe de altă parte, prin faptul că înseşi 
formele de organizare socială au evoluat, iar anumite activități economice s-au 
perfecţionat, împrejurări în care influenţele străine au avut un câmp larg de acţiune. 

Locul important pe care-l ocupă cuvintele de origine latină în vocabularul 
limbii române este ilustrat însă în mod deosebit de frecvenţa utilizării lor în 
vorbire, aspect asupra căruia a atras atenția pentru prima dată Eftimie Murgu 
(Metea, 87) şi a fost fixat în conştiinţa spiritualităţii româneşti de B. P. Hasdeu, 
care a formulat celebra teorie a circulaţiei cuvintelor. Statisticile lui Hasdeu 
şi ale altor lingvişti dovedesc că în texte scrise (si în vorbire) procentul elementelor 
latinesti este mult mai mare decât dacă se face raportarea la un inventar mai mult 
sau mai puţin convențional, cum este orice dicţionar: față de 20 %, procent la care 
ne-am referit mai sus, elementele latinesti apar, după cum a constatat D. Macrea 
(cf. 81), în proporție de peste 48 % în limba poeziilor lui Eminescu, având o 
circulaţie (stabilită pe baza repetării lor) de 83 %. Pe baza unor sondaje, Puşcariu a 
stabilit cifre apropiate si pentru Coşbuc, Ispirescu şi Creangă (cf. 111). 

Pe lângă stabilitate (dovedită de vârsta lor) si puterea de circulaţie, 
importanța elementelor latineşti în compoziţia şi structura vocabularului limbii 
noastre este pusă în evidență de numărul mare de creaţii pe teren românesc, care s- 
au format de la aceste cuvinte, ca şi de valoarea denominativă a acestor derivate. 
Printre cuvintele formate pornind de la om apar nume pentru noțiuni ce aparțin 
gândirii abstracte (omenire, omenesc) şi reflectă o atitudine etică (a omeni pe 
cineva, a fi omenos); ele pot marca un sentiment sau o stare de spirit (omusor, 
omulef şi chiar omănaş). În viaţa de toate zilele, pentru diferite nevoi, omul a 
prelucrat lemnul; dacă este specializat în această meserie, în /emnărit, el se cheamă 
lemnar, iar atelierul lemnărie. Există multe cuvinte care denumesc un lemn mic: 
lemnisor, lemnulef, lemnuş. Despre cineva care a rămas nemişcat din cauza unei 
emoţii sau de frig se spune că a înlemnit. 

În sfârşit, prin vechime și prin circulație se explică bogăţia de sensuri pe 
care le-au căpătat cuvintele din această categorie şi varietatea construcțiilor si 
expresiilor în care sunt întrebuințate. Este destul să ne gândim, din acest punct de 
vedere, la cuvinte cum ar fi cap, mână, braț, Jatä, gură, corn, cuvânt, drac, foc, 
pană, loc, parte etc. 


Cuvintele de origine traco-dacă 


De obicei, prin cuvinte moştenite sunt numite doar cuvintele de origine 
latină din limba română. Aprecierea aceasta, ca o formulare mai mult sau mai putin 
explicită, poate fi întâlnită în numeroase lucrări asupra istoriei limbii române, 
pentru care aria influențelor începe cu studierea elementului autohton. Întrucât însă, 
aşa cum au arătat diverşi lingviști, în perioada contactului latinei dunărene cu limba 
populaţiei autohtone de pe teritoriul Daciei, nu se poate vorbi, de fapt, de o limbă 
română propriu-zisă, această realitate lingvistică fiind ulterioară perioadei cuprinse 
între secolul al V-lea şi al VIII-lea, se poate aprecia că între elementele autohtone 
aparținând substratului limbii române şi împrumuturile cele mai vechi de origine 
veche greacă, germanică si slavă, există o deosebire calitativă care permite ca şi 
primele să fie considerate tot mosteniri, alături de elementele latinești. 

Multe dintre cuvintele de origine latină sunt identificabile şi pentru 
nespecialişti, prin simpla apropiere fonetică de cuvinte din alte limbi romanice, iar 
meritul primei cercetări comparative pe această temă îi revine lui I. Budai-Deleanu, 
care prezintă paralel cuvinte ca băzaie — bataglia, foc — fuoco, joc — gioco; înger — 
ange, gras — gras, cot — coude; muiere — muher, (a) ruga — rogar, îngust — angosto, 

„dovedind originea comună a românei, italienei, francezei şi spaniolei (Ghetie, 57). 

Afirmarea existenței şi identificarea cuvintelor moştenite din limba populaţiei 
autohtone de pe teritoriul Daciei cucerite de romani au făcut însă obiectul unor 
îndelungate cercetări ale lingvistilor şi istoricilor români, dar şi ale unor specialişti 
„germani, bulgari, albanezi. Faptul se datorează inexistentei unor izvoare sigure în 
care să fie înregistrată această limbă, din care nu ni s-au transmis texte. Elementele 
de limbă dacă (sau traco-dacă) apar numai într-un număr de inscripţii, în câteva 
glose cuprinzând nume de plante şi ca nume proprii (toponime si antroponime). 

Pe baza statisticilor, s-a constatat că aproximativ 10 % din cuvintele limbii 
române (ceea ce înseamnă peste o mie dacă ne referim la un inventar de 140 000 de 
cuvinte şi variante, după Dicţionarul limbii române al Academiei) au origine 
nesigură sau necunoscută. Printre ele sunt multe despre care se poate afirma cu siguranță 
că sunt vechi şi au o mare circulație. O parte dintre aceste cuvinte, considerate 
autohtone (Istoria limbii române; Russu, 115), cum sunt abur, baci, balaur, brad, 
brâu, (a se) bucura, căciulă, ceafă, copac, fărâmă, grumaz, pârâu, rânză, sâmbure, 
şopârlă, tarc, vatră, zgardă etc. se găsesc într-o formă apropiată şi în albaneză. 
Acest paralelism a fost explicat fie printr-o sursă comună, substratul carpato- 
balcanic al limbilor română şi albaneză, fie ca rezultat al moştenirii independente în 
cele două limbi, asemănarea datorându-se originii comune, indo-europeană şi, 

prin localizare, balcanică, a limbilor daco-moesiană (de la baza limbii române) şi 
iliră (Care, după unii cercetători, stă la baza limbii albaneze). Cuvinte considerate 
autohtone, stabilite prin comparatia cu mai multe limbi vechi balcanice, sunt si 
argea, baltă, brusture, buză, copil, mal, mazăre, mânz, strungă, zimbru. Pe baza 
comparației cu diferite limbi indo-europene sunt incluse în aceeaşi categorie 
brânză, burtă, doină. 

Dintre cele disputate în ceea ce priveşte originea, dar atribuite de multi 
lingvisti tot fondului autohton, mentionäm cuvinte ca stână, moş, burduf, doică, buc, 
țeapă, coacăză, ştiră. Se adaugă numele proprii, hidronime ca Argeş, Buzău, Dunăre, 
Jiu, Lotru, Mureş, Olt, Siret şi toponime cum sunt Abrud, Hârşova sau Iaşi. 

Frecvente în vorbire, cuvintele moştenite sunt importante şi prin 
semnificaţia categoriilor de noţiuni pe care le denumesc: părți ale corpului (burtă, 
buză, ceafă, şale), înrudirea (copil, mire), aşezările omeneşti (vatră, gard, cătun), 
ocupaţii (strungă, brânză, grapă, mazăre, gardină, cursă), îmbrăcăminte (căciulă, 
căpută, bumb). Raportul dintre cuvintele de bază şi derivate (| : 4) este, pentru 
această categorie, mai mare chiar decât pentru cuvintele de origine latină (pentru 
care raportul este de 1 : 3). Iată, de exemplu, derivatele lui copil: copilandru, copilaş, 
copilă, copilifä, copilăresc, (a) copilări, copilărie, copilăros, copilef, (a) copili. 

Deşi moştenirea lingvistică rămasă de la daci se lasă încă greu dezvăluită ŞI 
catalogată, descifrarea ei punându-i pe cercetători pe urmele istoriei tracilor şi 
impunându-le pătrunderea în țesătura limbilor vecine de pe mari întinderi 
geografice, rezultatele pot fi totuşi considerate convingătoare atât pe baza studiului 
direct, cât şi în urma analogiei cu situaţia altor limbi, romanice în primul rând. 

Aşa cum cercetarea semanticii şi stilisticii grupului lexical functional, pornind 
de la terminologii profesionale, pune în lumină aportul grupurilor socioprofesionale 
la elaborarea vocabularului ca mijloc de comunicare şi de expresie, apartenenţa 
multor cuvinte cu origine nesigură sau necunoscută la fondul autohton poate fi 
înțeleasă pe baza semnificației lor ca nume ale unor realități primordiale. 

Vorbind despre astfel de cuvinte, am subliniat deja importanța celor care 
denumesc părți ale corpului omenesc şi relații de rudenie. În jurul unor cuvinte-nucleu 
se adună, s-ar putea spune, termeni care desprind şi reliefează crâmpeie din viaţa 
strămoşilor: cadru domestic, ocupaţii, existența într-un anumit mediu înconjurător, 
spiritualitate. În jurul noțiunilor numite vatră şi cătun gravitează detalii care se 
numesc argea, carâmb, gard, gresie, grapă, apoi brâu, căciulă şi chiar scrum Şİ spuză. 
Este mare numărul cuvintelor referitoare la unele dintre ocupațiile de bază ale populației 
autohtone, păstoritul şi creşterea vitelor, cuvinte care se grupează în orbitele lui 
stână şi farc: strungă, baci, brânză, urdă, zară, sau mânz, mur , doică, ştiră, ciută, 
fap, zgardä. Bunget, selectat din motive de ordin stilistic de Ispirescu, Sadoveanu 
sau Vlahuţă, însemnând “pădure deasă, desis’ este denumirea veche a unui microcosmos 
in care se situează copac, gorun, brad, cărora li se supun mugure, țeapă, curpen, 
ghimpe, coacăză, şi din care nu trebuie uitate viezure, şopârlă, ghionoaie. Iar dintre 
formele şi detaliile de relief, cu amănuntele ce le stabilesc conturul, să ne amintim 
de măgură şi de pârâu, cu mal, groapă, baltă, abur, barză, brusture. 

| Dintre numele proprii mostenite, importante sunt denumirile unora dintre 

principalele cursuri de apă: Dunărea, Timișul, Mureşul, Crisurile, si Someşul, 
Prutul, Siretul, Buzăul, Argesul, Oltul şi Jiul. 

Ca o lumină de-a lungul timpului, amintirea vieţii lor sufleteşti ne-au mai 
lăsat-o strămoşii în cuvântul bucurie, care la î început era totuna cu „frumuseţea”, în 
numele instrumentului ce-i dădea glas, fluierul, pe care-şi cântau si doina de dor 
sau a răstimpurilor de necaz ori de jale. Iar în basme ne-a rămas balaurul, păstrând 
trăsătura esenţială pentru care acesta apărea, stilizat (cap de lup, trup de şarpe), ca 
steag de război al dacilor: acest simbol utilitar, respingător, urmărea să bage spaima 
în vrăjmaşi (Pârvan, Getica, VI, 2). 

De la sâmbure, simbol al rezervei miraculoase a vieţii, şi de la mugure, 
speranță închegată a creşterii şi a înfloririi, până la copac, element de prestigiu al 
florei, de la vatra cătunului până la numele nenumăratelor cursuri de apă care ne 
înseamnă şi ne hotărnicesc ţara, cuvintele din fondul autohton al limbii române se 
înfăţişează ca o constantă mărturie a statorniciei şi continuității noastre, a stăpânirii 
acestui pământ şi a înfrățirii cu elementele lui. 

Spuneam la început că este vorba de cuvinte cu origine nesigură sau încă 
necunoscută. Sigură şi dovedită este însă marea lor vechime, strânsa lor legătură cu 
viaţa poporului care le întrebuințează în limba lui cea de toate zilele. Căci am 
folosit aceste cuvinte de milenii şi le vom mai avea pe buze atât timp cât privirea ni 
se va opri asupra brazilor şi gorunilor de pe măguri, de la brâul Dunării, care 
încinge teritoriul pe care s-a format poporul român, peste Timiş şi Olt până la 
Somesuri şi izvoarele Tisei, şi de la malul Mării de-a lungul Siretului şi Prutului. 
Peste întinderi însemnate de pâraie, de strungile şi de farcurile munţilor, de vetrele 
așezărilor omeneşti mai vechi şi mai noi. Pe locurile unde auzul ne-a fost bucurat 
de cântecul /luierului şi ne-a mângâiat şi mai răsună doina. 

* 

Diversitatea intrebuintárii cuvântului vechi, moştenit, modelat de mintea omului 
pentru atâtea nevoi de exprimare, poate fi comparată cu diversitatea întrebuintärii 
unui vechi material de construcţie cum ar fi, de exemplu, lemnul, prezent în atâtea 
obiecte din jurul nostru. Si este greu de crezut că strălucirea, eleganța şi oricare alte 
calități ale neologismului şi ale noilor materiale de construcție ascund în ele 

„amenințări în privinţa viitorului primelor, dacă ne gândim la locul aparte pe care 
acestea îl ocupă în viaţa de toate zilele, respectiv în cadrul vocabularului. 


Imprumuturi 


Reflectând realităţi istorice, sociale şi culturale, împrumuturile lexicale 
constituie adevărate documente care fac posibilă reconstituirea, sub cele mai 
variate aspecte, a unor epoci de mult trecute din istoria unui popor. 

Numeroasele împrumuturi din vocabularul limbii române (aspect subliniat 
în lucrări de specialitate: Deroy, 36) se explică în primul rând prin condiţiile geografice 
si istorice în care au trăit strămoşii noştri. Este vorba, mai întâi, de vecinătatea 
cu vorbitorii unor limbi slave, de contactul cu limba maghiară şi cu diferite dialecte 

; 

germane: săsesc şi şvăbesc. În al doilea rând, trebuie să se țină seama de 
împrejurările istorice care au determinat împrumuturile din turcă, prezente cu 
precădere în graiurile din Tara Românească şi din Moldova. În al treilea rând, este 
vorba de influențele culturale străine, în special din secolele al XVIII-lea şi al XIX-lea, 
cărora li se datorează împrumuturile din neogreacă, franceză şi rusă, cu circulație 
limitată la început, în aceleaşi provincii, pătrunse apoi, prin intermediul limbii 
literare, în graiurile din toate provinciile țării. 

Pe baza enumerării de mai sus se întrevede şi faptul că, în linii generale, ne 
aflăm în faţa a două situații: cuvinte care au pătruns prin relaţiile directe dintre 
vorbitorii de diferite limbi, prin contacte datorate vecinätätii sau convietuirii pe 
aceleaşi teritorii, şi cuvinte împrumutate de limba română de cultură, sau literară, 
din alte limbi de cultură. | 


Cele mai vechi împrumuturi 
din vocabularul limbii române 


Dacă, aşa cum am arătat, putem socoti cuvintele din limba populaţiei 
autohtone de pe teritoriul țării noastre, alături de elementele latinești, ca moştenite, 
cele mai vechi împrumuturi din vocabularul limbii române sunt cuvintele vechi 
greceşti, cele din diferite limbi germanice şi elementele slave. 

Pentru primele două grupuri situaţia se prezintă mai puţin clar, poziţiile 
adoptate de diferiţi lingvisti sunt controversate şi numărul cuvintelor atribuite 
acestor influenţe, mai mult sau mai puţin sigur, este destul de mic. Vechi greceşti 
pătrunse prin latină, şi pe care tratatul de Jstorie a limbii române le consideră, din 
punctul de vedere al limbii române, drept tot latinești, sunt (a) amägi, martur, 
proaspăt, prin latina dunăreană (întrucât nu există în alte limbi romanice) au 
pătruns broatec, ciumă, plai, Stur. Autorii aceluiaşi tratat socotesc originea 
germanică „posibilă sau cel putin mai probabilă decât celelalte etimologii propuse” 
pentru bulz, ciuf, nasture, rapan, targa şi câteva altele (cf. 76). 

Cu totul altfel stau lucrurile în ceea ce priveşte împrumuturile slave. 
Numărul cuvintelor vechi slave şi slave moderne (bulgare, sârbo-croate, ucrainene) 
este mare: 14% conform statisticii făcute de D. Macrea (cf. 81) pe baza 
Dicţionarului limbii române moderne, ocupând din acest punct de vedere locul al 
doilea în tezaurul lexical al limbii române, imediat după elementele latine, care 
reprezintă peste 20 %. Această constatare trebuie însă imediat completată şi cu o 
apreciere asupra circulaţiei lor, singura în stare să definească raportul dintre cele 
două categorii de cuvinte. Aşa de exemplu, tot după statisticile făcute de D. Macrea, 
din cele 3 607 de cuvinte care apar în poeziile lui Eminescu, 48,68 %, cu o 
circulaţie de 83 % sunt latinești, cifrele pentru cele slave fiind de 16,81% în 
vocabular, cu numai 6,93 % în circulaţie. 

Cuvintele slave din limba română se explică, mai întâi, prin istoria populațiilor 
romanizate de pe teritoriul țării noastre, care au intrat în contact cu slavii începând 
din secolul al VI-lea, epocă în care triburile slave sunt semnalate la Dunăre, dar mai 

ales după secolele al IX-lea — al X-lea (Pätrut, 104; Mihăilă, 89), când au avut loc 
împrumuturile din slavă în limba romană. Ca urmare a convietuirii cu slavii şi a 
influenței cultural-religioase, prin cărţile de cult, în limba română au pătruns 
numeroase cuvinte de origine slavă. Această influență s-a manifestat apoi paralel, 
atât la nivelul graiurilor, prin contactul cu vorbitori ai limbilor bulgară, sârbo- 
croată, ucraineană, cât şi ca influență cultă, rusească, aceasta din urmă la sfârşitul 
secolului al XVIII-lea şi începutul secolului al XIX- lea (Iordan, 71). 

Împrejurările în care s-au produs aceste împrumuturi în epoca veche sunt 
convietuirea cu slavii, căreia îi corespunde o fază de bilingvism, iar, după aceea, 
asimilarea, pe teritoriul țării noastre, a slavilor de către români, situaţie în care 
elementele slave au pătruns în vocabularul limbii române. 

Pentru împrumuturile slave din limba română trebuie făcută distincția între 
aşa-zisele s/avonisme, cuvinte pătrunse pe cale cultă, şi cuvintele populare. 
Primului grup îi aparţin cuvintele pătrunse prin cărțile de cult şi prin cancelarie, 
cum ar fi cazanie, (a) blagoslovi, praznic, sau pravilă, vornic, zapis, stolnic; se 
poate observa că unele dintre ele sunt arhaisme sau au o circulație limitată. O bună 
parte din cuvintele populare au însă o mare circulaţie, aparținând fondului principal 
lexical al limbii române. Printre ele sunt termeni ce denumesc noțiuni din domeniul 
social (boier, rob, bogat), referitori la familie (nene, nevastă), corpul omului 
(gleznă, obraz, gât), particularități fizice sau psihice (drag, blajin), armată (război, 
sabie), diferite ocupaţii şi unelte (grădină, lopată, plug, năvod). Au fost împrumutate şi 
cuvinte denumind noțiuni din mediul înconjurător, plante, animale (/uncă, zăpadă, 
cremene, var, ovăz, bivol, păstrăv). Nu lipsesc nici termenii abstracti (spor, nevoie, 
a îndrăzni, a porunci) şi au un loc important antroponimele (Bogdan, Dragomir, 
Preda, Stan, Vlad) şi toponimele (Breaza, Craiova, Crasna, Prahova, Predeal, 
Vidra), dintre care unele ar putea să reprezinte, însă, calcuri după nume româneşti 
mai vechi: Bistrița pentru Repedea, Camena pentru un mai vechi Petra etc. 

Un aspect important al contactului dintre limba română şi limbile slave este 
şi influența în sens invers: există şi împrumuturi făcute de slavi din limba română 
(pentru bibliografie, vezi Macrea, 82). Astfel, în graiuri poloneze apar mai ales 
termeni referitori la păstorit: vätui, sut, găleată, (a) rumega, putină, dar şi alţii: 
bardă, călăraş, traistă, zeamă. În ucraineană au fost semnalati termeni ca afină, 
fată, brățară, pieptar, bucată, car, arici, prună, trifoi, vatră, harmäsar etc., în 
sârbo-croată bășică, bâtă, brânduşă, brânză, cref, fluier, câine, iarbă, cărare, plai. 
Printre toponimele de pe teritoriul Iugoslaviei, de origine românească sunt, după 
Puşcariu (cf. 111), nume ca Negrisor, Crucifa, Curmătura, Rotunda. Numeroase 
sunt cuvintele românești pătrunse în bulgară (unele şi în alte limbi slave): 
cäpätänà, lingură, fecior, furcă, splină, spuză, tufă, pat, căruţă, vitreg, viță; au fost 
semnalate, de asemenea, nume de locuri şi de persoană pornind de la cuvinte 
româneşti: Cercel, Cretul, Mărul, Picior, Bucur, Păsărel (Dräganu, 44). 

Împrumuturi populare şi împrumuturi culte 


Prin convieţuirea şi relaţiile stabilite cu populaţii vorbind alte limbi de pe 
teritoriul țării noastre sau cu care am venit în contact datorită vecinătăţii, în română 
au pătruns, la nivelul limbii vorbite, o serie de împrumuturi pe care le putem numi 
populare. Pe de altă parte, nevoia de a exprima schimbările ținând de modernizarea 
vieţii în diferitele ei aspecte, traducerile, schimburile culturale au avut si continuă 
să aibă ca efect împrumutul de cuvinte noi, de factură preponderent cultă. 

În primul caz este vorba mai ales de cuvinte de origine bulgară, sârbă sau 
ucraineană ori de împrumuturi din maghiară şi din dialectul săsesc. Tot populare 
sunt şi unele cuvinte împrumutate din turcă şi neogreacă, pătrunse mai de mult în 
limba română şi care s-au generalizat pentru a denumi diverse obiecte şi noțiuni, în 
mare parte împrumutate şi ele. În cel de al doilea caz, ne aflăm în prezenţa unor 
termeni denumind realități materiale şi spirituale, noțiuni din domeniul vieţii 
economice, politice, culturale şi ştiinţifice din epocile modernă şi contemporană ale 
istoriei poporului român. Este vorba de cuvintele numite neologisme. 


Împrumuturile şi graiurile populare 


Ocupându-ne de împrumuturile populare, trebuie să observăm că graiurile 
din diferite zone ale ţării au servit ca adevărate porţi de intrare pentru împrumuturile 
lexicale din diverse limbi. Deşi astăzi un număr de cuvinte din bulgară, sârbă, 
maghiară, germană, turcă sau greacă fac parte din lexicul de bază al limbii române, 
din fiecare dintre aceste limbi există multe alte cuvinte cunoscute numai în anumite 
provincii ale ţării. 

Pe lângă cuvinte bulgăreşti sau sârbesti ca babă, claie, ciocan, grădină, 
melifä, pernă care aparțin limbii comune, în graiurile din Muntenia se întâlnesc 
raliță, sau calomfir (bulgăreşti), iar în cele din Banat maistor, sau bică “taur 
(sârbești). Graiurile din Bucovina şi din Moldova cunosc împrumuturi specifice din 
ucraineană cum ar fi hulub pentru “porumbel”, ogheal “plapumă”, mancă pentru 
“doică” şi altele. Menţionăm că, peste tot, formele citate reprezintă rezultatul unor 
îndelungi procese de adaptare fonetică, care au avut drept efect „românizarea”, ca 
aspect, a cuvintelor împrumutate; paralel, adoptarea acestor cuvinte a fost însoțită 
adesea şi de modificări ale sensului originar, de dezvoltarea unor sensuri nol, pe 
teren românesc, uneori destul de îndepărtate de cel al etimonului. 

În graiurile din Moldova, Muntenia şi Oltenia au pătruns prima dată cuvinte 
turceşti ca amanet, basma, cântar, ciorbă, dulap, duşman, Judul, halva, sau greceşti 
ca alifie, anost, nostim, saltea, (a se) sinchisi, care astăzi aparțin vocabularului 
limbii comune şi tind să ia locul regionalismelor corespunzătoare de diferite origini 
din graiurile din Transilvania şi din Banat. În primele se păstrează însă şi astăzi 
unele cuvinte turceşti sau greceşti ce pot fi socotite regionalisme: dugheană, 
peschir “şervet”, scafă “strachină de lemn”. 

În acest sens, o situație deosebit de elocventă o prezintă împrumuturile 

din maghiară şi germană. Influența maghiară asupra limbii române se exercită 
începând din secolul al X-lea, epoca pătrunderii şi, apoi, a stabilirii ungurilor în 
Transilvania. Convietuirea românilor cu aceştia a favorizat împrumuturile reciproce 
de cuvinte. Din română au pătruns în maghiară cuvinte privitoare la păstorit, ca 
berbece, brânză, mocan, strungä, dar si din alte domenii: furcă, fecior, copaci, falce, 
vecin, bărbat, ciutură, căluşar, mazăre şi altele, multe dintre ele pătrunse în toponimie 
(Drăganu, 44). Românii au împrumutat cuvinte referitoare la comerț (vamă, a cheltui), 
meserii (meșter, gealău, cosoroabă), instituţii (aprod, uric) şi altele (a alcătui, 
belşug, a bântui, neam, pildă, talpă, oraş, hotar). De la germani, saşi şi şvabi, am 
împrumutat cuvinte ca şină, ştofă, leaf, streang, cartof, chiflă, sort etc. 

Prin mişcările de populaţii din cursul evului mediu dinspre Transilvania înspre 
Moldova şi Tara Românească, aceste cuvinte au pătruns în graiurile din provinciile 
menționate şi s-au generalizat apoi în limba română. În anumite zone din 
Transilvania şi în Banat, există însă un mare număr de maghiarisme şi săsisme (sau 
germanisme) cu caracter regional. Din prima categorie amintim: barson “catifea”, 
Shiufă “chibrit”, lepedeu “cearşaf”, pălincă "rachiu", pec “brutar”, sabău “croitor”, 
şogor “cumnat”, iar dintre germanisme: fug “tren”, slosär “lăcătuş”, sustär “cizmar”, 
şnaidăr “croitor”, farbă “vopsea”, padr “țăran”, apotecă ‘farmacie’ etc. (Arvinte, 5). 

Specialiştii au subliniat în repetate rânduri că se poate stabili o paralelă între 
locul şi semnificaţia împrumuturilor turceşti în Moldova şi în Muntenia, față de 
cele maghiare în Transilvania şi Banat. Cuvintele împrumutate din aceste limbi 
denumesc în primul rând realități din domeniul culturii materiale, al comerțului, al 
meseriilor, şi numai rar sau deloc noțiuni ce tin de viața spirituală sau de intelect şi 
sunt foarte rari termenii abstracti (în special când e vorba de împrumuturile din 
turcă). În acelaşi timp, cele două influențe sunt depistate, vorbind de epoci mai 
vechi ale istoriei limbii române, în zone geografice diferite, mai mult sau mai puțin 
precis delimitate, care se explică prin împrejurările de ordin istoric cunoscute. 


Împrumuturile şi modernizarea limbii literare 


Începând mai ales din secolul al XVIII-lea şi al XIX-lea, odată cu apariţia 
primelor elemente ale economiei capitaliste, cu primele manifestări ale 
modernizării vieţii politice, sociale, culturale şi artistice din țările româneşti, au fost 
împrumutate numeroase cuvinte străine pentru a denumi noțiuni referitoare la 
domeniile respective. Aceste împrumuturi din neogreacă, franceză, rusă, germană, 
italiană şi din latina savantă sunt împrumuturi cult e, care au contribuit la 
modelarea aspectului limbii române literare moderne. Dacă împrumuturile numite 
populare au fost puse în circulație cu precădere pe calea vorbirii, 
împrumuturile culte apar, la început în special, în diferite scrieri: traduceri de 
manuale, de opere beletristice şi lucrări ştiinţifice, distingându-se ca rezultate ale 
relațiilor culturale. Paralel cu încetätenirea lor în limba de cultură, ele au pătruns în 
vorbire, au devenit mijloace curente de exprimare, un număr aparținând astăzi 
fondului principal de cuvinte al limbii române. Dată fiind noutatea acestor 

cuvinte în limba română, ele sunt denumite în mod obişnuit neolo gisme. 

O scurtă trecere în revistă a acestor împrumuturi evidențiază faptul că 
primul loc, în ceea ce priveşte numărul, îl ocupă cuvintele de origine franceză, 
care, după o statistică a lui D. Macrea (81), împotriva căreia s-a ridicat obiectia că 
nu ţine seama de neologismele cu origine multiplă (Hristea, 64), ar fi de peste 30 % 
din totalul cuvintelor înregistrate în Dicţionarul limbii române moderne. Numeroase 
sunt şi împrumuturile din latina savantă, din germană sau italiană. Urmează apoi 
împrumuturile din rusă şi engleză. Sunt mai puţine împrumuturile directe din 
spaniolă şi foarte puţine cele din portugheză, întrucât cuvinte de aceste origini ne-au 
parvenit prin intermediul altor limbi, ca de exemplu franceza, italiana şi germana. 

Împrumuturile din neogreacă, foarte numeroase în secolul al XVIII-lea şi la 
începutul secolului al XIX-lea, au fost treptat înlocuite de dubletele cu aspect 
fonetic francez, latinesc savant sau italian. Înainte de influenţa franceză se scria 
(si se pronunța) análisis, analoghie, bazis, haractir, chendru, sistimă, spasmés, 
provlimă (Ursu, 132). Printre împrumuturile neogrecesti curente şi astăzi 
menționăm pe (a) economisi, orfan, ieftin, condei, haos. 

Prin intermediul grecilor fanarioți au pătruns, prima dată în Principate, şi 
numeroase cuvinte fran țu z ești; la începutul secolului al XIX-lea ca 
intermediar a servit şi limba rusă, ceea ce explică accentul unor cuvinte ca artilerie, 
cavalerie, sau finala altora de tipul: administraţie, constituție, instituţie (lordan, 71), 
tipar (probabil tot de factură slavă) de adaptare a neologismelor latinesti pus în 
circulaţie încă de Cantemir, semnalat şi la predecesori (Niculescu, 95). Tot prin 
rusă au pătruns şi alți termeni latino-romanici ca seminarie, comitet, carantină. 
În secolul al XIX-lea, intelectualii care făcuseră studii în Franţa au fost purtătorii 
ideilor revoluţionare care au contribuit la schimbările politice din Principate. 
Prin intermediul administraţiei, legislației, şcolii, ştiinţei şi culturii, a pătruns un 
mare număr de cuvinte frantuzesti, explicabil cu atât mai mult cu cât Franţa a 
constituit modelul pentru organizarea statului burghez român. Desigur, înrudirea 
dintre franceză şi română, ambele continuatoare ale latinei, a contribuit si ea într-o 
măsură însemnată la orientarea spre împrumutul din franceză. Cuvinte împrumutate 
din franceză întâlnim frecvent atât în vorbire cât şi în scriere, denumind realități 
materiale din viața de toate zilele (abajur, bancă, chiuvetă, desen, fațadă, injector, 
lavoar, manivelă, panou, reşou), realităţi materiale şi noţiuni abstracte din 
domeniul ştiinţelor, tehnicii, artelor (a aborda, ateist, balon, a bruia, cliseu, 
compresor, dualism, exhaustiv, fizionomie, hemoglobină, integral, logaritm, 
manevră, nuanță, piesă, portret, senzualism, tractor, vot). 

După cum se poate observa, ne-am oprit mai ales asupra unor împrumuturi 
necesare, pentru care nu există sinonime anterioare printre cuvintele vechi din 
limba română. Dar chiar în cazul când astfel de sinonime există, neologismul nu 
poate fi considerat numaidecât un lux. De exemplu, înainte de cicatrice a existat un 
nume oarecare pentru semnul sau urma lăsată de o rană sau de o arsură, dar ar fi 
greu să recurgem astăzi la o frază întreagă pentru ceea ce putem exprima printr-un 
singur cuvânt, ca atunci când, de exemplu, în loc de a spune că am felicitat pe cineva 
am concretiza ideea, explicând că i-am adresat cuvinte de laudă sau că i-am făcut 

urări, cu prilejul unei aniversări, al unui eveniment important sau pentru obținerea 
unor succese. Economia limbii impune folosirea termenilor noi pentru concizia şi 
precizia exprimării. 

Orientarea spre neologismul latino-romanic este mult mai veche 
de secolul al XIX-lea, când în română a pătruns un mare număr de cuvinte de 
origine franceză; cuvinte latineşti savante, italienesti (si chiar franțuzeşti) întâlnim 
la Dimitrie Cantemir, la mitropolitul Dosoftei, la Grigore Ureche şi Miron Costin 
(luate adesea prin polonă), la stolnicul Constantin Cantacuzino şi la alţii. O orientare 
deosebită în ceea ce priveşte împrumutul din latină și din limbile romanice începe odată 
cu reprezentanţii Şcolii Ardelene. Aceştia, vorbind despre necesitatea împrumutului 
de cuvinte pentru a denumi noțiuni noi, abstracte, indică în mod firesc ca izvor latina, 
„mama limbii noastre”. Aceeaşi idee apare mai târziu la Ion Heliade Rădulescu. 
Paralel cu latina, unii reprezentanţi ai Școlii Ardelene, cum ar fi Gh. Şincai şi Petru 
Maior, au împrumutat cuvinte noi din italiană. De pe o poziţie social-cultural 
diferită, înnoirea lexicală pe baze latino-romanice este pusă în practică de loan Bob 
(Niculescu, 95). Precursorii lui Heliade în această direcţie, în Țara Românească, 
pot fi socotiți stolnicul Constantin Cantacuzino şi lenächitä Văcărescu. 

Împrumuturile din latina savantă sunt în cea mai mare parte 
termeni tehnici din domeniul ştiinţelor şi, în cele mai multe cazuri, pentru acelaşi 
cuvânt, pot fi citate paralel dublete italiene şi franceze, sunt însă unele al căror 
aspect fonetic îndreptăţeşte să se indice cu precădere sau exclusiv împrumutul din 
latină, cum ar fi: arie, cu sensul din matematică “întindere, mărime a unei suprafeţe 
limitate”, centaur, cezar “împărat”, familie, imagine, imperfect, linie, oră, prezent, 
rozariu, singular etc. 

Împrumuturile din italiană denumesc realități din diferite domenii ale 
vieții materiale şi spirituale: sunt numeroşi termenii referitori la muzică şi la 
spectacole (andante, allegro, arie, arietă, arlechin, barcarolă, chitarist, intermezzo 
maestru), dar se găsesc şi termeni referitori la finanţe (girant, cambie, bancă), 
armată (armată, căpitan) şi altele (balsam, bästa, chiromanție, cifră, ducat, forță, 
gondolă, interes, stampă). 

În sfârşit, pentru a nu omite împrumuturile din celelalte limbi romanice, 
vom aminti cuvintele de origine spaniolă guerilă, coridă, gitană, dar probabil 
chiar acestea au pătruns prin franceză, cum s-a întâmplat şi cu castanietă, tildä, sau 
trabuc, pătruns prin germană. Sunt extrem de puţine cuvintele de origine 
portugheză: ca şi în cazul celor de origine spaniolă, ele denumesc realităţi 
specifice ţării sau ţărilor în care se vorbeşte limba respectivă, preluate în diferite 
limbi, dată fiind nota lor exotică. lată un exemplu: pentru a denumi o plantație 
întinsă din Brazilia se foloseşte termenul fazendă. Cuvântul apare în literatură şi 
publicistică; în română pare să fi intrat însă prin intermediul francezei: în orice caz, 
el se găseşte în traducerea cărţii lui Jules Verne, 800 de leghe pe Amazon. 

Am vorbit despre rolul de intermediar al limbii ruse, în secolul al XIX-lea, 
pentru pătrunderea unor cuvinte de origine franceză sau latină (artilérie, 
administrätie). Cuvintele pe care le-am împrumutat din limba rusă în ultimele trei 
decenii sunt, pe de o parte, termeni (tehnici) internaţionali al căror aspect fonetic 

sau sens special indică clar „filiera” împrumutului; în lipsa acestor indicii, grăitoare 
este data sau perioada când cuvântul a fost pentru prima dată folosit în româneşte. 
Astfel de cuvinte sunt agregat, biatlon, capitulant, combinat, exponat, cursant, 
leninism, marsrut, revizionism. Chiar şi dintr-o listă redusă numeric este uşor de 
sesizat locul important pe care îl ocupă termenii referitori la ideologie. Pe de altă 
parte, este vorba de cuvinte ruseşti propriu-zise: cernoziom, culac, huligan, 
iarovizare, izbă, troică (Jordan, 71). 

Printre împrumuturile-termeni tehnici, o poziţie aparte au neologismele de 
origine germană. Între aceste cuvinte, există unele a căror întrebuințare limitată 
la anumite medii şi, paralel, în limba literară, le asigură situația de împrumuturi 
culte, cum ar fi: clavir, duplicat, export, fantast, gladiolà, gliptotecă, laitmotiv, 
leucoplast, luteran, notariat, referat, retortă, sextet, solvent. Altele, referitoare la 
diferite meserii (dorn, duză, foraibăr, glas-papir, glasvand, glet, grund, létcon) sau 
la viaţa cotidiană (glazurä, speculant, chix, haltă, halbä, hering, loz, nichel, 
plombă, strand, slagär, Şniţel), au pătruns în vorbire paralel prin limba literară şi 
prin diferiți agenți (în special meseriaşi de origine germană) în urma contactului 
direct cu vorbitorii limbii române. 

Perioadei cuprinse între cele două războaie mondiale şi ultimelor decenii le 
sunt caracteristice pătrunderea unor împrumuturi din e n g l e z à, în ultima etapă 
mai ales ca termeni tehnici internaţionali. Din prima perioadă datează o serie de 
cuvinte referitoare la sport (dribling, fault, fotbal, half, henf, start) şi la alte 
domenii (grog, lord, seif, șiling). lată şi câţiva termeni tehnici: white-spirit, doping, 
marketing. Trebuie însă amintite, desigur, şi yankeu, whisky, hobby, mai mult sau 
mai putin recente. 

Desi am limitat mult exemplificarea împrumuturilor din diferite limbi, cuvintele 
citate pot crea impresia unei avalanşe care s-a abătut asupra lexicului limbii române. 
Asupra locului neologismului în terminologia științifică şi asupra situaţiei lui în 
limba literară vorbită ca şi în graiurile populare vom reveni într-un capitol următor. 


Etimologie multiplă 


“Un alt aspect asupra căruia trebuie să ne oprim după ce am vorbit despre 
proveniența unor astfel de cuvinte este aşa-numita etimologie multiplă 
(Graur, 58) a împrumuturilor şi în special a neologismelor în limba română. 
În Dicţionarul limbii române [serie nouă] publicat de Academia Română, originea 
cuvântului muzică este indicată astfel: „Din lat.[inescul], it. [alienescul] musica, 
fr. [antuzescul] musique, germ.[anul] Musik, magh.[iarul] muzsika”. În astfel de 
cazuri, pluralitatea surselor nu reflectá incertitudinea autorilor, ci considerarea istoriei 
cuvântului în româneşte. Deschiderea spre mai multe culturi occidentale, influenţele 
diverse la care ne-am referit au făcut ca în limba română unul şi acelaşi cuvânt să fi 
fost împrumutat, mai ales în secolul al XIX-lea, pe mai multe căi. Într-un dicționar 
de tip tezaur, cum este cel citat, adică în care, pe lângă explicaţia şi diferitele sensuri 
ale unui cuvânt, se dau si citate din textele, vechi şi noi, în care a fost utilizat 

acesta, se poate vedea că un asemenea neologism a apărut, la început; la scriitori de 
diferite formaţii culturale şi în traduceri din diferite limbi. Aceste surse diferite pot 
fi uneori chiar identificate. În scrierea chirilică de până la 1860 se’indica şi accentul 
cuvintelor: aşadar un accent muzică, la un transilvănean, trimite spre un model 
german, iar fonetismul mójícă, din graiurile populare, indică sursa maghiară. 

Cuvântul cilindru este explicat prin fr. cylindre, dar pentru ci- se citează şi 
lat. cylindrus. Pentru forma jilindru, din texte aparţinând secolului al XIX-lea, dar 
întâlnit şi astăzi încă în graiurile populare, trebuie invocat şi germ. Zylinder. 
Tot ţinând seama de istoricul întrebuințării cuvântului, revizionism este explicat în 
dicționare prin fr. révisionnisme, pentru sensul general de „atitudine sau acțiune 
care urmăreşte revizuirea şi modificarea unei legi, a unui tratat etc.”, dar şi prin 
rusescul peBun3nonu3M pentru sensul mai nou. 

Acelaşi lucru se poate observa şi pentru unele neologisme din graiurile 
populare. În diferite zone din Transilvania, înaintea pătrunderii formelor din limba 
română literară, astfel de cuvinte au putut fi împrumutate paralel din germană şi 
maghiară. Este ceea ce arată variantele, înregistrate în anchetele pentru Atlasul 
lingvistic român, bificäl (< germ. popular Bizykel), biticli (vezi magh. bicikli), care 
după 1918 au început să piardă terenul prin adoptarea formei literare bicicleta (cf. 48). 

Se poate vorbi chiar de o etimologie multiplă internă, în cazul creaţiilor pe 
teren românesc de tipul (a) picta, derivat logic al termenilor pictor şi pictură 
(Hristea, 68 — sinteză privind studiile actuale asupra lexicului şi etimologiei 
cuvintelor româneşti, cu bibliografia esenţială). 


Vârsta cuvintelor 


Termenul vârstă, cu referire la cuvinte, aparține aceluiaşi mod de exprimare, 
figurat, conform căruia putem vorbi de limbi fiice ale latinei sau, în istoria vocabularului, 
de viața cuvintelor (Darmesteter). Pe calea metaforei, cu toate riscurile pe care le 
prezintă această modalitate de clarificare aparținând cu precădere etapelor, nu fără 
o tentă romantică, a începutului ştiinţelor şi în ceea ce priveşte terminologia, pot fi 
cunoscute mai uşor fapte care, prezentate în sine şi pentru sine, fie că se lasă 
înțelese mai greu, fie că ne-ar atrage atenţia mai puţin. De altfel, rezultatele acestei 
adevărate tentaţii, a metaforei, pe care unii etnologi o deduc din animism, fac parte 
dintre acele exprimări al căror inedit şi pitoresc originar ni-l mai reliefează doar 
reflectia (Vendryes, 133); de obicei le acceptăm în virtutea obisnuintei de a aprecia 
totul în funcţie şi după măsura omului. 

Vorbind de vârstă, pornim de la o apreciere a valorii strict actuale a 
cuvintelor şi atenţia ne este, de regulă, reținută de extreme şi mai ales în măsura în 
care ele prezintă o oarecare notă spectaculară: cuvintele vechi, printre care ne-am 
obişnuit să nu mai socotim permanentele, şi cuvintele cele mai noi. 

Arhaismele 


In primul capitol al romanului Ciocoii vechi şi noi, Nicolae Filimon ni-l 
prezintă pe eroul său, Dinu Păturică, în termenii următori: 


„Într-o dimineaţă din luna octombre, anul 1814, un june de 22 de ani, scurt la statură, 
cu fața oacheşă... îmbrăcat cu un anteriu de şamalagea rupt în spate, cu caravani de 
pânză de casă väpsiti cafeniu..., cu picioarele goale băgate în nişte iminei de 
saftian..., în cap cu cauc de şal... şi purtând ca veştmânt de căpetenie o fermenă de 
pambriu ca paiul grâului, căptuşită cu bogasiu roşu... sta în scara caselor marelui 
postelnic Andronache Tuzluc”. 


Este sigur că multi dintre termenii referitori la port din acest fragment nu 
mai erau cunoscuţi nici contemporanilor scriitorului (opera a fost tipărită în 1863), 
deşi din momentul pentru care au fost selectați ca evocatori se scurseseră numai 
aproximativ cincizeci de ani. Astăzi, dacă nu ne satisfac sugestiile contextului, că 
personajul purta imineii în picioare, caucul pe cap, iar fermena era veşmântul lui 
„de căpetenie”, apelăm la dicţionare, din care aflăm că imineii erau un soi de 
pantofi făcuți dintr-o piele numită saftian, caucul un acoperământ pentru cap, înalt 
şi rotund, de obicei din pâslă, iar fermena sau fermeneaua o haină scurtă din stofă 
brodată cu fir sau cu mătase. Si tot aşa pentru șamalagea, caravani, bogasiu, tot 
atâtea cuvinte de origine turcească şi grecească denumind obiecte de îmbrăcăminte 
şi stofe din epoca domniilor fanariote. Singur doar anteriu s-a mai păstrat până 
astăzi în vorbire; celelalte cuvinte, odată cu obiectele pe care le denumeau, au dispărut. 
Asemenea cuvinte învechite, ieşite din uzul curent, sunt denumite arhaisme. 

Cuvintele discutate mai sus sunt, accidental, turcisme şi grecisme, dar nu 
este întâmplător faptul că tocmai termeni referitori la îmbrăcăminte, şi mai ales 
ținând de o anumită modă străină, au căzut în desuetudine. Domeniul este unul dintre 
acelea în care schimbările tin de evoluţia societăţii şi sunt, în unele cazuri, deosebit 
de frecvente. Puţini termeni vechi, cum ar fi, de exemplu, cămașă, sau căciulă reuşesc 
să-şi păstreze de secole actualitatea. Cea mai puţin pretențioasă îmbrăcăminte de 
astăzi, indiferent de mediul social, are denumiri străine: fustă (neogrecesc), bluză, 
pantaloni, palton (frantuzesti), rochie, pantofi (germane) şi aşa mai departe. 

În general, printre arhaisme ajung, de predilecție, cuvintele care denumesc 
obiecte din domeniul vieții materiale, al organizării sociale şi politice, supuse 
transformărilor şi schimbărilor, ceea ce atrage şi ieşirea din uz a denumirilor 
corespunzătoare. Cititorul obişnuit întâlneşte arhaisme cum sunt cele pe care le-am 
citat la început, mai ales în lucrări beletristice, unde sunt chemate să ajute la crearea 
cadrului de epocă, ceea ce le conferă o notă de artificialitate, de recuzită lingvistică. 
lată însă asemenea cuvinte prinse ca într-o fotografie în textul unui document din 
domeniul vieții economice, de la 1824: 


„Isnaful croitorilor de aici din politiia Bucureştilor, prin jalba ce au dat... au făcut 
cerere şi rugăciune ca să li se înnoiască hrisovul ce-l au pentru orânduielile şi 

obiceiurile lor...” [şi] „să să adauge a fi legat la acest isnaf şi ibrişimgiii dintr-această 
politie, după anaforaua ce o au făcută...” 
(Documente privitoare la economia Țării Româneşti, 1958). 


Isnaf poate fi glosat prin “breaslă, corporație a unor meseriaşi”, politie 
înseamnă “oraş”, ibrisimgii erau numiţi fabricantii sau vânzătorii de ibrişim, “fir de 
mătase întrebuințat la cusut şi la împletit”, anaford denumea “raportul făcut de un 
funcționar către domn”. Dintre termenii de acest tip care apar în text, numai hrisov 
mai este folosit şi astăzi, e drept mai mult cu sensul figurat de ‘document’, “hârtie veche”. 

Tot atât de perisabili sunt şi termenii referitori la administraţie. Într-un 
document din anul 1848, ne întâmpină termenii căimăcămie, denumind forma de 
guvernământ provizoriu în timpul cât tronul era vacant, vistierie “instituţia care 
administra banii publici”, logofetia credinţei, echivalentă unui minister al cultelor, 
cuvinte care apar în vecinătatea neologismelor: 


„Cinstitei Cäimäcämii a Printipatului Ţării Româneşti. Departamentul 
Visterife]i. Spre îndeplinirea neapăratelor cheltuieli, Vistieria văzându-să silită a 
luoa bani cu împrumutare, cu cinste roagă pe cinstita Cäimäcämie ca să binevoiască 
a da dezlegare cinstitei Logofetii a credinţii, spre a întâmpina deocamdată pă 


Vistieriie cu una sută cincizeci mii lei... cu chip de împrumutare...” 
i (Ibidem) 


Si în ultimele două texte arhaismele sunt termeni de origine turcă (isnaf, 
ibrisimgiu, caimacam) sau greacă (politie, anaforá, hrisov, logofăt). Dar, în aceeaşi 
situaţie, se găsesc şi cuvinte de alte origini, printre care numeroase sunt 
slavonismele, din limba vechilor cărți bisericeşti sau denumind ranguri boiereşti: 
blagorod, blagocestiv, clucer, stolnic, vornic şi altele. Tot arhaisme sunt şi cuvinte 
ca hatman, de origine poloneză, pârcălab sau pârgar, de origine maghiară, delă, 
Ofis, de origine rusească, ca şi frantuzisme ieşite din uz cum ar fi soared, 
demoazelă, uvraj şi altele. Prin urmare, alături de cuvinte într-adevăr vechi, 
învechite şi pe cale de a deveni arhaisme pot fi şi unele împrumuturi relativ noi 
(cuvintele ruseşti si frantuzesti citate au fost folosite pe la mijlocul secolului al 
XIX-lea); soarta acestora a fost hotărâtă de schimbările din domeniul vieţii sociale 
şi culturale. Pe de altă parte, nu trebuie să se pună semnul egalității între cuvinte 
vechi şi arhaisme. Aşa cum am arătat mai sus, vorbind despre cuvintele moştenite 
şi despre împrumuturi, vechi sunt şi om, bărbat, mamă, frate, (a) simţi, (a) înțelege, 
foc, apă, pământ, pâine, cuvinte de origine latină, sau drag, muncă, (a) iubi, de 
origine slavă, şi tot vechi sunt oraș, gând, pe care le-am împrumutat din maghiară, 
duşman, de origine turcă, folos, de origine greacă. Dar ele denumesc realități din 
lumea materială şi a ideilor care timp de secole nu s-au schimbat şi a căror 
schimbare nu apare motivată, în mod obiectiv, nici în viitor. Aceste cuvinte fac 
parte din fondul principal al vocabularului limbii române, şi stabilitatea le este 
asigurată de importanța permanentă a noțiunilor denumite. 


29 


STELIAN DUMISTRĂCEL 
Neologismele 


În mod curent, neologisme sunt numite cuvintele împrumutate relativ recent 
din limbi străine şi care se află în circulaţie, de tipul recoltă, a guverna, radio, 
electricitate, ciclotron, congres etc. Definind termenul, dicționarele atrag atenția 
însă că neologisme sunt, de fapt, şi cuvintele create recent cu mijloacele 
proprii ale unei limbi oarecare: denumindu-se plantatoare maşina agricolă cu care 
se plantează, s-a creat un cuvânt nou. În accepţia cea mai largă, sunt considerate 
neologisme şi cuvintele existente deja în limbă, întrebuințate cu un sens nou. Din acest 
punct de vedere, neologism de sens este şi un cuvânt ca secerätoare, folosit 
„pentru a denumi mașina de secerat. În cele ce urmează ne vom ocupa de câteva probleme 
ale neologismelor împrumuturi recente din diferite limbi străine. 

Denumind noţiuni sau realități materiale pătrunse în viaţa de toate zilele ca 
urmare a schimbărilor din domeniul activității productive, al tehnicii, al organizării 
sociale sau culturii, astfel de împrumuturi îmbogăţesc limba cu termeni necesari. 
În această situație sunt cuvinte ca fabrică, şantier, automatizare, constituție, 
cultură, televizor şi altele, pentru care în limba română nu existau (în unele cazuri 
nici nu puteau să existe) termeni vechi echivalenți. În afară de precizia în exprimare 
pe care o aduc, astfel de cuvinte prezintă marele avantaj de a avea circulaţie în mai 
multe limbi (unele sunt numite chiar cuvinte internaționale), ceea ce are o mare 
importanță în epoca contemporană, când între state există numeroase şi variate 
relații. În fața termenilor denumind astfel de noțiuni, încercările mai vechi, de tip 
purist, de creare a unor denumiri pe teren românesc, au dat greş. 

Există însă şi neologisme care pătrund în limbă ca urmare a tendinței de 
modernizare sau de nuantare a exprimării. Acestea sunt împrumuturile de lux. 
În istoria limbii române sunt cunoscute faze în care, din cauze obiective, 
împrumuturile străine au pătruns în număr foarte mare, ceea ce a dat naştere şi la 
excese, mai ales în privința adoptării neologismelor din această ultimă categorie. 
Împotriva unor asemenea excese au luat atitudine oameni de cultură şi scriitori ca 
Titu Maiorescu, Vasile Alecsandri, Ion Luca Caragiale, Bogdan Petriceicu Hasdeu, 
A. D. Xenopol şi alţii, care au combătut, în scrieri teoretice sau ridiculizând, 
exagerările latiniste, mania frantuzismelor şi alte orientări de acelaşi gen. Astfel de 
campanii au fost manifestări legitime ale unei politici culturale, care ţinea seama de 
imperativul accesibilitätii produselor spirituale. Această politică a contribuit la 
„educarea gustului şi a atras atenția asupra valorii expresive a cuvântului românesc. 

Dar, nici în acest caz, o regulă nu poate fi formulată, căci utilizarea 
neologismului este, după Sextil Puşcariu, o problemă de natură stilistică. Faţă de 
vechile îndemânatic, a se îmbulzi, neologismele abil, (a) aglomera şi-au câştigat, 
prin utilizarea în anumite contexte şi în anumite stiluri ale limbii, poziţii de pe care 
nu pot fi schimbate fără a provoca ilaritate, iar, în unele cazuri, chiar perturbarea 
înțelegerii. Este firesc ca reuşita unui meşter care împleteşte coşuri de nuiele sau a 
unei femei care coase flori pe o ie să fie atribuită indemänärii, dar despre un 
diplomat se va spune cä este abil, calificativul tinând de sfera intelectului. Termenul 
are însă şi valoare depreciativă, căci abilitatea poate să se afle si pe undeva la polul 

opus corectitudinii. Putem vorbi, la alegere, despre îmbulzeala sau aglomerația 
dintr-o sală de aşteptare sau de pe stradă, dar în materie de construcții ne-ar şoca 
sintagma plăci îmbulzite şi nu putem accepta decât plăci aglomerate. Îronizând 
tentatia puristă, Călinescu imagina un înlocuitor al lui diurnă: Mă duc să-mi încasez 
zilnica (Cronicile optimistului. Chestiuni de limbă). 

Şansele de a se impune ale neologismului pot fi asigurate şi de alte 
împrejurări. Aşa, de exemplu, în loc de inimă, medicii spun cord, folosind un 
cuvânt latinesc, dar se spune totuşi în mod curent şi că cineva este bolnav de inimă. 
De la inimă avem derivatul inimos, adjectiv care înseamnă “curajos”, “viteaz! sau 
“bun”, ’märinimos’ (care doar în subsidiar înseamnă şi ‘care suferă, care se 
consumă pentru ceva mai mult decât ar trebui”), astfel că formula sintetică de 
exprimare a noţiunii “bolnav de inimă” o oferă neologismul cardiac. 

Numeroase împrumuturi din diferite limbi străine au ieşit din uz, căci limba, 
fenomen social, în evoluţia ei, elimină cuvintele care, denumind noțiuni depäsite, 
au devenit de prisos. Sugestivă ni se pare comparatia pe care o face Sextil Puşcariu, 
în primul volum din lucrarea sa Limba română, care aseamănă cuvintele străine cu 
nişte călători coborând din tren într-o gară: 


„Unii din călători coboară pentru ca peste puţin timp să se urce iarăşi în tren şi să 
plece mai departe: sunt neologismele cu o viață efemeră, care nu izbutesc să se 
încetäteneascä în limbă. Sunt însă călători care intră în oraş şi rămân acolo. Unii sunt 
singuri şi numai încetul cu încetul se obişnuiesc în noua lor patrie, păstrând 
caracterul străin toată viața lor. Alţii însă sunt aşteptaţi în gară de rude şi prieteni, 
care-i îmbrățişează la sosire şi în societatea cărora rămân mereu. Acestea sunt 
neologismele care de la intrarea lor în limbă au fost asimilate elementului bästinas şi 
au intrat în familia cuvintelor înrudite etimologiceşte” 

(Influențe culturale, cap. VI). 


31 


STELIAN DUMISTRĂCEL 


2. CIRCULAŢIA CUVINTELOR 


Când vorbim de circulația cuvintelor, înțelegem mai multe lucruri: în 
diacronie se poate vorbi de ieşirea din uz a unor termeni, de noi achiziții şi de 
continuitatea în folosirea cuvintelor denumind elementele esenţiale ale lumii 
înconjurătoare şi acţiunile principale ale omului. Tot de circula ELOLA 
vorbeşte atunci când este urmărită răspândirea si migrarea cuvintelor. Härtile 
lingvistice ne aratä situatia cuvintelor unei limbi pe zone geografice. Studiul 
aprofundat al acestor hărți face posibilă înţelegerea migrării unor cuvinte şi chiar a 
unor deprinderi de pronunțare. De circulaţia cuvintelor se poate vorbi însă şi 
în plan sincronic, observând că nu toate elementele care alcătuiesc vocabularul 
contemporan allimbii române au aceeaşi valoare. 


Frecvența utilizării cuvintelor 


Unele cuvinte sunt folosite frecvent, de către toate categoriile de vorbitori, 
şi de mai multe ori pe zi, altele apar mai rar în vorbire. Se poate face astfel distincția 
„între vocabularul activ şi cel pasiv, adică de cuvintele pe care le cunoaştem şi de 
cele pe care, de fapt, numai lerecunoaştem. 

„Pentru a da un exemplu cât mai apropiat, invităm pe cititori să încerce să-şi 
aducă aminte cuvintele pe care le-au folosit astăzi din următoarele versuri ale lui 
Eminescu: 


„Se bate miezul nopţii în clopotul de-aramă, 
Şi somnul, vames vieţii, nu vrea să-mi ieie vamă”. 


Am încercat să alegem versuri în care să se găsească cât mai puţine figuri 
de stil propriu-zise, directe, şi în care, în orice caz, toate cuvintele, luate fiecare în 
parte, să aparțină limbii curente. | 

Constatăm cu uşurinţă că cele mai „banale” cuvinte, cele mai „şterse” din 
punct de vedere lexical sunt şi cele pe care le-am folosit mai des: si, în, să, se, apoi 
nu, îmi. Ele fac parte (mai ales aşa-zisele „unelte gramaticale”) din fondul activ al 
vorbirii tuturor. Este aproape sigur că am folosit, de asemenea, cuvintele a lua, a 
vrea, poate şi a bate, miez, somn, noapte. Dacă vamă şi vames au o situaţie specială 
(apariţia lor se poate datora sensurilor figurate pe care le au), nu tot aşa stau 
lucrurile cu clopot sau cu aramă, pe care le cunoaştem, ne sunt familiare, dar la 
care apelăm destul de rar (constatând că am folosit astăzi unul dintre aceste cuvinte, 
ne putem întreba cât timp este de când aceste elemente lexicale nu ne-au mai 
revenit în vorbire). 

Sau, să luăm un alt text, o frază dintr-un tratat de geologie: „Din punct de 
vedere balneologic, sunt interesante mai ales limanurile cu apă sărată şi cu nămoluri 

din apropierea tärmurilor Mării Negre”. Vom face, este sigur, aceeaşi constatare cu 
privire la uneltele gramaticale: din, de, cu, şi; fără ele nu putem vorbi. Apoi, desigur, 
am folosit cu toţii substantivul apă, verbul (a) fi (sun?) şi, poate, adjectivul sărată, 
vorbind despre mâncare (mai sigur, substantivul sare). Numărul celor ce au folosit 
substantivul mare este probabil mai mic (cei care au vorbit despre concediu) şi, 
probabil, şi mai mic al celor ce s-au referit la ba/neologie sau la nămol. În funcţie 
de diferite împrejurări au putut să apară, apoi, sintagma punct de vedere, 
substantivul apropiere, adjectivul interesant. Dar câţi dintre noi au folosit 
substantivele țărm, liman, sau numele propriu Marea Neagră? 

lată probe practice ale valorii de utilizare a cuvintelor: în două texte diferite 
în privinţa stilului, cum sunt cele discutate mai sus, apar frecvent, ca şi în vorbirea 
noastră, conjunctiile şi prepozitiile, anumite substantive şi verbe. Alte cuvinte 
reprezintă însă numai expresia unor împrejurări speciale ale procesului de 
comunicare. Circulaţia lor absolută este direct proporțională cu gradul de interes pe 
care îl prezintă realităţile denumite pentru pătura cea mai largă de vorbitori. 


Criterii sociologice: vocabular activ şi pasiv 


Frecvența utilizării cuvintelor depinde de diferiți factori. O motivaţie cu 
caracter general în acest sens o constituie economia limbajului (supunerea, 
involuntară, a vorbitorului la legea minimului efort), iar un factor de selecţie 
stilistică este cel psihologic (Coteanu, 33), ale cărui efecte sunt analizabile 
preponderent individual. Între aceste extreme, ideea de vocabular activ şi pasiv 
poate fi concretizată pe baza considerării unor categorii de vorbitori, delimitate în 
funcţie de criterii sociologice. Dintre acestea, o importanță deosebită are 
apartenenţa la un anumit grup profesional. Vocabularul activ, în afara elementelor 
ce aparţin fondului principal lexical, la care ne vom referi în continuare, este 
determinat, astfel, de mediul înconjurător obişnuit, de obiectul activităţii 
productive, de uneltele întrebuințate şi de alți factori. Aşa, de exemplu, în 
vocabularul activ al unui agricultor, al unui agronom, mediul înconjurător este 
reprezentat de termeni referitori la forme de relief, de sol, la starea timpului, 
precipitaţii atmosferice, pe când la un chirurg aceşti termeni se referă la saloanele 
bolnavilor, la sala de operaţii, laboratoare. Primul va folosi curent nume de plante, 
denumiri ale unor munci de sezon; la chirurg vor apărea însă nume de boli, de 
funcţii biologice, termeni denumind părți şi organe ale corpului omenesc. La fel 
stau lucrurile şi în ceea ce priveşte uneltele, îmbrăcămintea specifică etc. 

Este de remarcat că, în afară de un număr de termeni de strictă specialitate, 
folosiţi şi recunoscuţi numai de specialişti, o parte a vocabularului utilizat de un 
medic sau de un agronom, în măsura în care profesia fiecăruia dintre ei interesează 
o masă mai mare de oameni, este cunoscută şi de restul vorbitorilor, aflându-se însă 
în vocabularul pasiv al acestora. Fiecare dintre noi cunoaşte un număr de nume de 
plante, de unelte sau de munci agricole şi, tot aşa, cunoaştem şi întrebuintäm un 
număr de termeni care denumesc boli, tratamente sau instrumente specifice medicului. 

Astfel, sferele vocabularului fiecărei categorii profesionale de vorbitori se întretaie, 
suprapunându-se parțial, situație care asigură realizarea procesului de comunicare. 

Pentru exemplificare, prezentăm două texte scrise de specialişti, un inginer 
agronom şi, respectiv, un medic, texte care nu se adresează însă specialiştilor ci, am 
putea spune, mai ales celor interesați, din diferite motive, în domeniile respective 
(agricultori în primul caz, persoane suferind de o anumită boală în cel de al doilea). 
Primul text, publicat în „Scânteia” (19. III. 1976), reprezintă câteva recomandări 
privind lucrările de primăvară pentru semănatul sfeclei de zahăr: 


„Această lucrare se realizează cu cultivatorul, la care se atașează tăvălugul 
Croskilet. Au fost asigurate cantități mari de erbicide, care trebuie date acum, 
odată cu lucrările de pregătire a terenului. Specialiştii trebuie să urmărească 
folosirea discurilor şi a angrenajelor recomandate pentru a se asigura o desime de 
5-8 cm pe rând la sămânță plurigermă şi 8-10 cm la cea monogermă”. 


Al doilea, din volumul Medicina în familie (1966), tratează despre 
complicațiile diabetului: 


„Creşterea cantității de glucoză în sânge şi tulburările umorale şi tisulare asociate 
expun la o mulțime de complicaţii grave. Infectiile de tot felul (furunculoză, eczeme, 
erizipel, abcese dentare, supuratii ale urechii) dovedesc că țesuturile diabeticului 
netratat nu se pot apăra suficient de microbi”. 


Imaginându-ne vocabularul ca reprezentabil printr-o figură convențională ca 
cea de la p. 35, constatăm că elementul principal al acestuia îl formează fondul 
comun tuturor vorbitorilor. Dar, aceştia, grupați după criterii socioprofesionale, 
utilizează anumite terminologii (A, B, C — N) care, în proporţii diferite; aparțin şi 
ele fondului comun. | 

Delimitând trei categorii tipice de vorbitori, reprezentate printr-un agronom 
(A), un medic (B) şi o persoană oarecare, de altă profesie decât cele menţionate 
(C, a cărui apartenenţă profesională nu o luăm în consideraţie), situaţia cuvintelor 
cuprinse în textele prezentate mai sus, în raport cu aceste categorii, este următoarea 
(vezi figura de la p. 36, care reprezintă o secțiune din figura precedentă). 

Terminologia profesională strict specializată a agronomului cuprinde termeni 
ca [sămânță] monogermă, plurigermă, cultivator (“nume de unealtă”) [Voc. 1 A], 
dar şi termeni pe care-i cunoaşte şi restul masei de vorbitori (în cazul nostru, e); 
cum ar fi făvălug, erbicid, sămânță [Voc. 2 A]. 

Terminologia profesională a medicului cuprinde cuvinte ca tisular, umoral, 
supuratie etc. ca termeni strict specializați [Voc. 1 B] şi denumiri ca abces, infecție, 
microb [Voc. 2 B], accesibili şi folosiţi, în funcţie de împrejurări, si de cei ce nu 


sunt medici (C şi, desigur, şi A). 


În afară de grupurile la care ne-am referit, în textele citate există un mare 
număr de cuvinte (o parte comune ambelor texte) aparținând fondului comun al 
vorbirii fiecăruia dintre noi: unelte gramaticale (si, de, la, pentru), diferite părți de 
vorbire (adjective: mare; numerale: cinci, opt; substantive: ureche, rând, sânge; 
verbe: a da, a fi, a putea), din vocabularul fundamental al limbii române, ca şi o 
serie de cuvinte noi (suficient, cantitate, teren, a realiza, a asigura, a trata), 


frecvent folosite în limba modernă. 

Vocabularul activ al vorbitorului A cuprinde, pe lângă terminologia de 
specialitate (Voc. 1 şi 2 A), o parte a cuvintelor din grupul fond comun şi 
unii dintre termenii generalizati aparținând medicinii (Voc. 2 B). Pentru vorbitorul 
B lucrurile stau, simetric, la fel (Voc. 1 şi 2 B + FC + Voc. 2 A). Generalizând, 
putem spune că vocabularul activ al fiecărui vorbitor (C) este compus, în linii mari, 
din terminologia specifică a profesiei pe care o practică şi din cuvinte ce tin de 
fondul comun al limbii. Termenii cei mai generali aparținând vocabularului 
profesiilor cu care venim în contact prin oamenii din jur (medic, agricultor, 
mecanic, ceferist, gestionar etc.) ne sunt cunoscuţi într-o măsură mai mare sau mai 
mică: îi utilizăm mai rar, în anumite împrejurări numai. Ei fac parte din vocabularul 
nostru pasiv, ca şi un număr de cuvinte din fondul comun al limbii, diferite de la un 
individ la altul, pe care numai le recunoaştem, dar nu le utilizăm în mod curent. 


Criterii teritoriale şi culturale 
Termeni regionali şi dialectali 


Adesea, pe baza cuvintelor care apar în vorbirea cuiva, se poate identifica 
provincia căreia îi aparţine persoana respectivă. Observatia se poate concretiza, la 
primul nivel, în constatarea că cineva care, aflându-se la Iaşi, de exemplu, foloseşte 
cuvinte ca prunc (pentru copil), brâncă (pentru mână), sau iorgan (pentru 
plapumă), nu s-a născut şi nu a trăit în Moldova si că este venit din altă provincie a 
țării. Pe baza cuvintelor caracteristice unei zone, care au atras în mod deosebit 
atenţia, se pot face determinări mai precise cu privire la locul naşterii unui vorbitor. 
Pentru un muntean, cuvinte ca ciolan (pentru os), curechi (pentru varză) sau omät 
(pentru zăpadă) sunt, în general, indicii că cel care le foloseşte este un moldovean 
(deşi, în realitate, aceste cuvinte apar şi în vorbirea transilvănenilor). 

Aşa cum este bine cunoscut, în comparaţie cu alte limbi, româna este 
deosebit de unitară, în sensul că marea majoritate a cuvintelor care denumesc 
realitățile din mediul înconjurător, părțile corpului omenesc, stări fizice si psihice, 
unelte aparţinând îndeletnicirilor de bază etc. sunt aceleaşi în vorbirea din toate 
provinciile ţării şi înţelegerea dintre locuitorii din diverse provincii, atunci când 
fiecare îşi foloseşte propriul său grai, nu este stânjenită de micile diferențe 
dialectale de tipul celor la care ne-am referit mai înainte. 

Lingvistii care studiază graiurile populare au stabilit însă că într-un mic 
număr de cazuri există adevărate corespondențe între cuvintele care apar în diferite 
provincii istorice ale ţării. Astfel, față de literarul plapumä, în graiurile 
„moldoveneşti se foloseşte termenul ogheal, în cele din Banat iorgan, iar în cele din 
Crişana poplon. Tot aşa, față de muntenescul burtă, apare în Moldova pântece, în 
Banat foale, iar în Crişana pâncete. Pentru alte cuvinte, există corespondențe numai 
între graiurile munteneşti, moldoveneşti şi cele bänätene (eventual cele din 
Transilvania), în general. Este cazul cuvintelor porumbel - hulub - golumb, unchi - 
moş - uică, sau dovleac - bostan - lubenifä (Petrovici, 106). Asemenea diferențe se 
datoresc şi unor împrumuturi cu circulație limitată, despre care am vorbit mai sus, 

dar şi situaţiei speciale din diferite zone ale țării a unor termeni de origine latină, 
sau evoluţiei pe teren românesc a unor cuvinte vechi (şi chiar celor două 
împrejurări combinate; Cazacu-Todoran, 25). Astfel, jumätätii de nord a țării îi este 
specific cuvântul curechi (< lat. coliculus), pe când sudul cunoaşte pentru aceeaşi 
noțiune termenul varză (< lat. viridia). În alte cazuri pot fi semnalate deosebiri între 
Transilvania (în sens larg), pe de o parte (cu ai < lat. alium, păcurar < lat. 
pecorarius, pui, puieci) şi Moldova cu Muntenia, pe de altă parte (cu usturoi < 
ustura + -oi, cioban < tc. çoban, copileţi ‘vlästari care cresc pe lângă tulpina 
porumbului”). Este uşor de observat că, în toate cazurile, cuvântul muntenesc 
(eventual şi moldovenesc) este şi cel pe care l-a adoptat limba literară, termenii 
plapumä, burtă, porumbel, unchi (respectiv usturoi, cioban, copilefi) fiind cei pe 
care îi folosim în scris. Consemnarea celorlalte cuvinte în dicţionare, explicate prin ` 
termenul literar, se face indicându-se aria lor de circulaţie: Moldova, Banat, 
Crişana etc., aceste indicaţii având valoarea de a arăta că termenul este folosit 
regional sau dialectal. 


Termeni populari 


Există în dicţionare o indicație de circulaţie, în legătură cu reg ional 
sau dialectal, dar care are şi o altă implicatie. Astfel, pentru cuvinte ca arap, 
bulz, blidar, (a) cerni (‘a vopsi în negru”), cordenci (“piesă la războiul de țesut”) şi 
multe altele se notează că sunt termeni populari. Spunem, de asemenea, că 
Jăurar, cireşar, cuptor, brumar etc. sunt numele populare ale lunilor februarie, 
iunie, iulie, noiembrie. În linii mari, putem constata că pentru astfel de cuvinte, de 
regulă, deşi indicatia de circulație porneşte de la criterii teritoriale, aceste criterii nu 
sunt de primă importanţă, ci faptul că termenii în cauză se referă la realităţi din 
mediul rural (blidar, bulz, cordenci). Ei reprezintă denumiri generale, care denotă 
un grad aproximativ de cunoaştere (arap) sau se află, ca termeni învechiți, în 
opoziţie cu denumirile culte, literare (numele lunilor anului). 

Dacă, în general, cuvintele cu circulaţie regională şi unii termeni populari 
(Brumar, fäurar etc.) sunt înlocuiţi de termenii literari, cei mai multi dintre termenii 
populari nu se află în această situație. Reprezentând nume ale unor obiecte 
caracteristice, aceste cuvinte sunt atrase în vorbire şi scriere îndată ce subiectul 
atinge domeniile vieții materiale şi culturale specifice mediului rural sau, de exemplu, 
celui natural. Este de remarcat că, în realitate, numărul acestor termeni este cu mult 
mai mare decât indică formal dicționarele. Este destul să ne gândim la numele 
unor plante şi vieţuitoare pentru care limba literară nu are un termen al ei, ci numai 
denumirea ştiinţifică, latinească, şi cea populară. Aşa, de exemplu, sunt preluate 
numele unor plante cum ar fi roinifă (“plantă medicinală”), scumpie (“arbust a cărui 
scoarță se întrebuințează în tăbăcărie”), fimoftică (“plantă de nutreţ”), ale unor 
păsări (a/binărel, forfecufä, fluierar, inäritä, mătăsar, muscar, scorțar), ale unor 
peşti (cosac, ghibor{, oblef, rizeafcă, scobar). Lista ar putea cuprinde sute de 
cuvinte din aceste domenii, ca şi din multe altele (insecte, nume ale pieselor 

costumului popular, ale părților casei, ale obiceiurilor si asa mai departe). 

Aprecierea unor termeni ca populari are în vedere, până la urmă, criterii 
culturale, şi raportarea lor la limba literară este un fapt relativ recent. Până spre 
sfârşitul secolului al XIX-lea, cuvintele regionale, dialectale şi termenii populari 
erau utilizați în mod normal în scrierile cu caracter administrativ sau particular şi în 
literatura beletristică, în ultimul caz, subliniem, cu intenții stilistice destul de greu 
de argumentat, sau pur şi simplu fără intenții stilistice. Pentru a ne da seama de 
acest lucru este suficient să răsfoim câteva pagini din operele unora dintre cei mai 
importanți scriitori români. lată câteva rânduri din Domnul Sarsailă autorul, 
pamfletul cunoscut al lui Ion Heliade Rădulescu: 


„l-a intrat în cap odată că este autor ? nu-l mai poate fämädui nici un leac de această 
boală... De venea nevasta la dânsul el boboroşa ochii, se îmfla, se sporovea din trup, 
pare că ar fi avut pene... Dumnealui, dupe cum ai văzut, e mai mulțumit să-i zici 
orice, priimeşte mai cu răceală orice ocară, orice ponos, dar de dibla lui să nu te 
atingi, că ai văzut că se face foc”. 


A tămădui, leac, ocară, ponos, a se face foc sunt termeni şi expresii populare 
determinate şi de tonul polemic al scrierii (autorul foloseşte şi diblă pentru liră), 
dar nu e mai puţin adevărat că ele ne apar astăzi mult mai colorate, decât atunci 
când au fost scrise aceste rânduri, reflectând direct mijloacele de exprimare ale 
limbii epocii, fapt subliniat şi de apariţia fonetismelor regionale. Exemple . 
edificatoare în acelaşi sens pot fi găsite şi la Costache Negruzzi sau Vasile 
Alecsandri. lată, din „povestea” Toderică a lui Negruzzi, un dialog purtat de eroul 
principal cu Moartea, amintind tranzacţia dintre acelaşi personaj şi Ivan Turbincă: 


„Moartea, ca o bună si îngăduitoare persoană, se puse pe scäuies şi aşteptă un ceas 
să vie preotul. Dar văzând atâta zăbavă, zise gazdei: moşnege, nu ţi-ai putut căuta de 
suflet de un veac de când nu ne-am întâlnit? 

— Zäu, n-aveam numai acea grijă, răspunse bătrânul c-un zâmbet de luare în râs. 

— Dacă ţi-e vorba aşa, strigă moartea supărată de prelungirea lui, ti-oi arăta eu! 

— Suguiesti? zise Toderică, văzând-o cum se silea să se coboare de pe vatră, te ştiu că 
eşti bunişoară şi că-mi vei mai dărui câțiva ani. 

— Câţiva ani, ticălosule? (si se trudea să se deie jos de pe vatră)”. 


Este greu să i se atribuie intenţii de ordin stilistic lui Alecsandri atunci când 
foloseşte regionalisme şi termeni populari în descrierea unei călătorii cu Mal-Posta 
în sudul Franţei, în tovărăşia unui englez: 


„Tovarăşul meu părea pătruns de o adâncă mulfämire sufletească şi începuse a cânta 
o arie engleză foarte originală, deşi putin armonioasă. Caii, späriefi se vede de acel 
cântec, alergau cât ce puteau; roțile zburau pe pietrişul luciu al şoselei, clopoteii 
aninați de gurile hamurilor zuruiau vesel, postasul pocnea din bici necontenit si 
glumea cu toate nevestele ce întâlnea pe drum; copacii de pe marginea şoselei fugeau 
în urma noastră ca o armie pusă în risipă...” 

Alături de aspecte fonetice regionale (muljämire, spärieti), termeni ca 
aninafi, gura hamului, neveste (pentru “femei”) fac mărturia utilizării idiomului 
local în scris cu drept de dialect literar, 

Marea descoperire, spontană sau gândită, a efectului utilizării cuvintelor şi a 
variantelor acestora pentru a caracteriza personaje, medii sau atmosfera operei 
literare va aparţine epocii următoare a literaturii noastre, creaţiei artistice ale cărei 
culmi le vor însemna Creangă, Caragiale şi Eminescu. 


Termeni „culți”: aspecte ale utilizării neologismului 
°° ; 5 


Pătrunderea unui mare număr de neologisme în limba română a avut urmări 
importante pentru aspectul limbii scrise şi al celei vorbite. La început, mai ales în 
secolul al XIX-lea, traducerile au dat ocazia preluării unor cuvinte străine din 
comoditate: adesea traducătorul nu a mai căutat sinonimul românesc, ci a „românizat” 
termenul străin. Pe de altă parte, pentru reprezentanți ai claselor conducătoare, din 
cosmopolitism, utilizarea cuvântului străin era o manifestare a asa-zisei 
superioritäti sociale şi culturale. În perioada dintre cele două războaie mondiale, 
presa a contribuit şi ea, într-o mare măsură, la ceea ce s-ar putea numi o „invazie” a 
neologismului inutil; pentru a capta atenția, dar şi din preocuparea pentru 
„rafinament” stilistic, s-a ajuns la un adevărat jargon publicistic. Reacţiile au fost 
numeroase şi diferite ca manifestare: ridiculizarea, din partea scriitorilor, campanii 
în presă ale unor oameni de cultură, critica ştiinţifică, dar şi orientarea puristă a 
unor lingviști şi publicisti. Au existat, aşadar, exagerări şi de o parte şi de cealaltă. 
Căci intervenţia specialiştilor în desfăşurarea unui proces obiectiv, cum este viaţa 
limbii, nu poate avea efecte practice pentru marea masă a vorbitorilor. Prin însuşi 
ridicolul şi prin artificialitatea lor au devenit imposibile versuri aglomerate de 
neologisme ca cele pe care le cita încă Negruzzi în Scrisoarea a XXXII-a: 


„„Charmată damicelă 
Cu ochi ca de gazelă, 
Te am, o columbelă 

Divinä şi mult belä”. 


Dar nici puriştii nu au putut convinge pe nimeni să zică de gát legău pentru 
cravată sau a face pe suveica în loc de a face naveta. | 


Neologismul — între necesitate şi modă 


_ Pentru pătrunderea în limba literară şi în vorbirea curentă a neologismului, 
hotărâtor a fost faptul că el este frecvent în situația de termen tehnic la care se 
recurge pentru precizie şi concizie. În terminologia tehnică şi ştiinţifică, a ocoli 
cuvântul nou ar însemna acelaşi lucru ca şi cum în producţie s-ar înlocui procedeele 


industriale prin practici meşteşugăreşti. Lăsând la o parte textele din lucrările de strictă 

specialitate, să vedem cum stau lucrurile cu textele din lucräri care se adresează 
unui public larg. lată un text din domeniul chimiei, dintr-un articol de ziar, în care 
este descrisă contribuţia unui savant român la perfecţionarea rafinării petrolului 
(în textele care urmează neologismele sunt culese cu litere cursive): 


„Sunt separate două categorii de produse de distilare: unul mai uşor, alcătuit din 
hidrocarburi parafinice şi naftenice, altul mai greu, alcătuit din hidrocarburi 
aromatice, olefinice, substanţe asfaltoase şi răşinoase” 

(„Scânteia tineretului”, 27 iulie 1974). 


Dintr-o carte de popularizare a cunoştinţelor medicale cităm prezentarea unei boli: 


„Diabetul zaharat se caracterizează printr-o serie de semne care îl fac ín general, 
uşor de recunoscut: creşterea poftei de mâncare, cu mărirea consumului de alimente, 
intensificarea setei şi ingestia crescută de alimente” 

(Medicina în familie, 1966). 


În sfârşit, iată un fragment din definiţia curentului filozofic numit pozitivism, dintr-un 
dicționar de uz larg; 


=, 


cunoaşte esența fenomenelor şi de a formula legi cauzale, explicative, pozitivismul 


tinde spre agnosticism şi idealism subiectiv” 
(Mic dicționar enciclopedic, 1972). 


Este evident că termeni ca hidrocarbură, distilare, diabet, alimente etc., din 
primele două texte citate, fără să mai vorbim de neologismele din ultimul text, nu 
pot fi înlocuite cu alte cuvinte. Chiar dacă s-ar încerca să fie definite noțiunile în 
cauză prin parafrază, textul nu ar deveni decât mai greoi ca exprimare, fără a fi mai 
accesibil. Receptarea unor astfel de texte presupune, în ceea ce-l priveşte pe cititor, 
un număr de cunoştinţe şi, desigur, posibilitatea de a consulta un dicționar, pentru 
cuvintele necunoscute. Nu este mai puţin adevărat că unii termeni, cum ar fi 
ingestie, puteau fi ocoliti cu un efort minim, ținând seama şi de cititorii virtuali, dar 
mai ales de scopul lucrărilor de acest fel, pentru a cărui atingere accesibilitatea 
textului este o condiţie de bază. 

Dar nu numai nevoia este la originea apariţiei neologismelor în scris. Unii 
mânuitori ai condeiului, furati de sunetul cuvintelor şi de rezonanța îmbinării lor în 
frază, realizează adevărate tururi de forță, într-o întrecere sui-generis cu confrații 
lor, dar, fără îndoială, de un interes redus pentru ceilalți cititori, al căror număr 
trebuie să presupunem că este ceva mai mare. lată o frază din cronica unui film 
(respectăm întrutotul textul autorului, ca şi în citatul următor): 


„Hermes e matur, bărbat — şi, dincolo de inviolabilitatea divină, i-au fost acordate 


calităţile abilității, unei fermități... elastice şi a unei nedeterminäri partizane” 
(„Cinema”, 1/1973, p. 45). 

Este clar că această exprimare „prețioasă”, din păcate destul de găunoasă, 
nu serveşte scopului celui mai important al oricărei scrieri, acela de a comunica cu 
cititorii. În cel mai bun caz, ea îl antrenează pe cititor în descoperirea ideilor 
autorului, pe o cale destul de întortocheată, presărată cu obstacole scornite parcă 
într-adins pentru a arăta că şi scrisul „e un lucru foarte mare”, după cum ar spune 
măruntul, dar sugestivul Guţă Popândău, al lui George Topîrceanu. Este parcă ceea 
ce vrea să dovedească această frază, dintr-un articol apărut într-un săptămânal de 
cultură, în care autorul îşi spune părerea despre felul cum trebuie făcută o 
investigaţie sociologică: 


„Obiectiv care nu poate fi însă abordat din perimetrul nisipurilor mişcătoare ale 
unor sensuri vagi, empirice sau eronate, unilateral-absolutizate, ale termenului 
„Dublic”, ci numai de pe terenul solid al unor ştiinţifice definiri a conceptului şi 
descifräri a tabloului uman la care se referă” 

(„Cronica”, nr. 7/1974, p. 6). 


Este de prisos să spunem că nu suntem pentru scrierea plată, care ar avea în 
vedere numai pe cititorul, greu de găsit astăzi, cu un vocabular extrem de redus sau 
căruia orice preocupare intelectuală i-ar fi străină. Dar folosirea neologismului 
pentru el însuşi este numai un artificiu, menit să satisfacă nevoia de bravadă 
lingvistică a unor publicisti, având în vedere un cititor pe care-l cred dispus să se 
lase încântat, pentru moment, de efecte ieftine. In acelaşi timp, această înclinaţie 
este adesea proba lipsei de idei sau de originalitate, căci marile adevăruri au putut fi 
totdeauna exprimate în cuvintele cele mai simple, reuşind pe această cale să fie 
transmise şi să pătrundă în mintea oamenilor. 

= Folosirea neologismului este, apoi, şi o problemă de gust. Nu numai în scris 
se abuzează de neologisme, ci uneori şi în vorbire. În viaţa de toate zilele suntem 
adesea martorii ironiei la adresa „preţioşilor” care caută să strălucească prin cuvinte 
„rare” şi „nobile”. Acest tip lingvistic este, de altfel, „calul de bătaie” al multor 
emisiuni distractive ale Radioului şi Televiziunii şi este destul să ne amintim de 
succesul serialului avându-i drept eroi pe Tanta şi Costel ai lui Ion Băieşu. 


1 


Migrarea” cuvintelor 


Pe lângă elementele din lexicul de bază, în vocabularul unei limbi există şi 
alte cuvinte general cunoscute, deşi mai putin utilizate, impuse de diferite medii şi 
ocupaţii. În măsura în care anumite profesii sunt caracteristice unor zone 
geografice, se pune problema c ă i 1 o r pe care cuvintele specifice iniţial unui 
domeniu de acest fel s-au răspândit pe un teritoriu mai întins, eventual pe întreg 
teritoriul pe care se vorbeşte o limbă. 

În primul rând, trebuie să observăm că vocabularul limbii comune are rolul 
unui adevărat ,nomenclator”, în care îşi găsesc locul cuvintele denumind toate 
realităţile materiale cunoscute pe teritoriul pe care se vorbeşte limba respectivă. 

În funcţie de factorii economici (ocupaţii principale), sociali (rolul unei clase sau al 
unor categorii sociale), culturali (caracterul culturii, nivelul şi mijloacele de care 
dispune aceasta), de factorii politici şi administrativi care modelează istoria unui 
popor şi în funcție de conjuncturile în care aceşti factori se află în diferite epoci 
istorice, diferite cuvinte pot fi atrase, din vorbirea unei categorii restrânse ca număr 
(si a cărei ocupație poate ţine de o anumită formă de relief) în sfera circulaţiei 
generale; prin limba de cultură. Este cazul unor cuvinte din terminologia 
mineritului, cum ar fi, de exemplu, abataj, sut, ortac, ultimul un regionalism, care 
au devenit cunoscute pentru numeroşi vorbitori ai limbii române mai ales în cursul 
ultimelor decenii. Un alt regionalism, saivan “adăpost de iarnă pentru oi (sau pentru 
vite)” tinde să devină termenul tehnic oficial pentru noțiunea respectivă, pe calea 
răspândirii prin cărţile de zootehnie. Asemenea exemple pot fi date şi din domeniul 
foneticii: pronunția pâine, mâine, câine (față de formele vechi şi etimologice páne, 
mâne, câne) a devenit literară datorită răspândirii ei pe calea scrierii; la origine, ea 
caracteriza graiurile din anumite zone din jumătatea de sud a țării (Banat, nordul 
Olteniei şi al Munteniei, sudul Transilvaniei), zone unde apar şi astăzi pronuntiile, 
| care au o explicaţie asemănătoare, oichi, ureiche, straichină, Mihalaiche etc. 

Pentru limbile care cunosc variante teritoriale puternic diferențiate, termeni 
ca cei la care ne-am referit mai sus pot fi, iniţial, caracteristici anumitor dialecte şi 
ei sunt simtiti ca atare în prima fază a pătrunderii lor în limba comună. Pe urmele 
unor astfel de cuvinte, lingvistul francez Albert Dauzat a făcut observații asupra 
pătrunderii cuvintelor dialectale în limbajele tehnice (34). Inainte de a fi franceza, 
limba din Île-de-France era un idiom de „rurali” legaţi de pământ (ţărani, seniori, 
meseriaşi). Astfel că, în franceză, termenii referitori la marină, la peşti şi crustacee 
sunt normanzi şi provensali, iar din dialectele din Savoia şi din Elveţia romandă se 
trag nu numai cuvintele referitoare la viața alpină, ci şi termeni noi din domeniul 
geologiei şi al sporturilor. 

În aceste condiţii, se poate vorbi de o adevărată „lansare” prin intermediul 
limbii comune a regionalismelor, care se răspândesc apoi pe întreg teritoriul pe care 
se vorbeşte o limbă. 

În alte cazuri însă, poate fi depistată o adevărată „migrare” a cuvintelor (şi a 
unor deprinderi de pronunție) specifice anumitor zone, pe diferite căi, printre care 
un loc important îl ocupă mişcările de populaţie. Când, pe baza unei hărţi din A/lasul 
lingvistic român, constatăm că față de termenul praf de puşcă (sau pulbere), cunoscut 
în cea mai mare parte a ţării, în Muntenia şi în Dobrogea, dar si în zona Braşovului, 
se foloseşte denumirea iarbă de puşcă, acest fapt trebuie pus în legătură cu 
atestarea aceleiaşi denumiri pentru prima dată într-un document braşovean (Iorga, 
în DA), astfel că răspândirea ei se explică prin drumurile de comerț ale negustorilor 
braşoveni spre Bucureşti şi spre porturile de la Dunăre. Fonetismele deosebite de 
cele, arhaice, ale femeilor, înregistrate în graiul bărbaţilor din localitatea Ciocänesti 
(Vatra Dornei) au fost explicate de Emil Petrovici prin contactele acestora din urmă 
cu alte zone lingvistice, datorate plutăritului pe Bistrița şi pe Siret. 

Un factor demografic cu urmări în limbă: 
transhumanta 


Un fapt dintre cele mai interesante din istoria demografică a românilor îl 
constituie tran shum an ta, trecerea păstorilor transilvăneni, din zona Ţării 
Bârsei şi a Sibiului în primul rând, cu oile la iernat în Bältile Dunării şi în 
Dobrogea, căutând o climă mai blândă şi nutreţ, urmată de întoarcerea la locul de 
baştină la începutul primăverii. Cunoscut şi în secolele precedente, acest proces a 
avut perioada de vârf în secolul al XVIII-lea şi în prima jumătate a secolului al 
XIX-lea. Trecerea păstorilor transilvăneni prin Oltenia şi Tara Românească a lăsat 
urme în toponimie: Ovid Densusianu (35) pomeneşte drumuri care poartă numele 
de Drumul Oii sau Drumul Oilor începând din Mehedinţi, Vâlcea, Olt, Romanați, 
până în Teleorman, Ialomița şi Brăila, iar Iorgu Iordan (73) explică la fel 
denumirea Drumul Mocanului. Printre astfel de nume voi mai aminti şi pe cel al 
localităţii Vadul Oii, ţinând de oraşul Hârşova, vechi loc de trecere a turmelor peste 
Dunăre, astăzi unul din capetele principalului pod rutier (Giurgeni — Vadul Oii) 
care leagă Muntenia de Dobrogea. Localităţi din Țara Românească, Moldova şi 
Dobrogea, care se numesc Mocani, Bírsani, Mărgineni, vorbesc despre stabilirea în 
aceste provincii a unor ciobani din Transilvania, numiţi şi mocani, din Tara Bârsei 
sau din Mărginimea Sibiului. | 

În spaţiile însemnate de aceste drumuri, între Carpaţi şi Dunăre, spre Prut şi 
spre Tisa, spre Marea Neagră şi spre Carpaţii nordici, pe teritoriul lingvistic 
dacoromân, elementul păstoresc a constituit un factor de legătură demografică şi 
etnografică care a răspândit inovațiile lingvistice petrecute într-una sau alta dintre 
;tärile” româneşti, în domeniul foneticii sau al lexicului. Acest aspect, deosebit de 
important, nu a fost însă studiat în profunzime şi atlasele lingvistice româneşti nu 
au fost puse încă la contribuţie pentru a verifica sau preciza afirmaţiile lui Ovid 
Densusianu privind rolul păstoritului în istoria limbii române. Ceea ce se poate 
afirma cu siguranță este însă faptul că pe această cale s-au răspândit, paralel, şi 
împrumuturile produse în zone de contact cu diferite elemente alogene sau numele 
unor realități materiale specifice diverselor forme de relief sau ocupaţii. 

Pentru astfel de „migraţii” ale cuvintelor stau mărturie. hărțile Atlasului 
lingvistic român (ALR). Pe numeroase hărţi din ALR I (autor Sever Pop) şi ALR II 
(autor Emil Petrovici) poate fi constatat faptul că o serie de cuvinte specifice 
Transilvaniei, Banatului, Crişanei şi Maramureşului apar şi în puncte cartografice 
izolate, presărate parcă, prin Oltenia, în Câmpia Dunării sau în Dobrogea. Aşa se 
prezintă lucrurile pe harta (1176 din ALR II, serie: nouă) care înregistrează 
denumirile pentru “pantaloni ţărăneşti, din pănură sau dimie': faţă de diverşi 
termeni (ifari, nädragi, pantaloni, ultimii doi reflectând, de fapt, ieşirea din uz a 
noțiunii urmărite) din graiurile din Moldova, Dobrogea, Muntenia şi Oltenia, în 
Transilvania (în sens larg) apare termenul vechi cioareci, notat însă şi în localităţi 
din Oltenia, până spre Dunăre, în estul Munteniei si în sudul Dobrogei (vezi harta 1). 
Este demn de remarcat că folosirea cuvântului în localităţi din Muntenia (punctul 
cartografic 723, Căzăneşti, Ialomiţa) sau din Dobrogea (punctul cartografic 987, 

Topraisar, Constanţa) este legată direct de prezența transilvănenilor, chiar a 
ciobanilor, căci informatorii din aceste puncte au precizat că: „mocanii purtau 
cioareci”, respectiv „cioareci poartă numai mocanii care păzesc oile” (asupra 
specializării semantice mocan “cioban” ne vom opri în capitolul următor). 

In Dobrogea s-au stabilit însă nu numai păstori, ci şi agricultori provenind 
din diferite zone ale Transilvaniei, mai ales după 1878. Aşa se explică prezența, în 
această provincie, ca şi în estul Munteniei, a termenului pui (puieci) “copileți, 
vlăstari care răsar pe lângă tulpina porumbului”, cuvânt care, într-o arie foarte largă, 
este, de asemenea, specific Transilvaniei (vezi harta 1, după ALR II, harta 98). 

Cioareci, pui “copileţi”, la care ar putea fi adăugate numeroase alte cuvinte 
şi fapte fonetice în aceeaşi situație, marchează prin elemente lingvistice transilvănene 
drumurile de care vorbeam mai sus, ca şi urmările altor mişcări demografice. 

Pe alte hărți, poate fi descoperit însă şi sensul celălalt al mișcării. 
Remarcăm, mai întâi, că există chiar mărturii directe ale informatorilor asupra 
faptului că unele noțiuni sau cuvinte le-au cunoscut sau şi le-au însușit cu prilejul 
şederii în bălțile Dunării sau în Dobrogea. Asa, de exemplu, pentru un locuitor din 
Poiana Sibiului (punctul cartografic 130), berechet, din expresia am de toate 
berechet „e vorbă turcească, din Dobrogea, e cuvânt mai fudul”, iar /untre „a văzut 
pe Dunăre”, ca şi un altul, din Cernatu, Braşov (punctul cartografic 182), care, 
descriind acelaşi obiect, spune că luntre, care este mai mare decât barca, „a văzut la 
Brăila”, unde a auzit şi termenul cioc pentru „botul luntrii”. Pentru un locuitor din 
Covasna (punctul cartografic 192), noțiunea de „baltă” se identifică cu bălțile 
Dunării, iar planta numită colilie sau năgară îi evocă Dobrogea; și, într-adevăr, 
această plantă este specifică stepelor şi locurilor uscate. Astfel că, în interpretarea 
ariilor lingvistice de pe hărți, cum sunt cele la care ne vom referi în continuare, 
trebuie să ţinem seama de aceste fapte. 

Termenul cobilitä (de origine bulgărească şi sârbo-croată) este specific 
graiurilor din jumătatea de sud a ţării (Oltenia, Muntenia, Dobrogea si sudul Moldovei). 
Limita nordică a ariei (vezi harta 2, după ALR II, s.n., harta 853) cuprinde însă şi 
punctele 130 (Poiana Sibiului), 182 (Cernatu, Braşov) şi 192 (Covasna), citate mai 
sus pentru conştiinţa „importului” de elemente sudice. De aceea, trebuie să considerăm 
că extinderea ariei acestui cuvânt peste Carpaţi s-a produs datorită păstorilor 
transhumanti. Printre elementele lexicale care ilustrează cele două situații, migrarea 
spre sud şi sud-est a unor cuvinte transilvănene şi spre nord şi nord-vest a unor 
fapte de limbă caracteristice graiurilor din sudul țării, se află şi numeroşi termeni 
din domeniul păstoritului. Astfel, pentru prima situaţie, pe lângă termeni ca tărjâu 
si arete, discutati de Sever Pop (110), vom mai adăuga şi alții care apartin în primul 
rând Transilvaniei şi mai ales sudului acestei provincii. Un cuvânt ca mânăror 
pentru “strungar”, bine reprezentat pentru zona Munţilor Apuseni, Hunedoara, Sibiu 
şi Braşov (vezi harta 1, după răspunsuri la ancheta Pop şi harta 397 din ALR II, 
s.n.), a fost înregistrat şi în puncte din diferite zone ale Munteniei. 

Caracteristică pentru acest caz este şi situația verbului (a) räväsi. Pentru 
marea majoritate a vorbitorilor de limbă română semnificația acestui cuvânt este ‘a 
produce dezordine, a împrăştia, a räscoli’ singurul sens cu care este înregistrat 
termenul în cele mai multe dintre dicționare. Iată însă că în limbajul profesional al 
unor păstori din sudul Transilvaniei, din localităţi ca Arpaşul de Jos, Sibiu (punctul 
cartografic 172), Cernatu-Braşov (182) şi Covasna (192), a răvăşi înseamnă, pe 
baza interpretării informaţiilor de pe harta 399 din ALR II, s.n., şi “a număra oile, 
pentru a vedea cât are de plătit pentru vărat fiecare dintre proprietari”. Preluat de la 
păstorii transhumanti, acest cuvânt cu sens special a fost înregistrat şi în localități 
din sudul şi estul Munteniei, zone de iernat şi puncte de trecere spre Dobrogea, la 
care ne-am referit: Căzăneşti şi Piua Petrii-Ialomita (punctele 723 şi 705). Ultima 
localitate are o deosebită importanță în legătură cu prezenţa păstorilor transhumanti 
cäci, dupä cum ne informeazä Marele dicţionar geografic al României (1898- 
1902), pe teritoriul ei au fost descoperite urmele vechii Cetăți (sau vechiului Oras) 
de Floci, centru însemnat pentru comerțul cu lână, practicat de mocani. Cu semnificația 
de mai sus, a räväsi, derivat de la răvaş, se înrudeşte cu răboj, cuvânt de care ne 
vom ocupa într-unul din capitolele părții a doua. 

Cuvintele specifice păstoritului care, dinspre sud, şi-au extins ariile în 
Transilvania (vezi mai sus discuţia la cobiliță) sunt şi ele numeroase. În primul 
rând, trebuie amintit cioban (Sever Pop), termen de origine turcească, specific 
graiurilor din Moldova, Muntenia, Dobrogea şi Oltenia (vezi şi harta 394 din ALR II, 
s.n.), care a câştigat teren atât în estul, cât şi în sudul Transilvaniei, în detrimentul 
ariei păcurar (vezi harta 2). În punctele importante pentru păstorit, la care ne-am 
referit frecvent mai sus, 182 (Cernatu-Braşov) şi 192 (Covasna), au fost înregistrate 
(hărțile 393 şi 404 din ALR II, s.n.) şi alte elemente specifice sudului: preduced 
“semn în urechea oii, în formă de gaură” si said “adăpost acoperit în care stau oile 
iarna”, cuvinte de origine bulgărească şi, respectiv, turcească, ultimul deosebit de 
semnificativ pentru procesul pe care-l urmărim, fiind direct legat de scopul venirii 
ciobanilor în sud pe timpul iernii. 

În secolul al XX-lea, păstorii din sudul Transilvaniei, datorită unor 
împrejurări de ordin economic şi politic, s-au îndreptat cu oile la iernat spre nord şi 
nord-vest, spre Câmpia Transilvaniei şi spre Câmpia Crişurilor şi a Someşului. 
Acest lucru ar putea să explice diferite categorii de fapte înregistrate pe hărţile 
Atlasului lingvistic român, deşi contrastele sunt mai puţin pronunţate. 

Dar şi alte zone furnizează date interesante asupra acestui proces complex. 
Aşa, de exemplu, pe baza cercetărilor dialectale din sudul Moldovei pentru Noul 
Atlas lingvistic român, pe regiuni, se poate stabili prezenţa directă sau indirectă a 
păstorilor transilvăneni şi vrânceni în toată zona cuprinsă între Munţii Vrancei şi 
Prut, şi mai ales în partea estică a acesteia, unde se foloseşte termenul mocan 
pentru ‘cioban’ (vezi harta 3). Iată câteva cazuri: tatăl informatorului nostru (T.A.) 
pentru chestionarul referitor la oierit din localitatea Cârja, de pe Prut, era de loc din 
Poiana Sibiului, iar cel al informatorului (F .V.) din Pechea, judeţul Galaţi, era venit 
din Breţcu, astfel că fiul lui ştie că bätul cu cârlig la capăt cu care se prind oile, caya, 
„e obicei de la Breţcu” (o observaţie similară înregistrează ALR II s.n., harta 395 

în punctul 928, Ghimpati-Ilfov: obiectul, numit cârlig este specific „mocanilor”). 
Tot ciobani brefcani sunt semnalati la Priponesti-Galati, ca şi la Fălciu, pe Prut, 
unde au format partea localității numită chiar Mocani. Aşezări de „mocani” sunt si 
Sucevenii (fost Oarba), din judeţul Galaţi, sau Glävänestii, din judeţul Bacău (unde 
se vorbeşte „cu ce, mocăneşte”, după cum observă locuitorii satelor din jur). 

Dacă astăzi turmele nu mai străbat drumurile dintre Munţii Vrancei şi Prut, 
mocanii continuă s-o facă, astfel că la Oancea, pe malul Prutului, de exemplu, ei 
erau cei ce păşteau oile şi făceau brânză la o gospodărie agricolă de stat din 
localitate. În felul acesta se continuă, într-o formă nouă, legături vechi care şi-au 
pus amprenta nu numai pe specificul economiei unor zone, ci şi în domeniul 
etnografiei, al folclorului şi al limbii. 


Un criteriu lingvistic intern: 
„familia” de cuvinte 


Un indiciu al importanţei unui cuvânt în limbă, al circulaţiei sale în 
diacronie şi în sincronie, al utilizării sale diverse îl constituie mărimea și 
semnificaţia „familiei” lui, a grupului de derivate şi a formelor compuse create pe 
baza acestuia. Pentru varietatea „membrilor” unei asemenea familii, pentru 
valoarea funcțională a cuvântului de bază şi a derivatelor sale, pentru simbolica 
noțiunilor denumite, înfätisäm grupul lexical al cuvântului (autohton) brad. 

Din lucrările referitoare la istoria limbii, din dicționarele istorice şi etimologice 
ale limbii române, aflăm că brad a cărui origine nu este încă pe deplin clarificată, 
se găseşte atât în albaneză, cât şi în română (în dialectele dacoromân, aromân şi 
meglenoromân) și provine, probabil, din fondul lingvistic preindoeuropean 
caracteristic zonei alpine. 

Referitor la istoria cuvântului în limba română trebuie să mai amintim, după 
dicţionare, prezența lui în numele brad alb (pentru o specie de conifere cu frunze 
mai late), brad roşu (o altă denumire a molidului) şi bradul ciumei (numele unei 
specii de jneapăn). Atrage apoi atenţia bogăția derivatelor de la brad, dintre care, 
câteva, brädet, brädis, brädinis, denumesc pădurea sau un pâlc de brazi. După Pantu, 
Plantele cunoscute de poporul român, mai adăugăm brad negru pentru “molid”, 
brădoaică “brad alb”. Derivate cum ar fi brădoaie, brădoaică, brădie sunt numele 
unor vase din lemn de brad, mărturii ale prezenţei arborelui în viața materială a 
populaţiei româneşti, cu atât mai semnificative, cu cât ultimul termen denumeşte un 
vas folosit ca măsură de capacitate, reprezentând aproximativ zece „ocale” sau 
douăzeci de „litruri”. Alte derivate, cum ar fi brädis, ~ galben, brädisor, brädisori 
de apä, denumesc diferite plante, jar compusul mämäliga bradului este numele 
unei ciuperci (Pantu, Plantele). | i L 

Legätura afectivä dintre brad si oamenii pământului este pusă în lumină de 
multimea diminutivelor, de la cele mai obişnuite şi cu răspândire mai mare, bräduf, 
brädulet, brädisor, până la cele păstrând seva unor deosebite locuri şi deprinderi de 
a potrivi în româneşte cuvintele dezmierdării: brädänas, brădui, brädef, brädäcean, 

sau brädiscan şi chiar brădan, cu aceeaşi valoare, în pofida sufixului augmentativ 
pe care îl contine. Dacä mobilul creärii diminutivului este un sentiment, atunci este 
uşor de înţeles cu ce ochi s-au uitat la arborele veşnic verde al muntelui cei care l-au 
numit cu atâtea adevărate vorbe de alint. | 

Adevărata bogăţie lingvistică pe care o constatăm în legătură cu acest 
cuvânt reflectă, de fapt, semnificaţiile deosebite pe care le-a avut bradul în viața 
populațiilor autohtone din Carpaţi. Ca arbore totemic — considerat la origine ca 
strămoş — bradul a fost strâns legat de întreg ciclul vieţii, în momentele ei 
semnificative: naşterea, nunta şi moartea. Romulus Vulcănescu, în monografia sa 
Coloana cerului, aduce informaţii deosebit de bogate în legătură cu bradul 
considerat ca zeitate, ca arbore sacru, ipostaze împotriva cărora biserica avea să 
lupte în cursul epocii feudale. Motivul bradului, reluat în diferite ornamentatii, în 
cusăturile de pe mânecile iei, în desenele de pe vasele de lut şi de pe ouăle 
încondeiate, în încrustaţiile de pe stâlpii porților şi ai caselor nu reflectă aşadar 
numai un model geometric armonios şi la îndemână, ci poartă, peste veacuri, 
mărturii ale cultului acestui arbore la geto-daci. 

Înalt şi drept ca bradul sunt comparații frecvente nu numai printre imaginile 
basmelor, ci şi în vorbirea de toate zilele. Imaginea s-a închegat într-atâta, încât un 
brad strâmb, fiind o raritate, stârneşte uimirea: el poate da nume unui loc, ca acela 
de pe Valea Frumoasei, cum este numit cursul superior al Sebeşului, pe care-l 
evocă Mihail Sadoveanu în Poveștile de la bradul strâmb. 

Cel îndreptăţit la aceste comparații este, desigur, flăcăul tânăr si frumos, 
puternic, acel „brad de românaş” dintr-un basm (Voinicul cel fără tată) al lui 
Ispirescu, tot atât de firesc după cum fata este „frumoasă şi gingaşă ca o floare”. 
Dezvoltată, aceeaşi imagine apare într-o doină din culegerea publicată de 
folcloriştii I. Urban Jarnik şi Andrei Bârseanu; fata nu se poate despărți de flăcăul 
care-i este drag... | 


„Că satul câtu-i de mare 

Nime bädit ca mine n-are. 

Şi câtu-i satu mereu, 

Nu-i bäditä, ca al meu. 

Ba mai e un brad în munte, 

Cu crăci verzi, cu verde frunte”, 


E drept însă că imaginea celui îndrăgit tinde să Covârşească chiar acest 
simbol, căci iată cum continuă fata: i 


„Dar nici bradul cel fălos 

Nu-i ca badiu de frumos, 

Că bradu mi-e clenguros 

Şi bradu mi-e pociumpos, 

Nu-i ca badiu subțire, 

Să mă poci iubi cu el” 

(Lauda ibovnicului şi ibovnicei, LX). 

Întrucât imaginea se reîmprospătează continuu prin senzații şi prin afect, în 
conştiinţa generațiilor bradul simbolizează tinereţea (vezi şi expresia ai noştri ca 
brazii pentru feciori, în Tara Oltului, după Herseni, Forme străvechi), sănătatea, 
vigoarea, fecioria curată (Muşlea — Bîrlea, Tipologia folclorului), astfel că el se 
asociază în mod firesc cu evenimentul principal din viaţa flăcăului si a fetei, nunta, 
moment de împlinire, de intrare „în rândul oamenilor”. 

In familia de cuvinte a substantivului brad se întâlnesc şi derivatele brădar 
şi brădancă. Brădarii sau brădaşii sunt flăcăii care taie şi aduc bradul la casa 
mirelui şi apoi la cea a miresei, în ajunul cununiei; tot aşa este numit şi nuntasul 
care joacă bradul miresei. Brădance sunt numite femeile şi fetele, de obicei rude 
ale miresei, care împodobesc bradul şi iau parte la petrecerea numită chiar brad 
(foarte des este înregistrată forma de plural, articulat, brazii), care are loc în ajunul 
nunții la casa miresei şi la care se joacă hora bradului; există şi sintagma turtă de 
brad, denumind turtele din făină de grâu cu care vin fetele la această petrecere. 
Din alte zone, sunt semnalate denumirile cumnate şi cumnaţți de brad pentru 
prietenii mirelui şi ai miresei care împodobesc bradul de nuntă (Vulcănescu, 136). 

Din monografia Nunta la români (1890) a lui Simeon Florea Marian, aflăm 
că în zonele de munte se împodobea cu brad carul cu care se aducea mireasa, ba 
chiar că vârfuri de brad ţineau locul resteielor, al lopätelelor şi al cuiului de prin jug 
în această ocazie, elemente ce accentuează valoarea decorativă, derivată. Astfel, nu 
este de mirare că prezența bradului la nuntă nu a rămas un privilegiu al regiunilor 
muntoase: în scrisoarea sa intitulată Din vremea lui Caragea, Ion Ghica, evocând 
nunțile din Bucureşti de la începutul secolului al XIX-lea, povesteşte că atunci 
„când se apropia ziua nunţii, mahalaua se împodobea cu brazi de la casa ginerului 
până la casa miresei”. După Simeon Florea Marian, în această împrejurare, potrivit 
unei sensibilitäti şi imaginaţii mai apropiate de cele ale contemporanilor, bradul 
provoacă şi simbolizează veselia: „precum oricine se bucură la vederea bradului, aşa să 
se veseleascä nuntaşii şi să ducă viață veselă tinerii ce se căsătoresc”, dar şi puterea, 
sănătatea: „| mirii] să fie mult timp tari şi voinici ca bradul care-i verde tot timpul”. 

Firul vieţii întrerupt în floarea vârstei face din înmormântare o nuntă-simbolică, 
metafora de frumuseţe unică din balada Miorița, unde „brazii şi păltinaşii” sunt 
doar nuntaşi. Legat de obiceiul ca la înmormântarea tinerilor necăsătoriți, la casa 
mortului, să se pună un brad, ca şi la nuntă, după cum procesiunea funebră este 
precedată de un flăcău care poartă bradul ce va fi apoi înfipt la mormânt, alături de 
cruce, bradul devine pentru tânărul mort chiar mireasa pe care n-a găsit-o, căci într-un 


Cântec al bradului din Transilvania, se povesteşte că: 


„După ce-a umblat 
El a căpătat 

Nevastă de munte 
De la flori mai multe, 
Naltă şi brădoasă, 

Ca el de frumoasă”. 

„Voinice, voinice! 
Ce nevastă-mi ai! 
Naltă, minunată, 
Naltă şi subțire, 
Crescută-n pădure, 
Tăiată-n secure” 
(S. FI. Marian, Înmormântarea la români, 1892). 


Din balada Doicin bolnavul, publicată în colecţia de literatură populară a lui 
N. Păsculescu, se poate vedea că bradul poate simboliza si pe mire, când e vorba de fete: 


„Câte fete-n Taligrad, 


Toate rândul că ş-a fapt 
Şi cu brad că le-a-ngropat”. 


Aceasta este însă numai una din interpretările posibile ale bradului la 
înmormântare, căci în mitologia populară românească există un brad al zânelor, 
care s-ar afla în „râpa mării” care înconjoară pământul, mare numită „sorbul 
pământului”. Bradul zânelor, cu crengile lui, este pentru suflet ca un fel de punte 
de trecere spre lumea cealaltă. Bradul prezent la înmormântare ar putea simboliza 
astfel puntea spre târâmul celălalt, rol care în alte zone decât Banatul, de unde este 
cunoscut bradul zânelor, este atribuit altui copac. În acest fel, bradul nu este numai 
„dublul vegetal al mortului”, ci are si semnificaţia de arbore cosmic, al vieţii şi al 
morții, arbore ceresc, sprijin al cazului pe pământ, şi al raiului, pe iad (Vulcănescu, 136). 

Unele dintre explicaţiile prezenţei bradului la nuntă înregistrate cu un secol 
în urmă de Simeon Florea Marian rămân, cel puţin aparent, la impresia imediată a 
vorbitorilor, şi în parte tot aşa ne apar şi unele din motivärile preferintei pentru brad 
față de alţi arbori în legătură cu Naşterea la români, a aceluiaşi folclorist: vasul de 
lemn în care se scaldă copilul trebuie să fie din brad, aceasta având legătură cu 
viitorul şi norocul copilului, după cum, tot din brad (alături de paltin), trebuie să fie 
şi leagănul. Astfel de interpretări pot apărea aproape ca „sacrilegii” față de practici 
rituale vechi, prin care copilul era „înfrăţit” cu bradul sacru, pe baza credinței 
„că în vârful arborelui era scrisă soarta copilului” (Vulcănescu, 136); era ales un 
brad tânăr, drept şi frumos, căruia noul născut îi era „dăruit”. În legătură cu aceste 
ritualuri se află scăldatul copilului în frunză de brad, cu efecte de tonificare 
(ibidem). Bradul apare însă şi după aceste momente, dar înainte de nuntă: când 
băieţii se prind „veri”, iar fetele,,surate”, brădulete sau brädulet se numesc colacii 
care se agaţă în pruni sau în alți pomi pentru a se stabili care dintre „veri” sau 
„surate” va fi „mai mare” (DA). 

Legătura oamenilor cu pământul şi prezenţa bradului în viaţa materială şi 
spirituală a poporului sunt mărturisite şi de numele de locuri şi de persoană care au 
la bază acest substantiv. În afară de numele simplu de Brad, atribuit, deosebit de 

frecvent, unor aşezări omeneşti, unor dealuri, izvoare şi păduri, după cum se poate 
constata din Marele dicționar geografic al României, există numeroase derivate cu 
aceeaşi funcție: Brädätelul, Brădeanca, Brădeşti, Brädetul, Brădiceni, Brädicesti şi 
altele. Demn de semnalat ni se pare faptul că acest nume, Brad, Brädulef, însoţeşte 
cuvintele legate mai ales de păstorit, care marchează drumurile din secolele trecute 
ale unor populaţii româneşti dincolo de hotarele țării, la nord de Tisa, de-a lungul 
lanțului Carpaţilor (Rosetti, 113). Cuvântul apare şi în numeroase denumiri 
compuse, a căror rezonanță în contemporaneitate nici nu putea fi bănuită de 
localnicii care au numit ape, munţi şi dealuri zicându-le Zzvorul Bradului, Piscul 
Bradului, Stânca Bradului, Vârful Bradului, Piatra dintre Brädete, sau pur şi 
simplu Valea Bradului. 

Documentele istorice vin să adauge la derivatele deja amintite o nouă serie, 
aceea a numelor de persoană: Bräduscä, atestat din secolul al XVI-lea în Tara 
Românească, Brădescu, Brădean, Brădilă, pe lângă simplul Brad, care, după cum 
se poate constata din Dicţionarul onomastic românesc, publicat de N. A. Constantinescu 
apare în acte din toate provinciile locuite de români. De altfel, astfel de nume stau 
la baza celor de locuri. 

Martor şi tovaräs constant al tuturor momentelor vieții, de la leagăn la nuntă 
şi pe ultimul drum, de la vasele de întrebuințare zilnică la vârful, numit brădişor, ce 
se pune în semn de triumf pe creasta casei când acoperişul a fost încheiat, prezent 
în numele locurilor, aşezărilor şi al oamenilor locului, aducând nota gravităţii, 
solemnului în lirica cultă şi extrăgând idealul frumuseţii bărbăteşti în poezia 
populară, bradul este un simbol al legăturii poporului nostru cu teritoriul pe care s-a 
născut şi pe care trăieşte, cu acea adevărată cunună a Carpaţilor reprezentând 
cetatea din care şi-a păstrat stăpânirea asupra văilor şi câmpiilor țării sale. 


| 


53 


STELIAN DUMISTRĂCEL 


3. CUVINTELE CA NUME ALE LUCRURILOR 
„FACTORI AI SCHIMBARILOR DE SENS 


3.1. NUME „ARBITRARE” SI NUME ,,MOTIVATE” 


Cea mai mare parte a cuvintelor care alcătuiesc vocabularul unei limbi, prin 
care se arată cum se cheamă o ființă, un lucru, o acţiune sau o noţiune, nu au, 
pentru vorbitor, nici o motivare ca nume ale realitätilor la care se referă. Impresia 
unei motivări de acest gen se datoreşte asocierii permanente a complexului sonor 
(cuvântul) cu imaginea sau reprezentarea obiectului denumit, având ca efect 
capacitatea de evocare a fiecărui aspect prin celălalt. Numai pentru omul primitiv şi 
pentru copil, când învață limba maternă, numele face parte din lucrul denumit 
(Rosetti, 112). Ocupându-ne de cuvintele vechi moştenite, am arătat că ele 
denumesc cele mai importante realități materiale, primare, referitoare la mediul 
geografic (şi geologic) şi la om (ca individ şi ca fiinţă socială) etc. Împrumuturile 
au însemnat, adesea, schimbări ale denumirilor, datorate afectului (expresivitate) 
sau unei situaţii obiective, perfecționarea uneltelor şi schimbările în organizarea 
social-politică, practicile noi etc. În acest cadru, neologismul ocupă o poziţie 

“predominantă, el fiind cel mai important mijloc de a numi noul, în toate domeniile. 

__ În oricare din aceste situaţii, explicarea valorii de nume a cuvintelor se 
limitează la „traducerea” etimonului sau la stabilirea unor echivalente între cuvinte 
din limba primitoare şi limba donatoare: lup provine din latinescul lupus, cuvânt 
care în latină denumea acelaşi animal. Odată cu importul, în a doua jumătate a 
secolului al XIX-lea, a maşinii pentru treierat cereale, a fost împrumutat şi numele 
ei, batoză, care este forma „românizată” a frantuzescului batteuse, termen motivat 
în limba de origine, căci înseamnă “bătătoare”. 

Motivate sunt numele care reprezintă creaţii pe teren românesc, atât când 
este vorba de creații lexicale (prin calitatea pe care o au astfel de cuvinte de a fi 
»transparente”, după un termen folosit de H.-M. Gauger, 55), cât şi, de cele 
semantice, metaforice. De fapt, în ambele cazuri, motivaţia numelor se bazează pe 
un datum: întrucât acțiunea de “a separa (prin batere) boabele, seminţele de restul 
unei plante’ se numeşte a treiera (nume nemotivat semantic pe teren românesc), 
treierätoare este “unealta (maşina) cu care se face această operaţie”, însuşi sufixul 
(-zor, -toare) cu ajutorul căruia s-a format cuvântul având funcţia de a crea nume de 
instrumente (bäfätor, uscätor etc.). Si tot aşa stau lucrurile în cazurile metaforelor 
imediate, sensibile (Vendryes), cum ar fi urs “om greoi, ursuz, nesociabil’, 
dată fiind masivitatea animalului si ,,reputatia” sa de a evita omul. Iată asemenea 
câteva metafore înregistrate pe hărțile ALR II, s.n., consacrate terminologiei 
agricole: în cazul denumirilor căciulă, clop (termen regional însemnând pălărie) 
pentru ‘snopul care se pune în vârful clăii de grâu” (harta 60), analogia are la bază 
rolul acestuia de a proteja de ploaie vârful celorlalţi snopi aşezaţi în claie; pentru 

aceeaşi noțiune, termenul popă, frecvent în graiurile din Transilvania, este o aluzie 
la poziţia socială predominantă a preotului în vechea comunitate rurală. În cazul lui 
măgar, cu acelaşi sens (notat în graiurile din Oltenia, Muntenia şi prin Moldova), 
se poate vorbi de o valoare ironică, reflectând, totodată, optica păstorului, mediu 
căruia îi aparține observaţia ca măgarul între oi (snopul respectiv reliefându-se 
peste ceilalți patru într-un mod analog); expresia are .şi varianta ca măgarul în 
frunte (Zanne), ştiut fiind că mägarii merg de obicei înaintea turmei de oi. Asupra 
valorii de nume a unor astfel de metafore ne vom opri mai pe larg în partea a 
doua a lucrării, în capitolul în care ne ocupăm de termenii metaforici provenind din 
vocabularul diferitelor profesii pătrunşi în limba comună. 


Nume motivate în cadrul familiei de cuvinte: 
bunic 


Simpla derivare a lui bunic din bun + sufixul -ic lasă nelămurită calea pe 
care s-a ajuns la folosirea acestui cuvânt ca nume pentru “tatăl tatălui sau al mamei 
cuiva”. Posibilitatea derivării şi atribuirii sensului respectiv se află în sensul primar 
al adjectivului şi în disponibilitätile utilizării lui, aspecte care ilustrează 
complexitatea factorilor ce contribuie la constituirea biografiei unui cuvânt. 

Apartenența cuvântului bun la nucleul lexicului limbii noastre se verifică 
prin frecventa sa folosire zilnică, cu cele mai variate nuanţe semantice, determinate 
de contextele diferite în care apare. Principalele sensuri ale adjectivului sunt cele pe 
care le-au înmagazinat expresiile bun la inimă “care nu face rău nimănui, milostiv, 
iubitor de pace şi de dreptate”, bun de mână “îndemânatic”, bun de picior “iute, 
sprinten”, bun de gură *vorbšret', sau sintagmele, denumind relațiile de rudenie, 
frate bun, mamă bună, soră bună, unde bun înseamnă “adevărat, de gradul întâi, 
direct”, în opoziţie cu vitreg. 

În istoria cuvântului, înregistrată în dicționare, un fapt deosebit de important 
îl constituie folosirea sa cu valoare de substantiv, care la început are sensuri 
abstracte, bun însemnând “aspectul bun, preferabil, al unui lucru”, “calitate”, 
“bunătate”. Aceste sensuri sunt ilustrate atât de texte vechi, cât şi de vorbirea 
populară. La Coresi cuvântul apare într-o propoziţie ca „Nu se lăsa de toate 
bunele”. În Cântecele moldoveneşti (1888) ale Elenei Sevastos găsim versurile: 


„Ş-au venit un rău din lume 
Ş-au zis cum că-i plin de bune”, 


iar la Coşbuc, bunuri, cu sensul “calitate, însuşire”, apare în versurile: 


„Multe bunuri are omul, 
Dar virtutea cea mai mare 
E, să nu se tie mândru 

Cu virtuțile ce are”, 

mai departe unul dintre aceste bunuri fiind prezentat ca trecător şi chiar periculos: 


„lar frumseta-i bun netrainic 
Şi ispititor de rele”. 


Mai cunoscut din vorbirea de toate zilele este un sens concret al formei de 
plural, bunuri, însemnând “avere, bogăţie” („Sărac de bunuri, frumuseţe şi spirit, 
inima mea este atât de bolnavă...” îi scrie Sărmanul Dionis Mariei), situaţie ce se 
regăseşte şi în cazul lui bunătate, care, mai ales în forma de plural, bunätäfi, are 
sensul concret de “lucruri bune, scumpe, averi, bogății”, ca la Creangă: „Şi, deodată, 
baba şi moşneagul se trezesc îmbrăcaţi în porfiră împărătească şi toate bunätätile de 
pe lume erau acum în palaturile lor” (ale celor doi bătrâni care-l înfiaseră pe 
cunoscutul „erou” din Povestea porcului). 

Să urmărim care este locul lui bunic în această familie de cuvinte. În texte 
din secolul al XIX-lea, cum ar fi Adunare cuprinzetoare în scurt din cărțile 
împărăteştilor pravile „alcătuită cu osteneala şi osârdia” juristului moldovean 
Andronache Donici, tipărită la laşi în 1814, în care autorul prelucrează norme din 
obiceiul pământului şi din dreptul bizantin, tatăl şi mama părinților cuiva sunt 
denumiți bunul şi buna. Bunul şi buna, pentru bunicul, respectiv bunica, apar în 
diverse documente reglementând drepturi de proprietate şi în texte populare din 
diferite provincii ale ţării, ca în aceste versuri dintr-un „blestem”, „din partea 
drägutei părăsite”, cuprins în colecţia de Doine şi strigături din Ardeal publicată de 
folcloristii loan Urban Jarnik şi Andrei Bârseanu: | 


„Să vii bade şi la mine 

Ca să-mi fac milă de tine 

Cu-o cojitä de mălai, 

De când a fost mosul crai, 

Pe poliţă aruncată, 

De când a fost buna fată”, f 
| (Mustrări si blăstămuri..., DXL), 


sau în expresia de când cu bunii ăi putrezi, însemnând “demult? (Zanne, Proverbe). 
Termenul apare şi la unii scriitori ca Ion Ghica, care în Scrisoarea a XXI-a, 
vorbind de Iancu Văcărescu, îl foloseşte într-o frază privitoare la filiatia de destin 
poetic al Väcärestilor („Poeziile lui, ca şi ale fară-său şi ale bunu-său, se copiau şi 
treceau din gură în gură”), sau la Costache Negruzzi, Petre Ispirescu. 

Bun, bună însemnând “bunic”, “bunică” au fost explicate (Scurtu, 119) ca 
provenind, prin căderea substantivului determinat, din sintagmele rată-bun, mamă- 
bună, aparținând limbajului copiilor, în care bun avea sensul de bază al adjectivului 
“care face bine, milostiv”, denumirea explicându-se prin acele trăsături ale bunicilor 
ce ne-au rămas în memoria afectivă din copilărie şi au fost fixate în portretele 
clasice ale lui Delavrancea. Desigur, această „abreviere” a sintagmei a fost 
favorizată de valoarea substantivală a lui bun, citată mai sus, contextul imediat 
indicând, de fiecare dată, sensul substantivului. 

Cu sensurile la care ne-am referit, bun şi bună, ca si sintagmele ratä-bun şi 
mamă-bună (maică-bună), se mai păstrează în graiurile populare şi astăzi, dar locul 
principal pentru a indica gradul de rudenie respectiv este ocupat de derivatul bunic 
(bunică), folosit inițial mai ales în graiurile din Moldova, încă unul din aporturile 
acestei provincii la fixarea normei limbii române literare. 

Pornind de la aceeaşi rădăcină, trebuie consemnat şi derivatul bunel, ca şi 
termenul străbun (şi sträbunic), cu sensul originar “tată! bunicului”, dar căruia prefixul 
stră-, intensiv, i-a lărgit utilizarea, indicând vechimea, în general. De altfel, sträbuni, 
ca şi strămoşi (însuşi moş este folosit în cea mai mare parte a Transilvaniei şi în 
zone învecinate acesteia cu sensul de “bunic”) au calitatea de a desemna originea 
din cele mai vechi timpuri a unei familii sau a unei colectivități mai mari. 


Motivare inițială atenuată sau pierdută: 
bineti, fătare 


Din aceeaşi familie semantică, a lui bun, face parte şi bine; în afara 
identităţii celor două cuvinte prin sensul aprecierii pe care o conțin, o legătură 
specială a lui bun cu bine se stabileşte prin formulele de salut: bună dimineaţa, 
bună ziua, bun lucru, noroc bun si, respectiv, bine te-am găsit, bine-ai venit, cu 
bine, care înseamnă şi mergi cu bine şi s-auzim de bine. 

Bine se recunoaşte uşor în substantivul binefe “urări de bine pe care le face 
cineva salutând pe un altul, cuvinte de salut”. Dicţionarul Academiei (DA, litera B), 
după care cităm acest sens, indică drept etimon al cuvântului o interjectie, bineaf, 
substantivată. Aceeaşi formă, analizată ca bine ați [venit], apare şi în alte dicționare 
(la Scriban, sau în Dicţionarul explicativ al limbii române). S-ar părea, pornind de 
la această explicaţie, că sensul actual al expresiei a da binee “a saluta” reprezintă o 
generalizare, pe baza unei formule de întâmpinare. Analiza textelor vechi în care 
apare binefi, în afara expresiilor cu circulație în vorbirea populară mai apropiată de 
zilele noastre, ne arată însă că atât formula „de întâmpinare”, citată mai sus, cât şi 
cea „de despărţire”, a-şi lua binefe “a-şi lua rămas bun’, reprezintă cazuri 
particulare, adaptate la situaţii diferite, derivate din formula de bază, a da binefe, 
care la Dosoftei apare în varianta a zice bineli. LES 

Pentru primele atestäri ale lui bineti, pe urmele explicatiei date acestui 
cuvânt de H. Tiktin în dicţionarul său, apeläm la un citat din Cartea românească de 
învățătură de la pravilele împărăteşti, tipărită pe timpul lui Vasile Lupu (1646) la 
Iaşi. În capitolul 48, intitulat Pentru iertarea sudălmii, cum şi în ce Chip să va face, 
după ce se precizează că „sudalma să iartă uneori cu cuvântul iară de multe ori să 
iartă şi cu tăcutul”, adică tacit, se indică; în paragraful al patrulea, semnele după 
care se poate aprecia că între doi împricinați a intervenit iertarea tacită, împrejurări 


cum sunt cele ce urmează: 


ândoi vor mânca sau de vor bea împreună sau 
ss. de vor merge amändoi pre o cale, sau de p 
de vor zice «biniati» unul altuia”. 

În Îndreptarea legii, replica muntenească a Pravilei lui Vasile Lupu, tipărită 
la Târgovişte în 1652, textul cuprinde formula „bine ati fi”. 

Această din urmă formulă trebuie interpretată ca o formă de conditional- 
optativ, care „tradusă” în limba de astăzi ar suna: „[dacă, de] ati fi bine [voi]”, 
întrebuințată ca o urare, ca un salut, aşa cum dovedeşte textul din Cartea 
românească de învăţătură. La Tiktin găsim atestată şi forma de adresare pentru 
persoana a doua singular: „să nu-l priimiti în case şi nu-i ziceti bine ai fi” (subl. n.). 
De remarcat că, peste tot, formula de salut este chiar citată ca atare, ca şi în 
următoarele versuri ale psalmului 128 din Psaltirea în versuri (1673) a 
mitropolitului Dosoftei: 


„Să n-aibă cu secerea-n ce trage 
Săcerători ce vor vrea să bage. 
Şi ca cela ce culege spice, 
Să n-aibă snop din ce să rădice, 
Şi drumeţii să nu le grăiască: 
«Bine-at fi, Dumnezău să sporească!“ 
(transcrierea lui N. A. Ursu, în Dosoftei, Opere, I, 1978). 


Din formula bine ați fi s-a „desprins” mai întâi forma verbală fi, astfel încât ea se 
folosea abreviată, bini-ati, ca în textul Pravilelor împărăteşti, formulă care s-a 
„Ssudat” şi s-a substantivat. Paralel cu formulele propriu-zise, circula şi substantivul 
care s-a păstrat până astăzi, căci în alt psalm al lui Dosoftei (cf. 61) citim: 


„Din rost [=gurä] îm[i] Zâcet binet, de mă îmblânzâț. Si din inemä cercat să mă viclenit.” 


Prin urmare, în explicarea substantivului bineti (binefe este o formă refăcută) 
nu este justificată asocierea formei de participiu venit, presupusă, interpretare care 
îi aparține, se pare, lui [.-A. Candrea (Dicţionar enciclopedic ilustrat), netinându-se 
seama de formula originară completă, care cuprinde forma de infinitiv fi 

Dictionarele indică astăzi prezența lui binete si a expresiei a da binete în 
graiurile din Transilvania. Luând în consideraţie folosirea ei de către mitropolitul 
Dosoftei şi sub rezerva identificării apartenenţei regionale a traducătorilor şi a celor 
ce au tipărit textele juridice citate, s-ar părea că bineţi a fost în uz şi în vorbirea din 
celelalte provincii româneşti. 

Revenind la legătura între bun şi bineti, observăm că, dată fiind funcţia 
sociopsiholingvistică a salutului, de integrare, de solidaritate umană, nu este de 
mirare că termenii bun şi bine se regăsesc în formulele de acest fel din toate limbile. 
Ceea ce ne apare demn de semnalat pentru română este faptul că însăşi noţiunea, 
generală, de “salut” are la bază cuvântul bine. Analiza cuvântului bineţe ne duce cu 
gândul la timpurile şi împrejurările când vorbele bună ziua, bun lucru erau mai putin O 
fori de politețe, păstrând valoarea originară a unui „ritual plin de farmec si de 
omenie”, după cum spune Geo Bogza, impresionat de Aaa, din acele sate... 

„în care orice străin e surprins — surprins şi chiar emoționat, dacă e mai sensibil la 
formele de convietuire ale oamenilor — de a vedea că nimeni nu trece pe lângă el fără 
a-i da Bună ziua”, „vechi aşezări unde bărbaţi şi femei trec unii pe lângă alții si, fie 
că se cunosc de o viață întreagă, fie că nu se cunosc, şi n-au să se mai vadă niciodată, 
îşi dau unii altora Bună ziua, adeseori cu o anume solemnitate, ca şi cum fiecare ar fi 
ambasadorul propriei sale demnități” 

(Bună ziua, în vol. Paznic de far). 


Formulă propriu-zisă de salut, devenită însuşi numele noțiunii de “salut”, 
bineti este mai putin analizabilă în elementele din care a luat naştere, datorită, mai 
întâi, faptului că ați, fi, unelte gramaticale, sunt cuvinte cu conținut semantic redus, 
dacă nu chiar nul. A contribuit, la acest rezultat, apoi, „pierderea” unuia dintre 
elementele expresiei initiale (fì). Astfel, acest cuvânt motivat initial ca nume, cum 
sunt toate compusele (bor + gros “pasăre mică... cu ciocul conic, gros si tare’; 
bunăstare “situaţie materială bună” etc.), şi-a pierdut astăzi valoarea respectivă. 

Chiar în condiţiile păstrării elementelor componente, cuvinte cu înțeles 
deplin, sudarea lor perfectă, cu urmări asupra aspectului fonetic al cuvântului 
compus rezultat, poate avea acelaşi efect. Este cazul termenului fäfare, a cărui 
origine o trădează însăşi explicaţia lui, ‘fața ariei”, şi care este rezultatul unei 
compuneri pe care dicționarele nu o consemnează (cf. 45). 

În primul rând, trebuie să subliniem că forma originară a acestui cuvânt, cu 
circulaţie în graiurile de tip moldovenesc, este /afari (vezi ALR II, s.n., harta 73), 
chiar în cazul în care el ar fi derivat din față cu sufixul -are, cum se indică în 
Dicţionarul Academiei (în dicționarele lui Tiktin şi Scriban este indicat doar 
substantivul față la baza cuvântului în discuţie). In al doilea rând, observăm că în 
partea finală putem recunoaşte varianta veche şi populară are = arie (pentru atestări 
în limba veche, vezi Hasdeu, Etymologicum Magnum; în vorbirea de astăzi am 
înregistrat-o frecvent în anchetele pentru NALR. Moldova şi Bucovina). „Intâlnirea” 
celor două cuvinte, faţă şi are (acesta din urmă la genitiv) nu este numai posibilă, 
ci obligatorie în procesul comunicării: la treieratul cu caii sau când se băteau snopii 
cu îmblăciul, importantă era faja ariei, după cum reiese din această descriere a 
treieratului în Moldova a lui Ion Ionescu de la Brad: 


„Mai întâi se pregăteşte aria, a căria mărime se face de 6 stänjini in toate laturile 
din pregiur a parului bătut în mijloc, şi aceasta pentru 4 cai, şi de 9 st[änjini] pentru 8 
cai. Faţa ariei (subl. n.) se ciopleste (präseste); după aceea, dacă pământul îi uscat, 
se cară apă şi se udă, iar dacă-i moale, se aştern paie pe dânsa, se vâră caii şi o bat 
bine, până când rămâne netedă si vârtoasă, căci aşa numai se poate strânge sămânța 
curată, fără țărână. După ce s-au bătut bine fafa ariei, se mătură” 

(Calendar pentru bunul gospodar, laşi, 1845). 


în tot estul teritoriului dacoromân, în special în graiurile de tip 
moldovenesc, forma de genitiv ariei se pronunță drii, prin asurzirea şi apoi 
amutirea sunetelor finale, o tendință generală a pronunțării româneşti, se ajunge la 
formele drii, dri (prin aceleaşi procese, genitivul dpei devine dpi, iar neologismul 
casaţie ajunge la forma casdți). 

În sprijinul acestei explicaţii etimologice vine şi criteriul semantic: aria nu 
este numai suprafaţa netezită pe care se bat spicele şi pe care se vântură boabele 
„ (din motivele arătate în textele citate mai sus), ci şi suprafața (adesea împrejmuită) 
unde sunt aşezate clăile sau stogurile de snopi; există chiar arie pentru fân, sensuri 
care pot fi uşor identificate în această frază din Cartea românească de învățătură: 


„Ceia ce vor aprinde casa omului, sau aria cu pâinea [=cerealele], sau aria cu fânul, 
în pizmă, pentru să-şi răscumpere despre vreun vrăjmaş, ce-i va fi făcut vreo răutate, 
pre unii ca aceia ca să-i arză în foc” 

"(Din Pravilă pentru arsuri şi toate feliurile de pojar). 


Pentru raportul dintre arie şi fățare cităm următoarea frază dintr-un text 
înregistrat de Emil Petrovici (în transcriere fonetică simplificată): 


„ŞI îmblând iel prin ării si sâdié grebla culcatä asä pi fața ării si el acolo vârcolindâ-sâ pi 
árii ş-o calcat cu chicioru pi greblâ” 
(Texte dialectale). 


„Sudarea” perfectă a celor două elemente componente a dus la modificarea 
fonetică a cuvântului rezultat: apariţia lui à pentru primul a (după regula camaşă: 
cămaşă), literarizarea finalei, în scriere şi mai ales la înregistrarea termenului în 
dicționare (-i: -e, ca în brafari: brätare) şi apariţia unei noi finale prin „apropierea” 
cuvântului de clasa derivatelor în -ar (s-a înregistrat varianta fățar, Dictionarele). 

Asupra sensului primar, consecințele sunt cele arătate la început: devenind 
nemotivat ca nume, fățare [= faţa ariei] poate să apară chiar pe lângă arie, ca în 
următoarea frază: 


„După ce fatarea ariei s-a bătut bine, se aşază pe ea o câtime de snopi cari se dezleagă” 
(Dame, Încercare de terminologie poporană română, 1898). 


Numele populare ale lunilor anului: 
preferința pentru denumirea motivată | 
Viata modernä este greu de conceput in afara distribuirii zilelor anului în 
douäsprezece grupuri strict delimitate şi precis denumite: ianuarie, februarie, 
martie etc. În jurul lor se organizează în primul rând viața socială: timpul de muncă 
şi retribuirea, odihna, contactele sociale, divertismentul. Astfel, lunile anului se 
prezintă ca un concept sociocultural, căci activitatea economică în industrie, de 
exemplu, sau în majoritatea domeniilor productive caracteristice societății moderne 
variază, în general, destul de puţin în funcţie de luna calendaristică sau de anotimp. 
În agricultură, însă, factorul anotimp şi-a păstrat, în mod firesc, 
aproape întreaga importanță, fără ca lu n ile să reprezinte altceva decât 
coincidenta, mai mult sau mai putin constantă, a anumitor împărțiri calendaristice 
cu perioadele caracterizate printr-un anumit nivel al temperaturii sau printr-o 
anumită cantitate de precipitaţii etc. În cadrul variaţiei acestor elemente, operaţii 

cum ar fi aratul, semănatul, prăşitul sau seceratul au loc la mijlocul lunii martie sau 
la sfârşitul lui martie şi începutul lui aprilie, în iulie sau la începutul lui august şi 
aşa mai departe. Intr-un asemenea calendar sui-generis, grupurile de zile 
prezentând interes, „lunile” agriculturii, se numesc timpul aratului, al semănatului, 
vremea prăşitului sau, după terminologia mai nouă, perioada întreținerii 
prăşitoarelor, sezonul recoltării păioaselor etc. | 

Desi o asemenea afirmatie poate surprinde, in acest sistem poate fi regäsitä 
optica denumirilor vechi populare pentru lunile anului. În culegerea sa de Poezii 
populare ale românilor (1866), Vasile Alecsandri, comentând titlul baladei 
Brumărelul, observa că „românii dau lunelor numiri potrivite cu timpurile anului”. 
Astfel, tot cu vorbele poetului, ,,brumärel este numele lunii lui octomvrie, cînd 
încep a cădea brume mici”, aprilie este „prier (deschizător) sau florar”, iulie este 
„cuptor [adică lună] a ferbintelelor” etc. 

Astfel de nume reflectă, după cum a subliniat Rodica Orza, pe baza 
studiului unui bogat material lingvistic din graiurile populare, interesul purtat 
fenomenelor din natură de către o populaţie având agricultura printre ocupațiile ei 
principale (cf. 99). Dacă unele explicaţii care legau astfel de nume de diferite 
munci specifice sunt mai mult sau mai putin justificate (măsălar, nume pentru 
august, apropiat de Puşcariu de lat. messis “seceriş”, astfel că măsălar ar fi luna 
secerişului, sau răpciune “septembrie”, însemnând “timpul culesului, al recoltării”, 
prin referire la sensul vechi ‘a smulge” al verbului a răpi), se poate observa că 
termenii populari pentru lunile anului numesc caracteristici ale timpului: căldura 
(cuptor), precipitaţiile (brumar, brumărel) şi, de asemenea, caracteristici ale 
ciclului vegetativ. Aşa, de exemplu, luna aprilie este numită florar. Aceeaşi 
denumire, după răspunsurile la Chestionarul Atlasului lingvistic român, este dată şi 
lunii mai, pentru care încă Alecsandri consemnase numele de frunzar şi prătar, 
glosat “lună a ierburilor” (un prat ‘izlaz, fâneață” este înregistrat cu rezerve în 
dicţionare: Puşcariu, Ciorănescu). 

În afara caracterizării, generale, ca lună a verdetii, atribuirea numelui de 
frunzar lunii mai pare să fie legată de prima zi a acesteia, de arminden . După cum 
scrie Simeon Florea Marian, în această zi, în unele zone din țară, în special în 
Transilvania şi în Banat, exista mai demult obiceiul de a se planta în fața casei sau 
la poartă „câte o ramură verde de fag, de stejar, de salcie sau şi de alt arbore, care 
se numeşte arminden” sau pom de mai (Sărbătorile la români). Această ramură, 
care a primit numele sărbătorii ce ocaziona punerea ei, este uneori chiar o prăjină 
sau un copac înalt, căruia i-au fost lăsate numai frunzele din vârf. Intrucât, însă, 
frunzare se numesc, după Dicţionarul Academiei, si „vârfurile de crengi 
frunzoase”, pornind de la frunzarele care se puneau la porți în prima zi a lui mai, 


` Un sens nou, dacă nu e vorba de o regretabilă imprecizie de utilizare, găsim pentru acest 
cuvânt, folosit la plural: „.... acum la început de armindeni...” („Contemporanul”, nr. 18 din 
5 mai 1978). Arminden înseamnă, de fapt, prima zi a lunii mai şi sărbătoarea în cinstea 
primăverii din această zi, astfel că e mai greu de înțeles forma de plural si ce ar vrea ca să 


exprime în această frază. 

putem explica denumirea populară a lunii care reia acest cuvânt. Dacă în cazul 
arminden (cuvântul are la bază denumirea unei sărbători religioase), numele zilei a 
trecut asupra obiectului care o simbolizează (informaţii privitoare la circulația 
termenului, cu această întrebuințare, vezi în ALR IL harta 213, Muslea — Bîrlea, 94, 
Fochi, 53) printr-o imagine inversă, creanga sau copacul cărora le-au fost lăsate 
numai frunzele (sau crengile cu frunze) din vârf, denumite frunzar, au putut 
împrumuta numele lor lunii în a cărei primă zi se practica obiceiul la care ne-am 
referit. Fără îndoială că acest /runzar trebuie considerat un simbol al renaşterii 
vegetației (,,s-a-ncheïat codrul”, comentează un informator din Gura Särätii, jud. 
Buzău; vezi pct. 728 pe harta citată) şi un mijloc de invocare a recoltei bune, de 
vreme ce, după cum ne informează tot folcloristul Simeon Florea Marian, prăjina 
cu smocul de frunze în vârf se lăsa în locul unde fusese pusă până când se măcina 
grâul nou; atunci era tăiată şi cu acest lemn se cocea pâinea nouă. Potrivit altor 
relatări, după ce era scoasă, această prăjină era aruncată în fântână (ALR). 

Chiar denumirile nemotivate sunt legate de fenomene ale timpului 
caracteristice lunilor, cum ne arată zicătoarea ploaia din mai face mălai (Grigore 
Tocilescu, Materialuri folcloristice, 1900), consemnând tot experienţa agricultorului, 
care urmăreşte evoluția vremii preocupat de asigurarea existenței. Această grijă nu 
l-a copleşit î însă pe cel ce şi-a ridicat capul de jos, „chemat de soare” (Arghezi): 
luna primăverii depline este şi simbolul tinereţii şi al frumuseţii, căci despre un om 
căruia „i s-a înălbit părul de tînăr” se spune că este nins în luna lui mai (Zanne, 
Proverbele românilor), după cum „despre cineva foarte frumos” se spune frumos 
“ca luna lui mai (Dictionarele). 


Evident, o trăsătură a acestor denumiri este precizia lor relativă: am văzut că 
florar se numeşte şi luna aprilie şi luna mai. Elocventă şi furnizând explicația 
împrejurărilor în care se produc asemenea curbe de dispersie a sensului unor astfel 
de nume apare situaţia termenului ciresar. Aceastá denumire a fost înregistrată 
ocazional pentru lunile aprilie, mai şi iulie şi este frecventă pentru luna i iunie, 
fiind astfel legată de perioada coacerii cireselor. Dar, fără îndoială, chiar dacă în 
cazul unor răspunsuri din anchetele pentru ALR putem avea de-a face cu simple 
confuzii, folosirea lui ciresar pentru aprilie şi mai marchează înflorirea ciresilor, 
după cum apariția aceluiaşi nume pentru iulie poate avea semnificaţia întârzierii 
sezonului de coacere a cireselor în anumite zone geografice. 

Asocierea termenului ciresar cu „luna florilor” apare chiar la un poet în a 
cărui operă mentalitatea şi mediul rural fac obiectul unui adevărat tablou 
etnografic; este vorba de George Coşbuc, din ale cărui Fire de tort cităm versurile: 

„Trecu şi vara, şi trecu 
Şi toamna, şi pe văi căzu 
Zăpada iernii,-n urmă iar 
Sosi-nfloritul Cireşar” 
(Ideal). 

Astfel, putem observa, pe de o parte, cš denumirea ciresar nu e strict legatà, 
de fapt, de luna noastră iunie din calendar, ci reprezintă numele unor noțiuni 
“timpul când înfloresc cireşii”, respectiv “timpul când se coc cireşele”, variabile 
după zona climatică. Pe de altă parte, însă, prezenţa acesteia într-un dicționar de la 
începutul secolului al XIX-lea, cum ar fi Lexiconul de la Buda, ca explicaţie pentru 
termenul iunie (de observat în acelaşi timp că şi iunie glosează pe cireşar) atestă o 
oarecare stabilitate a termenului popular, adaptat practicii împărțirii timpului pe 
luni, conform uzanțelor moderne. 

Este sigur că în limba literară din secolul al XIX-lea folosirea unui termen 
(iunie, iulie) sau a altuia (ciresar, cuptor) putea fi privită ca o problemă de opțiune, 
odată ce într-o lucrare ținând de domeniul administrativ, cum ar fi Agricultura 
română din județul Mehedinţi (1868), a agronomului Ion Ionescu de la Brad, putem 
citi o frază ca aceasta: 


„„Cărămida se lucrează de la sfârşitul lui ciresar (subl. n.) până la sfârşitul lui cuptor 
şi încetează a se mai face când este lipsă de apă”. 


Trebuie să amintim că în limbile tuturor popoarelor, pentru denumirile 
moderne ale lunilor anului, există termeni populari pornind de la aprecierea 
timpului, de la faze ale vegetației, explicabile prin perioada istorică a predominării 
agriculturii ca ocupaţie de bază. Chiar denumiri corespunzând românescului cireșar 
pentru iunie apar, în zona vecină din Europa, în limbile albaneză, sârbă și italiană 
(Dicţionarul Academiei). 


| Din latină am păstrat nume ale lunilor anului cum ar fi făurar 
(lat. febrțularius), mart (lat. martius [mensis]), prier (lat. Aprilis), mai (lat. maius). 
Celelalte denumiri sunt noi şi reprezintă rezultatul unor influențe culturale: prin 
biserică şi apoi prin calendare, care au început să circule de la sfârşitul secolului al 
XVIII-lea, s-au fixat ca nume oficiale ale lunilor anului cuvinte de origine slavă 
(ianuarie, martie, aprilie, iunie, iulie, octombrie, noiembrie), : neogreacă 
(septembrie; aceeaşi sursă trebuie invocată şi pentru unele dintre cuvintele slave 
citate) sau termeni latinesti culti (februarie, august, decembrie). vid té 

Dar, atât cuvintele latinesti moştenite, cât şi împrumuturile, indiferent de 
origine, au ca notă comună faptul că sunt nume nemotivate. Astfel cà, pe baza unor 
procese de logicizare în denominatie, asupra cărora am stăruit mai sus, ele au fost 
permanent „dublate” de nume strâns legate de noțiunea pe care o desemnau: gerar 
i-a premers lui ianuarie şi a rămas alături de el şi tot aşa stau lucrurile şi în cazul 
altor perechi de același tip: brumărel-septembrie (octombrie), brumar-octombrie 
(noiembrie), chiar dacă primul termen al perechii este, astăzi, mai putin analizabil 
(măsălar-august, răpciune-septembrie). Dat fiind faptul că în cazul unor nume 
împrumutate multe detalii ale raporturilor acestora cu denumirile populare rămân 
umbrite de cunoaşterea incompletă a istoriei primelor în limba română (astfel că 

aceste raporturi pot fi numai deduse), tendința spre motivare poate fi descifrată în 
relațiile dintre numele latineşti moştenite şi numele create pe baza altor cuvinte tot 
de origine latină: denumirile vechi prier şi mai au fost înlocuite prin creaţii cu sufixe 
pe teren românesc, florar şi cireşar, care au avantajul de a fi transparente în 
privința sensului. 

„În sfârşit, o ultimă remarcă, cu privire la criteriul selecției: numele timpului 
celui mai friguros, gerar, al celui mai călduros, cuptor, şi al lunilor când recoltele 
trebuie să fie strânse, căci bate bruma, reflectă un punct de vedere practic, 
utilitarist, caracteristic oricărei populaţii de agricultori. Dar, legate şi de ritualuri 
„care-l puneau pe om în relaţie cu natura, ni s-au transmis şi mărturii ale unor altfel 
de trăiri ale strămoşilor: aşa este frunzar, florar şi, într-un alt sens, ciresar, singura 
denumire pornind de la numele unor fructe, primele fructe după câteva luni de 
absenţă a acestora, primele roade care bucură şi privirea. 


3.2. SENSUL DE BAZĂ AL CUVÂNTULUI 
ȘI SENSURI DERIVATE SAU SPECIALE 


Într-un dicţionar care înregistrează toate informaţiile esenţiale referitoare la 
cuvintele limbii române, cum este Dicţionarul explicativ al limbii române, dar care 
nu oferă citate ilustrative (cum se procedează, de exemplu, în dicționarele tezaur); 
cuvântul cap ocupă mai mult de o coloană (jumătate de pagină format 20/17, 
culeasă cu corp 6). Alături, un alt cuvânt, canură (< latinescul canula) ocupă trei 
rânduri (faţă de cele o sută ocupate de cap; în Dicţionarul Academiei pentru 
aceleaşi cuvinte raportul este de o jumătate de coloană la treisprezece coloane). 
Diferenţa se explică prin locul deosebit pe care îl ocupă în vocabular şi în vorbire 
cele două cuvinte. Canură aparţine unui grup terminologic profesional, în care 
denumeşte un produs secundar (“firele scurte de lână rămase în dinţii pieptenelui 
după dărăcit, folosite [ca „bătătură”] pentru țesături mai groase”), faţă de cap, unde 
alături de sensul de bază (cel al latinescului capu), mai sunt înregistrate încă alte 
unsprezece mai importante, pe lângă altele derivate din acestea, sensuri vechi sau 
noi (datorate şi unor calcuri lingvistice), unele rezultate din diferite expresii 
idiomatice, aparținând limbii comune sau unor limbaje profesionale. 

În afara unor regionalisme şi arhaisme, a celor mai multe neologisme şi a 
unor derivate cu o funcţie redusă, majoritatea cuvintelor limbii (si mai ales cele 
aparținând limbii comune) sunt folosite cu mai multe sensuri (fenomen ce poartă 
numele de polisemie sau polisemantism). Bogăția de sensuri ale cuvântului în 
funcţie de context a fost interpretată ca o reflectare a impreciziei sensului 
cuvântului izolat (Rosetti, 112); datele problemei pot fi însă inversate si trebuie 
subliniate efectele polisemiei, dezvoltată în mare măsură în diacronie, asupra lipsei 
de precizie a sensului, apreciat în sincronie. Pentru cei care-l utilizează, cuvântul 
canură are un sens precis, singurul care aparține limbii, căci în vorbirea unor 
indivizi din grup el poate primi, ocazional, şi un alt sens. Bogăția de sensuri ale 
cuvântului cap face necesară astăzi, pentru o analiză semantică, recurgerea 

la contextul logic şi afectiv în care acesta apare la un moment dat. 

Sensul cuvântului se defineşte în cadrul relației limbă — gândire; în 
schimbarea sa acționează aceiaşi factori care determină schimbările în vocabular 
(Vendryes); aceştia sunt factori logici (obiectivi) şi factori afectivi. Din prima 
categorie o importanță deosebită prezintă schimbările din însăşi natura lucrurilor 
denumite (cuvinte şi lucruri), dar mai ales amprenta pe care şi-o pun asupra 
utilizării cuvintelor diferite categorii sociale, profesionale etc., aspect asupra căruia 
a insistat şcoala lingvistică sociologică, a cărei contribuţie a fost subliniată de 
Matoré (cf. 86). 

Sensul de bază al unui cuvânt dat este, de regulă, sensul etimonului, adică al 
elementului lexical de la baza acestuia. Prin utilizarea într-o perioadă îndelungată 
(timp în care se poate schimba chiar obiectul denumit), în diferite medii sociale, 
profesionale, în diferite zone geografice, cuvântul îşi imbogäteste sensurile 
expresivitate si plasticitate a exprimării (Bucă — oa 17). 

Pentru a exemplifica noțiunile de sens de bază şi sensuri derivate recurgem 
la câteva exemple din Dicţionarul limbii române, publicat de Academia Română 
(litera P). Astfel, pasăre, în româneşte, înseamnă: 

1. (Prin Transilvania, Banat şi Bucovina) Vrabie (Passer ala biósəeus)i 

2. (Prin generalizare) Vertebrat ovipar cu trupul acoperit cu pene, cu 
membrele anterioare transformate în aripi (pentru zbor)...; 

3. (Sens special; cuvântul este utilizat mai ales la plural şi în sintagmele 
pasăre de casă, ~ de curte, ~ domestică). Păsări crescute pe lângă casa omului, în 
scop economic (sinonime: orätänii, gobăi); 

4. (Prin restrângere) Găină... 

Ne oprim aici, pentru a simplifica expunerea. ‘Vrabie’ ca sens de bază (SB) 
pentru pasăre se explică prin faptul că acest cuvânt reprezintă forma românească a 
latinescului passer, care însemna “vrabie”, sens păstrat numai regional. Extinzänd 
utilizarea aceluiaşi cuvânt pentru a denumi pe toți reprezentanții clasei (ovipare 
homeoterme adaptate la zbor), pasăre a căpătat un sens general care deşi derivat 
(SD) este cel mai cunoscut şi mai utilizat la nivelul tuturor vorbitorilor. Păsări 

“orătănii” (reprezintă o specializare datorată mediului gospodăriei rurale, iar pasăre 
“găină” este o dovadă a locului important pe care îl ocupă pasărea respectivă printre 
orătănii. După cum se poate observa, fiecare sens nou derivă din cel anterior. 
Tehnica lexicograficä ține seama de această ordine strictă, care reflectă filiatia în 


lanţ a sensurilor, ce poate fi reprezentată astfel: 


S,B —— S,D — S,D — SD 


Fig. 

În alte cazuri, însă, toate sensurile derivate se află în acelaşi raport, de 
dependență directă, față de sensul de bază, ca, de exemplu, în cazul sensurilor cuvântului 
palmă; prezentate schematic, după acelaşi Dicţionar; acestea sunt următoarele: 

l. Partea dinăuntru a mâinii (sensul latinescului palma); 

2. Loviturä aplicată cuiva cu palma („leapşă”); 

3. Unitate de măsură pentru lungime folosită în trecut..., corespunzând 
distanței dintre extremitatea degetului celui mare şi a celui mic, bine întinse în 
lături (de unde si o palmă de pământ “suprafață foarte mică”); 

4. (Regional) Mistrie; 

5. Bätätor de covoare; 

6. (În domeniul botanicii populare) Nume ale diferitelor specii de plante 
(cum ar fi cele din GOSap usile palmă cu spini, palma Sfintei Mării, palma 
voinicului) etc. 

Dupä cum se poate observa, pentru a explica folosirea ne lu palmă 
pentru oricare dintre noțiunile de sub 2 - 6 trebuie să revenim la sensul de bază, cel 
care se referă la realitatea esențială, căci numai realitatea descrisă sub 1 serveşte ca 
punct de plecare pentru asociaţiile pornind de la elemente de formă (4, 5, 6) sau de 
la alte trăsături, datorate observaţiei vorbitorului de rând (2, 3, 6) sau unor medii 
restrânse (zidarilor: 4, gospodinelor: 5), asociaţii care permit utilizarea unuia şi 
aceluiaşi cuvânt pentru a denumi realități atât de deosebite între ele. Înşirarea lor 
unul după altul ţine de alte criterii şi este o necesitate de ordin tehnic, căci în acest 
caz avem de-a face cu o hi radială a sensurilor: 


. 
É N 


Fig. 4 


Este drept, fiecare din sensurile derivate se poate referi la una dintre 
diferitele trăsături (formă, funcţie etc.) care constituie caracteristicile noţiunii ce se 
suprapune peste sensul de bază. 

Dacă, în limba română, numeroase cuvinte moştenite din latină au păstrat ca 
sens de bază pe cel etimologic, aspect ce evidenţiază şi el caracterul romanic al 
limbii noastre, individualitatea românei este ilustrată, printre altele, şi prin 
modificările din lexicul latinesc de la baza dacoromânei, explicate recent prin 

schimbări de natură structurală (Werner Bahner, 11), dar, mai ales, prin evoluţii 
semantice datorate unor factori sociolingvistici şi socioculturali (Puşcariu, 111). 

Sensurile specializate la nivelul limbii comune sau în graiuri ale unor 
cuvinte (şi sintagme) româneşti de diferite origini, de care ne ocupăm în cele ce 
urmează, ilustrează influența unor factori istorici, obiectivi, şi subiectivi (afectul) 
asupra utilizării cuvintelor, în special la nivelul vorbirii; aspectele selectate aparţin 
domeniilor care au constituit şi până aici centrul de interes al expunerii. 


Mama pădurii: o evoluţie semantică asupra căreia 
şi-a pus amprenta adoptarea creştinismului 


Cele două cuvinte care compun numele acestei ființe mitologice, prezentă în 
basmele noastre, sunt de origine latină: mamă se explică din latinescul mamma, iar 
pădure din latinescul padule (< palus = “baltă, mlaştină”). Trecând în revistă 
sensurile lor, înregistrate în dicționare, observăm, ca notă generală, că ele nu 
cuprind nuanţe depreciative. Din contră, mamă, în afara sensului de bază, se 
foloseşte ca termen de dezmierdare și de politețe (atunci când este adresat bunicii 
sau unei alte femei) şi are sensuri figurate cum ar fi “protectoare, ocrotitoare, 
apărătoare” sau “punct de plecare, obârşie” (Dicţionarul limbii române, litera M). 
Prezenţa lui în diferite construcții augmentative (mamă de bătaie, sau mama urmat 
de un genitiv, ca în exemplul discutat de Iordan, 74, mama ministrului exprimând 
superioritatea... faţă de ministru) are la bază tot o apreciere, superlativă, reflectând, 
de fapt, punctul de vedere al copilului, pentru care mama este ființa atotputernică 
de la începuturile existenței. La fel stau lucrurile şi în ceea ce priveşte sensurile lui 
pădure, cu rezerva că prin diferite unități frazeologice, cum ar fi de (/a) pădure, sau 
parcă ar fi crescut în pădure se marchează situaţia de “sălbatic” în opoziţie cu 
“domestic, cultivat”, respectiv deprecierea față de o persoană cu o comportare 
necivilizată. Dar, cu toate acestea, pădure, în sine, nu are valoare de principiu 
negativ, pentru ca mama + pădurii („traducând” denumirea aceleiaşi ființe 
mitologice din limba populaţiei autohtone) să se afle de la început, în aceeași 
situaţie cu mama zmeului, de exemplu. 

Date fiind aceste fapte, semnificaţia pe care o consemnează dicționarele, pe 
baza izvoarelor folclorice, pentru numele mama (muma) pădurii, creat din cele 
două substantive, cu valori „pozitive” sau „neutre”, ne apare cel puţin paradoxală, 
căci aceasta este „personaj din mitologia populară, închipuit de obicei ca o bătrână 
urâtă şi rea, care umblă cântând sau bocindu-se prin păduri şi care ademeneşte, 
ucide şi chiar mănâncă oameni” (DLR). Numeroase aspecte monstruoase 
referitoare la înfăţişarea şi acţiunile sale se găsesc în răspunsurile la ancheta 
Hasdeu (Muslea — Bîrlea, Tipologia folclorului) si in caracterizärile selectate din 
izvoare folclorice diverse de către L-A. Candrea, in Folklorul medical român, care 
o enumera printre ființe demonice. Alte nume sub care e cunoscută sunt Vidma pădurii, 
Vâlva ~, Fata ~, Surata din pădure, Mama huciului, Pădureana, Păduroaica 
(Candrea), sau Muma Codrului, Muma Duca (Petrovici, Texte dialectale). 

Cele mai multe izvoare vorbesc de Mama pădurii ca furând somnul copiilor mici, 
pe care îi face să plângă, motiv pentru care această „boală” îi poartă numele (s-au 
înregistrat numeroase descântece de mama pădurii). 
Dar în aceleaşi izvoare se strecoară şi informaţii contradictorii, dacă nu 
„Chiar contrarii cu privire la acest personaj şi la caracterul său negativ. Deşi socotită, 
pe baza portretului din majoritatea poveştilor, ca „zână răufăcătoare”, „geniul cel 
rău al codrului”, „nemiloasă şi antropofagă”, în sinteza lui Şăineanu despre 
Basmele române se găsesc unele piese în care Mama pădurii, deşi poartă acest 
nume, joacă numai rolul mamei eroului, al cărui prototip este Făt-Frumos, pe care-l 
ajută să-şi găsească aleasa inimii dându-i un cal năzdrăvan (un basm bănăţean cules 
de At. M. Marienescu), sau în care tot aceasta, „îmbucând din azima băiatului, se 
îmblânzi”, ajutându-l apoi să-şi găsească un cal după trebuintä (Băiet sărac, al lui 
Slavici). Pe de altă parte, mai ales în credinţele populare, poate fi descoperită şi altă 
imagine: „Nu face rău, se comunică din câteva localități din Moldova si Oltenia, 
când se arată oamenilor «e mută si nu zice nimic»“, ba chiar este socotită „stăpâna” 
si „protectoarea” pădurilor, priveghindu-le si îngrijindu-le întrucât pădurea şi 
copacii sunt copiii ei (Muslea — Bîrlea, op. cit.). Pe lângă aspecte asemănătoare 
(„Fiind mai mare peste păduri, are grija tuturor copacilor şi-i alăptează uneori ca pe 
copii”), care pot porni pur şi simplu de la considerarea conceptului de “mamă”, 
[.-A.. Candrea semnalează, după Säineanu, apariţia ei, în basme din Transilvania ŞI 
Banat, ca o zână binevoitoare ce arată calea copiilor rätäciti în pădure, şi citează 
(după Novacoviciu, din Banat), oarecum contrariat („aceste credințe despre Muma 
Pădurii nu le-am mai întâlnit nicăieri”), un portret al unei zeități care la furie face şi 
rău, dar care e o adevărată protectoare a celor buni: 


- „În pădure există o ființă supranaturală care supraveghează pădurile, le îngrijeşte, le 
creşte, le apără de răufăcători şi de cei ce cu cuget rău intră în pădure şi cearcă acolo 
să facă numai stricăciuni. Îi ologeşte aruncă asupra lor lemne si le frânge mâinile, le 
îndreaptă securile ca să-şi taie picioarele, le frânge carul, roata sau altceva”, 


De fapt, ea nu-şi apără din egoism copacii căci... 


„Dimpotrivă, însă, pe cei ce cu sfială şi evlavie intră în pădure — care-i stăpânirea ei 
— dacă-s slabi, îi ajută la tăiatul lemnelor, la încărcat, îi păzeşte pe ei şi pe trăgătorii 
lor de toate primejdiile ce li s-ar putea întâmpla. Pe lângă toate cele arătate, se susține cu 
multă credință, că bunătatea ei, în necazurile oamenilor, e foarte mare. Ea le mai dă 
celor necăjiţi sfaturi de îndreptare şi le prescrie leacuri...” 
(Folklorul medical român). 
Pornind de la această ultimă însuşire a Mamei pădurii, ne putem mai uşor 
imagina de ce îi poartă numele un număr de plante medicinale, folosite pentru a 
vindeca de dalac, de epilepsie, de friguri, de „lipitură”, de „nebuneală”, de speriat, 
ba chiar şi de „plânsul copiilor” sau considerate folositoare „pentru cei «neroditori 
de copii»” (Muşlea — Bîrlea, Tipologia folclorului; vezi şi Herseni, 62). Pe baza a 
diferite izvoare, în Dicţionarul limbii române sunt identificate cinci plante diferite 
purtând acest nume. 

Pentru a împăca cele două categorii de aprecieri, antagonice, distincte, chiar 
dacă cel de al doilea punct de vedere este, cantitativ, mai puţin reprezentat, trebuie 
examinate raporturile în care se află, în diacronie, ipostazele «monstru» şi «zână». 

Ocupându-ne de brad, am citat elemente care sunt interpretate de etnografi 
ca manifestări ale unui cult al acestui arbore, care nu este singurul, ci numai cel mai 
frecvent în ipostaza citată. Am amintit de prezența lui la înmormântare, dar şi în 
legătură cu naşterea, cu nota gravă adusă de „înfrățirea” cu bradul, căruia copilul îi 
era „dăruit”. Nota de decorativ, de la nuntă, sau elementele de aspect practic, de 
utilitate, în legătură cu nașterea (prelucrarea mai uşoară a lemnului de brad, 
favorizând alegerea lui pentru construirea leagănului, efectul vindecător al băii de 
frunze pentru buricul noului născut) pot fi socotite manifestări colaterale şi 
motivații reflectând o mentalitate contemporană, dacă luăm în consideraţie 
elementele, cu semnificații majore, care pot contribui la închegarea unui ansamblu 
de ritualuri în legătură cu bradul şi cu pădurea. 

După legăturile stabilite îndată după naştere, soarta tinerilor în ceea ce 
priveşte viitoarea căsătorie era hotărâtă tot în prezența bradului (sacerdot?), în 
obiceiul nunții la brad (sau îngemănării la brad), înregistrat la păstorii 
transhumanti din Poiana Sibiului. Înainte de a pleca pentru mai mult timp cu oile în 
alte părţi, feciorii erau aduşi de către părinţi, cu fetele ce urmau să le fie soţii în fața 
unui brad, unde tinerii se „juruiau” unii altora; la întoarcerea acasă ei erau obligați 
să se căsătorească. Nota de solemn, de gravitate apare și în obiceiul judecății sub 
brad (Vulcănescu, Coloana cerului). În Vrancea, Herseni a înregistrat obiceiul ` 
spovedaniei la brad sau la alţi copaci, în care dovada (ne)vinovätiei o constituia 
faptul că, în curs de un an, bradul (nu) se usca în urma tăieturii care i se făcea odată 
cu jurământul prestat în faţa lui, spovedanie considerată de ciobani „mai bună decât 
cea făcută la preot”. Şi tot aşa, încălcând flagrant atribuţiile clerului şi ale bisericii, 
în Mărginimea Sibiului, se practica împărtăşirea (cuminecătura) şi înlocuirea 
„paştilor” (din noaptea învierii) cu muguri de copaci, de preferință de brad, obicei 
combătut de biserică la mijlocul secolului al XVII-lea (Forme străvechi..., 
Interpretări istorice si etnografice, I; vezi şi Muşlea — Birlea, Tipologia 
folclorului). Adăugând la aceste practici, prezente până la începutul secolului al 

“XX-lea, dovezile privind semnificaţia bradului ca arbore fertilizator şi posibilitatea 
interpretării unor toponime cum ar fi Poiana Bradului, Măgura Bradului, Bradul 
Fecioarei, La Bradul Sfânt etc., ca reflectând urme ale unor obiceiuri legate de 
acest arbore sacru (Vulcănescu, op. cir.), se conturează ansamblul elementelor unui 
cult. Herseni îi schiteazä reconstituirea sub semnul generalizator al „muntelui 
mamă adică al mamei codrului” (Forme străvechi, Un început de sinteză), ocupând 
un loc în seria formelor de manifestare a cultului mamei, prezent în folclorul nostru 
în personaje ca muma pădurii, ~ ploii, ~ focului, ~ florilor etc., după cum, în alte 
conditii economico-sociale, a existat şi „un cult al grânelor şi al unei mame tot de 
tip arhaic, care nu poate fi decât al pământului-mamă” (ibidem). Plasarea mumii 
pădurii în această serie mitologică constituie prima verigă a explicării semnificației 
pe care a căpătat-o acest nume într-o societate agricolă, o alta, din altă zonă, sau 
ulterioară elei constituite sub protecția codrului, mai ales în epoca creştinismului. 

Ar putea să fie vorba, mai întâi, de scăderea importanței pădurii ca mediu 
obişnuit de trai (şi pentru câştigarea existenței), mutație de natură să contribuie la 
îndepărtarea şi de vechea zeitate, în raporturile cu care, cu toată bunăvoința ei, 
exista unda de neliniște și de teamă datorată poziţiei pe care Mama pădurii o ocupa 
în viaţa spirituală a oamenilor. Pentru o a doua etapă, trebuie să se ţină seama de 
lupta bisericii, a religiei creştine împotriva tuturor formelor legate de vechiul cult. 
Admiţând ipoteza lui Herseni că una din înfätisärile acestei divinități, borița sau 
turca, ce se producea chiar cu prilejul zilei în care se sărbătorea naşterea fiului lui 
Dumnezeu, nu reprezenta principiul răului, ci era numai o altă dumnezeire decât 
cea a religiei creştine, este de înțeles de ce Biserica a tratat-o ca pe „chipul 
diavolului”, asupra celor care o interpretau abătându-se Eu unie preotilor 
(Forme Te Interpretări psihosociologice). 

Ca urmare a acestor cauze, multiple şi diverse, Mama pădurii a ajuns să se 
plaseze, conform opticii povestitorilor de basme din ultimele cincisprezece decenii, 
în seria monștrilor, alături de gheonoaie, scorpie, vâjbabă (Călinescu, Estetica 
basmului), iar, în ceea ce priveşte relele pe care le-ar provoca, să fie confundată cu 
vechile-i oponente (din seriile antagonice bun-rău) şi pusă alături de celelalte 
divinități mai vechi şi mai noi, antecreştine, transformate de noua religie în demoni: 


„Toţi zeii mai mari şi mai mărunți ai cultului păgân au fost DE in noua religie a 
„lui Hristos, în demoni sau draci răufăcători şi duşmani ai adepților creştinismului” 
(Candrea, Folklorul medical român). 


Încă în 1895, Şăineanu a arătat că „Maica Domnului a înlocuit zâna 
primitivă”, „zânele cele bune au fost înlocuite cu sfinte creştine, iar cele rele cu 
diavolul”, astfel că basmele ni se înfăţişează „îmbrobodite cu legende din domeniul 
religios” (Basmele române. Importanța emologică a basmelor). Mobilul acestor 
mutații stă în schimbarea religiilor, şi Pârvan o face pe Maica Domnului 
continuatoarea, prin diferite ipostaze intermediare, cum ar fi Diana Regina, a 
divinității feminine a rodirii, a vieţii (ap. Herseni, Forme străvechi. Un început de 
sinteză). După Herseni, ar putea fi vorba de mai multe divinităţi, întruchipate î în 
diferite personaje ale basmelor şi credințelor populare, printre care Maica 
Domnului, Mama codrului, Sfânta Duminică, Sfânta Vineri şi alte sfinte and 
numele zilelor săptămânii (ibidem). 

Aproape surprinzător, faţă de imaginea din basme, în credințele populare 
Mamei pădurii î îi este atribuită (am putea spune numai) provocarea sperieturii copiilor şi 
insomnia (ea îi poate chiar schimba pe copiii oamenilor, frumoși, cu proprii ei 
copii, piperniciti, uráti si plângäciosi). Dar si despre Maica Domnului se crede ceva 
asemänätor: când plánge un copil mic în somn, se zice că i se arată în vis Maica 
Domnului şi-i spune că-i moare mama (Candrea, op. cit.) şi, de fapt, se crede că 
prin farmece chiar unele femei pot trece insomnia propriilor copii, supa celor ai 
vecinilor (ibidem). 

După toate sursele folosite de I.-A. Candrea, principala calitate a Maicii 
Domnului este aceea de vindecătoare a bolilor, pe care uneori chiar ea (ca şi Dumnezeu 

sau alti sfinti) le-a trimis, ca pedeapsá pentru faptele rele ale oamenilor. 
Fermecătoarele, care, observa Candrea, nu invocă niciodată demoni, susţin că ar 
avea darul lecuitului de la Maica Domnului (dar şi de la ie/e), care le-ar fi învăţat 
descântecele prin somn. Am văzut însă că şi despre Mama pădurii se credea că ar 
„prescrie” leacuri, ceea ce ar putea explica atribuirea numelui ei unor buruiene care 
vindecă boli diferite. Trebuie să se țină seama de faptul că în nomenclatura 
populară a plantelor (si mai ales a celor vindecătoare) nu sunt înregistrate decât 
foarte puţine pornind de la numele unor principii sau personaje negative: Pantu 
înregistrează câteva nume pornind de la drac (barba dracului, căruțele ~, muşcatu ~, 
pitacu ~, puşca ~ Şi scaiul ~) şi altele câteva conţinând substantivele ciumă (bradu 
ciumei, ciuma fetei), holeră sau strigoi. Sunt însă numeroase cele ce cuprind 
numele lui Dumnezeu (şi al Domnului), dar mai ales al Maicii Domnului: cămașa, 
cerceii, iarba, inima, isma, lemnul, mâna, părul, poala [Maicii Domnului, Maicii 
Precesta sau Sfintei Marii] (Plantele cunoscute de poporul român). 

Pe de altă parte, Mama pădurii, în descântece, este combătută (însă nu numai 
ea, evident) prin cruce, tămâie, lumânare, dar chiar în astfel de texte scurte ea este 
asociată (sau confundată?) cu fetele ei, „frumoasele” ei (Candrea), cu atât mai mult 
cu cât i se atribuie şi numele de hală, buduhală, moroaică, strigoaică (Petrovici, 
Texte dialectale), leacul fiind invocat, în nota generală, de la Maica Mărie, ceea ce, 
în cazul de faţă, pare să creeze un antagonism special (eventual să reflecte „două 
aspecte ale aceleiaşi divinităţi feminine” cu o disociere relativ recentă, după 
creştinare; Herseni, Forme străvechi. Un început de sinteză). Pentru că, la urma 
urmelor, pe alt plan, există chiar unele asemănări între Mama pădurii şi divinitätile 
creştine: într-un răspuns din 1894 la Chestionarul Densusianu, un corespondent, 
considerând-o duh necurat, observa că oamenilor le e frică de ea [numai] „mai mult 
decât de sfinţii religiunii” (Cermegeşti-Vâlcea; Fochi, Datini si eresuri populare). 

"În sfârşit, din punct de vedere lingvistic, observăm că în nomenclatura 
populară a plantelor, după inventarul bogat, al lui Pantu, substantivul mamă nu se 
găseşte decât la Mama Pădurii, în denumirea mama ploaie însemnând “pătlagină” 
şi ca dublet lexical, maică, în denumirile citate mai sus. Or, aceasta poate constitui 
o dovadă a faptului că în mama pădurii substantivul mamă nu este folosit 
eufemistic (după cum este folosit maică în denumiri pentru ciumă: Maica bătrână, 
~ boalelor [caz care ar putea fi socotit, initial o formulă de superlativ], ~ 
călătoarea, ~ calea, Candrea, op. cit.). Eufemisme pentru Mama pădurii devenită 
monstru pot fi socotite numele Fata pădurii, Surata din pădure, Pädureana si 
Păduroaica, citate mai sus. 

Toate aceste fapte pledeazä pentru existenta unei ipostaze primordiale 
«zânä bunä» a Mamei pädurii, devenitä «monstru» in imprejurärile la care ne-am 
referit, şi pentru un sens originar “născătoare, ocrotitoare” al denumirii din limba 
autohtonilor tradusă de numele creat pe teren românesc din elemente latine, mama 
(+) pădurii, care în dicţionare trebuie să primească un prim sens înregistrând 
această concepție, prezentă în credințele populare. wi: i 

Evident cà se poate răspunde pozitiv si la întrebarea dacă imaginea vechii 
zâne bune a putut fi atât de profund modificată în credințele populare, dar mai ales 

în basme, încât ea să devină contrariul celei originare. Este destul să ne aducem 
aminte de „prozaizarea” şi „degenerarea” basmelor de care vorbea Säineanu la 
sfârsitul secolului al XIX-lea (Basmele románe. Importanta etnologicä...), cu fină 
malitie puse în lumină de Călinescu în comentariile sale privind Estetica basmului, 
fără să mai vorbim de aspectele strict contemporane care colorează variantele 
poveştilor înregistrate de folclorişti în zilele noastre. Iar ca măsură a lucrurilor, ne 
putem gândi numai la faptul că numele a sute de plante au fost înlocuite sau dublate 
de nume de esență creştină, chiar dacă potrivite după o anume optică demitizantă 
(curelele sau sverile [=sforile] de opinci a Domnului Hristos se numeşte o plantă 
acvatică cu tulpina şi frunzele subțiri şi lungi; vezi Pantu, op. cit.). Toate efecte ale 
modei care atinge forma producţiilor spiritului circulând pe cale orală şi lexicul 
vorbirii, în continuă schimbare. ' 


Rolul variabilei geografice 
Mocan: sensuri diferentiate zonal 


Efecte de modificare a sensului cuvintelor (extensiune sau restrángere) are 
Si factorul spatiu, destul de putin luat in consideratie de semanticieni, cu toate 
exemplele, deosebit de elocvente, pe care le furnizează studiile de geografie 
lingvistică, după modele oferite de Gilliéron. Migrând, cuvintele îşi pot schimba 
sensul, cum s-a întâmplat cu mocan, al cărui sens originar este cel de "locuitor de la 
munte” („Alpenbewohner” în Lexiconul de la Buda). Studii speciale arată că acest 
termen îi desemna pe locuitorii din ţinutul Săcelelor, din Covasna şi Breţcu 
(Theodor Capidan, 22, Elena Moroianu, 91, I. Stoian, 124) si, paralel, pe cei dintr-o 
zonă a Munţilor Apuseni (Teofil Frâncu, George Candrea, 54, Tache Papahagi, 101). 
Prin extensiune, poartă acelaşi nume şi locuitorii din unele zone subcarapatice: aşa 
sunt numiți, de exemplu, în sudul Moldovei locuitorii din zona depresiunii Vrancei, 
prin opoziţie cu cei de la şes, cojanii. | | | 

În ciuda etimonului încă necunoscut al cuvântului mocan (etimologiile 
propuse până acum sunt neconvingătoare), în funcție de alti factori, asupra cărora 
nu putem stărui aici, considerăm acest sens, care identifică în mocani pe locuitorii 
unor zone muntoase (cu nuanțele menţionate mai sus), ca sens de bază al 
cuvântului. Sensurile derivate sunt o urmare a circulaţiei sistematice a acestor 
locuitori prin anumite zone ale țării, zone în care numele lor au fost date ocupatiilor 
pe care aceşti munteni le practicau ca itineranti, dar si consecința unei anumite 
impresii pe care ei au provocat-o în ținuturile de câmpie. 

Sensul “cioban” al cuvântului mocan se datorează transhumantei, căci în aria 
sud-estică cioban (vezi harta 2) tocmai în zona din sudul Moldovei dintre Siret şi Prut, 
despre care am vorbit şi mai sus, şi în zona din nord-estul Munteniei cuprinzând 
Câmpia Râmnicului, Câmpia Brăilei şi până pe valea inferioară a Ialomiţei, zone de 
iernat ale ciobanilor din munții de la curbura Carpaţilor, pentru “cioban” se foloseşte 
termenul mocan (vezi harta 3, după Sever Pop, 110, şi ALR H, s.n., hărțile 394 si 398). 

Pe harta semantică 3, de la p. 73 am reprezentat o altă evoluţie asemănătoare. 


172, 


aueGop 
Əp 8|ooue 9PUIA IS 
99] 8129 Əlunui E] 
9P Jollnoo|, uevoul Gp 
Juosndy Jojiunn - 
e BUOZ O-JJUIP 
Joynoo], ueoou UD 


ueqon, uesou ED 
JEUIOSAUI BUOZ 

IS 19S18g eJej up 
Jolinooj, uedotu 


20 
INYWCEON LSI 


SN 


i 794 Cat e... s 
tte `. ZZ > 


= s s y 
ER so + vos L 


k : 
Pii 
N. 


v 


PN 


H 

d 
(6 
(re) 


san NOULLe - die 
„22 ws IR QE j 


> Sı? OZ Iie 


6E 
TE LINE 
Le a i 7 = C 

t 


TI I I NYWOU OLLSIASNI1 1NSY1LY 


73 


STELIAN DUMISTRĂCEL 


Mocanii şi mofii din Apuseni confectionau vase de lemn pe care le vindeau în 
calitate de negustori ambulanți străbătând Podişul Transilvaniei şi Podişul 
Someşan, ca şi Câmpia Crişurilor şi a Someşului. Tocmai în puncte cartografice 
situate în aceste regiuni au înregistrat Sever Pop şi Emil Petrovici, în anchetele 
pentru ALR I şi ALR II, termenul mocan cu sensul “locuitor de la munte care 
face şi vinde articole de dogărie” (vezi Dicţionarul limbii române al Academiei, 
litera M). Se poate uşor observa cum de la acelaşi sens, de bază; al cuvântului 
mocan, atestat pentru două zone relativ îndepărtate una de cealaltă, dar ambele 
muntoase, s-au dezvoltat sensuri secundare care nu au nici o legătură între ele, 
dar marchează drumurile unor locuitori de la munte în zonele de interes 
economic din jur. | | 

În sfârşit, receptarea termenului mocan în funcţie de ipostaza sub care sunt 
cunoscuți muntenii în diferite arii geografice poate fi completată cu o informaţie 
referitoare la o cu totul altă zonă: în Câmpia Dunării, mocanii (probabil locuitori 
din regiunea subcarpatică) sunt cei ce vin să schimbe fructe pe cereale, aşa cum ni-i 
descrie Marin Preda: 


„Porecla de Guica i-o dăduse [mătuşii] un mocan. Mocanii veneau toamna la câmpie 
să schimbe fructele lor pe porumb si grâu”. 


Sunt surprinse chiar nuanţe ale vorbirii lor: 


. „Leică, nu mai guici aşa, că nu ţi-am spart casa, a spus iar mocanul cu vocea lui 
moale de muntean” | 
(Moromeţii, I, cap. VIII). 


Termeni pentru forme de reilef: 
munte, măgură | 


„Aparţinând fondului principal al vocabularului limbii române, termenul 
munte îşi datorează această poziţie mai ales vechimii, răspândirii lui pe întreg 
teritoriul dacoromân şi derivatelor denumind pe omul originar de la munte 
(muntean, munteancă), identificând trăsături ale acestei zone geografice şi ale 
locuitorilor ei (muntos, muntenesc, muntenească, munteneste) sau distingând 
proporţii prin diminutive, care, în acelaşi timp, mărturisesc stări afective (muntisor, 
munticel şi chiar muntulef, vezi Dicţionarul limbii române). Dintre aceste derivate, 
o importanță deosebită avea să capete adjectivul muntenesc dintr-o sintagmă ca 
țara muntenească, denumire dată Valahiei de către românii din Moldova ŞI 
“Transilvania, nume de la care se explică mai apoi cel de Muntenia. Muntenesc, cu 
referire la realităţi din Valahia, apare în sintagme care marchează sfera politicului, 
socialului, economicului: Țara muntenească, prin comparaţie cu țara românească a 
Moldovei, este denumită provincia de la sud de Carpaţi de către Grigore Ureche, 
Ion Neculce sau Dimitrie Cantemir, iar despre boierii muntenesti vorbeşte 


74 


LEXIC ROMÂNESC 


Gheorghe Şincai; o veche unitate de măsură a lungimii se numea stânjen muntenesc 
(DLR, litera M). 

Aceeaşi semnificaţie are derivatul muntean denumind pe locuitorii 
provinciei Tara Românească stabiliți în Moldova sau în Transilvania, ale căror 
aşezări poartă numele de Munteni, Munteanul. Dar, în asemenea cazuri, trebuie să 
se țină seama şi de faptul că aceleaşi nume le-au primit şi localitățile formate în 
estul, dar şi în sudul Carpaţilor, de locuitori de la munte, situaţie în care se porneşte 
de la acest sens al cuvântului muntean, opus lui câmpean, vălean sau delean. Căci 
localități numite Munteni apar nu numai în județele Vaslui sau Tecuci, ci şi în 
Ialomiţa, Buzău, Vâlcea sau Dolj. 

Un derivat ca muntef folosit în zona Râmnicului Sărat ca nume propriu pentru 
un vânt care bate dinspre apus, înregistrat în răspunsurile la ancheta indirectă întreprinsă 
la sfârşitul secolului al XIX-lea de către B. P. Hasdeu, face, de asemenea, proba 
importanţei factorului geografic în utilizarea fondului lexical al limbii comune 
(vezi şi numele bältäret, dat unui vânt ce bate dinspre bălțile Dunării). 

Vorbind de apartenenţa lui munte la lexicul de bază al limbii române, observăm 
că, spre deosebire de alte cuvinte din aceeaşi categorie, cum ar fi cap, ochi, care au 
dezvoltat numeroase sensuri speciale, munte este cunoscut cu semnificația pe care 
dicționarele o sintetizează astfel: „ridicătură a scoarței pământului mai mare decât 
dealul, de obicei stâncoasă şi depășind înălțimea de 800 de metri”. Astfel, munte se 
înscrie printre cuvintele denumind noțiuni fundamentale din natură sau din mediul 
omului, cum ar fi şi râu, pădure, respectiv om, fată, băiat, care s-au păstrat, la nivelul 
limbii comune, numai cu sensul lor de bază (nu este vorba însă în cazul de față de 
semnificaţiile figurate ținând de un anumit context: râu de lacrimi, pădure de sulifi etc). 

Chiar asemenea cuvinte, în vorbire, dar mai ales în funcție de variabila 
geografică, sunt folosite cu sensuri speciale. Astfel, în zona montană, munte mai 
înseamnă “păşune”, sens înregistrat în dicționarele limbii române, ilustrat de 
contexte ca acestea: am dat vitele la munte (adică „la pășune”) sau: am vândut 
muntele la o stână (adică „am cedat dreptul de a paşte oile, timp de o vară, pe 
muntele care aparținea obștii”). În cursul anchetelor pentru Noul Atlas lingvistic 
român, pe regiuni. Moldova şi Bucovina, în localităţi din Vrancea, am înregistrat 
pentru munte un sens analog, neconsemnat în dicționare, acela de ‘pădurea care 
creşte pe muntele aparținând unei obşti”, care este clar ilustrat de fraza am vândut 
muntele unei exploatări forestiere, notată în localitatea Nereju (cf. 49). 

Cea mai semnificativă specializare semantică pe care o suferă cuvântul 
munte în funcţie de o zonă geografică este însă utilizarea sa cu valoare de nume 
propriu. Astfel, în anchetele la care ne-am referit mai înainte, în localități din sudul 
Moldovei, alături de numele Măgura Odobeşti, pentru aceeaşi înălțime am 
înregistrat denumirile Muntele Măgura sau pur şi simplu Muntele. Aşa, de 
exemplu, în localitatea Furcenii Vechi, la întrebarea Cum se numesc munţii cei mai 
apropiaţi?, mi s-a răspuns pe tonul cel mai firesc Muntele, şi numai prin întrebări 
suplimentare am stabilit că prin acest substantiv, devenit nume propriu, era 
desemnată Măgura Odobeşti, ca urmare a preeminenfei sale geografice în zonă. Tot 
aşa, în anchete dialectale pe văile Bistriţei şi Bicazului a fost înregistrat numele 


PA 


75 


STELIAN DUMISTRĂCEL 


Munte pentru Ceahlău (de unde şi numele pârâului Izvorul Muntelui). 

Pe de altă parte, în comunele Nicorești, Păunești, Străoane, Boloteşti, Mera, 
Vidra, Nistoreşti, Nereju, situate în jurul Odobeştilor, substantivul măgură a 
devenit nume propriu, termenul identificându-se cu numele formei de relief 
dominantă în zonă, în denumirea căreia figurase iniţial ca substantiv comun, în 
sintagma Măgura Odobeşti. 

Cuvânt aparţinând fondului autohton al limbii române, măgură este 
înregistrat în dicționare cu sensul de “munte”, “deal înalt”, “vârf de munte sau de 
deal”. În secolele al XVI-lea şi al XVII-lea, cuvântul este folosit în contexte în 
care semnificaţia lui este evident cea de ‘munte’. În anchetele recente pentru Noul 
Atlas lingvistic român, ca urmare a unei întrebări directe („„Cunoaşteţi vorba 
măgură...?”), termenul a fost înregistrat frecvent ca apelativ cu sensuri apropiate 
de cele citate mai sus (adesea însă putem considera că el a fost recunoscut cu 
valoare de apelativ). Dar, în numeroase localităţi, informatorii au identificat în 
acest cuvânt numele unui deal sau al unui munte, al unei aşezări, cum ne arată 
harta 337 din NALR. Oltenia. Semnificative sunt mai ales datele înregistrate într-o 
zonă muntoasă, cum este Maramureşul: din 20 de localităţi anchetate, în 16 
măgură are valoare de toponim (harta 683 din NALR. Maramureş). Această 
situaţie a vechilor apelative geografice a fost observată în diferite limbi. Astfel, 
sintetizând rezultatele anchetei pentru domeniul lionez, Pierre Gardette remarca 
faptul că, față de pătrunderea în vocabularul curent a termenului francez 
montagne, vechile cuvinte din dialectul lionez pentru “munte” tind să devină 
„simple toponime”, iar Jean Seguy, pe harta 800 din volumul III al Atlasului 
lingvistic al Gasconiei, a notat că podiu din dialectul gascon este, în prezent, 
„aproape nul ca nume comun” (cf. 49). 

Pe urmele istoriei cuvântului măgură, observăm că el a intrat în compunerea a 
numeroase nume, în diferite arii geografice, atribuite anumitor înălţimi: cele mai 
cunoscute toponime din Carpaţi şi din diferite zone ale Subcarpaților româneşti în 


care apare substantivul comun măgură sunt: Măgura Godlei, ~ Ilvei, ~ Slătioarei, 


iar în sud-vestul Moldovei, Măgura Odobeşti şi ~ Cașin. 

Ținând seama de poziția predominantă în peisajul geografic si de alti 
factori, cum ar fi, în cazul de faţă, importanţa economică, numele propriu Măgura 
Odobeşti a devenit măgura prin excelenţă a zonei, situație în care determinantul, 
care avea funcţia de identificare, nu-şi mai avea rostul în vorbirea locuitorilor din 
zona învecinată, dar şi pentru cei din localităţi mai îndepărtate, cum sunt Lieşti de 
pe Siret, Costache Negri (fosta Mânjină) din Valea Gerului, sau Fălciu, de pe Prut, 
care în timpul muncilor mai importante, din sezonul de primăvară sau de toamnă, 
veneau la lucru, la viile renumite de la poalele Măgurii Odobeşti, unde rămâneau 
perioade variind între două şi trei luni. 

Acest proces de orientare într-un spaţiu familiar, de gravitație în jurul unui 
punct central, ce duce la specializarea în domeniul utilizării cuvintelor din fondul 
general într-o anumită zonă geografică, pe care îl atestă substantivele munte şi 
măgură cu valoare de nume proprii, este descifrat cu sensibilitate de Geo Bogza în 
descrierea ariei în care „totul intră sub farmecul şi sub imensul prestigiu al Rarăului”. 

In Tara de Sus, „în patria de demult a bourilor”, în drum spre „locurile celei dintâi 
descălecări”, după cum se exprimă acest interpret cu timbru atât de personal al 
simfoniei spaţiului geografic românesc, / 


„numele lui îl veţi auzi tot mai des, ca pe al unei realități primordiale, cu care toate 
celelalte intră în relație”. 


Tabloul este acela al unui microcosmos: 


„Soarele răsare sau apune pe Rarău, norii se adună sau se împrăștie de pe Rarău, 
Moldova şi Bistriţa curg de o parte şi de cealaltă a Rarăului, turmele urcă sau 
coboară de pe Rarău”. 


Legăturile ce se stabilesc între oameni şi locuri sunt complexe, ținând de agonisita 
vieții şi de trăirile sufletului: 


„De când aceste pământuri au un chip şi un nume, Rarăul ia parte la viaţa lor, şi ca o 
inimă puternică, şi ca o frunte în jurul căreia bat marile aripi ale fanteziei. În pădurile 
lui oamenii pătrund ca într-un templu, spre păşunile lui îşi mână turmele, calcarul de 
la poale i-l prefac în var, dar acela din piscuri strălucește în viața lor, ca lumina unei 
stele polare. În alte locuri pot fi munti mult mai mari sau fluvii puternice, marea sau 
oceanul; aici Rarăul reprezintă dimensiunea fundamentală a lumii, latura cosmică a 
vieţii şi a istoriei”. 


Dar gravitația în jurul unui asemenea centru cu valoare de generator al rosturilor 
vieţii materiale şi al resorturilor vieţii sufleteşti nu devine o izolare. Acest centru şi 
aria lui de iradiere este numai o parte din întregul care s-a format prin legătura 
dintre oamenii locului si pământul pe care trăiesc şi care le-a modelat 
spiritualitatea, deoarece asemenea Vrancei, sau altei zone a Carpaţilor, cu Rarăul 


.… începe acolo [= şi acolo] în partea de miazănoapte a ţării, realitatea sufletească 
din care a izvorât unduitoarea potrivire de cuvinte: Pe-un picior de plai, pe-o gură de rai...” 
(Rarăul, în vol. Privelişti şi sentimente). 


După termenii şi din comentariile informatorilor înregistrați într-o anchetă 
cu preocupări etnografice şi lingvistice pot fi refăcute procesele logice care au 
determinat schimbarea semnificației unor cuvinte ale limbii noastre; vom avea 
nevoie însă totdeauna de interpretul inspirat, care să ne întregească tabloul unui 
proces al spiritului, evoluția limbii, cu valenţele componentei sale afective. 

O specializare semantică datorată unei profesii: 
machină “vânturătoare? 


Evoluţia semantică a neologismelor este uneori tot atât de interesantă ca şi 
cea a cuvintelor vechi, oferind un avantaj în ceea ce priveşte posibilitățile de 
informare pentru unele aspecte asupra cărora, atunci când este vorba de cuvinte 
vechi, trebuie să tragem concluzii numai pe bază de ipoteze. Cunoscut de peste o 
sută optzeci de ani, cuvântul mașină are o adevărată „biografie” în limba română. 
Acesta este, după cum atestă hărțile Atlasului lingvistic român, cel mai frecvent 
întrebuințat dintre neologismele pătrunse în graiurile dacoromâne, în diferite 
construcții şi cu diferite sensuri (cf. 48). 

Formei mașină, atestată în româneşte la începutul secolului al XIX-lea, îi 
preced în texte de la sfârşitul secolului al XVIII-lea variantele mahinà şi machină. 
Cuvântul este un împrumut venit pe diferite căi, căci Dicţionarul limbii române îl 
explică prin latinescul machină, italienescul macchina, rusescul maxmna (vezi 
machină) şi, respectiv, frantuzescul machine, germanul Maschine (la cuvântul 
maşină; evident, în conformitate cu principiul etimologiei multiple, aceste variante 
trebuiau tratate sub acelaşi cuvânt-titlu). 

Textele din secolul al XIX-lea înregistrează pe lângă numeroase sintagme 
care astăzi au ieşit din uz (sau care au avut o existență efemeră în epocă) şi unele 
specializări semantice, dintre care numai o parte se mai păstrează şi astăzi (cf. 46). 
Ca denumiri pentru diferite ateliere, instalaţii etc., cităm, având în vedere ineditul 
lor, sintagme ca maşină de potăsărie “atelier de obținut potasa din cenuşă prin 
arderea lemnului”, maşină de carne murată “fabrică de conserve” (este vorba de o 
fabrică de conserve de carne de vită), maşină de pâine, glosat ,manutantä”; o 
asemenea întreprindere a dat numele străzii Mașina de pâine din Bucureşti. 

Pornind de la aceste sintagme s-a ajuns la utilizarea termenului maşină, 
izolat, cu sensul de “atelier, întreprindere, fabrică”, după cum reiese din texte ca 
cele pe care le cităm din presa deceniilor 5-8 ale secolului al XIX-lea. Într-o 
„înştiinţare” din 14 septembrie 1841 publicată în „Albina românească” citim: 


„La casa d[omniei] sale şatr[ariului] Mihalachi Miserliu, în mahalaua Tătăraşii lângă 
biserica sf. Dimitrie, s-au deschis o maşină unde să face fede, macaroane, steluțe si 
grâuşor câte 2 lei oca, iar grisa 1 leu 30 parale oca”. 


Pentru a atribui cuvântului maşină din această frază sensul de ‘atelier, 
întreprindere” trebuie să ţinem seama de faptul că se vorbeşte de „deschiderea” el; 
întrucât se produceau mai multe sortimente de paste făinoase este posibil să fi 
existat mai multe „maşini” propriu-zise. Trecerea denumirii piesei mai importante 
dintr-un atelier, dintr-o întreprindere etc. asupra ansamblului (pars pro toto) în 
cazul maşină “fabrică” s-a făcut după modelul logic şi lingvistic al tipului cazan sau 
căldare ‘velnitä’ (ALR II, s.n., harta 247). 

În secolul al XIX-lea utilizarea cuvântului cu acest sens a avut o oarecare 
circulaţie; o asemenea maşină putea fi invocată pentru stabilirea vecinätätii, ca în 
următorul caz: 

„Un loc de arătură ca de 5 pogoane, o prăjină şi doi stânjeni pătrați în Ploesti, 
suburbea Sf. Sava, fost al schitului Ghighiu, învecinat cu mașina (subl. n.) lui 
Costache Muscalu, cu Dincă Trăsnea, cu mașina numită Mimi şi cu drumul cel 
mare al Ploeştilor, estimat...” | 

(Bunuri ale statului de vânzare, în „Monitorul oficial”, 28. VI. 1880, p. 4047). 


Aceeaşi specializare semantică apare şi pentru machina, cuvânt care în 
textele din a doua jumătate a secolului al XIX-lea apare, paralel cu maşină, în 
denumiri ca machina de încălzit [de la tren], machini agricole, machini cu (de) 
vapor, machine industriale, machine de (pentru) cusut şi chiar machina constituțională 
(1871), cu derivate ca machinist (machinistru), machinerii “maşinării” (1864). 
Într-un text din „Monitorul oficial” din 28 ianuarie 1871 (p. 110), înregistrăm şi 
machina “fabrică”: 


„Duminică la 17 ianuariu curent, fiind călcat seara de către nişte făcători de rele, pe 
şoseaua din prejurul capitalei, pe lângă machina (subl. n.) D-lui Martinovici, mi s-au 
furat următoarele...”. 


Dacă acest sens nu s-a păstrat până astăzi, un altul, acela de “vânturătoare” a 
fost înregistrat în cursul anchetelor pentru Atlasul lingvistic român într-o zonă din 
sud-estul țării, cuprinzând sudul Moldovei şi estul Munteniei, cu puncte învecinate 
din sud-estul Transilvaniei şi din Dobrogea (ALR II, s.n., harta 82). In anchetele 
recente pentru NALR. Moldova şi Bucovina am putut verifica păstrarea acestei 
denumiri pentru “vânturătoare” până astăzi. 

După cum am văzut, machină a avut în secolul al XIX-lea aceleaşi sensuri 
ca şi maşină. Presa şi cărţile referitoare la agricultură ale epocii îl înregistrează în 
numeroase sintagme: machină de treierat, ~ de bătut “batoză”, machină de secerat, 
~ de ales, ~ de cernut ‘trior’. Odată cu impunerea unor denumiri sintetice ca batozä, 
trior şi treierătoare, secerătoare, machină (din machină de vânturat) s-a specializat 
pentru a denumi maşina de vânturat (deşi o denumire sintetică, vânturătoare, există 
şi pentru aceasta) din motive mai greu de stabilit. Că este vorba de o specializare 
petrecută la nivelul graiurilor ne-o dovedesc formulările din texte aparținând mai 
ales primilor ani ai secolului al XX-lea, în care machină apare pe primul loc (ca mai 
cunoscut celor cărora li se adresau reclamele şi cărțile de popularizare a cunoştinţelor 
agricole), fiind glosat prin alţi termeni (cei ce aveau să devină literari): 
„Între maşinile pentru curätatul productelor, avem în prima linie de numit machina 
(subl. n.) sau vânturătoarea” (1897; să se observe si raportul maşini-machină); 
„un dispozitiv adaptat la treierătoare care înlocuieşte machina (vânturătoarea)” 
(1902-1905). Alteori această explicație nici nu mai este necesară: „grânele es 
absolut curat din treerătoare, fără a mai fi nevoie să le treacă prin ciur [= trior] sau 
machină” (1903), „machina de Botoşani’ (1897), specializarea permițând chiar 
apariţia unei construcţii ca machină de cereale (1899, 1901-1902); se pare că era 
exclusă posibilitatea confuziei cu celelalte maşini folosite, de fapt, tot la cereale. 

Dacă mediul industrial, în ale cărui mijloace de expresie limba literară este 


A 

mai activă, nu a conservat mașină (machină) “atelier, întreprindere, fabrică, 
specializarea semantică machină "vânturătoare” a fost păstrată în mediul care a 
produs-o. De remarcat că este vorba de graiurile dintr-o zonă cu un pronunțat 
caracter cerealier situată între Braşov şi porturile Galaţi şi Brăila, „porţi” prin care 
forma italienească machină a putut pătrunde, în graiuri, pe calea unor intermediari 
din comerţ, fără a neglija contribuţia pe care a avut-o limba scrisă a epocii. 


Valoarea momentană a cuvintelor. 
Abrevierea denumirilor sintagmatice 


Denumiri de tipul operație chirurgicală, operaţie aritmetică sau buletin de 
vot, buletin de identitate sunt formate de la cuvintele operație, respectiv buletin, cu 
referire la sensurile lor cele mai generale; determinantele stabilesc cărui domeniu îi 
aparține termenul nou format. În forma citată, aceşti termeni aparţin exprimării 
celei mai îngrijite, în special scrierii. În vorbire, şi mai ales în vorbirea familiară, 
într-un anumit mediu profesional, într-un anumit cadru sau într-o împrejurare 
precisă, vorbitorii se dispensează de obicei de precizările pe care le aduc 
determinantele, atribuind cuvintelor operație şi buletin valorile momentane 
(Vendryes) pe care le impune procesul de comunicare în contextul situational dat. 

În limba română există un număr mai mare de sintagme formate cu 
substantivul buletin: în afară de buletin de identitate, mai avem buletinul de vot, 
buletinul de analiză, în diverse laboratoare, sau buletinul de împrumut, la 
biblioteci. Denumirea cu circulaţie generală este însă buletin de identitate, celelalte 
fiind întrebuințate în anumite ocazii sau în mediile profesionale la care ne-am 
referit. În aceste condiţii, atunci când, pentru legitimare sau pentru alcătuirea unor 
acte, se cere buletinul, determinarea de identitate nu este absolut necesară pentru 
înțelegere. Trebuie avută în vedere, fără îndoială, şi tendința de comoditate, datorită 
căreia o denumire scurtă este preferată uneia lungi. 

„Interesant este faptul că, în astfel de nume compuse, formate dintr-un 
cuvânt care, folosind terminologia logicii, indică genul proxim din care face parte 
obiectul, buletin, urmat de o determinare, care desemnează diferența specifică dintre 
mai multe obiecte aparținând aceluiaşi gen (~ de identitate, ~ de vot, ~ de împrumut) a 
fost reţinut primul cuvânt, cel mai putin înzestrat cu trăsături denominative. 

Tot aşa se foloseşte şi unitate, pentru unitate militară, dar în acest caz 
substantivul pare să fi încorporat mai puţin organic şi sensul determinantului său, căci 
utilizarea termenului unitate este într-o măsură mai mare legată de un anumit context 
edificator: Ton a fost în permisie si se întoarce la unitate sau Sergentul Ion Popescu 
a fost evidenţiat în fața unităţii. 

Când se spune că cineva, în urma unui proces judiciar, a fost iertat de 
pedeapsă (sau i s-a micşorat pedeapsa) căci i s-au acordat circumstanţe, este 
evident că e vorba de circumstanțe atenuante, adică s-a ținut seama de împrejurări 
care au contribuit la micşorarea vinii sale. În terminologia juridică, sintagma există 
paralel cu „perechea” sa, circumstanțe agravante, dar în vorbirea curentă se face 

mai des referirea la prima situație, astfel că circumstanțe se foloseşte, fără 
posibilitatea vreunei confuzii, pentru circumstanțe atenuante. În această privinţă, 
„semnificativ este faptul că în Dicţionarul limbii române moderne care, din 
terminologiile speciale, înregistrează termenii şi expresiile cu o circulaţie mai mare, 
apare numai ultima sintagmă. 

Un grup întreg de cuvinte în cadrul căruia se poate observa un proces 
similar, „absorbirea” sensului cuvântului denumind genul proxim de către 
determinantul său, este cel al numelor pentru diferite feluri de trenuri. 

Zicem în mod obişnuit personal, accelerat, rapid şi numai în megafoanele 
din gări auzim anuntându-se: „trenul accelerat numărul..., în direcția...” etc. Si tot 
aşa, numai în cărțile de horticultură si în mercuriale se scrie pätlägele roşii şi 
pätlägele vinete; vorbim de „salată de roșii” sau „de vinete”. 

În toate aceste cazuri, cuvintele fren, pätlägele sunt însă evocate de 
contextul vorbirii. În vocabular avem cuvinte moştenite, sau împrumutate, rezultate 
pe această cale în latină sau, de exemplu, în franceză. Exemplul clasic este cel al 
latinescului ficatum (păstrat şi în celelalte limbi romanice), izolat din sintagma 
jecur ficatum, însemnând “ficat (de gâscă) îngrăşat cu smochine”. În latineste, jecur 
denumea “organul situat în partea dreaptă a abdomenului, sub diafragmă, care 
îndeplineşte diferite funcții fiziologice”, ficatum fiind un derivat de la ficus, -us, 
care înseamnă „smochină”. Din motive de ordin afectiv, organul la care ne-am 
referit mai sus a ajuns să fie denumit după un termen dintr-o sintagmă aparținând 
terminologiei culinare, determinantul căpătând sensul substantivului determinat. 

Pentru un cuvânt franțuzesc (împrumutat în română) aceeaşi situație o 
constatăm la vapeur (= navă care funcționează cu ajutorul vaporilor de apă), care, 
după dicţionare (vezi Paul Robert, Dictionnaire de la langue française, VI, 1964), 
este o formă eliptică rezultată din bateau ă vapeur. În româneşte a fost împrumutată 
această formă, eliptică. Merită menţionat, cu titlu de curiozitate, faptul că dacă în 
franceză, după dicţionarul citat, prima atestare a lui vapeur, substantiv de genul feminin, 
datează din 1828, în română, prima atestare a lui vapor ‘navă’ apare la 1826, 
cuvântul fiind utilizat de Dinicu Golescu (fişierul Dicţionarului limbii române). 
Dacă vapor “navă” provine din franceză sau nu (Dicționarul explicativ al limbii române 
indică drept etimon neogrecescul vapori, care se justifică, măcar ca o altă sursă, 
ținând seama de data primei atestări româneşti), cert este faptul că în secolul al XIX-lea 
vapor a fost împrumutat din franceză şi în altă sintagmă. In graiurile populare româneşti 
este cunoscută denumirea vapor pentru locomobilä, “agregat format dintr-un generator 
de abur şi un motor cu abur care acționa batozele”. În cursul unei anchete urmărind 
terminologia agricolă în Moldova, ca răspuns la întrebarea Ce numiri se dau 
maşinii cu aburi, am înregistrat termenul vapor într-un mare număr de localități din 
judeţele Iași, Vaslui şi Galaţi (cf. 45). Recent, termenul a fost înregistrat în aceeaşi 
zonă, la Bereşti — Galaţi, într-un text referitor la treieratul dinainte: 


„Şi venea batozi, cu vapor... [acela] cari dădea foc la... cuptoriu ăla acolo”, 


dar şi într-o localitate din sudul țării, Mărăcinele, Dolj: 


81 


STELIAN DUMISTRACEL 


„[înainte se treiera] cu vapoarele. Băga foc în vapor şi vaporu presa nişte aburi şi da 
drumu la maşină” 
(Glosar dialectal. Oltenia, 1967). 


Vapor cu sensul “locomobilă”, asupra căruia am stăruit şi deoarece nu este înregistrat în 
dicţionare, are ca punct de plecare sintagmele din franceză /ocomobile à vapeur sau 
chaudière à vapeur; întrucât însă “dicționarele frantuzesti nu înregistrează la forma 
eliptică vapeur un sens locomobilă”, s-ar părea că vapor cu acest sens este o creaţie 
românească, rezultat din abrevierea unor sintagme ca locomobilä, maşină sau 
căldare cu vapori, din limbajul tehnicienilor secolului al XIX-lea. Astăzi 
dicționarele consemnează, ca termen tehnic, cazan de aburi sau căldare de aburi, 
iar în graiuri apare folosită frecvent denumirea căldare, pentru “locomobilă?. 

În unele cazuri, sensuri ca cele discutate, pe care le capătă cuvântul în 
vorbirea familiară, se generalizează şi pătrund în limba comună, care sancţionează 
uzul curent. Procesul poate fi analizat ca unul de particularizare a semnificației 
(Coteanu, 33), prin contexte situationale sau verbale, de actualizare, în sensul 
plasării în centrul atenției a unei anumite semnificaţii. Un exemplu concludent 
poate fi găsit la neologismul mașină, care în dicţionare este înregistrat cu sensurile 
„speciale de “maşină de treierat, batozä”, “maşina trenului, locomotivă” şi altele. Iată 
câteva propoziţii care ilustrează primul sens: Mâine dimineaţă bagă maşina în arie; 
Am început să arunc la snopi în maşină. Sensul “locomotivă” a apărut îndată după 
introducerea trenurilor şi este înregistrat la scriitori contemporani. Astfel, Negruzzi 
scria: Ne-am suit în vagon şi mână băiete! Mână, băiete, adecă şuieră maşină), iar 
la Cezar Petrescu găsim: Maşina fluierä, trenul urni din loc (Dicţionarul limbii române). 

| Astfel de situaţii pot fi interpretate ca probe ale importanței faptelor de 
vorbire, nemijlocit socială, în acţiunea de modificare pe care o exercită asupra 
limbii, ansamblu de convenţii necesare adoptate de societate în procesul, cu 
dimensiuni de durată, al comunicării. 


Etimologia populară sau imperativul semnificației. 
Sensuri „accidentale” 
| 

Etimologia populară, modificarea formei unui cuvânt (de obicei) recent 
intrat în limbă sub influența altui cuvânt, mai cunoscut, cu care prezintă asemănări 
de formă si față de care se încearcă o apropiere în privința sensului, privită sub 
raportul procesului denominatiei, este un efect al tendinței de a utiliza nume 
motivate, de a scăpa de caracterul nemotivat al cuvântului (Meillet). 

Această interpretare are în vedere mai ales cazurile când unui cuvânt nou i 
se modifică forma după modelul unuia vechi pentru care, prin utilizarea frecventă, 
între cuvânt si sens s-a realizat, în mintea vorbitorului legătura care poate fi simțită 
ca o motivare. Pe această cale, cuvântului nou i se atribuie o semnificație. Asa, de 
exemplu, verbul a cumpăra, făcând abstracție de nuanțele figurate, are un singur 
sens: “a obține un lucru plătind prețul lui’. Când în limba vorbită a început să se 

folosească mai frecvent termenul cooperativă, odată cu generalizarea acestei forme 
de comerț la sate, prima parte a cuvântului, neînțeles, a fost apropiată de (a) cumpăra, 
pentru că forma concretă de manifestare a cooperării era un magazin de unde se 
cumpăra. Aşa a apărut cumparativă. În cele ce urmează vom mai prezenta câteva 
exemple de etimologii populare înregistrate pe hărțile Atlasului lingvistic român, 
care ilustrează varietatea relaţiilor ce se pot stabili pentru apropierea formală a două 
cuvinte şi, în acelaşi timp, măsura în care modificarea fonetică a neologismului 
apare ca o acțiune conştientă a vorbitorului (cf. 48). 

Pedepsie pentru epilepsie aduce în discuţie legătura care s-a făcut între 
cuvântul nou, neînțeles, cu substantivul pedeapsă. Date fiind superstiţiile legate de 
explicaţia bolii, pedepsie poate fi interpretat ca explicând boala drept o pedeapsă a 
unei ființe supranaturale (vezi însă şi sensurile “suferință, chin, necaz, nenorocire” 
ale lui pedeapsă). Lăcrămaţie pentru reclamaţie are în vedere faptul că reclamația 
este o plângere, iar aceasta este în mod firesc asociată cu /acrimile. O boală gravă 
denumită gravnică stabileşte legătura cu adjectivul grabnic, din expresia moarte 
grabnică, rezultat al unei boli grave. Bujor pentru abajur poate fi rezultatul unei 
analogii în ceea ce priveşte forma obiectului (poate şi culoarea?) cu aceea a florii. 
Combinaj pentru concubinaj interpretează coabitarea unui bărbat cu o femeie fără 
îndeplinirea formelor legale de căsătorie ca o combinaţie; nu trebuie trecut cu 
vederea nici faptul că substantivul acesta este întâlnit în contexte cum ar fi 
"combinație necinstită, care a putut nuanţa peiorativ cuvântul combinaj. Constupafie 
pare să stabilească o legătură cu (a) astupa, astupai. Zgăibos pentru scabios s-ar 
putea explica prin zgaibà ‘pielitä, coajă de bubă”, dat fiind faptul că scabia provoacă 
leziuni ale pielii şi descuamare; de altfel, legătura între zgaibă şi scabie este 
motivată... istoric, căci cuvântul românesc are la bază latinescul scabia (= scabies). 

Modificând parţial aspectul fonetic al cuvintelor noi, apropiindu-le de 
cuvinte vechi sau chiar de alte neologisme, al căror sens le este cunoscut, vorbitorii 
caută să stabilească o legătură între forma şi semnificaţia acestor neologisme. 
De aceea se poate vorbi, în astfel de cazuri, de un proces parțial conştient. 

Rezultatele etimologiei populare sunt uşor de recunoscut, în special când 
cuvintele modificate fonetic sunt termeni culti, noi. Forme noi ale unor cuvinte 
vechi sau ale unor împrumuturi populare, care au rezultat pe aceeaşi cale, pot fi 
acceptate de limba literară când uzul s-a generalizat sau când lexicografii nu 
surprind aceste numai aparente legături de sens şi le introduc în dicționare care au 
caracter normativ. Printre cazurile de acest fel discutate de Hristea (cf. 64) 
menţionăm cuvântul pufoaică (provenit din rusescul pyaitka, care a fost apropiat, 
pentru partea iniţială, de puf), forma literară pârâu (pentru părău, prin apropiere de 
râu) şi sensul ‘pepene galben” care în unele dicţionare apare sub zemos (când, de 
fapt, zămos, originar zamus, e alt cuvânt decât adjectivul zemos < zeamă). In alte 
cazuri, din cauza identităţii formale se produc confuzii, unor cuvinte atribuindu-li-se 
sensul omonimelor: este vorba de roată; un alt cuvânt, cu aceeaşi formă dar cu alt 
etimon decât latinescul rota, înseamnă ‘companie de soldați”. Astfel de sensuri 
„accidentale”, care pot aparține unui singur vorbitor, au cuvintele bujor, candelă, 
vizir, reținere, dintre cele discutate aici. 

Dar nu pentru toate formele explicate prin etimologie populară se poate 
stabili o asemenea apropiere. Când pentru prevenfie se aude privință (în expresia 
închis în privință), pentru casatie s-a notat încasaţie, pentru candel, din expresia 
zahăr candel, a fost folosit doar substantivul candelă este evident că între cuvintele 
asociate nu s-a putut stabili nici o legătură de sens. La fel stau lucrurile ŞI cu vizir 
pentru vizieră sau boiermașină pentru bormaşină. În aceste cazuri s-a' făcut doar o 
asemănare formală, bazată pe cvasiidentitatea fonetică dintre cuvinte ca prevenfie 
şi privință, candel şi candelă, ca şi în cazurile cercular pentru “ferăstrău circular” 
(vezi cerc) sau mandoline pentru mandarine. Din cele arătate, se poate trage 
„concluzia că în situaţiile în care etimologia populară se bazează numai pe asemănarea 
formală ea este un proces inconştient. La acest nivel orice apropieri sunt posibile, 
chiar cele care contrazic sensul cuvintelor corelate: reținere, din expresia unt de 
reținere, pentru ricin (pronunţat dialectal şi rifin), constituie pentru acest tip o probă 
elocventă, întrucât ricinul este un purgativ. Astfel de apropieri fonetice reprezintă 
efectul unei tendințe de grupare a cuvintelor izolate prin însăşi noutatea lor. 

Apropiate de etimologiile populare fără a se confunda însă cu acestea sunt 
cazurile de traducere a neologismului (cf. 48). Având caracterul de construcții 
ocazionale, au fost înregistrate cuvintele bareză pentru batoză şi mamernă, în 
expresia limbă mamernă, pentru maternă. Vorbitorii au înţeles semnificația 
neologismelor respective şi le-au românizat: batezä este astfel direct legat de verbul 
a bate, iar mamernă porneşte de la mamă. Astfel de fapte, frecvente mai ales la 
neologisme pătrunse în vorbirea populară, se explică prin calea preponderent orală 
pe care erau receptate acestea: în lipsa imaginii vizuale, grafice, a acestor cuvinte, 
care au şi o frecvență redusă, reproducerea lor numai aproximativă nu este 
surprinzătoare. Textul scris şi nivelul general cultural asigură astăzi, în mare 
măsură, însuşirea şi utilizarea corectă a neologismului. 


Rolul imaginaţiei şi al afectului: sensuri figurate. 
Metafora 


În afara funcţiei de comunicare, cuvintele marchează simultan şi atitudinea 
vorbitorilor, întrucât, după cum s-a arătat, în afara conţinutului vorbirii, ele îl 
exprimă şi pe vorbitor. Funcţiile de bază, determinate de logică şi de afect, se 
datorează categoriilor de semnificaţii pe care le au cele mai multe cuvinte, 
caracterizate după cum urmează de lingvistul francez Joseph Vendryes: 


„În jurul sensului logic al fiecărui cuvânt pluteşte o atmosferă sentimentală care îl 
înfăşoară, îl pătrunde şi îi dă, după folosință, coloraturi momentane” 
| (Le langage, cap. Nature et étendue du vocabulaire). 


' Această prezentare plastică a raporturilor, în sincronie, dintre sensul logic 
(SL), sensurile figurate (SF), care au luat naştere prin generalizarea vechilor 
sensuri momentane (SMV), şi sensurile momentane actuale (SMA), pornind direct 
de la sensul logic sau de la sensuri figurate, conduc spre o reprezentare grafică de tipul: 

Fig. 5 “se 


In această structură, sensul logic joacă rolul nucleului din celula biologică 
sau al particulei centrale a atomului, din fizică, purtătoare de sarcini electrice 
pozitive, ipostază sub care a fost imaginat de Tudor Vianu: 


„Distingem deci în faptele de limbă un nucleu al comunicării şi o zonă 
înconjurătoare a expresiei individuale” 
(Cercetarea stilului). 


Zona expresiei individuale nu cuprinde însă numai rezultate ale afectului, 
adică ale stărilor emotive, cum simplificat se afirmă adesea, punându-se pe seama 
afectului tot ce ţine de expresivitatea cuvântului; de fapt, prin afect se înțelege, de 
pe această poziţie, tot ce ţine de sensibilitate (Bally) şi nu intră în nucleul strict 
obiectiv al comunicării. O disociere se impune totuşi: printre procesele psihice 
generatoare ale sensurilor figurate un rol important trebuie să acordăm imaginației, 
capacităţii de creare a unor reprezentări pe baza experienței cognitive anterioare, 
trăsătură ce are drept urmare apariția unor sensuri figurate care solicită intelectul. 

La astfel de sensuri figurate ale unor cuvinte, rezultate ale imaginaţiei, ne- 
am referit şi până acum. Imaginaţia vizuală primează frecvent în crearea unor astfel 
de sensuri: combinând caracteristici referitoare la forma şi funcția unor unelte, 
care în planul lucrurilor au imitat forma mâinii şi funcţiile ei, au fost numite palmă 
mistria sau o unealtă de bătut covoarele. În aceeaşi serie se înscrie sensul de ‘snop 
care se pune în vârful unei clăi, cu cotorul paielor în sus si cu spicele în jos, 
răsfirate, în patru părţi” al cuvintelor căciulă şi clop. 

Dacă imaginile care stau la baza acestor semnificaţii rezultă mai ales din 
capacitatea de esentializare, de generalizare, o altă categorie de sensuri este efectul 
unor stări afective. Momente psihologice cum ar fi cele ce generează gluma, ironia, 
satira, atitudini stăpânite de inteligență (Iordan, 74), îşi pun pecetea asupra unor 
sensuri figurate ale cuvintelor. Așa, de exemplu, denumirile popă şi măgar pentru 

“snopul care se pune în vârful clăii” rezultă dintr-o comparație în plan social sau 
profesional şi marchează o atitudine activă. | | 

Resursa la care se apelează cu precădere pentru exprimarea afectului, când 
este vorba de caracterizarea omului, o constituie sensurile momentane pe care le 
pot primi termenii denumind diferite animale. Atunci când în dicționare, sub 
cuvinte ca urs, rechin, şarpe, cu sensuri de bază foarte precise şi aparținând unor 
„ domenii bine stabilite, întâlnim sensurile figurate de ‘om greoi şi ursuz' “om 
lacom, fără scrupule”, ‘om perfid”, ne aflăm în faţa rezultatului unor comparații 
prin care sensul cuvintelor citate s-a îmbogăţit. Dacă starea de spirit care a generat 
comparatia a fost numai gluma, rezultatul nu atinge zona depreciativului, rămânând 
la tonul binevoitor: este cunoscută sintagma o zvârlugă de fată (eventual o şopârlă 
de fată), iar termenul so/dan, cu sensul propriu de “iepure tânăr” a căpătat şi sensul 
de “băietan, flăcău”. Între glumă şi ironie se situează starea de spirit care a dat 
naştere sensului ‘om puternic, robust” pentru cuvântul cal. Cu toată simpatia şi 
admiraţia pentru detaşarea față de factorii subiectivi care creează reticente într-o 
astfel de ocazie, îmi amintesc de o informatoare din cursul unei anchete dialectale 
dintr-un sat din sudul Moldovei, o femeie mai în vârstă, inteligentă şi plină de 
umor, care, la întrebarea dacă are poreclă, a răspuns afirmativ şi a şi indicat-o: Calu 
lu Alec Zănoagă. Explicaţia poreclei, pe care informatoarea ne-a furnizat-o, este 
explicaţia sensului citat mai sus, al cuvântului cal: „Când eram fată tânără — spunea 
“fiica lui Alec Zănoagă — eram zdravănă, umblam repede. Ziceau oamenii: 
«Uite calu lu Alec Zănoagă, se şi întoarce de la oraş»” (Făcând publică această 
relatare, considerăm că nu am trădat încrederea admirabilei noastre interlocutoare). 

În planul creaţiei literare această idee stă la baza alegoriilor în care 
exprimarea simbolurilor este încredințată animalelor, care, prin antropomorfism, 
devin simboluri univoce: vulpea “şiretenie”, tigrul “ferocitate” etc. Istoria 
ieroglifică a lui Dimitrie Cantemir este opera tipică a literaturii române în care 
personajele poartă nume-măşti de animale şi păsări, autohtone (ursul, lupul, vulpea, 
uleul, nevăstuica, corbul, vidra, coțofana, veverița), exotice (pardosul, ciacalul, 
cămila, elefantul, moimäta) sau imaginare (strufocämila). Dacă unele simboluri 
sunt mai mult sau mai putin neutre (Pe/gea, lebăda, dobitocul platonicesc = „omul, 
dobitoc în două picioare” sau cucosul Evropii = „solul franțuzesc”), iar altele 
simpatetice (privighitoarea este Ieremia Cacavela, preceptorul scriitorului), 
pamfletul virulent duce metafora de la peiorativ la injurie şi scabros: în Scara 
cuvintelor ieroglificeşti tâlcuitoare a operei citate figurează şi mustele, tăunii, 
molia din blane, lindini, păduchi, lipitori şi chiar câcăradza cămilii ! 

Ironia, ca factor care îmbogăţeşte cuvintele cu sensuri figurate, are în vedere 
mai ales trăsăturile caracteristice ale oamenilor, defecte sau neajunsuri. Pe lângă 
comparatia, frecventă, cu vietuitoarele, sunt numeroase situațiile în care note frapante 
ale diferitelor obiecte din mediul înconjurător sunt atribuite oamenilor. In cazurile 
citate mai sus se poate vorbi de potentele expresive ale categoriei de cuvinte în discuție, 
care sunt „apte” să primească, în funcţie de context, sensuri figurate momentane 
(vezi chiar formulele „premetaforice” o zvârlugă de fată, o viperă de femeie, ca şi 
un drac de copil). Sensurile figurate citate mai jos au dobândit o oarecare 

stabilitate; dicționarele consemnează că pe lângă “pilug, instrument cu care se 
pisează', pisälog mai înseamnă şi “persoană care plictiseşte pe cineva cu 
insistențele, cu repetarea aceluiaşi lucru”, că prăjină este denumit un om înalt si 
slab, burete un om căruia îi place să bea, că pe lângă ‘vas de lemn, făcut din doage’ 
budaşcă mai înseamnă şi “femeie scurtă si grasă”. De la buft “stomac, soi de cârnat” 
s-a format substantivul buftea, folosit adesea ca poreclă, denumind un om gras; 
sfredel, în sintagma sfredelul dracului, este o denumire care se dădea vrăjitoarelor. 
Cât despre papä-lapte, îl folosim cu toţii pentru a denumi o persoană lipsită de 
energie, de vigoare şi de iniţiativă, si abia dacă ne mai gândim dacă va fi existat şi 
ce va fi denumit în mod propriu, fără nuanță depreciativä. 

Am citat până acum numai substantive cu sensuri figurate, metaforice. 
Astfel de valori, ca potente sau ca sensuri individualizate, pot avea însă si 
adjectivele sau verbele. Aşa, de exemplu, breaz care, cu referire la animale, 
înseamnă “cu o pată albă în frunte sau cu o dungă albă pe bot’, când este folosit 
pentru oameni, ironic, ar însemna “deştept, grozav” de fapt, “care se distinge prin 
anumite calităţi”. Ironic însă, deoarece în toate contextele în care apare, se contestă 
sau sunt puse la îndoială calitățile enumerate: că n-ăi fi tu mai breaz, te-ai găsit tu 
mai breaz. Evident, ne aflăm la polul opus al situaţiei care a dus la crearea 
expresiei a cunoaşte ca pe un cal breaz, căci „breaz” în cazul de față poate fi 
comparat cu însemnat, prin care, cum a subliniat Vasile Bogrea (cf. 14), se înțelege 
“purtător al unui semn” (= spân, şchiop), fiind în fond, un depreciativ. Tot aşa, surd 
poate însemna nu numai “care nu aude”, ci şi “care nu vrea să audă, neînduplecat” 
atunci când se spune despre cineva că a rămas surd la orice rugäminfi, iar mut nu 
numai “care nu poate vorbi”, ci şi “tăcut, liniştit”. 

Sunt cunoscute şi sensurile figurate, ironice, ale unor verbe ca a boteza ‘a 
uda” sau ‘a turna apă în vin”, a suge "a stoarce de avere, de putere, de vlagä”. 
O metaforă rod al imaginaţiei este cea cuprinsă în versurile pe care le recită copiii 
în dimineața Anului nou, când umblă cu „semănatul” sau cu sorcova: Să trăiţi, 
sä-nfloriti. Apartenența semănatului si sorcovitului la obiceiuri tradiționale legate 
de agricultură şi prezența ca podoabă, la sorcovele originare, a unor ramuri înflorite 
(sau cu muguri) de pomi fructiferi, face ca în recitativul: 


„Sorcova 
Vesela 
Peste vară 
Primăvară 
Sä-nfloriti 
Să märgäriti” [= înmuguriți] 
(G. Dem. Teodorescu, Poesii populare române, 1885), 


a înflori să însemne ‘a se dezvolta (ca o floare), a-i merge bine, a fi în floare”. Întrucât 
corespondenta semantică a énfloritului este şi îmbătrânitul, privit ca un ideal al 
împlinirii existenței biologice şi spirituale, ca în varianta „Să trăiţi, sä-mbätrâniti”, 
sensul lui a înflori în această urare devine acela de ‘a ajunge la vârsta părului alb” 

după chipul de invidiat al merilor şi perilor, trecuți de fapt de mijlocul verii, spre 
„toamna cea bogată, de roade îmbelşugată”. Acest sens apare la ctitorul poeziei 
culte româneşti, mitropolitul Dosoftei, atunci când invocă „înfloritele cärunteti” ca 
podoabă (vezi şi înflorita graiului). 

Este interesant de observat că problema sensurilor figurate care reprezintă 
formaţii metaforice poate fi privită şi sub un alt aspect şi anume acela al multitudinii de 
termeni care, în mod ironic, pot denumi una şi aceeași noţiune. Din numeroasele 
exemple care se pot cita, vom da numai câteva care reflectă fantezia vorbitorilor şi 
„creativitatea limbii. Pentru noțiunea ‘cap’ se folosesc termeni ca bostan, dovleac, 
tidvä, tärtäcufä, oală, bilă, scăfărlie şi mulţi alţii (lordan, 74). Abundenta de 
podoabe în îmbrăcămintea unei femei atrage termeni care în mod propriu denumesc 
obiecte sau viețuitoare şocante prin înfăţişare sau culori: brezaie, paparudă, 
sorcovă, pupăză. Subtilitatea predomină în folosirea sintagmelor taler cu două feţe 
sau făciune acoperit pentru a indica un om ipocrit. 

Din exemplele asupra cărora ne-am oprit se poate vedea că transferul 
denumirii prin metaforă se face fie în cadrul aceluiaşi „regn” (“snop” — ‘pälärie’) 
sau între „regnuri” diferite (“snop” — “măgar”). Intensitatea culorii este accentuată 
când numele unor lucruri sau animale trece asupra unor trăsături ale omului (vezi 
pisălog “persoană care plictiseşte”, șarpe ‘om perfid”), căci comparatia subînteleasä 
asociază concretul cu abstractul. Dacă, totuşi, trăsături sau defecte ca cele vizate au 
un purtător concret, omul, deosebit de îndrăzneață apare imaginea când pentru 
noțiuni abstracte, definite ca atare, în sine, sunt folosiți termeni denumind realități 
materiale; este cazul lui venin cu sensul “ură, dușmănie” sau prăpăstii, într-o 
expresie elocventă: a spune prăpăstii, cu sensul ‘enormitäti, lucruri lipsite de 
rațiune, bazaconii”. În esență, expresivitatea metaforei este dată de „distanța” dintre 
termenul propriu şi cel figurat (în care poate fi inclus şi raportul concret — abstract) 
şi nuanțată de tendința acestei asociaţii, conturată, în sincronie, de natura aprecierii, 
care poate fi dedusă prin confruntarea valorilor neutru, favorabil şi nefavorabil 
(Elena Slave, 121). Deşi numărul mare de exemple care se adună în urma cercetării 
metaforelor vii, expresive, pot crea până la un punct impresia că sensul figurat este 
mai ales un sens depreciativ, este evident că semnul egalităţii nu se poate pune între 
cele două noțiuni. Mai întâi, valoarea depreciativä este adesea absentă sau 
secundară la sensurile care rezultă din procese ale imaginaţiei. Apoi, afectul are 
măcar două sensuri, deprecierea şi aprecierea; chiar şi efectele primului sens se pot 
vedea în utilizările figurate care traduc umorul. Aprecierea, pe de altă parte, ţine fie 
de registrul grav fie de cel intim, astfel că rezultatele ei semantice se înscriu mai 
putin spectaculos în „arsenalul” expresivităţii, care e provocată în mare măsură si 
de tendinţa spre „glumă” şi „joc” a vorbirii. 

Sensurile figurate momentane sunt o dovadă vie a atitudinii active a vorbitorilor 
față de limbă. Majoritatea sensurilor figurate şi bogăţia derivării cu sufixe 
diminutivale, la care ne-am referit, consemnate în dicţionare, întrucât au trecut din 
vorbire în limbă, fac totuşi numai proba retrospectivă a acestei atitudini. Demn de a 
fi semnalat este faptul că însăşi aprecierea resurselor expresive ale cuvântului 
nu este numai o preocupare a poeticelor şi a cercetărilor de stilistică, pe baza 

vocabularului privit mai mult sau mai putin ca un depozit de fapte „omologate”. 
În atmosfera propice pentru „cântărirea” cuvintelor pe care o creează ancheta 
dialectală, am înregistrat interpretări subtile ale faptului fonetic si semantic. Iată câteva 
exemple. La cea mai „ştearsă” întrebare în planul identificării numelui („Ce-i este 
copilului femeia care l-a născut?”) o informatoare isi însoţeşte răspunsul cu o 
întrebare ce cuprinde în ea însăşi un răspuns: „de ce când spui mama se lipesc 
buzele de două ori, iar când spui fata niciodată?!”, subliniind legătura dintre 
componenta afectivă a cuvântului şi articularea lui prin lipirea buzelor, cărora li se 
atribuie rolul de organ de manifestare a tandretii, exteriorizată prin sărut, exemplu 
remarcabil în sfera cercetărilor asupra simbolismului fonetic. Valoarea simbolică, 
sociolingvisticä, a formulei de adresare este explicitatä de o observaţie ca aceasta: 
„M-am trezit că de la «măi băiete» îmi spune lumea «moşule»”; cele două formule 
reprezentând pentru informator cei doi poli ai unei existente modeste. 


Sensul figurat „grav”. 
Cuvinte cu valoare de simbol: vaträ, pâine, om 


Revenind asupra proceselor psihice care stau la baza apariţiei sensurilor 
figurate, se poate observa că în unele cazuri predomină imaginaţia, iar în altele 
afectul. Există situații de tranziţie când „figura de stil” rezultată din împletirea celor 
două stări de spirit se resimte de „colaborarea” acestora. În astfel de cazuri pot 
rezulta sensuri ce se „traduc” printr-o metonimie, care este transferul denumirii pe 
baza unor contingente (corespondență calitativă, Coteanu, 33) între cele două 
realități asociate, sau printr-o sinecdocă, formă a metonimiei care se bazează pe o 
corelaţie cantitativă, în special pe folosirea părţii pentru întreg sau a întregului 
pentru parte. Astfel de sensuri figurate sunt “ocupaţie, posibilitatea de a-şi câştiga 
existenţa” al cuvântului pâine, sau ‘casa părintească, patria” al cuvântului vatră, 
figuri de stil care au la bază atât o generalizare, cât şi un sentiment, şi se adresează 
mai mult inteligenţei, judecății. Pe lângă schimbările semantice care urmează căi ce 
pot fi determinate sau intuite apelând la criterii strict logice şi pe lângă cele ce se 
produc după hazardul de care se face uneori răspunzător numai afectul, evoluții 
semantice ca cele citate sunt marcate uneori de aprecierea lucrurilor potrivit unui 
criteriu e ti c. Prin prisma împletirii acestor factori ne vom referi la sensurile 
cuvintelor vatră, pâine si om. 

VATRĂ. Valorile de comunicare şi de exprimare ale acestui cuvânt rezultă 
din analiza utilizării lui în două fraze. Prima este din Amintirile lui Creangă: 
povestitorul este cuprins de emoție gândindu-se „la casa părintească din Humulești, 
la stâlpul hornului unde lega mama o sfará cu motocei la capăt..., la prichiciul 
vetrei cel humuit, de care mă tineam când începusem a merge copăcel”. Aici, vatră 
denumeşte partea de la cuptor sau de la sobă unde se face focul. A doua este din 
Scrisoarea a VII-a (Calipso) a lui Costache Negruzzi: în timpul revoluţiei din 
1821, datorită nesigurantei, capitala era „plină de o lume de oameni care trăiau 
de azi pe rââne, care nu ştiau de se vor mai înturna la vetrele lor... se deprinseseră 

cu ideea că n-o să mai găsească în urmă decât cenuşă...”. De la “locul unde arde 
focul” şi care în bucătăriile primitive era chiar jos, pe pământ, respectiv “construcţia 
ridicată de la pământ, la sobă sau la cuptor, unde se face focul şi pe care se poate şi 
dormi”, vatră a ajuns să denumească locuinţa în întregime, căci „întoarcerea la 
vatră” dau „lăsatul la vatră” (adică “demobilizarea” ) înseamnă revenirea acasă, iar 
pentru Dănilă Prepeleac a se prinde cu mânele de vatră înseamnă “a se aşeza la 
casa lui, a se gospodări”. 

După cum a arătat etnograful german Julius Lips, în Obârşia lucrurilor. 
O istorie a culturii omenirii (traducere, Bucureşti, 1958), în viața oamenilor primitivi, 
focul are o importanță deosebită, ca element cu valoare de simbol al gintii, fiind 
proprietatea acesteia şi adorat cu raportare la cultul străbunilor. Dacă ţinem seama 
de acest lucru, este evident că legătura dintre “vatră” şi “casa părintească”, existentă 
în cuvintele care denumesc aceste noțiuni în diferite limbi, se face tocmai prin 
intermediul focului. Pomind de aici, ne apare semnificativă însăşi păstrarea în 
română a cuvântului vatră, din traco-dacă, element prin care păstrăm o legătură 
peste milenii cu acești strămoşi, şi conservarea semnificației sociale, sui-generis, a 
“focului” şi “vetrei” până în zilele noastre. Vatra, pe care ardea focul, care aduna 
familia ca să mănânce, să se încălzească, ori în nopțile de veghe, la sfat sau la 
poveşti, a devenit un simbol al locuinţei, al căminului, iar termenul a căpătat chiar 
sensul de “locuință” şi mai apoi pe acela de “loc de origine, de baştină”. Pentru acest 
sens, cităm titlul, de o puternică rezonanţă afectivă, al unui articol scris în 1941 de 
marele savant Emil Petrovici: Transilvania, vatră lingvistică a românismului nord- 
dunărean: Cetatea Carpaţilor este vatra la care s-a retras un popor în vremuri de 
răstrişte, vatra care a favorizat permanenta unei etnii şi a unei limbi. 

PÂINE. O situaţie similară întâlnim şi în evoluţia sensurilor cuvântului 
pâine. De la înţelesul de bază “aliment”, termenul a ajuns să fie folosit, prin 
generalizare, pentru “hrana necesară traiului”, “mijloacele materiale necesare vieţii”, 
sensuri prezente în expresii ca a câștiga o bucată (sau un codru) de pâine, a pune 
pe cineva în pâine etc. Pe această cale, pâine ajunge să însemne chiar “existenţă, 
viaţă, trai”, ca în versurile lui Arghezi din poezia Copilă: „Flămânde sunteţi de altă 
pâine / Lacrimi de om şi lacrimi de câine”. Date fiind aceste mărturii, înmagazinate 
în tezaurul limbii, ale pretuirii pâinii, nu este de mirare că „bun” se asociază cu 
„pâine” în expresia bun ca pâinea caldă. lar vorbirea ne rezervă încă satisfacția 
descoperirii unor imagini — mai proaspete chiar — şi în legătură cu bunătatea pâinii, 
cum este cea din versurile: 


„S-o dus vara ca o pâni... 
Vini iarna ca un câni!”. 


Dar trebuie să auzi aceste versuri din gura unui bătrân, strângându-şi haina 
la piept, într-un noiembrie friguros, ca să simţi nostalgia pe care o sugerează rostogolirea 
lui o din primul vers şi înfiorarea ce însoţeşte şuieratul lui i din cel de-al doilea. 

Vatră “locuinţă, casă părintească, loc de origine” sau pâine “trai, existenţă” 
reprezintă rezultatele unor procese logice, de abstractizare şi de îndrăzneală a 

imaginaţiei, pe care mai putin mlădiosul verb al începuturilor limbii noastre scrise, în 
care găsim pentru prima dată însemnate aceste cuvinte, cu greu ne-ar lăsa să le bănuim. 

OM. Într-o frază din cronica lui Ion Neculce întâlnim: cuvântul om într-o 
situaţie deosebită. Povestindu-se cum Constantin Cantemir a prins pe boierii care 
complotaseră împotriva sa, se vorbeşte şi despre Velicico Vornicul, pe care 
complotiştii urmăreau să-l urce pe tron. Cu toată vinovăția, acesta este pedepsit însă 
numai în urma zavistiei Cupăreştilor, deoarece domnitorul „... ave şi sâială de 
dânsul, căce era mai om decât toţi”. Situându-ne strict pe poziția gramaticii 
constatăm că un substantiv, om, este tratat ca un adjectiv, întrucât este precedat de 
adverbul mai, aflându-se aşadar la gradul comparativ, indicând superioritatea, 
situaţie proprie părţilor de vorbire care denumesc însușiri, calităţi. 

Pentru a înțelege de ce cronicarul Neculce îl socotea pe Velicico Costin 
„mai om decât toţi”, să urmărim portretul acestuia din alte pagini ale Leropiseţului. 
Ca hatman, adică comandant suprem al oștirii, Velicico era viteaz, căci „năvăli€ în 
război sângur, cu sulița a mână...”. Faţă de lăcomia boierilor din anturajul domnitorului, 
ca acel Läfcärachi, care „tot trimite la sute de pungi de lua, ni c-o pricină, ni cu 
alta”, vornicul şi fratele său Miron se opun: „Oarice sta împotrivă pentru ţară Miron 
logofătul şi cu frate-său Velişco vornicul”. Astfel că Neculce poate spune că 
„Velicico era un om de fire şi de treabă la toate socotelile, si-ndräznet, bun...” 

Din ultima frază, reținem sintagmele om de fire (cu înțelesul ‘om priceput şi 
curajos”) şi om de treabă, care ne îndreaptă atenţia asupra contextului lingvistic, 
logic şi afectiv în care substantivul om a putut căpăta valoarea de calificativ, 
însemnând, de fapt, „exemplar uman care întruneşte însuşiri sociale şi morale 
deosebite, exemplar uman desăvârşit”. 

În limba română există un mare număr de construcții şi expresii care au în 
componenţa lor cuvântul om, urmat de determinări care concură la întregirea 
portretului omului desăvârşit sub toate aspectele: om de ispravă, om de credinţă 
(sau de încredere), om de cinste, om de treabă, om de inimă, om de cuvânt, om de 
înțeles, om de omenie. 

Adunând valorile tuturor acestor calificative, termenul om a parcurs, pe 
scara evoluţiei semantice, drumul de la valoarea de identificare, “ființă [superioară], 
care se deosebeşte de celelalte vieţuitoare prin faptul că posedă facultatea de a 
gândi şi de a vorbi şi capacitatea de a crea unelte”, la semnificaţia de “întruchipare a 
calităţilor umane pe care le pretuieste societatea”, de la diferențierea după criterii 
biologice la distincţia în care îşi spun cuvântul criteriile eticii. 

Acesta este acel om odată al lui Coşbuc, din versurile: 


„Am şi eu numai o fată, 
Şi n-o dau să fie dată; 

Cui o dau voiesc să-mi fie 
Om odată”, 


sau acel om între oameni prin care Camil Petrescu sintetiza personalitatea marelui 
revoluţionar Nicolae Bălcescu. Este valoarea de simbol pe care gândirea şi 

sentimentul au selectat-o pentru cuvântul om. | 

Astfel de „salturi” în evoluţia unor termeni, care însă numai în aparenţă sunt 
spectaculoase, de la nume propriu-zis la termen cu valoare de simbol, datorită 
valorii simbolice a realitätilor denumite, le putem constata la numeroase cuvinte 
vechi, moşteniri spirituale în modelarea cărora, în timp, şi-au pus amprenta istoria, 
firea şi sufletul unui popor. 


Dacă „problemele de semantică sunt, poate, cele mai delicate din 
problemele lingvistice”, cum scria Vasile Bogrea (cf. 14), prin luminarea efectelor 
jocului imaginaţiei şi ale afectului în viaţa cuvintelor, în istoria plină de farmec a 
devenirii lor, cercetările de semantică își justifică întotdeauna eforturile Şi 
constituie nu numai o tentatie, ci şi o promisiune. 

1. INTRODUCERE 


Metafore „tocite” şi metafore „sensibile” 


Despre metaforă am vorbit mai ales în legătură cu sensurile derivate ale 
cuvintelor. Din exemple ca palmă “instrument casnic de bătut covoare”, pâine 
(albă) “cereale” (cârlig se pune la coasă „la pânea albă” = grâu; ALR II, s.n., harta 
52), al doilea o metonimie, se poate uşor constata că, prin folosirea cotidiană, mai 
ales în mediul care a produs aceste sensuri figurate ale cuvintelor respective, 
funcţia conotativă, adică suplimentară, de ordin afectiv, s-a şters. Astfel, sensul 
“instrument casnic...” se află într-un raport de adevărată omonimie cu sensul 
‘mistrie’ al cuvântului palmă, dezvoltată în plan semantic. 

Dacă pentru esteticienii literari problema metaforei este problema principală 
a stilului, pentru filozofi aceeaşi problemă este legată de esența limbii şi a 
umanității. Pentru Lucian Blaga, „omul este animalul metaforizant” întrucât 
metafora ţine de „ordinea structurală a spiritului uman”. Dacă este mai greu de 
urmărit ideea că însăşi exprimarea în propoziţii este bazată pe o reprezentare a 
raporturilor dintre subiect şi obiect ce ţine de esența metaforei (Vendryes, Vianu), 
această optică este transparentă în funcţionarea vocabularului. După multi etnologi 
şi psihologi, cea mai mare parte a vocabularului este formată din metafore tocite, 
dar asta nu înseamnă că ea reprezintă forma cea mai simplă a exprimării, chiar prin 
însuşi faptul că metafora este o urmare a nevoii de concizie (Vianu, 135), că ea 
însăşi recurge la cuvinte si le suplineste insuficientele: 


„Adevărul e că cuvintele sunt aşa de anemice, încât ar fi nevoie de un alai infinit de 

vocabule, esenţiale si de specificare, pentru a reconstitui cu mijloace de limbaj faptul 

concret. Metafora plasticizantă are darul de-a face de prisos acest infinit alai de cuvinte” 
(Lucian Blaga, Geneza metaforei). 


lar cea mai elocventă dovadă a esenței intelectuale a metaforei este 
permanenta funcționării ei ca procedeu al denominatiei în fazele cele mai avansate 
ale limbilor celor mai cultivate. 

La nivelul unei discuţii cu caracter introductiv privind analiza potentelor 
expresive ale limbii vorbite, metafore tocite ca cele semnalate încă de Säineanu 
sunt pe deplin ilustrative: 


Usa are o broască, trăsura o capră, pusca un cocoș, usturoiul un câfel, stativele 


două iepe... toate împrumutate regnului animal şi aplicate la obiecte neînsuflețite. 
lată încă câteva metafore poetice [la origine, n.n.] luate de la părțile corpului 

omenesc: româneşte plaiul are un picior, moneda o buză, carul o inimă,....clopotul 
are o limbă şi cosciugul o pleoapă (= capac)... babă («vieille femme») e «grindă, 
tălpoaie», pop («prêtre») e «stâlp, proptea» etc.” 

(Încercare asupra semasiologiei limbei române). 


Deşi Lazăr Şăineanu numeşte astfel de sensuri „metafore poetice”, 
aprecierea situaţiei lor în vorbire este clară: „prin zilnică tocire cele mai frumoase, 
cele mai strălucite din aceste imagini au ajuns pentru noi simple sunete” (ibidem). 
Ar trebui precizat, poate, că această constatare este valabilă pentru un anumit nivel 
al limbii si poate chiar pentru o anumită epocă: vorbirea populară şi a 
intelectualilor de provenienţă rurală de la sfârşitul secolului al XIX-lea şi primele 
decenii ale secolului al XX-lea; pentru un tânăr din mediul orăşenesc din zilele 
noastre înţelegerea unora dintre aceste denumiri (inima cärutei, capra trăsurii, pop 
“stâlp”) presupune o decodare şi „reconstituirea” imaginii. Există însă numeroase 
cazuri în care astfel de metafore au devenit simple fapte de comunicare pentru 
oricare vorbitor, ca cele de tipul piciorul mesei, gâtul sticlei, ochiul ferestrei etc., 
fenomen numit de Coteanu (cf. 33) /exicalizarea tropilor. 

Dacă variaţii de interpretare intervin chiar pentru a stabili „tocirea” 

imaginii, numeroşi factori subiectivi intervin şi atunci (sau poate mai ales atunci) 
când, în analiza stilistică, atribuim valoare expresivă unei metafore din vorbire. 
Am considerat sensibile sau expresive sensuri figurate ca “om ursuz? al cuvântului 
urs sau ‘snop din vârful clăii’ al cuvintelor măgar, căciulă sau clop [= pălărie] datorită 
faptului că, în ambele situații, imaginea care a stat la baza transferului denumirii 
este uşor sesizabilă, întrucât urs, măgar, căciulă, pălărie sunt departe de a avea 
mulțimea de sensuri derivate ale cuvintelor picior, ochi, gât (si, de fapt, capacitatea 
lor de a fi utilizate momentan cu nenumărate sensuri speciale). Astfel, elementul de 
referință al metaforei, [animal], [obiect de acoperit capul], este prea bine fixat în 
sfera reprezentărilor noastre pentru a putea face abstracție de el când utilizăm 
cuvintele respective pentru a denumi alte obiecte sau alte realități. Şi, desigur, în 
afara situației din cadrul vocabularului a suportului lexical al metaforei, intervine si 
aici criteriul receptorului, adică al celui ce aude cuvinte ca măgar, căciulă cu 
sensul ‘snop’ (pentru urs ‘om ursuz” perceperea intenției stilistice reprezintă o 
dificultate numai în cazuri patologice). Probabil că pentru agricultori din zone în 
care s-au înregistrat curent cuvintele citate, în contextul situational la care ne-am 
referit, expresivitatea acestor sensuri este un element secundar. Pentru majoritatea 
vorbitorilor însă, măgar ‘snop din vârful clăii” provoacă impresia de neliniște care, 
după Tudor Vianu, reprezintă funcția psihologică a metaforei, stare de spirit urmată 
de „plăcerea unei destinderi” (Problemele metaforei), după decodarea mesajului, 
adică după descifrarea raporturilor de asemănare cuprinse în sensul figurat. 

Cuvinte — metafore, 
sintagme — expresii idiomatice 


Mijloacele expresive tinánd de domeniul lexicului cel mai usor de sesizat 
sunt grupurile solidare de cuvinte numite izolări, expresii idiomatice, sau, mai 
vechi, idiotisme (din latinescul idiotismus, frantuzescul idiotisme “formă sau 
locutiune proprie unei limbi care este imposibil de tradus literal în altă limbă”, la 
baza cărora stă grecescul idiotismos “limbaj specific”) şi care este „înrudit” cu idiot 
(<fr. idiote ‘prost’ <lat. idiotes “idem”, al căror sens pornește, de la gr. idiotes cu 
sensul propriu “specific”, prin extensiune “străin unei meserii, ignorant”). 
Componenţa lor este variată, începând cu cel putin două cuvinte, de exemplu un 
substantiv sau un verb urmate de câte o complinire (vorbă lungă, cal de poştă, a 
înghiți găluşca), dar şi alte cuvinte (într-o doară) şi chiar'o propoziţie (găina 
bătrână face zeama bună) sau o frază (râde vârşa de baltă şi-i putrezeşte coada); 
cele mai numeroase tipuri de construcţii expresive păstrate în contexte logice 
extinse sunt, de fapt, proverbele şi zicătorile. Structura morfologică a celor mai 
multe expresii idiomatice cuprinde un verb; când acesta este subinteles, înseamnă 
că s-a produs o elipsă: (a vorbi) într-o doară, (a fi) vorbă lungă etc. (pentru acest 
aspect, vezi Florica Dimitrescu, Locufiunile verbale în limba română). 

Legătura metaforelor cu expresiile idiomatice se impune de la sine prin 
faptul că ele au aceeaşi funcţie stilistică, expresivitatea, iar din punct de vedere 
logic, prin faptul că atât unele cât si celelalte reprezintă un anumit sens (figurat); 
chiar dacă expresia se „traduce” prin mai multe cuvinte, mesajul acestora poate fi 
redus la o singură semnificaţie. | 

Din punctul de vedere al situaţiei suportului lexical în cadrul vocabularului 
pot fi distinse aceleaşi fapte în ceea ce priveşte evoluţia semantică şi alte aspecte 
legate de existenţa cuvintelor (de la baza metaforelor) şi a sintagmelor care se află 
la baza celei mai importante clase a viitoarelor expresii idiomatice (clasă de care ne 
vom ocupa în cele ce urmează): 

a) De la un sens de bază, propriu, la sensul figurat, prin analogia care extinde 
sau generalizează o anumită notă; acest aspect al elementului referential al celor 
două forme de exprimare a afectului şi a imaginaţiei poate fi ilustrat prin diferite 
caracteristici, cum ar fi, de exemplu, valoarea documentară, subliniată de Sextil Puşcariu, 
care vorbeşte în termeni asemănători despre rezultatul transferului de nume: 


„Metafora face parte deci din specificul fiecărei limbi şi reflectă, până la oarecare 


grad, împrejurările istorice, geografice şi sociale în care s-a dezvoltat limba respectivă” 
(Limba română, 1, $ 66). 


ca si despre izolärile sintactice: 
„Anumite expresii româneşti, comparate cu corespondentele lor din alte limbi, arată 
că anumite îndeletniciri au avut la noi alte rosturi şi altă importanță decât la alte popoare” 
(Ibidem, Š 138), 


st 

frază care se află în introducerea paragrafului în care autorul pune în lumină, prin 
dezvoltări semantice şi prin expresii idiomatice caracteristice, „aportul” a „diferite 
pături sociale la graiul comun”. 

b) în condiţii asemănătoare se produce trecerea lor din zona expresivitätii în 
zona comunicării, aşa cum a arătat Iorgu Iordan: 


„Ceea ce se întâmplă cu termenii expresivi, care se banalizează printr-o prea deasă 
şi îndelungată întrebuințare, se poate constata şi la sintagme: după o bucată de 
vreme, caracterul lor afectiv se şterge până la totală dispariţie, şi atunci ele încetează 
de a mai fi stilistice (afective), pentru a deveni sintactice (intelectuale). În această 
ipoteză se spune, de obicei, că s-au «gramaticalizat», că nu mai sunt «vii»” 

| (Stilistica limbii române. Introducere), 


gramaticalizare ce poate fi comparată cu „omonimizarea” sensurilor figurate 
(Coteanu, 33, Tohăneanu, 131, Bucă — Evseev, 17). l 
c) O altă comparație care se poate face între cuvinte si sintagme este 
intervenția accidentală asupra formei lor prin fenomenul de etimologie populară, 
legat, cum s-a putut vedea mai sus, de semnificație. O motivare semantică primeşte 
ferăstrău devenit fierăstrău (prin fier, Hristea, 64) si la fel stau lucrurile în cazul 
sintagmei a da sfará în țară devenită a da sfoară în fară prin etimologie populară 
(Iordan, 74); evident, fiind vorba de o izolare, motivarea se conturează în zona 
expresivitätii, printr-o imagine refăcută pe baza semnificatiilor cuvântului sfoară. 
d) O asemănare se poate stabili şi în plan onomasiologic: pentru a numi 
una şi aceeaşi noţiune pot fi utilizați mai multi termeni-metafore (pentru ‘cap’, 
Iorgu Iordan, Stilistica limbii române, a grupat termenii bostan, dovleac, tivdă, 
tärtäcutä, carto(a)fă, hârcă, scăfărlie, oală, devlă, cutiuță, tabacheră, bilă etc.), ca 
şi mai multe expresii: astfel pentru “tovărăşie (ca izvor al neînțelegerilor) putem 
' selecta a pune în plug (din agricultură), a pune în cârd (din oierit), a pune în stative 
(din industria casnică), care reprezintă sensibilizarea simultană a unor fapte de 
comunicare din diferite medii socioprofesionale, situație ce ţine de sinonimia 
expresivă. Pe de altă parte, ca rezultat al substituirii, în timp, a termenului 
referential (discutată de Florica Dimitrescu, Locutiunile verbale în limba română, 
ca modernizare a locutiunilor sau ca înlocuire sinonimică), pentru “smintit”, s-a 
ajuns de la a-i lipsi (cuiva) o doagä la a-i lipsi o lampă (cu „saltul” de la [butoi] la 
[aparat de radio]), după cum pentru “a lua în râs” există succesiunea a lua în căruță, 
a lua în balon (în tramvai). i 
e) În sfârşit, mai semnalăm, în planul originii cuvintelor şi a sintagmelor ca 
unități lexicale, paralelismul in ceea ce priveşte explicația prin etimologie multiplă 
si a unor expresii, împrumutate si ele simultan pe diverse căi, din mai multe limbi: 
este cazul unei expresii neologice ca a face fiasco, din italiană si din franceză sau al 
unor locutiuni ca a duce o politică, din franceză si rusă, a lua în considerație, a lua 
` loc, din franceză şi germană (Florica Dimitrescu). 
Aceste analogii (unele aspecte, în ordinea de idei a aprecierii valorii expresive, 
au fost deja discutate) pot servi la delimitarea unei clase de expresii-unitäti lexicale 

originare, constituind un criteriu de bază în clasificarea expresiilor idiomatice în 
cadrul vocabularului. 


Preocupări pentru 
studiul şi clasificarea expresiilor idiomatice 


Diferite categorii de expresii in RSR ES au fost distinse de Lazär Säineanu 
în lucrarea sa fundamentală Încercare asupra semasiologiei limbei române (1887). 
În diverse capitole, autorul este preocupat de „cuvinte privite ca momente istorice 
şi culturale”, de evoluţii semantice şi uzuri stilistice legate de creştinism (influenţa 
moralizatoare a religiei creştine) sau de „indiferența religioasă şi superstitiunea 
oglindite în graiul metaforic al românului”; alte categorii de expresii sunt discutate 
în legătură cu „psihologia populară română” reflectată în creații metaforice, creații 
care sunt analizate şi ca efecte ale generalizării (sau „limitării”) cuvintelor aparținând 
„primitiv” (= originar) „limbii agricole”, „graiului ciobănesc”, celui „vânătoresc” 
şi, respectiv, ale „scăderii sensului” prin „tendința peiorativă a graiului”, prin 
»Scäpätarea desăvârşită a titlurilor şi rangurilor străine” etc. Un bogat inventar de 
metafore şi expresii idiomatice din cele mai vii şi mai colorate aparținând limbii 
vorbite, „elemente metaforice zămislite de poetica închipuire a poporului” sunt 
adunate şi grupate sub diferite cuvinte, pe sensuri, la p. 143-156, „spre a scoate la 
iveală geniul si mândretea limbii româneşti”. Acestea ilustrează, semantic, 
concretizarea prin metaforă a noţiunilor abstracte şi constituie un corpus de expresii 
cu atât mai de apreciat cu cât autorul a consultat el însuşi un număr impresionant de 
izvoare (după cum pentru exemplele analizate în cuprinsul studiului a excerptat 
vechi monumente de limbă, colecţii de folclor şi de documente istorice, 
beletristică), neavând înlesnirea pe care o oferă astăzi dicționarele, întrucât nici 
primele două lucrări care deschid „epoca marilor dicționare” (Mircea Seche, Schiţă 
de istorie a lexicografiei române, 1966), dicţionarul lui Cihac (1870-1879) şi cel al 
lui Laurian şi Massim (1873-1877) nu cuprind citate ilustrative (în cel de al doilea 
acestea sunt formulate ad-hoc de autori). Cât despre locuţiuni şi expresii, deşi unele 
fuseseră deja înregistrate chiar în dicționare bilingve sau poliglote anterioare 
(ibidem), preocuparea era abia schitatä. Lui Lazăr Säineanu i se datorează, de altfel, 
şi prima contribuţie importantă privind semnificația şi evoluţia expresiilor 
idiomatice studiate ca reflectare a unei epoci istorice, în monografia consacrată 
Influentei orientale asupra limbei şi culturei române (1900). In mod firesc, legate 
de ideea rusticizării latinei în Dacia, de evoluţia în condiții speciale (istorice, 
economice, culturale) a dacoromânei, toate lucrările mai importante de istorie a 
limbii române consemnează un mare număr de schimbări semantice, de la latină la 
română, datorate opticii păstorilor, agricultorilor şi, în general, specificului vieții 
strămoşilor noştri în mediul geografic carpato-dunărean. Intr-o sumară trecere în 
revistă amintim, mai întâi, adevăratele monografii, chiar dacă uneori de dimensiuni 
reduse, consacrate de B. P. Hasdeu unui mare număr de cuvinte şi expresii în 
diferite lucrări ale sale, dar mai ales în articolele din Etymologicum Magnum 

Romaniae (1887-1893). O atenţie deosebită a acordat cuvintelor şi expresiilor cu 
semantism . păstoresc Ovid Densusianu, în studiile sale de istorie a limbii, de 
- dialectologie şi de folclor comparat. | | 

Preocupările sale de folclor l-au condus pe poetul George Coşbuc spre 
cercetarea a numeroase „„vorbe” şi „zicători”, asupra cărora a formulat concluzii 
valoroase privind originea şi căile generalizării, pe baze istorice, etnografice şi 
sociologice, fiind preocupat în egală măsură de aspectele lingvistice (etimologice) 
şi stilistice ale izolărilor (Fochi, 52). 14 - TR 

„Numeroase idiotisme, încadrate între rezultatele izolării, înregistrează 
Alexandru Philippide în Iszoria limbii române. I. Principii de istoria limbii (1894). 
Sub dublul aspect, al valorii documentare şi al funcţiei lor expresive, metaforele şi 
expresiile idiomatice ocupă un loc important în capitolele consacrate lexicului din 
Limba română. Privire generală (1940), a lui Sextil Puşcariu, ca un rezultat firesc 
al caracterului ei de sinteză istorico-filozofică, operă căreia orice interpretare în 
domeniul mijloacelor expresive ale limbii române îi va fi îndatorată. Izvorâtă mai 
ales din activitatea sa lexicografică, o preocupare constantă de descoperire a 
originii, semanticii şi sinonimicii a diferite locuţiuni şi expresii româneşti cu 
mijloacele filologului clasic, ale istoricului, etnografului şi folcloristului, ilustrează 
activitatea lingvistică a eruditului Vasile Bogrea, care a explicat un mare număr de 
„expresii neîntelese sau deteriorate din textele culte şi cele populare” (Ivănescu, 79). 
În ceea ce priveşte aspectul stilistic al expresiilor idiomatice, primele 
interpretări aparţin aşa cum am amintit, lui Lazăr Şăineanu, deşi începuturi găsim 
printre altele, şi în adevăratul tezaur de proverbe şi sentințe adunate de C. Negruzzi 
în Scrisoarea a XII-a, Păcală şi Tândală;, „învăţătura” pe care trebuie s-o tragă 
„finul” Tândalä, urmează să fie scoasă din formulări ca nu căuta cai morți să le iei 
potcoavele, bate ferul pănă e cald, din coadă de câne sită de matasă nu se mai 
face, [omul în slujbă] este o brânză bună în burduf de câne; macar că găina 
bătrână face zama bună, fereşte-te de babe etc. lar pentru problemele de cultivare a 
limbii şi de explicare a unor expresii împrumutate, semnalăm, cu titlu de 
curiozitate, Vorbele parlamentare ale lui Iacob Negruzzi, care, cu intenții de 
persiflare a stilului discursurilor demagogice, analizează expresii ca a se ascunde 
după deget, a da cărțile pe faţă şi diverse clişee (a atrage atenfiunea, ca un singur 
om etc.; cf. Copii de pe natură, 1893). 

Opera clasică de analiză a resurselor stilistice ale limbii române în toate 
aspectele ei, sunete, forme gramaticale şi fenomene sintactice, este Stilistica limbii 
române (1944) a lui Iorgu Iordan. Pentru problemele pe care le urmărim în lucrarea 
de faţă, ținem să subliniem mai ales bogăția de material şi subtilitatea analizei din 
capitolul /zolări (la fenomene sintactice) si din partea a IV-a, Fenomene lexicale. 
Cuvinte-metafore, sintagme şi expresii idiomatice, proverbe şi zicători, grupate şi 
prezentate după metode riguros ştiinţifice sunt solicitate în cele mai fine nuanțe ale 
resurselor gnoseologice şi ale încărcăturii lor afective. In ciuda formei de 
prezentare, aparent aridă, cartea citată ilustrează calitățile de stilist ale lui Iorgu 
Iordan, în cea mai bună tradiţie a unui Bally sau Leo Spitzer. Acest aspect poate fi 
uşor surprins în expunerea din paragrafele consacrate „produselor” lingvistice ale 

periferiei vechii societăți (capitaliste), care reprezintă, de altfel, un material extrem 
de valoros sub raportul prezenței afectului şi imaginatiei. (argourile). Prin 
temperament şi prin formaţie se pare că autorul nu poate renunța la nici un fapt care 
contribuie la o explicaţie; prin eufemism şi sugestie, pe fondul celei mai urbane şi 
elegante exprimări sunt distinse si definite cele mai „încurcate” situaţii, atât din 
planul lucrurilor, ca să nu mai vorbim de cel al cuvintelor. Printr-o aplicaţie pe un 
„context” limitat, cel al limbii „eroilor” lui Caragiale (care reflectă prin urmare 
vorbirea), Iorgu Iordan ne introduce în atelierul creaţiei si al strălucitei invenții 
lingvistice a marelui clasic (Limba „eroilor” lui I. L. Caragiale, 1955). 

Un aport deosebit în planul teoriei — filozofie şi estetică — în ceea ce 
priveşte cercetările asupra stilului îl constituie studiile lui Tudor Vianu Cercetarea 
stilului (1955) şi Problemele metaforei (1957), publicate în perioada căutărilor care 
tindeau să fixeze optica, locul şi rolul aprecierii faptelor de stil în istoria limbii 
române literare. 

Prin Stilistica funcţională a limbii române (1973), Ion Coteanu a dovedit că 
analiza mijloacelor stilistice ale limbii în funcție de vorbitori, conduce spre optica 
funcţională a abordării subiectului, că, de fapt, cercetarea stilistică este chemată să 
descrie raporturile dintre structura generală a limbii, reprezentată de totalitatea 
deprinderilor lingvistice ale unei colectivități, şi cerințele exprimării particulare. 
Preocupările acestei Srilistici sunt, printre altele, definirea şi analiza mesajului cu 
tot ansamblul de fapte dependente, determinarea stilurilor şi a limbajelor (ca variante 
stilistice) în funcţie de diasistem. Alături de contribuţia pe care această lucrare o 
aduce la teoria generală a stilului, prin partea a treia, Limbajul popular, literatura 
românească de specialitate s-a îmbogăţit cu un studiu remarcabil de poetică a 
folclorului. Cât despre caracteristicile generale ale „mesajelor populare”, din care 
fac parte cele ce exprimă „literatură populară de imaginație” şi cele ce se utilizează 
„în relaţiile de toată ziua dintre vorbitori”, credem că ele vor putea fi mai clar 
degajate după ce şi cea de a doua categorie pomenită mai sus va fi mai bine 
cercetată în sine, pe baza unui mare număr de texte, în conformitate chiar cu poziția 
de principiu schitatä de I. Coteanu: 


„Limbajul popular nu este nici tezaurul inepuizabil în care nu avem decât să căutăm 
- bine ce ne trebuie şi vom găsi, nici schematismul imaginat odată de Caragiale într-o pastişă 
de dialog țărănesc şi nici numai parataxă rudimentară, cum credea O. Densusianu. 
Spre a-l înțelege, se cere să-l cercetăm debarasându-ne de aceste prejudecăţi, să-i 
găsim variantele stilistice, să le comparăm si, în consecință, să instituim şi pentru el 


un cadru de analiză asemănător cu celelalte limbaje” 
(Introducere). 


În această analiză, pentru care dispunem de un corpus extrem de bogat de 
texte de limbă vorbită înregistrate în anchetele dialectale, texte cu o tipologie foarte 
variată în ceea ce priveşte conţinutul şi forma de relatare, de un real folos pentru 
aprecierea obiectivă a mijloacelor stilistice în acţiune s-ar putea dovedi statistica, 
pornind de la punctul de vedere aplicat în cercetarea lexicului limbii literare 

şi al beletristicii în special, de cercetători ca Valeriu Suteu (cf. 128), Gh. Bolocan 
(cf. 15 bis), C. Maneca (cf. 83) sau Luiza Seche, în lucrarea Lexicul artistic 
eminescian în lumină statistică (1974), la care trimitem şi pentru bibliografia 
referitoare la studii statistice asupra limbii altor scriitori), punct de plecare ce poate 
fi însă completat pe linia diversificării elementelor de analiză, asupra cărora a atras 
atenția Bela Kelemen (cf. 80). 

Contextul logic pe care îl constituie expresiile şi locutiunile a fost pus la 
„contribuţie de Al. Graur pentru explicarea etimologiei cuvintelor (cf. 59, 60), 
autorul fiind preocupat de istoria şi evoluţia unităţilor frazeologice româneşti 
(expresii paralele, expresii scurtate). Tot în legătură cu problemele etimologiei, o 
serie de locuţiuni, unităţi frazeologice şi expresii neologistice au fost studiate de 
Theodor Hristea (cf. 64, 65). i | 


Revenind la principalele lucrări consacrate prezentării si analizei 
mijloacelor expresive ale limbii române, expresiilor idiomatice în primul rând, 
trebuie să amintim culegeri şi studii de diferite nivele. Voit pitorească este cartea 
lui Gh. Ghibănescu, Din traista cu vorbe (ediţia a doua, 1924-1925), scrisă pe tonul 
pe care-l anunţă titlul (cele două volume constituindu-se şi ele în două desăgi!), dar 
cuprinzând, în fond, un număr important de arhaisme cu sensuri schimbate şi 
expresii, prezentate în contextul lor firesc, limba documentelor istorice, şi explicate 
pentru prima dată şi, de cele mai multe ori, corect. Asupra semnificatiilor unor 
cuvinte cu valoare simbolică s-a oprit N. Iorga într-o serie de conferințe prezentate 
la radio în perioada 1929-1938, tipărite sub titlul Sfaturi pe întunerec, în care se 
ocupă de „Frumosul” în concepția poporului, Noţiunea de „bine” la poporul 
nostru, „Minte” şi „cuminte” pentru poporul românesc, Noţiunea de „carte” la 
români, înţelesul cuvântului de „țară” etc. 

Categorii de expresii cu valoare documentară având ca notă comună 
„conţinutul istoric” (şi obiceiuri, fapte de cultură materială) au fost selectate de 
Maria Bojan (cf. 15). | 

` Eruditia pură îmbinată cu sensibilitatea enuntului ne întâmpină în adevăratele 
portrete-biografii, schitate de G. I. Tohăneanu si Teodor Bulza în O seamă de 
cuvinte româneşti (1976). 


* 


Lexicografia este un domeniu aplicativ al lingvisticii care impune in mod 


-firesc analiza şi explicarea expresiilor. Dacă ar fi nevoie de o dovadă, ea ne-a fost 


oferită de I.-A. Candrea, autor al unuia din cele mai valoroase dicționare ale limbii 
` române, Dicţionarul enciclopedic ilustrat (1926-1931), şi pentru care locutiunile, 
expresiile, proverbele reprezintă „miezul limbii noastre”. In afară de prezenţa lor, 
remarcabilă, în acest dicționar, într-un curs intitulat Viața cuvintelor (1932-1933), 
Candrea a desfăşurat bogatele-i cunoştinţe în domeniul istoriei limbii, al etnografiei 

si folclorului si al dialectologiei in prezentarea istoriei unor cuvinte şi în analiza a 
numeroase expresii, grupate în serii după noţiunile exprimate. 

La rândul lor, lucrările lexicografice constituie cele mai cuprinzătoare 
izvoare de fapte şi de interpretări pentru cercetări în domeniul vocabularului: aşa 
sunt dicționarele alcătuite de H. Tiktin şi August Scriban, cărora, pentru înțelegerea 
şi explicarea locutiunilor şi expresiilor idiomatice ale limbii române, le datorăm 
contribuţii care nu vor putea fi niciodată îndeajuns apreciate. Această constatare 
este întru totul valabilă şi pentru munca autorilor volumelor din Dicţionarul 
Academiei şi pentru cea a contemporanilor noştri, cercetătorii lexicografi din 
colectivele de la institutele de lingvistică din Bucureşti, Cluj-Napoca si Iaşi. 
Rezultatele muncii lor, apreciabile prin câştigul, față de dicționarele precedente, în 
ceea ce priveşte bogăția documentării, sistematizarea expunerii si pregnanta 
explicării cuvintelor și expresiilor româneşti în cuprinsul articolelor din Dicţionarul 
(general) al limbii române, devin principalul punct de referință (şi de control) în 
studiile de lexicologie, de etimologie şi de stilistică. 


* 


O serie de cercetări contemporane asupra lexicului au adus contribuţii 
valoroase în înțelegerea componenţei şi dinamicii dezvoltării acestui domeniu al 
limbii, prin definirea unor criterii derivate din optica modernă a unui determinism 
de tip structural, având ca urmare afirmarea specificului unor compartimente, cum 
ar fi frazeologia, care tinde să fie considerată chiar o disciplină lingvistică 
autonomă. Lucrări în care se realizează o atentă analiză formală a îmbinărilor de 
cuvinte consacrate de uz, unitățile frazeologice, cu preocuparea de a defini criteriile 
de includere (si tratare) a acestora într-un viitor dicționar frazeologic sunt semnate 
de Ametista Evseev (cf. 51) şi Theodor Hristea (cf. 65, 66, 67). Există preocuparea 
de ;„desprindere” a f;azeologiei (defavorizată, s-ar putea spune, prin nume!) de 
sintaxă şi de stabilire a similitudinilor (uşor de admis) dintre unitățile frazeologice 
şi unitățile lexicale (unităţile frazeologice sunt, frecvent, echivalente reale sau 
potenţiale ale cuvintelor, se poate vorbi de originea lor, întocmai ca şi la cuvinte; 
vezi Hristea, 66). De fapt, preocuparea se vădeşte dominant lexicologică şi lexicografică 
(nu şi stilistică), aspect ilustrat de terminologia şi noțiunile puse în discuție: 
variante frazeologice (sau ale unităților ~), sinonimie frazeologicä (si lexico ~), 
familie fiazeologică etc. Întrucât expresiile şi locufiunile (expresii ‘gramaticalizate’) 
sunt considerate principalele tipuri de unităţi frazeologice (alături de maxime, 
sentințe, zicale, proverbe, clisee lingvistice; Hristea, ibidem), analiza lor prin 
această optică constituie un câștig şi pentru stilistică. Totuşi, în lucrarea de față am 
utilizat frecvent termenii „clasici” sintagmă („unitate semanticä-sintacticä stabilă, 
formată dintr-un grup de două sau mai multe cuvinte între care există raporturi de 
subordonare; p. ext. locutiune, expresie”; Dicţionarul explicativ al limbii române), 
ca mai general, şi expresie [idiomaticä] („„construcție concisă care exprimă, de 
obicei în mod figurat, o idee”; ibidem), ca mai accesibil. 


Pi 

Am lăsat intenţionat la urmă alte contribuţii care, pe lângă valoarea 
interpretării, se ocupă în mod special de clasificarea expresiilor idiomatice, cele 
„datorate Floricăi Dimitrescu şi lui Al. Andriescu. 

În valoroasa monografie Locufiunile verbale în limba română, Florica 
Dimitrescu, care-şi situează obiectul de studiu între gramatică şi vocabular, face 
„disocierea metodologică ce se impunea pentru studiu între locuţiuni („ansamblu de 
cuvinte mai mult sau mai putin sudat, cu un înțeles unitar determinat, care se 
comportă din punct de vedere gramatical ca o singură parte de vorbire”) şi expresii 
(„îmbinările de cuvinte [exceptional, expresiile pot fi alcătuite şi dintr-un singur 
cuvânt] încărcate cu conţinut afectiv, proprii unei anumite limbi”), dar, după cum 
se poate uşor constata, noţiunile definite prin formulările citate nu sunt contrare, la 
fiecare dintre ele specificul fiind selectat din clase diferite de relaţii. De altfel, 
însăşi autoarea subliniază asemănările dintre cele două categorii, identificate în 
planul semanticii („sens general relativ independent de înțelesul individual al 
elementelor alcătuitoare luate izolat”) şi în calitatea de a fi intraductibile. Întrucât 
deosebirile se plasează în domeniul gramaticii (posibilitatea dislocärii locutiunilor) 
si al formării cuvintelor (locutiunile servesc ca bază pentru derivate), căci numai 
neobligativitatea locutiunilor privind atributul „culorii” este neesentialä, se poate 
trasa o zonă considerabilă a suprapunerii sferei celor două noțiuni, fapt care 
indreptäteste revendicarea: locutiunilor, cu drepturi egale cu cele ale expresiilor 
propriu-zise, în domeniul analizei faptelor de stil. 

În clasificarea locutiunilor indigene, care reia şi completează grupurile după 
origine schitate în lucrările de istorie a limbii citate mai sus, întâlnim următoarele 
categorii de surse (rezumăm, în unele cazuri, formulările autoarei): „majoritatea 
locutiunilor autohtone s-au ivit din bogata imaginație a poporului”; „multe... 
oglindesc realităţi istorice... datini”; [reflectă anumite stări sociale]; [nestiinta de 
carte]; [reflectă viața rurală şi agricolă; pescuitul, vânătoarea]; [meseriaşi: bărbierii, 
măcelarii]; [militarii]; [scamatori ambulanți]; [limbajul gospodinelor]; „limbajul 
marinăresc”; [circulaţia în oraşe]; [limbajul juriştilor]; „limbajul şoferilor”; [referiri 
la aparatul de radio]; în sfârşit, „O sursă importantă de locuţiuni au constituit-o 
` argourile”. În funcţie de gradul de coeziune al elementelor componente, în raport 
invers proporțional cu această trăsătură, Florica Dimitrescu apreciază şi expresivitatea 
locuţiunilor: cele mai expresive sunt cele ce reprezintă „grupuri de cuvinte mai 
mult sau mai puţin închegate, în care apar semnificaţii ocazionale ale unor cuvinte 
(de exemplu, a trage un ibrisin pe la nas)..., îmbinări necunoscute limbii comune 
(a da prin băț)..., creaţii personale, de moment, ale scriitorilor (a da pe bete)..., 
asociaţii eufemistice (transparente; a pune mâna “a fura”). La polul opus, s-ar situa 
locutiunile cele mai sudate şi mai vechi (cuprinzând şi arhaisme); pe lângă cele de 
tipul a băga de seamă, sunt discutate şi unele ca a pune pe roate, a-şi fine gura, a 
mânca din ochi, care fac cel puţin contradictorie aprecierea autoarei. 

Urmărind „să stabilească în ce constă valoarea stilistică, afectivă, a idiotismelor, 
pe baza raportului dintre valoarea lor intelectuală, de comunicare obiectivă, strict 

logică şi valoarea expresivă”, Al. Andriescu (Valoarea stilistică a expresiilor 
idiomatice) propune următoarea clasificare a acestora „după puterea lor de a 
sensibiliza ideile comunicate” (la formulările initiale ale autorului, adăugăm 
precizări şi completări din cuprinsul articolului): 

1.  „„Idiotisme care şi-au pierdut o parte din valoarea afectivă iniţială, prin 
pierderea posibilităţii de a funcționa ca imagini; valoarea lor afectivă, stilistică, este 
dată în momentul de față de factori străini sensibilizării”; se disting două categorii: 
idiotisme care conţin cuvinte din fondul pasiv (turcisme); valoarea lor expresivă, 
minimă, este dată de funcţia sinonimică (printre exemple: a trage un ibrisin pe la 
nasul cuiva) şi „locuţiuni care s-au născut... prin sclerozarea, prin împietrirea unor 
formulări mai lungi într-o formă eliptică” (a pune la cale). 

2. ,,.. idiotisme care s-au născut în anumite împrejurări istorice; cele mai 
multe din acestea nu funcționau, la origine, ca imagini...; născute în anumite 
condiţii istorice... [ele] nu-şi mai alimentează puterea de concretizare prin 
raportarea la realităţile care le-au dat naştere, ci pe baza unor asocieri noi, fără nici 
o legătură cu realitățile iniţiale” (exemplu: a-și aprinde paie în cap). 

3.  „[idiotisme] care, de la naşterea lor şi până astăzi, servesc nevoile 
afectivității ca imagini, în mai mică sau în mai mare măsură, după gradul de 
comprehensibilitate al vorbitorului”, cu două subdiviziuni: [cele] „care şi-au păstrat 
nealterată forța sugestivă, indiferent de categoria de vorbitori care le rostesc” 
(exemplu: c-o falcä-n cer şi una în pământ) şi [cele] „a căror valoare stilistică este 
în funcţie de categoria de vorbitori care le rosteşte” (exemplu: a da pe brazdă pe cineva). 

Autorul precizează că împărţirea pe care o propune „nu este exclusivistă, 
adică aceeaşi expresie ar putea fi discutată în cadrul mai multor categorii”, aspect 
asupra căruia stăruie în discuţia unor expresii din ultima subdiviziune, mai 
sugestive pentru oamenii de la țară, pentru agricultori. 

Poziţia pe care o ocupă expresia a trage un ibrisin pe la nas în cele două 
clasificări este numai o probă a gradului de subiectivism al clasificării idiotismelor 
după criteriul expresivității, dacă ţinem seama de realitatea receptorului. 
Chiar lingvistul, ajutat de lucrări normative (dicționare, care dau o serie de 
informaţii cu privire la cunoaşterea și utilizarea elementului lexical — sau 
elementelor lexicale — de bază ale izolărilor), nu poate face decât o apreciere strict 
legată de un context dat, dar şi această apreciere se resimte, în ultimă instanță, de 
proveniența lingvistului „interpret” dintr-un anumit mediu, de formaţia sa culturală, 
de tipul său asociativ etc. 


Clasificarea izolărilor din punctul de vedere al raportului dintre funcția de 
constatare şi cea de apreciere (Vianu, 134) sau de comunicare şi expresivă poate 


avea în vedere două momente: 
a) Un moment oarecare al utilizării lor, când, în raport de context, cele două 


aspecte pot fi identificate în grade diferite de la caz la caz şi se poate, astfel, oferi o 
interpretare susceptibilă de a întruni asentimentul unui număr mai mare sau mai mic 
A 

al celorlalți receptori. Aşa, de exemplu, alta era, în linii generale, în epocă, valoarea 
evocatoare a expresiilor idiomatice reflectând aspecte din agricultură în beletristica 
din a doua jumătate a secolului al XIX-lea, moment al cărui interpret îl putem 
considera pe Lazăr Şăineanu, şi alta este puterea evocatoare a aceloraşi expresii în 
zilele noastre, când se poate propune o altă clasificare a acestora (de tipul celor 
citate, aparţinând Floricăi Dimitrescu sau lui Al. Andriescu). 

b) Momentul apariţiei lor, în funcţie de împrejurările imediate în care s-a 
născut un anumit grup sudat de cuvinte având împreună un singur sens, criteriu 
care asigură, credem, o apreciere exactă a locului pe care îl ocupă idiotismele în 
cadrul vocabularului. După acest criteriu pot fi deosebite, de fapt, numai două 
categorii de expresii idiomatice: NI 2- i 

1. Expresii care au o funcție stilistică nemijlocită, care au luat naştere ca 
figuri de stil propriu-zise, de tipul a-și lua inima în dinți, mână spartă, a fi cu scaun 
la cap, a se potrivi ca nuca-n perete, c-o falcä-n cer şi cu una-n pământ şi chiar a 
da bir cu... fugiţii, categorie de birnici inexistentă. Astfel de expresii sunt, ca 
împrejurări ale apariţiei, identice figurilor de stil create de scriitori, în cele ce 
urmează le vom numi imaginare (termeni ai unor comparații ireale). 

2. Expresii care pornesc de la un fapt real din domeniul vieții materiale, 
sociale, politice sau care constată relaţii dintre obiecte sau viețuitoare, având initial 
_o funcţie obiectivă de comunicare si a căror funcție stilistică este mijlocită de o serie de 
factori ce rezumă situaţia în care se află, pentru colectivitate, pentru un grup sau pentru 
un individ oarecare, realitățile pe care îmbinările de cuvinte sudate numite expresii 
le descriu (uitate, numai intuite sau cunoscute, pretuite sau depreciate etc). Cu o 
formulare mai scurtă, aceste idiotisme ar putea fi denumite copii ale realităţii. 

Aceste două tipuri de bază apar si în clasificarea propusă de Elena Slave 
(Structura sintagmatică a expresiilor figurate) care vorbeşte de ,.. două mari 
categorii de expresii: unele, mai puţine [?] sunt consacrate şi în uz propriu, având 
acceptie tehnică sau fiind folosite ca îmbinări curente, banale: a aduce la acelaşi 
numitor, a sta pe geantă, a se spăla pe mâini, a înghiți un hap etc.; altele, cele mai 
multe, sunt îmbinări folosite numai cu acceptie figurată: a avea păr pe limbă, a 
scoate vorba cu cleştele”. Deşi autoarea nu se ocupă în mod special de clasificarea 
din punctul de vedere pe care îl urmărim, revenind asupra primei categorii completează 
definirea ei prin formula „îmbinări care au şi o anumită întrebuințare în uz propriu”, 
dar subîmpärtirea rămânând la „formule tehnice” şi „îmbinări obişnuite, banale” nu 
este acoperit conţinutul celei de a doua categorii, delimitată mai sus (2), pe baza 
observaţiilor făcute în primul rând de autorii pe care i-am citat în acest paragraf. 

Cum, nici în aprecierea situaţiei, în sincronie, a expresiilor idiomatice în 
cadrul vocabularului nu se poate face abstracţie de realitatea receptorului, între cele 
două categorii, imaginare şi copii ale realităţii, există numeroase apropieri. Aşa, de 
exemplu, înţelegerea lor este condiționată de situația în cadrul lexicului a cuvintelor 
ce compun izolările (criteriu la care s-au referit Florica Dimitrescu şi Al. Andriescu); 
în consecință, pot fi observate aceleaşi direcţii ale evoluţiei lor ca mijloace 
expresive („tocirea” şi ieşirea din uz sau reîmprospătarea lor). Ambele categorii, pe 
de altă parte, pot evoca timpul şi mediul în care au luat naştere, ceea ce contribuie 

la delimitarea sferei lor de întrebuințare. În ciuda acestor asemănări, care țin de 
trăsătura tuturor expresiilor de a constitui elemente lexicale şi semantice, diferența 
dintre expresiile imaginare şi cele ce reprezintă copii ale realității poate fi 
recunoscută esențială la nivelul motivării lor ca nume, motivare dedusă din 
împrejurările în care au luat naştere. 

Desigur, nu considerăm că ţinând seama de trăsăturile de bază ale celor 
două categorii putem aduna sub un titlu ori sub celălalt oricare expresie 
idiomatică din vocabularul actual al limbii române, din cauză că geneza multora 
dintre ele rămâne obscură şi pentru că împrejurările în care au evoluat multe 
expresii nu pot fi cunoscute uneori nici în linii mari. 

În cele ce urmează, vom discuta un număr de expresii idiomatice ale limbii 
române ținând seama de categoriile delimitate, ocupându-ne în special de cele 
reprezentând copii ale realității, analizate după criterii lingvistice. 

2. EXPRESII IDIOMATICE — COPII ALE REALITĂȚII 


O problemă a clasificării locutiunilor şi expresiilor asupra căreia s-a oprit pe 
larg Florica Dimitrescu este aceea a originii lor, criteriu după care sunt distinse, în 
funcţie de monogeneză şi poligeneză, formaţii indigene şi comune cu alte limbi, 
între care se găsesc, de fapt, şi locuţiuni ce au apărut paralel în mai multe limbi 
(care trebuie socotite tot indigene în fiecare limbă în parte) şi locuţiuni şi expresii 
împrumutate, traduse dintr-o altă limbă. În linii generale, în descrierea categoriei 
expresii copii ale realităţii, deşi ne ocupăm în primul rând de expresiile indigene, 
nu vom omite nici expresiile împrumutate în mod cert din alte limbi, mai ales când 
vom discuta fapte referitoare la aspecte ale vieții contemporane. 

Pentru toate expresiile idiomatice la care ne-am referit se poate observa că 
valoarea de comunicare şi, ulterior, cea de exprimare a unei stări afective sau a 
imaginaţiei rezidă în anumite cuvinte, pe baza cărora s-a format o anumită expresie 
sau alta; în utilizarea figurată, acest cuvânt sau aceste cuvinte puse în diferite raporturi 
au valoare de metaforă (cel mai frecvent; uneori, este vorba de o altă figură de stil). 
De exemplu, în expresia „a înghiți găluşca” purtătorul sensului este în primul rând 
substantivul gäluscä, propriu preparat culinar în formă de cocolos; sarmală”, 
figurat “aluzie, observaţie, şicană”, căci sensul expresiei este “a primi fără replică o 
observaţie”, ‘a nu riposta la o Me sau la o şicană” (astfel că, initial, substantivul 
găluşcă trebuie să fi fost urmat de fierbinte!); pe baza relaţiei dintre cuvintele boi şi 
acasă se constituie sensul figurat al expresiei a nu-i fi cuiva (tofi) boii acasă etc. 

Situaţia în vocabular a expresiilor idiomatice copii ale realității poate fi 
apreciată pe baza suportului lexical al acestor expresii, de fapt ținând, seama de 
situaţia în vocabular a cuvintelor de la baza lor. In încercarea de a sistematiza 
tipurile de expresii aparținând acestei categorii, distingem două clase: 

A) a expresiilor al căror suport lexical nu poartă o marcă precisă a epocii 
în care au luat naştere; aici încadrăm expresiile ce se referă la viaţa colectivitätii în 
general (a), la profesiile de bază din mediul rural şi la meserii (b); 

B) a expresiilor marcate temporal, cele ce se referă la elemente de 
suprastructură (şi cuprind arhaisme) (a) şi la diferite aspecte ale vieții contemporane, 
mai ales din mediul orăşenesc (cuprinzând frecvent neologisme) (b). 

. Nota comună a idiotismelor din aceste două clase este capacitatea lor expresivă 
limitată la grupuri mai mari sau mai mici constituite pe medii şi vârste (spre deosebire 
de expresiile imaginare care sunt „inteligibile” pentru oricine; de exemplu; a spune 
cai verzi pe pereți). Astfel, de exemplu, se poate aprecia că expresiile din grupa A.a 
sunt înțelese, în principiu, şi pot fi uşor „decodate” de toți vorbitorii, cele din grupa 
B.b sunt cunoscute celui mai mare număr al orășenilor şi tinerilor din mediul rural, 
cele din grupa A.b locuitorilor din mediul rural (mai ales celor în vârstă şi de vârstă 
medie) ca şi orăşenilor proveniți din acelaşi mediu, iar expresiile conținând arhaisme 
(B.a) mai sunt direct expresive pentru intelectuali cu o cultură de tip umanist. 

Această ,repartitie” are în vedere poziţia suportului lexical în vocabular: în 
prima clasă avem de-a face cu idiotisme constituite pe baza unor cuvinte din lexicul 
de bază al limbii (A.a), la care, pentru al doilea grup (A.b), se adaugă şi elemente 
aparținând unor terminologii profesionale, cuvinte dintre care, astăzi, o parte sunt 
pe cale de a ieşi din circulaţie. Expresiile din cea de a doua clasă au în componența 
lor cuvinte de la periferia vocabularului, ieşite din uzul curent, sau încă în această 
situaţie, întrucât se află, în ascensiune, neologismele, pe cale de a fi asimilate, 
selectiv, de un număr tot mai mare de vorbitori din toate mediile. Dar poziţia în 
vocabular a suportului lexical este numai o condiţie obiectivă a expresivitätii 
idiotismului: în principiu, o expresie constituită din cuvinte ca tăia, nas (a-i tăia 
cuiva din nas) este expresivă la orice nivel. Prin uz frecvent, şi formaţii lexico- 
semantice cu sens figurat cuprinzând arhaisme (a da iama), termeni profesionali pe 
cale de a ieşi din uz (a se lăsa pe tânjală) sau neologisme al căror sens propriu este 
numai vag cunoscut sau necunoscut (a rămâne în pană, folosită, spre exemplu, de 
o femeie căreia i s-a rupt tocul de la pantof pe stradă) pot funcţiona ca idiotisme 
expresive la fel ca orice cuvânt-nume nemotivat care are un sens figurat. Pe de altă 
parte, se poate constata că, dimpotrivă, expresii idiomatice constituite pe baza unor 
cuvinte din fondul principal al lexicului au ajuns să-şi piardă, odată cu valoarea de 
comunicare, şi pe cea de apreciere. În aceste rânduri, cu caracter introductiv, am 
făcut numai o caracterizare de ansamblu a celor două categorii şi am subliniat 
deosebirile dintre ele. Precizarea detaliilor, care va urma cu prilejul prezentării unor 
expresii din fiecare grup, va aduce în discuţie şi unele asemănări, la nivelul 
aspectelor generale la care ne-am referit mai sus, şi unele rezerve, pornind de la ` 
situația în sine a unei construcţii expresive, mai mult sau mai putin dependentă 
formal de suportul lexical. 


2.1. EXPRESII CONSTITUITE PE BAZA 
UNUI SUPORT LEXICAL NEMARCAT TEMPORAL 
(cuvinte general cunoscute sau aparținând 
terminologiilor profesionale) 


Conform împărţirii de mai sus, în această clasă pot fi distinse, în linii mari, 
două grupuri, cele anunțate şi în titlu, grupuri care sunt înrudite între ele, întrucât 
numeroase cuvinte de la baza expresiilor reflectând unele profesii (grupul al doilea) 
sunt general cunoscute, iar, pe de altă parte, în primul grup există expresii care, 
analizate în ceea ce priveşte sensul propriu, au aparținut iniţial unui anumit mediu 
socioprofesional. Încadrarea într-unul sau altul din cele două grupuri se justifică 
prin situaţia lor în sincronie, dar în ceea ce priveşte, de exemplu, sinonimia, vom 
trece peste astfel de distincţii ce tin mai mult sau mai puţin de necesități metodice. 

A 2.1.1. EXPRESII VECHI 
REFLECTÂND VIAȚA COLECTIVITATII ÎN GENERAL 


Unităţile frazeologice din acest grup se constituie în copii ale realității fie 
prin faptul că reflectă mediul natural în sensul cel mai larg, sau păstrează mărturii 
asupra mediului domestic etc., fie prin faptul că se trag din diferite practici din 
trecut (vechi ritualuri, realități profesionale, relații social-politice etc.), dar care şi-au 
pierdut capacitatea de a evoca mediul care le-a produs, uneori într-o măsură atât de 
însemnată, încât sensul figurat actual se datorează unui „accident” ce a intervenit în 
viaţa lor. Idiotisme „banale” ca zor îi ninge și-i plouă, când la deal, când la vale, a 
spăla putina etc. fac parte din acest grup, păstrând valori expresive diferite, iar 
altele ca a arde cu fierul roşu, ai carte — ai parte au aparţinut iniţial unor domenii 
de care s-au îndepărtat până la „înstrăinare”. 


A lua la vale: amintire a unui străvechi 
ritual agricol. Vălăritul 


Fără o explicaţie propriu-zisă asupra evoluţiei sensului, Puşcariu (cf. 111) 
încadra această expresie printre cele care ar reflecta pendularea între deal şi vale 
prin transhumanță; pe baza identităţii de sens, ‘a râde, a-şi bate joc de cineva”, 
Jordan (cf. 74) o alătură expresiei, astăzi sinonime, a lua în căruță, sugerând că 
efectul ridicolului ar putea fi găsit, prin comparaţie, în “repeziciunea” mişcării. 
O altă explicaţie avansase însă Scriban, în Dicţionarul său, după care cităm: „A lua 
la vale (după un vechi obicei de a duce pe cineva la râu şi a-l muia în apă), a lua de 
sus, a lua în râs: nu te lăsa să te ia la vale”. Surprinzător este faptul că autorul nu 
înregistrează sensul “râu, apă curgătoare’ al substantivului vale, de la care porneşte 
explicaţia expresiei, sens la care ne vom referi în continuare (ilustrat de o frază ca 
următoarea, din Dosoftei: ,,... se dezbrăcă şi intră-n vale”). 

Întrucât părerile lingvistilor nu concordă, iar etnografii, în descrierea 
păstoritului sau a obiceiurilor legate de udatul cu apă ca ritual de purificare sau de 
fertilitate nu se referă la expresia în cauză, considerăm că prezintă interes 
cercetarea originii ei şi a împrejurărilor în care, de la sensul primar, a ajuns să 
însemne “a lua în râs”. 

| De la început trebuie să precizăm că cercetările în aria obiceiurilor din 
domeniile menţionate conduc la acceptarea explicatiei lui August Scriban, care 
presupune cunoaşterea, de către lexicograf, a unor practici asupra cărora pare să nu 
fi lăsat o relatare mai amănunţită şi de care ne vom ocupa în cele ce urmează. 

O parte însemnată a datelor privitoare la „biografia” obiceiului invocat o 
găsim în studiul lui Dan Simonescu consacrat condicii lui Gheorgachi din 1762 
(cf. 120), având ca punct de plecare următoarea relatare: 


„Tot întru această zi [a doua zi de Paşti] au fost obicei de să uda cu apă şi să trăgea 
la văi cu apă [subl. n.] unii pe alţii şi mai în toate breslele era această obicinuintä, 

pân la vremea domniii lui Antohie Voevod [Antioh Cantemir] (care obice pân acmu 
la Tara Rumânească să păzeşte şi să şi urmează, a doua zi după Bobotează, în ziua 
sfântului Ioan). Si cum s-au purtat cuvântul din oameni bătrâni, cum că boierii îndrăznea 
a zâce şi Domnului că-l vor trage în vale; şi pe acei ce-i trăgea la vale, ca să le toamne 
cofe de apă din [sic] cap, ei se împăca cu trăgătorii, unii dându-le vedre de vin, alții 
paşce şi ouă. Şi mai vârtos fămeile să aduna la un loc câte 20-30 si trăgea pe bărbați. 
lar din zâlile lui Antohie Voevod, din pricina trasului în vale, au născut gâlcevi foarte 
mari şi s-au şi omorât câțiva oameni şi atuncea din poronca domnească s-au tăiat ca 
nici de cum obiceiul acesta să nu mai fie (măcar că fămeile așă oarişce tot îl tán)” 
(Literatura românească de ceremonial, text, 
Obiceiul färämonie]i ce să face la ziua învierii Domnului Hristos). 


Alte informaţii pe care ni le furnizează Dan Simonescu privesc relatarea pe 
aceeaşi temă a unui călător suedez, E. H. Weismantel (cuprinsă în însemnări despre 
Moldova din anii 1709-1714) şi combaterea obiceiului de către mitropolitul Iacob 
Putneanul, la 1757. Autorul trimite, de asemenea, la obiceiul „udatului” din Bucovina 
(după Marian) şi la o variantă „deformată” din Răşinari, ca si la obiceiul „iordănitului” 
din Țara Românească, încercând să găsească sursa (externă) a acestor practici. 

În textul citat mai sus remarcăm formula rasul în vale şi construcții cu diferite 
forme ale verbului (a) rage, urmate de la vale (se vorbeşte şi despre rrăgători). 
Se poate deduce şi caracterul de ritual al obiceiului (căci boierii nu se sfiau să 
glumească pe această temă cu Domnul) şi este pomenită şi găsirea unei „ieşiri” din 
impas a celor amenințați, pe baza răscumpărării prin băutură sau ouă roşii si păşti. 
Astfel de elemente reies şi din descrierea făcută de Weismantel, pe care o cităm, în 
traducere, după fragmentele, în limba germană, publicate de Iorga (cf. 75): 


„De asemenea, dăruiesc ouă roşii şi, în zilele Paştelui, se stropesc vârtos cu apă şi se 
dedau, de altminteri, la tot felul de nebunii și scamatorii; îi aruncă, chiar, în astfel de 
zile, pe popii lor în apă, sau aceştia trebuie să se răscumpere printr-un ospăț bun” 

(O nouă descriere a Moldovei). 


Ultima frază are o variantă care prezintă interes deosebit prin aluzia la un 
ritual agricol: 


„... la ţărani [este obiceiul de] îl târăsc spre apă, cu biciul în mână, pe un plug; el 
x= 


reuşeşte să se elibereze sau luptându-se curajos, sau se răscumpără 
(Ibidem). 


Urmărind contextele în care apare verbul (a) trage în limba veche (pe baza 
fişierului Dicţionarului limbii române), am descoperit şi alte referiri, mai vechi, la 
trasul în vale. Prima atestare scrisă pare să se găsească într-un paragraf din 
Aşezăminturile vlădicăi Sava [mitropolitul dintre anii 1656-1679 al românilor din 
Transilvania, Sava Brancovici] pentru folosul preoților, a besericilor şi a creştinilor 
stabilite după soborul de la Alba-lulia din 1675, deosebit de interesante prin faptul 
că declară, în primul rând: „Cuvântul lui Dumnezeu să se vestească în limba noastră, 

rumâneste, creştinilor în beserică”. În ceea ce priveşte obiceiul de care ne ocupăm, 
este vorba, aşa cum era de așteptat, de interzicerea lui. Căci dacă paragrafele 
referitoare la preoți combat diferite abateri de la conduită, cele privitoare la mireni 
ne dau ocazia să cunoaştem o serie de obiceiuri „păgâne”, legate de înmormântare 
în special (să nu se dea oi sau vaci sau găini „preste mort, iar în laturi pot da”, 
„picioarele dobitoacelor să nu le spele, nice să le arză cu lumina în frunte”, să nu se 
dea colac peste groapă, „ban în groapă să nu se arunce, muierile să nu tipe pe 
ulite”). Printre alte credințe vechi menţionate, care ilustrează valoarea unor astfel 
de „aşezăminte” pentru etnografia istorică românească, apar unele legate de cultul 
morților („Care oameni sau muieri vor face foc în curte la gioi mari sau la 
blagoveştenii, şi vor pune masă, şi pâne şi zic că vin morţii să să încălzască, şi 
aruncă apă pre pajeşte, să beie morţii...”), iar altele combat „sărbătorile drăcești” şi 
diferite practici legate de ele: 


„Pruncii să nu toace pre păresimi. Cu lopata la Paşti să nu să bată. În lunea de Pasti 
în apă să nu să tragă” [subl. n.] 
(Gaster, pei n română, |, 1891). 


Pe lângă acest text din Transilvania, peste câţiva ani obiceiul este atestat pentru 
Moldova, zone geografico-istorice în care se plasează şi mărturiile despre udat pentru 
sfârşitul secolului al XIX-lea culese de etnografi; este vorba de evocarea unor practici 
din timpul mitropolitului Dosoftei. Povestind viața şi martiriul episcopului Efesului, 
apostolul Timotei, mitropolitul cărturar evocă petrecerea locuitorilor cetății, numită 
catagoghion, „plină de pozne, rele şi spurcate”. Iată cum se desfăşura sărbătoarea 
pentru care autorul avea să găsească termeni de comparaţie româneşti: 


„Purtând a mână idolii şi podobiti cu un feli de obraze ghiduşeşti, cântând si 
descântând dintr-însele, alerga tălhăreşte de tánea calea a bărbaţi şi a femei, săvai 
[= chiar] cum fac la noi cucii şi ceia ce trag în vale. Cu acelea mult sânge făcea şi 


ucidere” [subl. n.] 
(Viaţa şi petrecerea svinfilor, 1682; ianuarie, p. 25). 


Întrucât despre „ceia ce trag în vale” şi despre faptele lor avem deja câteva 
informaţii, presupunem că referirea la cuci pare să aibă în vedere că aceştia purtau 
şi ei un fel de „obraze ghiduşeşti”, adică măşti, cum reiese din Dicţionarul 
Academiei, care, după diferite izvoare, ni-i descrie ca fiind flăcăi sau bărbaţi 
căsătoriţi de curând care, în anumite zile, la diferite sărbători sau pe timp de secetă 
„se maschează şi merg pe la casele oamenilor şi dansează... sau umblă pe drumuri, 
lovind pe drumeti cu o opincä muiată în noroi, spre a-i feri de friguri; uneori, fiind 
greu de identificat, silesc, prin bătăi, pe drumeti, să le dea bani...” 

Obiceiul frasului la (în) vale s-a păstrat şi elemente ale lui pot fi identificate 
în diferite practici legate de apă (care în mitologia diferitelor zone şi timpuri are 
multipla simbolică a fertilității şi fecundității, a purificării rituale şi a regenerärii), 
chiar în formele înregistrate la sfârşitul secolului al XIX-lea. Aşa, de exemplu, 

pentru apropieri in ceea ce priveste semnificatia, pentru similitudini de amănunte, 
ca şi pentru utilizarea lui vale cu sensul de ‘râu’ legat de acelaşi obicei, cităm 
câteva obiceiuri de primăvară din Transilvania înregistrate de Simeon Florea 
Marian. În „ținutul” Năsăudului, în ziua de Paşti, flăcăii îşi aleg Craiul: 


„Feciorul care a fost ales de crai se ia îndată după alegere de cäträ alţi patru sau şese 
feciori pe braţe şi se duce cu alai până la râul sau valea ce se află în comuna 
respectivă. Ajunşi aici, feciorii ce l-au adus vreau să-l arunce în apă. Si dacă craiul 
nu le promite o cantitate oareşicare de rachiu sau vinars..., îl și aruncă şi-l scaldă 
cum se cade, iar dacă le promite, atunci nu-l aruncă, ci luându-l iarăși pe braţe se 
întorc cu dânsul înapoi la biserică” 

(Sărbătorile la români, MI, Bricelatul). 


Elemente de ritual agricol sunt sugerate de folosirea unei grape şi a unui 
plug într-un ceremonial similar, intitulat Plugarul, din Tara Oltului (vezi si Muslea, 92): 


„Feciorul ce iese mai întâi primăvara la arat se numeşte plugar... A doua zi de Paşti, 
dimineața, plugarul se ascunde... După ce l-au găsit, patru... feciori... îl iau pe sus, îl 
pun pe o grapä cu colti de lemn si apoi cu grapä cu tot îl duc pe umeri până la vale 
(râu) însoțiți fiind de lăutari” 

| (Ibidem). 


Încins cu „holdă verde” sau cu legături de paie, „plugarul” este forțat să 
intre în apă (vezi şi Herseni, 62), aşa cum se vede din altă relatare: 


„Pun apoi pe grapä un corman de la pluguri din vechime, dar plugarul ia în mână un 
furcoi si se pune şi el pe grapă... şi... pleacă astfel cu el la vale ca să-l moaie. Ajungând la 
vale îl pun jos, iar plugarul îşi trage grapa şi cormanul în vale şi începe a bate cu furcoiul 
în apă că sar stropii în toate părțile, având grijă totodată să nu-l poată muia. Dar cu 
toată grija... îl bagă cu capul la afund, dacă îl pot; dar se întâmplă nu o dată de-i bagă 
plugarul pre dânşii...... După ce-l moaie bine, îl pun iar pe grapă şi pleacă acasă P pai 
(Ibidem). 


De regulă, ca şi după înmuierea în apă a craiului, urmează o masă a 
flăcăilor, la care sunt invitate şi fete, invitație răsplătită cu ouă roşii, ca şi la udatul 
propriu-zis al fetelor, care, luni după Paşti, se desfăşoară simbolic („cu un şipuşor 
de apă neîncepută sau cu parfum”), dar „şi mai brutal”: 


„Flăcăii adecä pândesc când ies fetele de prin case, le prind şi, aşa îmbrăcate şi gătite 
cum sunt, le duc până la o fântână, părâu, baltă sau și la un eleşteu din apropiere, şi 
acolo toarnă apoi câte vro două-trei cofe de apă pe dânsele, ori le cufundă cu haine 


cu tot înăuntru şi le udă” 
(Ibidem, Udatul). 


În sfârşit, pe urmele mărturiei din 1675 din Transilvania, constatăm chiar 
păstrarea obiceiului frasului în apă în această provincie, acelaşi cu Plugarul, 
Udătorul sau Boii Sângiorzului, după descrierea lui Gherman (cf. 56). 

Din descrierile prezentate ca şi din numeroase altele, din izvoarele citate, se 
poate constata că trasul în vale, „înecarea” sau „botezul” craiului sau al plugarului, 
ca şi udatul luau aspectul unui adevărat spectacol (asemenea practici sunt considerate 
de Burada, Istoria teatrului în Moldova, 1I, 1915, ca „privelişti înveselitoare ale 
străbunilor şi părinților noştri”), la care participa tot satul. Dar, desigur, comicul 
situaţiilor nu era gustat î în aceeaşi măsură de tr ägätori şi de cei ce erau trasi în vale, 
de cei ce udau şi de cei ce erau udati (vezi şi mai jos, în legătură cu iordănitul şi 
fierăritul), cu toate că Marian ne asigură că o fată, de exemplu, 


»… nu se supără, ci din contră se bucură, crezând că, întâmplându-i-se aceasta, în 
decursul anului de bună seamă se va mărita” 
(Ibidem). 


Evident că, pentru cei ce asistau, fuga craiului sau a plugarului, găsirea lui, 
legatul şi ducerea cu alai la râu, pe grapă, sau pe plug (cum povesteşte Weismantel 
că era obiceiul să fie duşi preoții), zbaterea „victimei” pentru a scăpa şi mai ales 
aspectul comic al tuturor celor udati (în special dacă ritualurile aveau loc la 
Bobotează, cum vom vedea mai jos) erau un bun prilej de a petrece pe seama celor 
„luaţi la vale”, astfel că sensul figurat, depreciativ, al expresiei care s-a născut în 
aceste împrejurări (“a face de râs”) este uşor de înțeles. Un moment psihologic 
similar poate explica, după Herseni (cf. 62), utilizarea verbului a îneca în legătură 
cu scufundarea în apă a „vătafului” cetei de flăcăi. À îneca a fost folosit în glumă, 
mai târziu, „pentru a accentua hazul. stârnit de actul acesta într-o vreme în care 
semnificaţia lui adevărată a început să se piardă”, după cum constată autorul citat, 
care se îndoiește de posibilitatea ca ritualul să evoce sacrificii umane. 

De altfel, există dovezi ale interpretării, prin efectele strict concrete, comice, a 
obiceiului: a trage în vale însemna “a face de râs” încă de la începutul secolului al 
XVIII-lea, de vreme ce logofătul Gheorgachi se indignează că boierii „îndrăznea a 
zice şi Domnului că-l vor trage în vale”. Şi victimele de rând se împotriveau, 
dovadă că se produceau „gâlcevi foarte mari” şi omoruri, astfel că „din poroncă 
domnească s-au tăiat ca nici de cum obiceiul acesta să nu mai fie”. Ca un curtean 
ce se afla, Gheorgachi lasă să se înțeleagă şi că măsura a avut efect (numai „fămeile 
aşă oarişce tot îl tin”), dar lucrurile nu se prezentau astfel. Într-un Sinopsis din 
1757, mitropolitul Iacob Putneanul combate acelaşi obicei, „trasul în vale”, 
provocator de „sfezi, gâlcevi şi bătăi” (Eftimie, 50), fără să mai vorbim de păstrarea 
lui, în diferite forme, dar cu aceleaşi efecte pe toate planurile până la sfârşitul 
secolului al XIX-lea: între răspunsurile la Chestionarele lui N. Densusianu, în legătură 
cu iordănitul, dintr-o localitate din jud. Prahova, se comunica: ,,...de altfel, s-au produs 
şi scandaluri; unele femei ridicate au născut copii înainte de vreme” (Fochi, Datini 
şi eresuri populare de la sfârşitul secolului al XIX-lea). Motive de aceeaşi natură 
au putut duce şi la interzicerea stropitului cu apă de Paşti, la Braşov, în anul 1740; 
obiceiul se numea aruncarea în apă şi, pe la 1930, ceea ce rămăsese din această 
formă de udat era stropirea fetelor cu parfum (Muşlea, Obiceiul junilor braşoveni). 

Pe de altă parte, aşa cum am văzut, biserica a combătut aceste obiceiuri: 

în afară de apărarea ordinii publice, de pe poziția stăpânirii, un cleric cult, cum a 
fost Iacob Putneanul, demasca în trasul în vale un ritual al „elinilor”, închinat 
zeilor apelor, care se desfăşura în aceleaşi forme, iar pentru un preot oarecare din 
Prahova, de unde se comunica că „obiceiul a dispărut de vreo douăzeci de ani”, era 
„O batjocură la adresa sărbătorii creştine” [a Bobotezei], căci feciorii stropeau cu 
apă şi cu busuioc oamenii de la biserică, apoi umblau prin sat, cântând troparul 
botezului si udând lumea, care îi plătea (Fochi, 53). De pe această poziţie, se 
întrevede că multi nu vor fi acceptat trasul în vale sau udatul (iordănitul) si din 
dorința de a se supune prescriptiilor bisericii, cu atât mai mult după ce diferentierile 
sociale în lumea satului, fără o tradiţie care să impună în ciuda unei concesii de 
moment, tindeau şi ele la evitarea unei asemenea „înjosiri” spre distracţia tuturor 
(aceasta este, de altfel, calea pe care şi paparudele, un ritual similar, au decăzut 
ajungând să fie practicate de ţigănci). 

Din textele citate şi din numeroase alte relatări din izvoarele la care ne-am 
referit reținem o altă caracteristică: ritualul udatului consumat sau numai schiţat 
(eventual ca o amenințare) era urmat de o plată, în alimente (ouă, pască) sau în bani 
şi se încheia cu o masă a flăcăilor (la care participau şi fetele) sau a femeilor, care 
ajung să socotească iordănitul un privilegiu al lor, când. scăpau de „ascultarea” 
bărbaţilor, iar Boboteaza o petrecere a lor (vezi sub Sf. Joan Botezătorul şi 
Iordanul, la Muşlea — Bîrlea, Tipologia folclorului, şi Fochi, Datini si eresuri). 

“Lăsând la o parte alte prilejuri cu care se practica udatul ca semn de bun 
augur sau mijloc de provocare a fertilității (al plugului, când se iese la arat, al 
cortegiului mirelui, al mirilor când se întorc de la biserică, Muslea — Bîrlea, 
Tipologia folclorului), câteva elemente esenţiale din cele prezente în #rasul în vale 
şi udatul de Paşti se regăsesc la un alt obicei din aceeaşi familie, anume la 
paparude, în variante prezentate după informaţii mai vechi. Astfel, Gh. Dem. 
Teodorescu (Încercări critice asupra unor credințe, datine şi moravuri..., 1874) 
scrie că paparudele jucau „a treia joi după Paşti”, aşa cum se poate constata şi după 
numeroase informaţii din cele publicate de Muslea — Birlea şi Fochi, în lucrările 
citate (deşi, adesea, în cursul verii timpul secetos le readucea în actualitate). 
Tot aşa, după Marian, Sărbătorile la români (III), în anumite zone paparudele 
jucau „joia şi duminica între Paşti şi Rusalii”, perioadă a primăverii când se 
practica şi trasul în vale şi udatul, deoarece colindele rit de ploaie nu au loc 
obligatoriu în vremea secetei, ci la date fixe (Bot, 16). Ca elemente demne de 
interes mai semnalăm o descriere a unei variante a paparudei din Turcoaia — Tulcea 
care, probabil pe calea contaminării, prezintă un tras în vale autentic: 


„[oamenii] se iau unul pe altul, se-nmoaie-n gârlă şi merg până acolo că dacă unul 
din ei se ascunde în casă, sparg geamurile şi chiar pereții şi-l iau pe sus. Dacă 


fricosul promite ceva vin, poate fi la adăpost” 
(Muslea — Birlea, Tipologia folclorului), 


şi o alta, din Gorj, consemnată de Marian, în care practica ia forma de organizare a 
cetelor de, flăcăi, căci există un văraf de paparude; unul din flăcăi se îmbracă peste 

cămaşă cu boji, „în forma sitelor de la casă” şi are pinteni şi zurgălăi la picioare. 
Flăcăii colindă satul şi adună, drept plată, colaci, bani, fuioare, daruri pe care le împart 
după ce se întorc la locul de unde au plecat dimineaţa (Sărbătorile la români, III). 
Pe baza acestor trăsături, generale, trasul în vale propriu-zis, care poate fi 

considerat, terminologic, pe baza informaţiilor de care dispunem, o variantă a 
trasului în apă (deci a udatului), conservând o construcţie lingvistică arhaică, 
specifică Moldovei (poate chiar jumätätii de sud a Moldovei), reprezintă un rit de 
ploaie, de tipul colindelor, dar şi de „purificare” căci, în general, scäldatul, care 
apare tot ca un obicei de Paşti, are ca finalitate curățirea „de toate bolile şi räutätile, 
de toate aruncăturile, făcăturile şi uriciunile”, cei care se scaldă urmărind totodată 
să fie „scutiţi de orice boale”, „iuți; harnici, sănătoşi şi iubiţi” (Marian, Sărbătorile 
la români, IID). | | 

- În ceea ce priveşte această semnificaţie si specificitatea regională, amintim 
că încă logofătul Gheorgachi menţiona faptul că acelaşi obicei se practica în Tara 
Românească „a doua zi după Bobotează, în ziua svântulul loan”. Ritualurile din 
această zi sunt, pe baza informaţiilor obținute din răspunsurile la Chestionarul lui 
Hasdeu, „stropirea oamenilor cu apă, cufundarea lor în râuri, iazuri sau jgheaburi, 
udarea cu apă de fântână sau cu apă din căldăruşa popii” (Muşlea — Bîrlea, 94). 
Dacă stropirea cu apă, în sens de purificare, a întregii gospodării, a vitelor, a 
pomilor (Muşlea — Bârlea, 94, Fochi, 53) se poate justifica, mai mult sau mai putin 
clar, prin ideea creştină de „botez”, specificul trasului în vale (irealizabil sau mai 
putin realizabil datorită anotimpului) transpare totuşi din diferite relatări asupra 
obiceiurilor de Sf. Ion din localităţi din judeţele Munteniei şi Olteniei: 


„[Pe cei care îi cheamă Ion] oamenii îi pun cu sila în sanie trăgându-i până la râu şi 
amenintându-i că-i bagă în apă, dacă nu le fac cinste. Apoi se duc la cârciumă şi beau în 
sănătatea lor”... „se tăvălesc şi prin zăpadă... sau se stropesc cu zăpadă... se înmoaie 
unul pe altul în apă... iar unii se înmoaie ei înşişi... pentru a fi feriti de boli în cursul 
anului.” „„... Dacă [femeile] întâlnesc un călător străin (bărbat), îl iau pe sus și-l duc la . 
gârlă să-l bage în copcă. Omul nu scapă decât dacă le dăruieşte o vadră de vin” 

(Muşlea — Bîrlea, Tipologia folclorului). 


Aceleaşi obiceiuri sunt atestate și pentru zona Sibiului care, din punct de 
vedere lingvistic, formează o arie unitară cu Tara Românească, fapt care poate fi 
convertit şi în plan etnografic în privința udatului. lată ce povestea Păcală în 


monografia Räsinari: 


„Tot în ziua aceasta [Sf. Ion], colo pe la vecernie, ieşind feciorii în stradă, isi pun 
ochii pe unul cu numele sfântului..., îl prind fără de veste, gata-gata să-l arunce în 
râu şi numai o cinste bună îl poate scăpa de soartea ce i-au pregătit-o fârtații”. 


Din aceeaşi zonă (Tălmăcel, Mărginimea Sibiului), Herseni descrie obiceiul 


ca pe o manifestare specifică cetei de flăcăi: se organizează două cete; tinerii, gätiti 
ei înşişi, împodobesc cu ştergare, panglici şi brazi o sanie (sau un car), jugul şi boii; 

după liturghie îi încarcă pe tinerii care se numesc Jon şi-i duc la râu. Acolo, vătafii 
celor două cete trec pe malul celălalt, iar ceilalţi feciori înhaţă pe rând câte un ,, on” 
şi-l înmoaie cu picioarele în apă, simulând aruncarea în apă: Urmează un fel de 
„târguială”: cei amenințați cu „înecul” promit băutură pentru a se elibera, iar vätafii 
dublează cantitatea promisă pentru ca să-i bage în apă. Se ajunge la o înțelegere 
„salvatoare”, după care „se închină” cu plosca. După amiază urmează o petrecere 
împreună cu fetele care au participat la împodobirea flăcăilor si a carului (cf. 62). 

Trecând în revistă textele citate si comentariile făcute de etnografii la care 
am apelat, se poate vedea asemănarea, în ceea ce priveşte elementele esențiale, 
între obiceiurile de Bobotează şi Iordan din Muntenia si sudul Transilvaniei pe de o 
parte, cu trasul în vale din Moldova, udatul din Transilvania si Bucovina şi cu 
Craiul sau Plugarul din diferite zone ale Transilvaniei, pe de altă parte. Admitând 
că este vorba de un ritual agricol de fertilitate sau de unul de purificare, elementul 
esențial este, desigur, apa (acelaşi ca şi în cazul paparudelor, caloianului şi al altor 
forme aparținând primului tip). Ţinând seama de anotimpul propice desfăşurării 
unor asemenea ritualuri, executate, iar nu numai schifate, trebuie să apreciem că 
formele care, în timp, se plasează de Paşti şi, în genere, primăvara, sunt cele originare, 
iar „mutarea” lor la începutul lunii ianuarie, legate, conform creştinismului, de 
botezul lui Isus Hristos, reprezintă un caz obişnuit de suprapunere a unui ritual 
creştin peste unul antecreştin. Încă G. Dem. Teodorescu arăta că obiceiuri 


„ce esistă la poporul român sunt resturile mai-mai nealterate, ale moravurilor, 
datinelor, deprinderilor şi credințelor anticitätii păgâne” ' 
(/ncercäri critice). 


În studiul său consacrat Substratului mitologic al sărbătorilor de iarnă... 
(1931), ocupându-se de iordănit, Caraman arată că obiceiul a rezultat 


„... din superstitia alungării duhurilor contaminată cu elemente creştine utilizate în 
acel[aşi] scop. În felul de execuţie, ea [datina] a luat ca model tot o datină păgână 
din acea perioadă: colindatul”. 


Ținând seama că initial această formă de „udat” s-a practicat primăvara, 
iordănitul, ca ritual de fertilitate, este, alături de plugusor şi de semănat, încă unul 
din obiceiurile de primăvară mutate „în plină iarnă” prin reforma calendarului 
roman, de la anul 153 î.e.n., care a fixat începutul anului la 1 ianuarie în loc de 1 
martie, moment pentru care începutul, odată cu trezirea naturii, reprezenta „O 
mentalitate concretă” (Herseni, 62). | 

De fapt, prin nume (iordänit şi iordăneală, pentru obicei, şi iordänitori, 
pentru cei ce-l practică) datina se leagă strâns de udat, prin legenda creştină a 
„botezului” în râul Iordan (de la care a primit numele sărbătoarea creştină), astfel 
că, pe lângă imitarea mai mult sau mai puţin fidelă a ritualului creştin de 
Bobotează, obiceiul prezintă practici ca cele la care ne-am referit mai sus (vezi şi 
„Oamenii merg la fântână şi-şi toarnă apă pe cap — ceea ce se numeşte «dordăneală» A 
Muşlea — Birlea, Tipologia folclorului, Bobotează, sau „de dimineață până seara, 

fetele şi flăcăii se udă cu apă de pe la puțuri sau din râu; se iordănesc, ca să fie 
sănătoşi tot anul”, Fochi, Datini şi eresuri, Iordanul). Paralel, chiar în aceleaşi 
zone, există însă modalități de iordănit în care nu mai apare elementul a pă, 
practici la descrierea cărora apelăm pentru a se putea aprecia măsura în care 
iordănitul are elemente comune (sau poate fi A n Sup cu vălăritul, obicei mai 
putin studiat de etnografi. 

În diferite localităţi din fostele judeţe Olt, Muscel, Ialomiţa, Dâmboviţa, 
Prahova şi Râmnicu Sărat, răspunsurile la Chestionarul Hasdeu consemnează 
„ridicarea în sus” a celor iordäniti, însoţită de strigătul „hop-hop-hop” şi de urări 
(„să fie de bine”, „să trăiţi la multi ani”); ceremonialul se desfăşura pe drum, acasă 
sau la biserică, presupunea o „răsplată” şi era executat de către flăcăi, dar, iarăşi, şi 
de către femei, care uneori îl eliberau pe cel iordănit „numai dacă li se promitea 
băutură şi mâncare” (Muşlea — Bîrlea, Tipologia folclorului, Sf. Ioan Botezătorul, 
Iordanul). Câteva atestări cuprinzând elemente asemănătoare (,,ridicatul”, combinat 
şi cu stropitul cu apă) din localităţi din fostele judeţe Argeş şi Prahova se găsesc şi 
în răspunsurile la Chestionarele Densusianu (Fochi, Datini şi eresuri, loc. cit.). 

Lăsând la o parte, deocamdată, alte manifestări legate de diferite sărbători, 
trebuie să subliniem că pentru o arie restrânsă la partea de nord-est a Munteniei 
(judeţele Buzău, Râmnicu Sărat şi Brăila) stropitul cu busuioc muiat în cäldärusa 
popii şi umblatul pe la fete în ziua de Sf. Ioan Botezătorul (Beceni; Muşlea — 

Bîrlea, Tipologia folclorului, loc. cit.) şi, în aceeaşi zi, umblatul flăcăilor, care 
botează” din casă în casă şi-i ridică în sus pe membrii familiei, cu strigătul „hăp- 
hăp” (Calea Ratei), ridicatul în sus cu strigătul „hîp-hîp” (Beceni), dar şi petrecerea 
la cârciumă (mai ales) a femeilor (Şocariciu), care au umblat prin sat adunând bani 
(Vâlcelele) se numeşte şi välärit (iar petrecäretii välari; Fochi, Datini și eresuri, 
Vălăritul, Contaminări diverse). 

Constatăm, aşadar, pe de o parte, executarea Ordak tii prin Pet în 
sus însoţită de strigătul (exclamatia) „hop-hop-hop” (si variante) şi de diferite urări, 
iar, pe de altă parte, atribuirea denumirii de vă/ărit obiceiului de a stropi cu apă şi 
petrecerii din zilele de Sf. Ioan şi de Bobotează, elemente pe care le reținem pentru 
caracterizarea specificului vă/ăritului. 

' Substantivul vălărit (cu „varianta” vălăret, pentru sudul Moldovei) este 
înregistrat numai în Dicţionarul lui Scriban, fiind definit ca „acțiunea de a vălări”, 
şi considerat astfel ca o formă a verbului (neatestat în alte izvoare) a vălări: 
„vălăresc: umblu cântând cu lăutarii la Paşte (în Munt. și la sfântu Ioan) pe la 
casele în care-s flăcăi şi fete de horă ca să strângă bani pentru plata lăutarilor”. 
Tot ca verb îl înregistrează şi Ciorănescu, a cărui definiție vizează tot o așa-zisă formă 
de participiu (vălărit): “obicei folcloric din Muntenia si Moldova mai mult sau mai 
putin asemănător cu iordănitul”, acesta, la rândul său, fiind “obicei folcloric care 
constă în a stropi cu agheazmä’ (ceea ce, evident, este nu numai incomplet, ci şi 
inexact). Cât despre origine, Scriban compară pe vălări cu albanezul véljaméri 
“înfrățire”, relație considerată improbabilă de Ciorănescu, lexicograf care presupune 
că ar putea fi derivat de la val, cuvântul rezultat tinzând astfel să însemne 
“a iordăni” = ‘a boteza”, ca şi francezul ondoyer (< onde “val”) “a boteza în caz de 

pericol de moarte”, dar autorul face rezerva că această derivare poate fi pusă sub 
semnul întrebării, de vreme ce esența obiceiului, care este putin studiat, nu rezidă 
totdeauna în „aghezmuire”. 

Nu a fost înregistrat în dicționare cel mai de seamă (după părerea noastră) 
„membru” al acestei restrânse familii, vă/ar ‘fläcäu care umblă cu väläritul” (sau, 
incidental, “persoană care petrece cu ocazia sărbătorilor de la Sf. loan şi Bobotează”), 
dar cuvântul ca atare este atestat într-un răspuns la Chestionarul Hasdeu din 
localitatea Beceni, Buzău, cu privire la obiceiurile de Sf Joan Botezătorul 
(Iordanul): „Umblatul pe la fete se numeşte «cu vălarii»” (Muslea — Birlea, 
Tipologia folclorului, p. 349), şi în două răspunsuri la Chestionarul Densusianu: 
„Vălari sunt flăcăii ce se duc în sărbătorile Crăciunului prin case, de adună colaci, 
vin etc.”, respectiv „vălari: flăcăi ce se adună la Crăciun şi a doua zi de Pasti; 
umblă din casă în casă, dându-li-se la Crăciun colaci de casă, iar la Paşti: ouă, 
pască...” (Fochi, Datini si eresuri, p. 360; cf. şi p. 361: „practica se numeşte vä/ärit, 
iar participanţii vălari sau valari” 

Pe baza răspunsurilor la chestionarul Hasdeu (1884-1886), există atestări 
privind practica vălăritului pentru localitatea citată, din județul Buzău, şi pentru trei 
localități din judeţul Iaşi, unde este descris ca un obicei de Paşti: „Flăcăii, însoțiți 
de lăutari, umblă pe la casele cu fete «la välärit», unde joacă şi urează pe gazdă” 
(Muslea — Bîrlea, Tipologia folclorului, p. 365). După cum ne putem convinge din 
bogatele atestări obținute pe baza Chestionarului Densusianu (1893-1897), județele 
Iaşi şi Buzău marchează, de fapt, limita nord-estică şi pe cea sud-vestică a zonei în 
care obiceiul era cunoscut la sfârşitul secolului al XIX-lea, căci cele peste 300 de 
informaţii publicate de Fochi, Datini şi eresuri, provin din fostele județe Brăila, 
Buzău, Râmnicu Sărat, Covurlui, Tecuci, Tutova, Bacău, Roman, Vaslui şi Iaşi 
(pentru Râmnicu Sărat, vezi şi L. L. Stoian, în „Grai şi suflet”, III, 1927, p. 131). 
În aria din sudul Moldovei, în cursul anchetelor pentru Noul Atlas lingvistic român, 
pe regiuni. Moldova şi Bucovina, am înregistrat şi noi, între 1969-1972, relatări 
despre vălărit în mai multe localităţi din județele Vrancea, Galaţi, Vaslui şi Bacău, 
ceea ce confirmă păstrarea obiceiului până în zilele noastre (asupra altor înregistrări 
contemporane din aceeaşi zonă vom reveni în continuare, cu ocazia discuţiei 
privind evoluţia semnificației obiceiului şi a termenului). Menţionăm că pentru 
județul Vrancea nu există atestări din 1893-1897, absenţă neconcludentă, întrucât 
din acest judeţ nu există răspunsuri la partea a doua a Chestionarului Densusianu, 
în care era cuprinsă întrebarea (cu nr. 25) formulată astfel: „Ce se înțelege pe acolo 
prin numele de välari şi «a merge la välärit»?”. În plus, folcloristul Ion Diaconu, în 
monografia sa Ținutul Vrancei (1930), vorbeşte de vălărit ca de un obicei care se 
mai „menţinea” pe atunci (Introducere). 

Conform datelor din ancheta Densusianu, vălăritul avea loc luni sau marți 
după Paşti (sau „în zilele Paştilor”) şi consta în umblatul flăcăilor, însoțiți de 
lăutari, din casă în casă sau mai ales „pe la casele cu fete mari”. Informatorii 
relatau că se cântă un cântec-două, se joacă, „ridică pe cei din casă şi le urează la 
multi ani”, invitându-i (mai ales pe fete) la horă şi la scrânciob. Adună bani, 
ouă (roşii), cozonaci, colaci, pască; după „colindat” fac o masă şi petrec cu lăutari 

până seara. Cu banii sunt plătiți lăutarii care cântă la hora de Paşti sau chiar pe tot 
timpul verii. Uneori lăutarii erau plătiți dinainte, aceasta având drept consecință 
faptul că se „cumpăra satul”, în contul banilor care urmau să fie adunaţi cu vălăritul 
(Fochi, Datini si eresuri). Sunt apreciate drept contaminări obiceiurile similare sau 
apropiate (la o parte ne-am referit mai sus), numite tot vălărit, care se practică de 
Sf. Ioan, de Crăciun şi de Anul Nou (uneori de Paşti şi de Crăciun, sau de Paşti si 
de Anul Nou; pentru alte zile sunt atestări incidentale), vă/ari fiind, aşa cum am 
menţionat, flăcăii ce adună, la sărbătorile de iarnă, colaci şi vin. 

Trebuie menţionat că Fochi, descriind detaliile desfăşurării väläritului, pune 
în lumină elemente de manifestare ale acestuia sub forma cetei de flăcăi (ei au un 
vätaf, cei ce adună banii se numesc cămăraş, respectiv zărafi „pe bani si pe ouă si 
pe păşti”). Din punctul de vedere al încadrării obiceiului, remarcăm că înşişi 
informatorii vorbesc de välärit ca de „un fel de colind” si de „colindătorii de Paşti” 
numiți valari. Terminologic, sunt de notat sintagmele vălăritul fläcäilor (dar nu se 
verifică, strict local, ipoteza că s-ar marca diferența faţă de acelaşi obicei al 
femeilor) şi ziua vălăritului, pentru “lunea Paştilor”. De remarcat că verbul (a) 
vălări apare doar la Scriban. 

Ca răspuns la întrebarea 37 din Chestionarul NALR referitoare la bites 
specifice localităţii, dar mai ales cu prilejul înregistrării de texte dialectale cu 
privire la aceeaşi temă şi cu privire la horă, în zona din sudul Moldovei pe care am 
anchetat-o, cuprinzând judeţele Vrancea, Galaţi şi sudul judeţelor Bacău şi Vaslui 
(până la nivelul Hârja — pe Oituz —, Gheorghe Gheorghiu Dej, Băcani — la nord de 
Bârlad —, Vetrişoaia — pe Prut, la sud de Huşi), am înregistrat obiceiul şi date 


asupra desfăşurării lui în 16 localități (în 10 localităţi informaţiile provin exclusiv 


din textele consacrate unor aspecte etnografice): Nereju, Nistoreşti, Mera, Mirceştii 
Vechi (Vrancea), Braniştea, Frumusita, Cuca, Costache Negri, Cudalbi, Matca, 
Corod, Priponesti (Galaţi), Epureni, Stoişeşti, Băcani (Vaslui) şi Muncelu (Bacău). 
Subliniem faptul că obiceiul a fost evocat (şi termenul a fost comunicat) mai mult 
sau mai puţin incidental (preocuparea de bază a anchetei fiind lingvistică), astfel 
că, după aceste informaţii, nu se pot trage concluzii cu privire la stadiul cunoaşterii 
lui în zona indicată şi, în special, cu privire la practicarea obiceiului, întrucât sunt 
de presupus omisiuni involuntare. În ceea ce priveşte felul cum decurge vălăritul, 
elementele sunt, în mare, cele descrise pentru acest obicei practicat de Paști după 
răspunsurile la ancheta Densusianu, cu variante „anemiate”: flăcăii merg „în vizită” 
la fete şi li se dă ouă, cozonaci, apoi fac dulapi “scrânciob” (Mera), sau 


„Se organizează mai multi băieţi; caută un acordeon şi umblă prin sat. Cântă din 
acordeon şi unul adună bani; intră-n casă la om şi adună bani, ouă, ce le dă omul...” 
: (I. G., 18 ani, Cuca). 


În aceeaşi localitate, pentru un informator de 67 de ani (I. V.), vălăritul cuprinde 
însă „împăcatul” lăutarilor, numirea unui cămăraş, care strângea banii şi ouăle, şi 
organizarea, în a treia zi de Paşti, a unei petreceri a fläcäilor, numită cârlig, 
la „prăvălie”, unde aduceau alimentele adunate. În unele locuri (Nistoreşti) flăcăii 

impart banii si alimentele adunate, dar, de obicei, banii sunt pentru plata 
muzicantilor care cântă la horă, unde fetele nu mai plătesc (Cudalbi), dar plătesc 
flăcăii care nu au umblat cu vălăritul (Braniştea). Flăcăii sunt organizați de către 
doi dintre ei „liberaț din armată” si, la rigoare „... mă rog, fără armată” (Stoisesti) 
sau de „patru băieți mai mari, așa, mai în vârstă” (Cudalbi). 

O formă păstrând mai multe elemente ale cetei de flăcăi, numită vă/ărie, a 
fost înregistrată la Nereju: flăcăii mergeau mai întâi la biserică, vătaful, ales cu o 
săptămână înainte (un flăcău „cu armata făcută” şi care dădea „mai mult de băut”), 
cumpăra câte o lumânare pentru fiecare, iar după aceea plecau „cu vălăria” prin sat, 
din casă în casă, dar în special pe la cele cu fete. În casă îi ridicau pe toți de 
subsuori (pe cei mai bătrâni mai grei îi ridicau mai multi). Flăcăii erau cinstiţi”, li 
se dădeau ouă roșii, pästi şi bani. Cel ce aduna ouăle se numea closcá (aluzie 
probabil şi la grija cu care trebuia să se poarte față de „încărcătura” de care 
răspundea), iar cel ce aduna păştile, iapă, termen reflectând obiceiul muntenilor de 
a folosi calul ca animal de povară; cât despre femininele folosite ca nume pentru un 
flăcău, ele marchează o nuanţă ironic-depreciativă, aceste roluri revenind, de 
obicei, în cadrul cetelor de flăcăi, celor mai tineri, care se initiau în obiceiurile 
cetei. (Vezi şi Buhociu, 18, unde apar nume ca iapă şi goagă pentru cei ce cară 
darurile, funcţie de rangul al treilea; mai tineri sunt, de regulă, şi cei ce îndeplinesc 
acest rol la bute, pentru care s-au înregistrat nume ca pârgar, iapă, sau gloabă; 
Moise, 90). La sfârşit „împărțeau”, vătafului revenindu-i o parte mai mare din 
alimentele adunate (să ţinem seama de faptul că Nereju se află într-o zonă de 
munte, astfel că asemenea produse au o altă valoare decât la șes; acelaşi lucru ne-a 
atras atenţia şi la Nistoreşti). După aceea mergeau la horă şi „jucau” fetele pe la 
care umblaseră. (Aceste elemente au fost înregistrate în cursul anchetei cu 
Chestionarul NALR, în iunie 1969, informator I. B., în vârstă de 51 de ani, anchetă 
completată prin înregistrări pe bandă magnetică în octombrie 1971; cu privire la 
specificul anchetei, vezi mai sus). 

În zona din sudul Moldovei la care ne referim vălăritul se practică, în cele 
mai multe localităţi, în a doua zi de Paşti (Nereju, Nistoreşti, Mera, Mircestii 
Vechi, Cudalbi, Costache Negri, Frumusita, Cuca, localități aflate în sudul Vrancii 
şi județului Galaţi), de Paşti şi în ajunul Anului nou (Matca, Băcani, Muncelu), de 
Paşti, de Anul nou şi de Crăciun (Braniştea, unde un informator mai tânăr, la o 
întrebare directă, declară categoric: „la noi nu se umblă cu vä/äritul de Paşti” şi 
Stoişeşti, unde un informator ocazional, care asista la înregistrare, se arată surprins 
că s-ar fi umblat cu vălăritul de Paşti), sau numai de Anul nou (Priponeşti, Coirod, 
unde înseamnă acelaşi lucru ca şi „cu uratul”, dar umblă şi cu muzica, Epureni). 

Ca funcţii speciale şi terminologie observăm că varaful a fost înregistrat 
numai la Nereju, unde mai apar şi nume pentru două ajutoare cu funcții inferioare 
ale acestuia, closca şi iapa. Se insistă asupra cämärasilor (Stoisesti, Cuca) sau 
zarafilor (Branistea) care angajează muzica şi strâng darurile. La Cudalbi, muzica 
pentru hora din cele trei zile ale Paştelui şi din duminica de Florii este angajată de 
patru autori, ceilalţi flăcăi fiind pärtasi pe de lături. Pentru a strânge banii, umblă 
prin sat câte un părtaş cu câte un muzicant. De cere se vorbeşte la Braniștea: satul 

se împărțea în două, fiecare parte revenind câte unei cete, partea din deal era „cea mică”, 
partea din vale „cea mare”. Le | 

Obiceiul se numeşte vă/ărit (Nistoreşti, Mirceştii Vechi, Braniştea, Cuca, 
Frumusita), cu varianta vălerit” (Braniştea, Mera), dar apare şi substantivul väläret 
(Muncelu, Băcani, Stoisesti, Epureni, Cudalbi, Priponeşti), cu variantele valeret 
(Cudalbi, Corod), voläret (Costache Negri), valaret (Matca); s-a înregistrat şi 
forma, neatestată până acum, vălărie. La Stoişeşti apare diferenţierea väläretul de 
fete, numit şi plugul de fete, care umblă cu o armonică si „Joacă”, fiind însoţit de 
doi cămăraşi, ceilalți doi umblând cu väläretul de haiduci, care ură. Chiar şi numai 
pe baza acestor sintagme, se poate extrage pentru väläret sensul de “ceartă”; asupra 
acestei probleme vom reveni mai jos. În sfârşit, a fost înregistrat şi substantivul 
valari (plural), pentru “tinerii care umblă cu (sau care fac parte din) väläria’ (Nereju). 

Pentru încadrarea vălăritului între obiceiurile tinerilor din timpul sărbătorilor 
de primăvară (şi mai apoi şi de iarnă) pot fi reţinute, în ciuda estompării sau chiar 
pierderii unor elemente, asocierea flăcăilor, sub conducerea unui vătaf sau a 
cămăraşilor (există şi alte funcţii), existența unor aspecte de urare la adresa 
gazdelor (ridicatul, diferite formule) şi plata în bani şi alimente (indiferent de 
destinaţia care se dă acestora din urmă). Pe baza acestor trăsături, väläritul poate fi 
considerat, sub rezerva descoperirii lui în viitor şi în alte arii, forma de ceată a 
flăcăilor tipică sudului Moldovei şi, probabil, nord-estului Munteniei. Herseni, 
contra părerii lui Muşlea, pe baza interpretării lui Cantemir (şi recurgând si la alte 
izvoare) afirma prezenţa cetei „de feciori” şi în Moldova, referindu-se mai ales la 
organizarea acestora pentru a umbla cu uratul, de Anul nou, ca la o „formă arhaică, 
străveche”, anterioară vreunei influenţe străine (Forme străvechi, Baza documentară). 
Tot pentru sudul Moldovei (dar se pare că numai pe baza unei informații extrem de 
reduse, provenind de la un folclorist amator din Năruja), Buhociu enumera 
vălăretul printre „confreriile” specializate ale tinerilor (alături de iordänit; cf. 18); 
având un şef, un ajutor al acestuia şi un closcar, care adună darurile, această 
asociere ar urmări organizarea horei de la Paşti până la Rusalii (cf. 19). 

Dintre formele de ceată descrise de specialişti, vălăritul, în special aşa cum 
este descris la Nereju (vezi mai sus), se apropie, prin câteva elemente, de junii din 
Braşov, a căror caracteristică de ceată a fost demonstrată de Muslea (cf. 92). 
Acestea sunt „licitarea” vătăşiei, care acolo se câştiga de cel ce dădea feciorilor un 
butoi de vin (Pitis, 108, cf. Muşlea, 92) şi trecerea lor, înainte de a porni prin sat, pe 
la biserică (Pitiş, 108, Muşlea, 92), moment asupra căruia, în afară de cele amintite 
mai sus pentru Nereju, avem informaţii, tot din Vrancea, pentru Năruja, unde 
feciorilor veniţi la biserică, preotul 


„le citeşte o rugăciune ocazională... îi binecuvântează şi le dă slobozenie de a umbla 
cu vălăritul, povätuindu-i, în acelaşi timp, de a fi liniștiți, cuviinciosi şi respectuosi 
cu cei în vârstă” i 

| (Hârnea, Datinile şi obiceiurile). 


` O variantă volărit comunică Iorgu lordan, Note de lexicologie românească, în SCL, XXX 
(1979), 1, p. 98. 

Elemente comune mai sunt adunatul ouălor roşii (un informator din Frumusita îşi 
începea relatarea astfel: „De Paşti [se umblă] cu ouăle..., cu vălăritul”) şi al păştii 
(pentru juni există chiar „Marşul Junilor când vine după ouă”, numit SI „marşul 
păştilor”) şi organizarea horei, de Paşti sau şi de Rusalii (Pitiş, Muşlea, /ucrările 
citate), angajarea muzicii revenindu-i şefului cetei. 

Dar cea mai importantă trăsătură comună este aceea că junii şi vălarii sunt 
participanți la cete organizate primăvara, la vechiul început de an (stabilite ulterior 
a doua zi de Paşti). Or, acestui moment îi corespunde, ca obicei general, u datul, 
asupra căruia Muşlea, deducând că a existat în practica junilor (pe baza aruncării 
în apă de care am vorbit mai la început si a faptului că, în ultimul timp, aceştia 
luaseră obiceiul „domnesc” de a stropi fetele cu parfum) a făcut investigaţii 
speciale. El a obţinut răspunsuri de tipul: „se făceau glume cu fetele: [junii ziceau] 
dacă nu ne-i da ouă ze aruncăm în vale” (subl. n.) şi afirmă că această „glumă” 
păstrează amintirea unui obicei uitat (mai degrabă părăsit): 


„gluma «datului în vale» comunicată de informatorii noştri însemnează că «udatul» 
se practica odinioară şi în Șchei” 
(Obiceiul junilor braşoveni). 


Ceea ce se poate afirma precis cu privire la legătura dintre trasul în vale şi 
vălărit este faptul că vălăritul are loc exact în ziua când, cel puţin de la sfârşitul 
secolului al XVII-lea (Dosoftei) şi până în a doua jumătate a secolului următor 
(Gheorgachi, Iacob Putneanul) se practica, în Moldova, trasul în vale. Intrucât 
această din urmă practică a dispărut (în condiţiile la care ne-am referit mai sus) şi 
pentru că şi udatul, îmbrăcând haina unei practici creştine, s-a „„mutat” de 
Bobotează şi Sf. Ioan (vezi confuziile cu iordănitul), nu este de mirare că în 
descrierea väläritului nu apare nici o referire la udat (de remarcat însă că nu s-a 
făcut o investigare ad-hoc, cum a procedat Muslea în legătură cu obiceiul junilor). 
Descriind obiceiul iordănitului („pe care oameni îi cheamă Ion sau Ioana, 
iordănitorii îi duc la gârlă ori la fântână şi-i scaldă”), care pentru autoare este tot 
una cu vălăritul (vezi mai sus discuţiile despre contaminări), Elena Niculiţă 
Voronca a intuit legătura dintre udat şi vălărit, pe baza substantivului vale: 


„Obiceiul acesta de a umbla pe la case şi a se uda se numeşte «välärit», de la vale. 


Valea înseamnă râul, apa” | ig 
(Studii în folclor, 1, lordanitul). 


Cum însă între vălăritul de Bobotează si Sf. Ioan (când se practică iordănitul, adică 
udatul) si vălăritul de Paşti, pentru care nu a fost înregistrat (încă) obiceiul udatului 
nu se poate pune semnul egalității, rămâne să fie analizată prezența, la vălăritul de 
Paşti, a unor indicii privitoare la udat, pe care îl presupunem sub forma (originară) 
a trasului în vale. Asemenea urme se găsesc în diferite izvoare. Astfel, Hârnea, 
după ce descrie ritualul „ridicatului” în braţe al celor mai tineri din fiecare casă 
(celor mai bătrâni li se sărută mâna), insistă asupra faptului că între vălari şi 

„însurăţei şi fetele mari” lucrurile nu se desfăşoară chiar aşa de ceremonios. Fetele 
„Du se lasă a fi ridicate de odată”, ci se ascund sau fug prin ogrăzi şi grădini, ca şi 
unii dintre tineri („unul... fugea iepureşte câte un prânz şi nu-l putea nimeni prinde, 
până nu se preda el de bună voie”), astfel că vălarii îi urmăresc: „sar garduri fără 
pârleazuri, strigă şi chiuie”, „spectacol” la care asistă tot satul (Hârnea, 63). Ca un 
„obicei „burlesc” apare vălăritul, tot în Vrancea, într-o altă descriere, din care 
„reținem, printre altele, o formă de „ridicat” care pare să fie contaminată cu ceea ce 
s-ar putea numi „a lua pe sus” (“a lua cu forța”) pentru a trage în vale sau pentru a 
arunca în apă: v ae | i 


»„Flăcăii din tot satul se adună si, împărțiți în patru grupe, pornesc din casă în casă, 
„scot pe gazdă, îl burdusesc, îl aduc pe uliţă, îl ridică pe umeri, urându-i sărbători 
fericite. În timp câţiva feciori îl tin ridicat, alţii cântă din cobze şi fluiere ca să 
mărească vacarmul. Cel lăudat, când e lăsat, în fine, intră în casă şi aduce flăcăilor 

diferite daruri” [sublinierile ne aparţin] 
(Dinu, Obiceiuri primitive în Vrancea). 


În sfârşit, informatorul nostru din Nereju ne comunica faptul că atunci când 
mergeau la biserică, viitorii vălari se şi împărtăşeau, pentru că, uneori, „se băteau Si 
se omorau”. lată diferite prilejuri de gâlceavă, cu tot fondul sărbătoresc: Hârnea 
(cf. 63) povesteşte că, în satul Negrilesti, un cârciumar se lăsa ridicat în braţe 
numai „în vârful casei”, unde se suia cu „garafa cu vin” şi unde se urcau, „cu scări 
sau chiar fără scări” numai „vălarii cei mai sprinteni”. Iar informatorul nostru din 
Nereju relatează că unii gospodari se suiau pe casă sau pe „şopron” cu o cofă „cu 
apă cu buială” [= vopsea] şi vălarii nu-l puteau da jos. Toate aceste elemente 
constituie punți de legătură evidente între trasul în vale şi vălărit, căci scenele şi 
faptele citate evocă încăierările având uneori consecinţe grave, la care se referă 
Weismantel, Gheorgachi şi Iacob Putneanul (sugerate şi de Dosoftei, prin 
comparație) şi „răscumpărarea” printr-un ospăț sau „împăcatul” cu „trăgătorii”, 
cărora li se ofereau vedre de vin sau păşti şi ouă, pomenite de Weismantel şi 
Gheorgachi, prin care „victimele” ritualului reuşeau să evite înmuierea în apă. 
Putem afirma, aşadar, că vălăritul păstrează de la trasul în vale simularea gestului 
de a apuca, de „a lua pe sus” pentru a înmuia în apă (există posibilitatea 
contaminării cu ridicatul ritual propriu-zis de „înălțare” şi „consacrare” a celor 
aleşi, crai, plugar etc.), şi răscumpărarea în plata prin ouă roşii şi păşti. ý 

Dar, prin nume, vălăritul a păstrat, indirect, şi amintirea udatului. În textele 

vechi, vale cu sensul “apă curgătoare, râu’ apare din secolul al XVI-lea (Psaltirea 
Hurmuzaki, Palia de la Orăştie; fişierul Dicţionarului limbii române). Acest sens 
este încă în uz în vorbirea populară din diferite zone ale țării. In cursul anchetelor 
pentru Atlasul lingvistic român, Emil Petrovici a înregistrat vale cu sensul de 
“pârâu” în localităţi din Banat, Crişana, Maramureş dar, în special, din Transilvania, 
ca şi în puncte din zonele limitrofe acesteia din nordul Moldovei şi al Munteniei 
(ALR II s.n., harta 822). Uneori substantivul are chiar sensul de “râu”, alteori însă 
este vorba de un curs de apă mai mic decât pârâul („pârâul e mai mare; valea e mai 

mică şi seacă vara”, pct. 47). Deosebit de bine reprezentat este sensul “râu, apă 
curgătoare, pârâu’ al lui vale în graiurile populare din Maramureş (NALR. 
Maramureş, Il, harta 678). In anchetele pentru NALR din sudul Moldovei, ca 
răspuns la întrebările 10 [apele care curg prin comună], 1627 [râu] şi 1635 [sensul 
substantivului vale], am notat şi noi vale cu sensurile de ‘râu’, “pârâu” în opt 
localități din judeţul Vrancea (şi în câte o localitate din judeţele Bacău şi Galaţi). 
Astfel, pentru locuitorii din Vidra, Valea înseamnă Puma (se întreabă: e mare 
Valea?, se poate trece Valea?); informatorul din Nereju, după ce i-am definit 
noțiunea de “râu”, a răspuns: o vale mai mare, Zăbala, Milcovul şi acelaşi sens are 
vale şi pentru cei din Rotilesti, Negrileşti (unde este sinonim cu râu) sau Bototesti. 
Pentru informatorul din Nistoresti, mai mare decât gérla este valea (cum ar fi 
Năruja) şi acelaşi sens poate fi extras din răspunsul unei informatoare din Soveja: 
merg cu rufele la vale. Prin Păuneşti nu curge nici o apă, dar când plouă, prin 
centru se formează Valea caselor. În sfârşit, pentru informatorul din Cudalbi 
(Galaţi) vale înseamnă si “pârâu”, iar cel din Hârja (Bacău) observă că ei zic 
Oituzului, vale („curge Valea”), dar „în carte” apare râu, cum se scrie si pe täblitele 
indicatoare ce se pun la poduri: „râul Oituz”. Acelaşi sens poate fi extras şi din 
două răspunsuri la întrebarea 1638 [gură (de apă) “locul unde se varsă o apă în 
alta”): la Vidra noţiunea a primit numele de intrarea în vale, iar la Negrileşti gura 
văii (construcție care apare frecvent ca nume de localitate; vezi şi Gura Motrului, — 
Bâscei, ~ Gârluţei etc.). 

Pe baza acestui sens al lui vale, se poate deduce că, într-o epocă când 
„trasul în vale” încă nu dispăruse ca obicei propriu-zis, numele elementelor 
active” în această practică a devenit vă/ari (singular vălar < vale + -ar, cum, de 
exemplu, de la poiană cu sufixul -ar s-a format poienar ‘om care locuieşte într-o 
poiană din pădure” sau ‘hot de lemne din pădure”, ultimul sens la Scriban). În limba 
română, un derivat al lui vale este şi toponimul Vă/ari (pentru Văleni, Välani, ca şi 
Delari, sinonim cu Delani şi Deleni, Iordan, 73), dar care poate să însemne nu 
numai “locuitori din vale”, prin opoziţie cu cei de la deal, ci să pornească şi de la 
apelativul válar (vezi şi vălaş) “piuar, dârstar” (Bogrea, 14), derivat de la vale şi 
desemnând, la origine, pe “omul a cărui ocupaţie este legată nemijlocit de apa 
curgătoare”, şi nu de la val, cum pare să sugereze Bogrea, explicând apelativele 
citate şi prin “învălitor (de sumane)’. Sigur de la val derivă välar ‘om care dă snopii 
în valul batozei, la treierat”, înregistrat însă numai în jumătatea de nord a Moldovei 
(cf. 45), unde nu există „pericolul” omonimiei cu välar < vale. 

Întrucât, aşa cum am arătat, nu a fost înregistrat verbul a vălări, dar există 
vălar, cu valoare de nume de agent, cele trei substantive care denumesc acțiunea 
sau grupul de flăcăi, vălarit, välaret şi vălărie, pot fi derivate de la acesta, cu 
sufixele -if, -et şi -ie. d 1 

În ceea ce priveşte forma vălărit, observăm că, în categoria substantivelor în 
it, abstracte denumind o acţiune, acesta se încadrează între cele ce desemnează în 
general o ocupaţie (albinärit, oierit, stupărit), din care putem desprinde un număr 
care numesc o acţiune, un obicei: iordănit (derivat însă de la verbul a iordăni, 
numele de agent fiind iordănitor) sau fierărit, „practică superstițioasă pentru 

chemarea ploii” (Ciauşanu, 29), şi care-şi trage numele de la obiectele din fier 
(dar şi din alte metale) în care bat flăcăii, la biserică, înainte de a porni, în cursul 
nopții, prin sat, pentru a uda pe cei pe care-i întâlnesc pe drum sau care dorm pe 
afară. Astfel, sensul originar al termenului vä/ärit este “obicei al tinerilor care, a 
doua zi de Paşti (sau şi de Crăciun şi Anul Nou) umblă cu muzica prin sat şi adună 
ouă roșii, păşti şi bani, pentru plata muzicantilor’. | 

Există, în grupul de substantive la care ne-am referit, un număr care, 
pornind tot de la.un nume de agent în -ar, denumesc impozite: dijmărit, gorştinărit, 

 fumărit (de la dijmar, gorstinar, fumar “numele agenţilor fiscali care încasau dijma, 
impozitul pe porci sau pe fum”; vezi fum “gospodărie, casă, familie”) sau mäjerit, 
cârciumărit, văcărit (pornind de la nume de ocupaţii: măjar, măjer “persoană care 
transporta peşte sau făcea negot cu peşte”, cârciumar, väcar; Iliescu, 69) şi, paralel, 
substantive care denumesc atât o ocupaţie, cât şi un impozit: oierit, morărit, 
prisăcărit (Pascu, 102). Această „vecinătate” lingvistică şi-a spus cuvântul în ceea 
ce priveşte evoluția semantică a termenului după ce el a pierdut legătura cu vale 
“râu”, căci vălăritul a căpătat semnificaţia unei „colecte” de bani, aşa cum am putut 
constata din toate descrierile prezentate, aspect pentru care mai adăugăm două 
observaţii: din Pănceşti-Bacău i se comunica lui N. Densusianu că unii nu-i 
primesc pe vălari, „socotind că e obicei rău, cerşetorie” (Fochi, 53), iar „încasarea” 
banilor a luat forme tipice unei asemenea acţiuni: un informator din Braniștea 
spune că vălarii lăsau chiar „un bonişor oarecare” celor pe la care trecuseră (v. şi 
saiegii “flăcăii care, în noaptea de ajunul sfântului Dumitru, umblă cântând 
(cu vălăritul) pe la case, prin unele sate din Dobrogea”, după saiegiu “perceptor 
care, sub turci, lua taxă după numărul oilor”; Scriban, Dicţionar). 
| Întrucât trecerea de la forme în -it la forme în -et se constată mai puţin 
frecvent (vezi, de exemplu, la Neculce, Letopisețul Țării Moldovei, alături de 
cârciumărit, pogonărit, prisăcărit, figänärit, vădrărit, şi fumărit paralel cu fumäret 
şi numai väcäret, toate nume de impozite), se poate susține că vă/ăret (şi variantele 
cu aceeaşi finală; vălăret şi valaret apar şi la Fochi, 53, în localităţi din fostele 
județe Covurlui, Tutova şi Tecuci) este în mod cert formă independentă față de 
välärit. Acceptând derivarea cu -et de la välar, vălăret se încadrează printre 
colectivele formate de la numele de persoane (de tipul băber, boieret, domnet, 
muieret, tineret sau şcolăret, pornind de la școlar; Sădeanu, 117), astfel că sensul 
lui primar trebuie considerat ‘mulțime de vălari”. Menţionăm că şi de la väläret s-a 
putut ajunge la välärit, ca şi în cazurile căprit, tinerit, chiar fără ca noua formă să-şi 
piardă valoarea de substantiv colectiv, cu atât mai mult cu cât există un grup cu 
aceeaşi semnificaţie, format cu sufixul -ărir (cit nu derivă colective): bänärit, 
colăcărit;, de la nume de persoană: domnärit, în concurență cu domnäret (Sädeanu, 
117). Date fiind fluctuațiile de finală (-ir: -et, -et: -it, -ăret: -ări?), însuşi vălăret a 
putut căpăta valoarea de “nume de ocupaţie, de obicei”. 

De contaminările dintre cele două cuvinte, vălărit şi vălăret, prin finală, se 
resimte sensul celui de al treilea derivat de la välar, vălărie, înregistrat la Nereju. 
Printre derivatele în -ie există destul de puţine care numesc o ocupaţie sau un obicei 
(blănărie, conăcărie), cele mai multe denumind o colectivitate de obiecte sau de 

persoane (arcäsie, toväräsie, figänie etc.). La fel stau lucrurile şi în ceea ce priveşte 
derivatele cu -ărie, de care välärie poate fi apropiat: substantivele în cauză numesc 
o colectivitate de lucruri (cârpărie, nisipărie), de plante (făgărie, spinărie) sau de 
animale (broscärie, vulpărie). Printre derivatele de la nume de persoane apar forme 
ca moşnegărie, popărie, drăcărie, dintre care domnărie “mulţime de domni” are şi 
el perechile (tot cu valoare de colective) domnärit şi domnäret. 

În această situaţie, la origine, vă/ărie ne apare în mod cert ca un substantiv 
colectiv, dar în textul în care a fost înregistrat i se pot atribui atât sensul de ‘ceată a 
vălarilor” cât şi cel de “obicei al välarilor”’: 


„Vălăria... ne-adunam toți flăcăii... De-acolea plecam cu vălăria prin sat, în special 
pe la fete” | 
(L. B., SI de ani). 


În favoarea sensului (măcar originar sigur) “ceată de välari’ al lui vă/ărie (la 
același informator am înregistrat şi forma de plural valari) pledează un alt derivat 
în -ie, legat de aceeaşi practică, cämäräsie (< cämäras), explicat chiar de către 
informatorul de la care l-am înregistrat, prin vălărer („cămărăşie... vălăret zis”). 
Dacă vălărie a însemnat “ceată de vălari”, atunci o urmă a răspândirii termenului o 
descoperim în hidronimul Pârâul Väläriei (Negrilești), care ar putea să evoce 
elemente ale practicilor acestei cete. 

Deşi de o importanță secundară, se poate încerca chiar o cronologie a 
formelor de bază: väläret “ceată de vălari”, ca nume concret, a premers lui vă/ărit, 
nume de acţiune, ultima câştigând „teren” şi prin confuzia -er: -it. 

Prin prisma rezultatelor derivării (care se justifică printr-un nume de agent), 
se elimină ipoteza creării acestor substantive direct de la vale (cu sufixele -¿rét, 
-ărit şi -ărie). 

Explicarea termenilor vălărit, vălărie şi vălăret pornind de la vălar este 
condiționată de acceptarea obiceiului în forma originară ca având loc primăvara si 
reflectând udatul sub forma trasului în vale. Întrucât de raporturile dintre välärit şi 
stropitul cu apă de Bobotează ne-am ocupat mai înainte, rămâne să vedem cum se 
explică atribuirea denumirii de vă/ărit unor obiceiuri de Crăciun şi de Anul nou. 
Se poate constata că, după răspunsurile la Chestionarul Densusianu, ca Şi după 
informaţiile adunate din ancheta pentru NALR în sudul Moldovei, în majoritatea 
situaţiilor vălăritul este prezentat ca având loc de Paşti. In cazurile cele mai 
numeroase când obiceiul apare la mai multe sărbători, printre ele se află şi Paştele. 
Numai de Crăciun umblatul vălarilor apare la Fochi în două localităţi (din fostele 
judeţe Iaşi şi Brăila, aşadar în zone periferice; 53), iar numai pentru Anul nou avem 
atestări din sudul Moldovei pentru trei localități, două din județul Galaţi şi una din 
judeţul Vaslui. În această situaţie, se poate afirma că vă/ăritul ca un obicei vechi 
era asociat cu sărbătorile de primăvară. La informatori din aceeași localitate avem o 
confirmare în două răspunsuri caracteristice, din Braniștea: un bărbat mai tânăr 
(R.S., 43 de ani) afirmă că „la noi nu se umblă cu vălăritul de Paşti + dar o bătrână 
(B.E., 74 de’ani) îşi aminteşte că, „se umbla la Pasti, a doua zi de Pasti”. 

În sfârşit, observăm că această formă (vălărit) este caracteristică localităţilor în 
care obiceiul este descris ca având loc de Paşti, pe când väläret (şi variante) se 
găseşte în localităţile în care numele apare în legătură cu (sau şi cu) colindatul de 
Crăciun sau cu uratul la Anul nou. Dacă în primul caz este clar că se vorbeşte de o 
acțiune („cu vălăritul se umbla în felul următor...”; „cu vălăritul mergea de-a 
rândul, casă de casă...”, Nistoreşti; „înainte flăcăii mergeau cu vălăritul”, Mera 
etc.), vălăret apare şi în astfel de contexte, dar este descris şi ca o ceată, ca în 
situaţiile care urmează: „„...ziua se formează o cămărăşie, aşa se numeşte la noi, 
vălăret zis” (Epureni-Vaslui); aceeaşi este valoarea substantivului în sintagma 
vălăretul [= ceata] de haiduci şi, paralel, în vălăretul (numit şi plugul) de fete 
(Stoisesti-Vaslui). De fapt, credem că la fel ar putea fi interpretat substantivul şi în 
vălăritul flăcăilor (Tudor Vladimirescu-Brăila), citat şi mai sus, după Fochi, Datini 
şi eresuri. i f 

Soarta formei pe care a îmbrăcat-o după secolul al XVIII-lea vechiul ritual 
al rasului în vale, „colindatul” flăcăilor, în ceată, pe la case, cu „ridicatul” în sus şi 
adunarea ouălor, a păştilor şi a banilor pentru plata muzicii, pe de o parte, şi soarta 
denumirilor create pe baza acestei practici, vălărit, ca nume al acțiunii şi vălăret pentru 
“ceată de vălari”, pe de altă parte, au fost hotărâte de influența bisericii şi de importanța 
pe care o are Anul nou în Moldova, ca punct culminant al sărbătorilor de iarnă, 
anotimp care, pentru popoarele ale căror ocupaţii depind de rigorile ei, constituie o 
perioadă de viață socială intensă (Herseni, Forme străvechi, Un început de sinteză). 

Astfel, constatăm nu numai că väläritul, ca obicei, şi-a pierdut specificul, 
practica udatului (sub forma trasului în vale), transferată Bobotezei (sub forma 
stropitului cu apă în afara ritualurilor creştine), dar şi că termenii de bază, vălărir ŞI 
vălărel şi-au schimbat sensul. Primul a ajuns să însemne “colectă de bani, făcută de 
flăcăi pentru plata muzicantilor, cu prilejul diferitelor sărbători, umblând prin sat cu 
muzica’, iar vălărer şi-a pierdut şi el caracteristica de a numi ceata de primăvară, 
tinzând să devină numele cetei cu cea mai mare vitalitate în prezent, cea a 
urätorilor, în diferite ipostaze, din âjunul şi din ziua de Anul nou. Aşa, cel puţin, 
dovedeşte caracterizarea pe care o face väläretului V. Adäscälitei, cercetând 
formele în uz ale teatrului popular de Anul nou din judeţul Vaslui (cf. 1). Intr-un 
număr de localități (Obârşeni, Voinești, Stâncăşeni, Siliştea, Bogdänita, Iana, 
Vadurile, Tomeşti) situate în zona Dealurilor Tutovei, autorul descrie väläretul ca 
pe „un alai al alaiurilor”, care reuneşte diferite formații: capra, ursul, harapii, 
artiştii etc. Cum, într-o zonă învecinată, aceeaşi funcție, cumulativă, a preluat-o 
jocul numit damele, care a înglobat diferite reprezentări antropomorfe, este de 
presupus că numai de la un moment dat, şi acesta nu chiar atât de îndepărtat, se 
poate vorbi şi de vălărer ca având o structură complexă ca cea descrisă, forma 
premergătoare fiind probabil una în care numele era atribuit unei singure cete 
activând de Anul nou, poate tot atât de simplă ca structură ca ceata originară a vălarilor, 
ale cărei urme pot fi recunoscute peste tot în sudul Moldovei. În cunoaşterea 
obiceiului o importanță deosebită o prezintă descoperirea formelor primitive de 
organizare numite vălăret şi descifrarea căii pe care s-a ajuns, numai într-o anumită 
zonă (conservatoare?), la acest transfer de nume. Poate fi intuită însă o anumită 


128. 


LEXIC ROMÂNESC 


motivaţie a evoluţiei: ceata care aduna bani pentru plata muzicii nu mai avea nici o 
manifestare semnificativă de „urare”; cum această acțiune avea loc şi (sau mai ales) 
la Anul nou, era firesc să preia aspecte specifice acestei sărbători. Astfel, pe o 
formă veche, care, ca şi altele, avusese cândva „un înțeles mai adânc decât al unei 
colecte de bani sau de merinde” după cum scria Odobescu (în prefața la 
Teodorescu, 129), s-a altoit un conţinut nou. 


Legătura de filiatie directă dintre trasul în vale şi vălărit poate fi 
considerată ca dovedită prin perioada când s-au practicat (respectiv, se practică) 
aceste obiceiuri, zilele Paştelui, şi prin „răscumpărarea” sau „răsplata” prin ouă 
roşii şi pască (la care se adaugă atestarea lor pentru aceeași zonă geografică, 
cunoscând si alte obiceiuri caracteristice şi fapte de limbă arhaice). Pe această bază, 
substantivele välärit şi vălărer (prin vălari, numele foştilor trăgărori) pot fi 
explicate de la vale “râu, apă curgătoare” (chiar dacă amintirea udatului ritual nu 
este atestată direct pentru practica cetelor de välari), după‘ schema următoare: 


vale — välar(i) — L vălărit 
vălăret 
(în a trage la — 
trasul în ~) 


Dar gestul „ridicării” (de la vălări?), având initial şi semnificația „înălțării”, 
evocând însă şi luatul cu forța a celor ce urmau să fie udati, amplificat, după cum s-a 
putut vedea, prin degenerarea practicii, poate ajuta la explicarea formei în care s-a 
fixat expresia de la care am pornit. Astfel, a trage la (în) vale, prin contaminare cu 
a lua pe sus (dar şi cu alte expresii însemnând direct sau indirect ‘a face de râs”, 
cum ar fi a lua peste picior, a lua la trei păzeşte, a lua în batjocură), a putut deveni 
a lua la vale. Pe de altă parte, explicarea substantivului vă/ărit pornind de la vale 
nu elimină o „încrucişare” a lui välärit cu velerim, refren al colindelor (legat aşadar 
şi acesta de „cete”) specific tot sudului Moldovei (şi făcut cunoscut de titlul unui 
roman al lui Victor Ion Popa, Velerim si Veler Doamne), la baza căruia, datorită 
albanezului véljaméri, invocat de Scriban, nu este exclus să se afle un cuvânt autohton. 


* 


Evident, când scriitori şi esteticieni cum ar fi Dobrogeanu-Gherea, Eugen 
Lovinescu, Camil Petrescu sau Arghezi folosesc expresia a lua la vale 
(Dicfionarele), reflectând şi vorbirea unor medii culte sau ca formulă familiară în 
critica literară („Autorul [Maiorescu] ia la vale unele idei ce ne sunt scumpe şi pe 
care trebuie să le apărăm”, scria Gherea), este greu să ne imaginăm dincolo de ea 
trasul în vale sau în apă despre care scriau vlădica Sava, mitropolitul Dosoftei, sau 

logofătul Gheorgachi în secolele al XVII-lea si al XVIII-lea, iar vălăritul, simulând 
acest ritual agricol şi de purificare, nu ne-a putut păstra imaginea ridicolului celui 
înmuiat în apă. Dar „saltul” prin care, după câteva decenii numai, expresia a lua la 
vale abia dacă mai apare în vorbirea familiară, este tot atât de concludent pentru a . 
aprecia poziţia vechilor izolări printre mijloacele expresive ale limbii. 


O expresie reflectând mediul domestic: 
a (în)cresta în grindă 


Din cunoscutul monolog al tinerei fete care-şi descoperă La oglindă 
frumusețea ochilor, se găteşte cu salbă şi testemel şi se admiră cu ochii flăcăilor 
care ar privi-0, receptionäm aproape mecanic versul lui Coşbuc „Azi am să- 
ncrestez în grindă”, a cărui semnificaţie abia dacă ne mai atrage atenția. Si, totuşi, 
ce înseamnă a încresta în grindă, din ce familie de obiceiuri face parte și din ce 
familie de ziceri a cules Coşbuc expresia, pentru ca ea să poată marca o manifestare 
a vieții afective ca cea la care ne-am referit? 

Pornind de la gesturile zilnice şi de la obiceiurile oamenilor din mediul 
căruia îi aparţine eroina citată, vom afla mai multe mijloace de a ajuta „tinerea de 
minte” — pentru vremea când nu se folosea hârtia şi creionul. O „însemnare” este 
nodul legat la colțul basmalei sau la cingătoare, o aţă legată la mână. Ajungând 
acasă, femeia îşi aducea aminte, de pildă, ce a Tugat-o vecina. Aceasta este 
„însemnarea” pentru lucruri mărunte, de azi pe mâine. 

„Însemnarea” tipică a epocii o constituia răbojul sau räbusul, pentru descrierea 
căruia apelăm la cele spuse de Victor Păcală în Monografia comunei Räsinari: 


„Pentru fixarea relaţiilor şi a socotelilor dintre cumpărător și vânzător, datoraş şi creditor, 
stăpân şi slugă serveau în timpuri trecute... răvaşele, semne grafice încrestate pe nişte 
betigase de alun şi de brad, ce se numesc răboaje”... „Se lua un betigas lätäret si se 
cresta pânä aproape de unul din cele douä capete, unde crestätura longitudinală se întâlnea 
cu alta oblică transversală. Astfel se căpătau două răboaje... [Ele] se încrestau 
întotdeauna la fel, trecând crestăturile sau răvaşele peste amândouă deodată”. 


Aceasta pentru că o parte a răbojului rămânea la stăpânul oilor, iar cealaltă la 
cioban, respectiv la cumpărător şi vânzător, sau „datoraş şi creditor”, ca să folosim ` 
termenii lui Victor Păcală. 

Una din cele mai sugestive explicaţii a folosirii lui o pune Ion Slavici în 
gura bătrânului Budulea, care încearcă să înțeleagă, discutând cu fiul său Hutu, 
taina scrisului, dar mai ales a cititului. (Uimirea eroului lui Slavici nu trebuie să ne 
„ surprindă: scrierea alfabetică presupune descoperirea unităților minimale pe care le 
notează literele, fonemele; Meillet aprecia pe cei ce au inventat şi perfecţionat 
scrierea ca pe nişte mari lingvişti, ca pe creatorii lingvisticii.) Iată cum îşi exprimă 
Budulea nedumerirea: 

„Tot mai înțelegea, ca omul să scrie şi ca să ştie ce a scris el însuşi, fiindcă aceasta 
nu era decât un fel de răboj. Când vedea însă pe Hutu citind din carte ceea ce au scris 
alții îl cuprindeau îndoielile: Ştiu că la räbus tragi o crestătură şi asta vrea să zică o zi 
de lucru ori o oaie, tragi o cruce şi asta vrea să zică un car cu pietriş ori un berbec” 
(Budulea Taichii). 


Iar importanța răbojului, numit în Transilvania şi rävas, pentru o populaţie 
având ca una din principalele ocupaţii păstoritul, este subliniată de valoarea lui de 
simbol al vieţii active de odinioară, atunci când Goga îl vede în grinda unei case 
părăsite (Casa noastră). | 

Pornind de la funcţia sa, de carte, de registru, sugerată în fraza citată din 
Slavici şi în versurile lui Goga (unde pe el apare „slovă”), este firească comparatia 
pe care o întâlnim într-o Icoană zugrăvită cu degetul a lui Eminescu: 


„După ce oamenii s-au adunat [la mulsul oilor, când se face stâna, ciobanul ia 
legătura de räbusuri şi înşira pe acest catastif al său care câte oi are si de ce fel are” 
(Icoane vechi şi icoane nouă, 1939). 


Pe această cale, cuvântul a căpătat sensuri figurate şi a intrat în expresii cu 
aceeaşi valoare: răboj pornind de la sensul “însemnare” poate căpăta semnificaţia 
de “cronică”, “istorie”, ca în următoarele versuri din Scrisoarea I a aceluiaşi poet, 
descriind pe gânditorul care: 


„De pe galbenele file el adună mii de coji, 
A lor nume trecătoare le însamnă pe răboj”. 


A însemna la răboj semnifică, în general, ‘a număra, a socoti, a ţine în 
evidență”: bătrânul moş Gavril din povestirea lui Sadoveanu Ceasul al doilea spune 
cà ,,... doar am însemnat şi eu la răbuş vreo optzeci şi mai bine de ai...” A şterge de 
pe răboj înseamnă ‘a da uitării”, iar a i se uita (cuiva) răbojul “a i se uita numărul 
anilor; a-l uita moartea”. 

Paralelismele răboj - carte, pe de o parte, şi răboj - catastif, pe de altă parte, 
sunt puse în evidență de existența unor sintagme paralele cu sensuri identice: pentru 
actuala ca din carte exista mai demult ca pe răboj sau ca după răboj. Ultima apare 
la Creangă, într-o pagină din Amintiri în care Ionică povesteşte cum, întârziind, ca 
„de obicei, la scăldat, potriveşte să vină acasă odată cu cireada, şi spune că a fost cu 


vitele la păscut: 
„Şi mama, creştină bună, crezându-le pe toate lăptoase [= adevărate], după räbus, 
cum i le spusesem eu cu măgulelele, m-a lăudat de vrednicia ce făcusem şi mi-a dat 


si demâncare”. 


Tot aşa, există expresia a avea pe cineva însemnat la răboj sau la catastif, 
însemnând “a urmări cu atenţie faptele cuiva spre răzbunare, spre a-l prigoni, spre 
a-i putea dovedi necorectitudinea’. Să ne amintim vorbele lui Ipingescu, din comedia 
lui Caragiale O noapte furtunoasă, care atunci când Chiriac reclamă că Tache 


PA 

Pantofarul de la Sf. Lefterie „nu vrea să iasă mâine la izircit cu niciun pret”, replică 
„Şi eu îl am însemnat pe musiu Tache la catastiful meu; e finul lui Popa-Tache”. 


* 


Dar nu numai numărul oilor, al vitelor, al carelor de pietris sau al banilor, a 
căror evidenţă au putut-o încredința răbojului, i-a interesat pe agricultorii şi păstorii 
evocati de scriitorii citați. Cu atât mai mult cu cât, toamna, după ce se împrăştia 
stâna, răbojul oilor sau „răbojul perceptorului de dare... după achitarea datoriei sau 
a impozitelor, se nimicea ori se ştergeau numai crestăturile” (Păcală, Räsinari). 

Sunt însă în viață evenimente pe care omul a simţit nevoia să le însemne pe 
ceva durabil. lar în cadrul domestic al ţăranului locuința sa îi putea oferi un 
asemenea loc cu oarecare garanții de perenitate. De aceea astfel de evenimente le-a 
însemnat pe pragul de sus sau pe uşorii uşii, dar mai ales le-a crestat în grindă, 
acest răboj pe-o viață. 

În monografia sa Naşterea la români (1892), Simeon Florea Marian 
povesteşte că printre obiceiurile mai vechi legate de botez, era şi acela ca moaşa să 
stingă lumânarea „de grindar”; cu aceeaşi lumânare se însemna la grindă în ziua 
când copilului „i se lua din păr” sau „i se tăia motul”. 

Referitor la acest obicei, o colegă folcloristă ne comunică din familie (de la 
străbunici) reprezentarea prin semne a diverse evenimente: botezul, întoarcerea 
bărbatului din război, un cutremur de pământ, o grindină mare; unele dintre aceste 
semne au o valoare evocatoare evidentă: căsătoria — prin două linii verticale 
paralele, moartea cuiva — printr-o cruce. Şi un alt amănunt, semnificativ: atunci 
când casa intra în posesia altei familii, grinda se geluia! | 

Valoarea însemnării pe grindă iese si mai bine în evidență dacă vom aminti 
o situație care se află la polul opus: despre cineva care uită repede (mai ales o 
binefacere) se spune că a scris pe mucu lumânării, exemplu de expresie rezultată 
din jocul imaginaţiei. 

Dacă socotelile de bani şi bunuri, însemnate pe răboj sau pe catastif, 
închegate adesea cu nemulțumiri şi certuri, au dus la sensul peiorativ al expresiilor 
a avea pe cineva însemnat la răboj sau la catastif, natura evenimentelor însemnate 
la grindă a avut un rezultat contrar: a (în)cresta în grindă înseamnă, după cum s-a 
putut vedea, ‘a face o tăietură în grindă în amintirea unei date memorabile”. 
Mai târziu, când s-a răspândit scrierea, pe grindă s-au însemnat numele 
proprietarului, data construcţiei casei, data naşterii copiilor şi altele. 

„Ca răspuns la o întrebare referitoare la formulele de salut pusă în ancheta 
pentru Atlasul lingvistic român, în numeroase localități s-a răspuns că pentru a se 
manifesta bucuria şi surpriza cauzate de vizita cuiva care n-a mai fost demult în 
casă, se spune: „însemnez la grindă”, „să crestez la prag”, „să tai în grindă”. Ironic 
sau glumet, formula de salut este însoțită de exclamatia „adă toporu să crestez în 
grindă” sau „tăiem grinda toată” şi altele (Pietreanu, 107). Iar într-o localitate din 
județul Bistriţa, din vecinătatea Hordoului s-a răspuns „om face-o crestătură-n 
grindă”, manifestare a bucuriei care va fi fiind obişnuită şi în fostul Hordou, de unde 

a trecut în zestrea culturii românești prin versurile lui Coşbuc, unde metafora are, 
de asemenea, sens hiperbolizant. Iar dacă expresia nu este înregistrată ca atare în 
dicționare (vezi însă a cresta pe răboj), versul citat din poezia La oglindă şi 
răspunsurile notate în anchete dialectale îi atestă, fără îndoială, existenţa. 


Un sens nou al expresiei pe calea polisemiei 
cuvântului: ai carte, ai parte 


Zicala ai carte, ai parte îşi are originea în vechiul limbaj juridic, lucru care 
nu se impune ca o evidență. Sensul ei din vorbirea curentă de astăzi, care poate fi 
uşor testat (expresia fiind utilizată), este consemnat chiar în unele dicţionare, cum 
ar fi Dicţionarul limbii române moderne sau Dicţionarul de expresii şi locuţiuni 
româneşti, în care găsim explicaţii ca: „dacă ai ştiinţă de carte reusesti mai uşor în 
viață” sau „dacă ai studii poti ajunge departe”. Aceste explicaţii pornesc de la 
sensul de “învățătură, cunoştinţe de scriere şi de citire, ştiinţă” al cuvântului carte, 
sub care este chiar înregistrată expresia în Dicţionarul explicativ al limbii române, 
sens care poate fi ilustrat prin următoarea frază din Amintirile lui Creangă: 


„Şi cea dintăi scoläritä a fost însăşi Smärändita popei, o sgâtie de copilă ageră la 
minte şi aşa de silitoare, de întrecea mai pe toți băieţii si din carte, dar şi din nebunii”. 


Dacă explicaţiile citate pot apărea mai mult sau mai putin fireşti pentru 
substantivul carte, este mai greu de înţeles însă despre ce fel de parte este vorba în 
zicala respectivă. Substantivul parte are, printre altele, următoarele sensuri 
principale la care ne-am putea referi în cazul de față: 1. porţiune, fragment dintr-un 
întreg, bucată; 2. element constitutiv; 3. contribuţie în bani sau în muncă la o 
întreprindere, la o afacere, dând drept la o cotă corespunzătoare din beneficiu; 
4. ceea ce îi este sortit cuiva (în bine sau în rău), soartă, destin [în tradiţia 
populară]. Este evident că nici unul dintre aceste sensuri ale cuvântului parte nu 
satisface explicaţia dată zicalei ai carte, ai parte în dicționarele citate mai sus. 
Există şi expresia a avea parte de ceva (sau de cineva) care înseamnă “a-i fi dat să 
se bucure de ceva’, respectiv ‘a se bucura de prezenţa cuiva, a avea în viaţă pe 
cineva drag”. Determinările ceva, cineva, obligatorii în expresiile citate anterior, şi 
care lipsesc şi nici nu sunt de presupus în zicala ai carte, ai parte, ne îndeamnă şi 
ele să ne referim şi la alte semnificaţii ale substantivului parte. | 

Sensul care se potriveşte pentru parte, din această zicală, este acela de “ceea 
ce revine sau urmează să-i revină cuiva printr-o împărţire, printr-o învoială, dintr-o 
moştenire” (DLR) sau, mai pe scurt, ‘drept’, ca în următoarele versuri ale lui Tudor 
Arghezi: 


„Vezi casa asta? E a ta, 
Nu poţi rămâne fără parte 
Argat şi slugă pân” la moarte 


|» 
. 


(Flautul descántat), 

sau ca în versurile populare: 


„Maică, măiculeana mea, 
De te lasă inima, 
Din partea mea cea din casă, 
Fă maică masă frumoasă; 
Din partea mea de moşie 
Dă, maică, o liturghie 
Şi mi-o fă pomană mie!” 
(Jarnik-Bârseanu, din ciclul Jalea celui 
depărtat de la ai săi). 


Dar, pentru acest sens al lui parte, nu se mai potriveşte semnificaţia de 
“învățătură, capacitatea de a citi și a scrie’, a lui carte, la care ne-am referit mai sus 
şi pornind de la care zicala ai carte, ai parte a putut fi explicată drept „dacă ai 
ştiinţă de carte reuşeşti mai uşor în viață”, căci între ştiinţa de carte şi dreptul la 
ceea ce revine cuiva dintr-o fmpärtealä, dintr-o moştenire nu este o legătură 
obligatorie, de necesitate. Din această cauză, expresia în discuţie a fost explicată şi 
comentată (Ghibänescu, Iorga, Iordan) pe baza unui sens mai vechi al cuvântului 
carte, care satisface această condiţie. 

In texte din secolele al XVIII-lea - al XIX-lea, carte apare cu sensul de “act 
scris dat de cancelaria domnească, de o autoritate publică sau făcut între particulari, 
document’, cu specializările ‘act de posesiune, de hotărnicie, înscris, zapis, 
învoială, contract, foaie de zestre” (DA). Acest sens reiese din contexte ca 
următoarele: „Dat-am carte... boierului nostru... Costache Ghica să stăpânească şi 
să ia venitul de la toți ce vor fi cu locuința pe această moşie”, dintr-un document 
din 1805, sau din versurile populare: 


„Sânt din neamul răzăşesc... 
Şi am cărți bune domneşti, 
Din domni vechi moldoveneşti”. 


Când dreptul la proprietate era contestat, în judecăţi, cei împricinaţi dovedeau cu 
asemenea cărți a cui este dreptatea si atunci parte, adică drept de stăpânire, avea 
cine avea şi carte. De altfel, în unele dicționare zicala ai carte, ai parte este 
explicată avându-se în vedere împrejurările de natură istorică în care formula era 
întrebuințată cu sensul ei concret: „ai act de stăpânire asupra unei proprietăți, 
câştigi la judecată, şi se recunoaşte dreptul, eşti bun stăpân” (DA). Există şi 
formula negativă, care afirmă contrariul: n-ai carte, n-ai parte (Creangă). 

Odată cu ieşirea din uz a sensului “act, document? şi, paralel, odată cu 
răspândirea şi creşterea importanței ştiinţei de carte, zicala ai carte, ai parte a 
căpătat, de fapt, o nouă utilizare, pe baza sensului figurat cu cea mai mare 
răspândire (popular şi familiar) al lui carte. Deşi pe această cale ea are o valoare de 
generalizare, faptul trebuie considerat mai putin un rezultat al intenţiei de a 
converti semnificaţia unei situaţii concrete: în planul abstractului. Mai degrabă 

trebuie invocată influența pe care a putut-o avea un alt proverb, cum ar fi cine are 
carte, are patru ochi, celebrând, aceasta de la început, virtuțile științei de certe. 


Refacerea imaginii de la baza expresiei: 
a-i tăia cuiva din nas, a-şi aprinde paie-n cap 


În limba română există un număr deosebit de mare de expresii care pornesc 
de la cuvântul nas, prin care sunt numite trăsături psihice diferite, a căror motivare 
originară stă în faptul că nasul, ca organ olfactiv, este asociat, direct sau indirect, de 
ideea sensibilităţii omului. Nu este mai puţin adevărat că prin expresii pornind de la 
acelaşi cuvânt sunt denumite şi alte trăsături: simţul orientării sau intuiţia (a avea 
nas [fin]), prostia, când referirea se face la nasul animalelor, prin care se trecea o 
verigă, pentru a fi uşor conduse (a duce pe cineva de nas), curiozitatea care 
inoportunează (a-şi băga nasul unde nu-i fierbe oala). Pentru a arăta că cineva a 
fost pedepsit, rusinat, umilit sau „pus la locul lui”, se spune că i s-a (mai) tăiat 
nasul, ori că i s-a (mai) tăiat din nas. 

În vorbirea familiară, are o mare răspândire expresia a strâmba din nas, 
care înseamnă “a-și manifesta nemulțumirea sau disprețul” (de altfel, despre cineva 
pretentios cu afectare, se spune că totul îi miroase). Despre un om îngâmfat se 
spune că umblă cu nasul pe sus, sau că nu-i ajungi cu prăjina la nas. A-si lua nasul 
la purtare înseamnă ‘a se obrăznici”; a nu-și cunoaşte lungul nasului înseamnă ‘a 
nu avea simțul măsurii”. Este evident că pentru conturarea ideii de semetie, 
prezentă în câteva din aceste expresii, are importanță şi reprezentarea poziţiei 
capului celui mândru sau obraznic, cu fruntea si cu nasul ridicate în sus. Pentru 
aceasta, este invocată chiar forma nasului. Să ne amintim câteva trăsături din 
portretul fizic al lui Dinu Păturică, din romanul Ciocoii vechi si noi: 


„un june cu faţa oacheşă, ochi negri plini de viclenie, un nas drept şi cu vârful cam 
ridicat în sus, ce indică ambitiunea şi mândria grosolană...”. 


Efectul fizic, vizibil, al intervenţiei celor din jur pentru corectarea unor 
astfel de trăsături negative, este schimbarea atitudinii capului celui în cauză, care 
astfel pune nasul în jos sau în pământ, fapt după care se constată că i s-a dat peste 
nas, sau că i s-a tăiat nasul. | 

Dacă unele dintre expresiile citate sau la care ne vom referi în continuare 
există şi în alte limbi (Florica Dimitrescu), a tăia cuiva din nas se situează pe o 
poziţie aparte prin faptul că evocă un obicei vechi, turcesc, discutat de Şăineanu în 
Influenţa orientală asupra limbei şi culturei române, care explică cum s-a născut 
această expresie. Anume, în rivalitätile dintre pretendentii la tron, cel victorios tăia 
nasul celui învins, pentru ca acesta să nu mai poată aspira la tron. lată cum 
povesteşte Grigore Ureche, în Leropiseţul său, rezolvarea disputei dintre Alexandru 


Lăpuşneanu şi Joldea: | 

„L-au împresurat oastea leseascä pe Joldea-Vodă şi l-au prins viu; pre carele mai 
apoi, dacă au sosit Alexandru-Vodă, l-au [in]semnat la nas şi l-au dat la cälugärie”. 


Ca mijloc de umilire, tăierea nasului era întrebuințată şi în alte împrejurări. 
Astfel, în O samă de cuvinte, Neculce povesteşte cum a fost pedepsit Neculai 
Milescu Spătarul, supranumit apoi Cârnul, pentru că „au scris nişte cărți viclene” 
lui Constantin- Vodă cel Bătrân, care însă l-a trădat domnitorului său: 


„Deci Ştefăniță-Vodă cum au văzut... cărțile s-au pre mâniet şi l-au şi adus pre acel 
Nicolai Milescul înaintea lui, în casa ce mică şi au pus pre călău de i-au tăiat nasul”. 


Aşa erau însemnați şi prizonierii de război şi tot aşa erau pedepsiți şi hoţii 
(Bojan, 15), astfel încât se poate aprecia că atitudinea de ruşine, de sfială în fața 
lumii a celor mutilati a putut avea ca urmare generalizarea expresiei pentru a descrie 
efectul psihologic al pedepsirii prin „punerea la punct” a îngâmfării sau a obrăzniciei. 

Ca în multe alte cazuri de acest fel, cu dispariția obiceiului, s-a pierdut şi 
semnificația concretă a expresiei, astfel că, folosită astăzi, plasticitatea formulei se 
păstrează prin imaginarea, la propriu, a acţiunii numite, dată, fiind bogata familie 
de idiotisme legate de cuvântul nas, dintre care unele semnifică, ,corectia” (a da 
peste nas, a scoate pe nas). Pe de altă parte, nu trebuie pierdute din vedere 
sensurile figurate ale verbului a tăia, printre care ‘a atenua, a modera, a micşora”; 
când spunem că i s-a tăiat pofta cuiva, înseamnă că respectivul nu mai are dorinţa 
sau îndrăzneala de a face un lucru. 


* 


Avem de-a face, până la urmă, cu o situație asemănătoare cu cea sintetizată 
de Lazăr Șăineanu pentru explicarea expresiei a-şi aprinde paie-n cap “a-şi atrage 
necazuri, a avea de suferit de pe urma unui act (nevinovat), care porneşte, de fapt, 
de la obiceiul oriental de a fnfätisa domnitorului o reclamaţie, pentru a atrage 
atenţia, cu o rogojină aprinsă în cap. Întrucât reclamantul devenea oricum ținta 
răzbunării celui reclamat (de obicei mai puternic), dacă nu era pedepsit chiar el la 
judecată, expresia a ajuns la un sens diferit de cel inițial: 


„De la a atrage luarea aminte a cuiva asupra unei nemulțumiri sau plângeri până la a 
întărâta pe cineva din pricina acestei jeluiri — distanța nu-i mare” 


(Incercare asupra semasiologiei limbei române). 


Pentru a aprecia cât de mult s-a îndepărtat sensul expresiei actuale de 
practica la care ne-am referit mai sus, amintim că a-și aprinde paie în cap 
corespunde unei părți dintr-o expresie binară, pe care o cităm după textul unei 
Scrisori a lui Ion Ghica: 


„Târgoviştenii... au venit la divan la Bucureşti cu rogojini aprinse în cap si cu jalba 
în protap”. 

Era vorba, în astfel de cazuri, de mişcări de protest care aveau drept scop să 
demaşte nedreptätile funcționarilor domneşti, cerând domnului să facă dreptate. 
Rogojina aprinsă era mijlocul de a atrage atenție persoanei la care se făcea apel, iar 
proțapul, o prăjină lungă, despicatä la capăt, era mijlocul cu ajutorul căruia jalba, 
adică “plângerea” sau “reclamaţia” era prezentată pe deasupra capetelor mulţimii. 
Iată şi o altă descriere tot din paginile literaturii. 

În cunoscutul său roman Ciocoii vechi şi noi, în care sunt înfăţişate stări 
sociale din Țara Românească de la începutul secolului al XIX-lea, Nicolae Filimon 
vorbeşte la un moment dat de jafurile şi silniciile funcționarilor epocii, atribuite 
eroului său negativ, Dinu Păturică, în calitate de ispravnic. Ajunşi la capătul 
răbdării şi sperând îndreptarea lucrurilor de la noul domnitor, care tocmai se 
instalase, țăranii din Prahova se ridică să ceară dreptate: 


„Ei intrară în Bucureşti pe la opt ore de dimineață, tocmai pe când domnitorul se afla 
în Divan şi, ca să atragă mai mult atențiunea publică, unul dintr-înşii făcu un sul de 
rogojină şi, dându-i foc la partea de sus, îl puse în cap; apoi scoțând jalba din sân, o 
puse în vârful unui protap lung şi intră în curtea domnească. Zgomotul ce produse 
această procesiune, mărită foarte mult prin mulţimea norodului atras de curiozitatea 
lucrului, ajunse până la auzul domnului, carele ieşi în pridvorul palatului şi priimi 
jalba din protap chiar cu mâna sa”. 


Capitolul în care se zugrăveşte această scenă este intitulat Cu rogojina 
aprinsă în cap şi cu jalba-n profap, formulă care trebuie considerată varianta 
originară a expresiei din care, cu timpul, a luat naştere a-şi aprinde paie-n cap, iar a 
doua parte s-a izolat ca o expresie de-sine-stătătoare: a umbla cu jalba-n profap, 
folosită în limbajul familiar cu sensul ‘a cere insistent și ostentativ un drept sau o 
favoare”, sens pentru care ostentafia se menține şi de la elementul șocant pe care-l 
constituia rogojina aprinsă ţinută pe cap. | 


Îndepărtarea de vechile valori de constatare ale expresiilor citate a făcut ca 
imaginea, în utilizarea lor actuală, figurată, să fie refăcută: aprinderea paielor în cap 
a putut să apară, prin însuşi actul numit, ca o suferință a celui ce ar recurge la el 
(Iordan, 74), situaţie pe care am identificat-o şi la a tăia cuiva din nas. Procesul adaptării 
formulei la situaţie în cazul ultimei expresii ni-l înfăţişează utilizarea ei în textul, 
adaptat condiţiei omeneşti, al unei legende populare despre destinul albinei, culeasă 
din Bogdänesti-Vâlcea: urmând să-i ceară Creatorului să-i îndeplinească o dorință 


„+. albina, cu minte, dar obraznică, zise de colo: Să-mi dai putere, ca p-ăl de-l voi 
muşca eu, să moară! Da Dumnezeu, ca să-i taie nasul, îi răspunde: Ba mai bine să 


mori tu” . 
(Marian, /nsectele.., 1903). 

Refacerea imaginii pe calea etimologiei populare: 
a da sfoară în fară 


Prin forma si împrejurările care i-au dat naştere, şi această expresie 
idiomatică aparţine fondului care evocă istoria. Sensul de astăzi, “a răspândi o 
veste”, generalizează sensul special originar. Practica nemijlocită din care s-a 
născut această expresie fiind de mult uitată, cuvântul sfară, cu varianta şfară, a fost 
apropiat de sfoară. Imaginea pe care o trezeşte expresia în noua variantă poate fi 
aceea de a întinde vestea cum ai desfăşura o sfoară, căci se spune SI că cineva a dat 
sfoară prin vecini, în sat, sau în mahala, după cum atestă dicționarele. De fapt, 
sfarä (sfarä) înseamnă “fum înecăcios şi miros greu rezultat din arderea 
grăsimilor”, iar prin extensiune “fum, coloană de fum” (cuvânt înrudit cu sfarog 
"lucru uscat şi întărit din pricina căldurii”). Initial, se dădea sfară în țară 
aprinzându-se focuri pe înălțimi, semnalizând, ziua prin coloanele de fum, noaptea 
prin lumina focului, pătrunderea unor năvălitori în țară, mişcarea trupelor etc. 
Practica aceasta, amintită în paginile cronicilor, este descrisă de Sadoveanu într-o 
evocatoare pagină din Nicoară Potcoavă: 


„Ciobanii de la târle privegheau de departe mişcarea iscoadelor. Cum le vedeau, 
aprindeau pe corhane mai multe focuri decât aveau stâni; şi răzăşii, din depărtarea la 
care se aflau, numărau sfarä de fum după sfarä de fum şi înțelegeau că de la oamenii 
lor se dă vestire de apropierea inorogilor. Jar noaptea, focurile ciobanilor ardeau ca 
„nişte luceferi mari în vârful movilelor, şi răzăşii, de pe hotarul lor, băgau de samă 
cum se astupă şi cum se deschid luminile. Ciobanii ridicau asupra focului saricile, 
apoi le lăsau să cadă. Era semn că nu-i linişte în păşuni, că zăvozii se arată nelinistiti 
şi mânioşi ca la apropierea fiarelor. Atunci străjile satelor sporeau, şi cete înarmate 

ieseau în larg pe după lunci şi rovine de pâraie fără apă” 
(Cap. XX, Mezin cel viteaz). 


Sensul initial al expresiei, acela de ‘a da de ştire, prin focuri aprinse, vestind 
apropierea dușmanului”, s-a extins şi s-a generalizat, în alte condiţii istorice însemnând 
numai “a da de veste, a răspândi o ştire”. Dacă în texte mai vechi acest sens păstrează şi 
o valoare relativ neutră (ca în următoarea frază dintr-o poveste a lui Ispirescu: „se 
dete sfoară în țară că Măria Sa a mai dobândit un fiu”) în limbajul familiar a da 
sfoară în țară se foloseşte cu o valoare ironică, la adresa limbutiei. Este şi soarta 
altor expresii care, inițial, aveau aceeaşi valoare cu prima. Se ştie că, tot în trecut, 
pentru a vesti ceva, pentru a da alarma, se bătea toba sau se trăgeau clopotele. 
Astăzi a bate toba sau a trage clopotele înseamnă, mai ales, “a divulga un secret”. 

Folosite în vorbirea populară sau familiară cu valoare sugestivă, reînviate în 
paginile literaturii cu înțelesul lor originar, astfel de expresii au puterea de a păstra, 
ca adevărate documente istorice, amintirea trecutului 

2.1.2. METAFORE SI EXPRESII IZVORÂTE 
DIN DIFERITE TERMINOLOGII PROFESIONALE 
EVOCAND MEDIUL RURAL 


Dacă pentru expresiile prezentate în paragraful precedent valoarea iniţială, 
de comunicare, a fost reconstituită pe calea unor cercetări de vocabular, metaforele, 
locuţiunile şi expresiile de care ne ocupăm în paragraful de față au la bază realităţi 
care pot fi observate direct si în zilele noastre. În privința suportului lexical al 
acestor expresii, faţă de cuvinte din lexicul de bază al limbii române sau foarte 
cunoscute (cum sunt a încresta, grindă, carte, parte, a tăia, nas, a aprinde, paie, 
cap, sfoară, țară, din expresiile tipice discutate mai sus, sau plug, funie, par, boi, 
cai, a ara, a mânca, a bate, şa, brânză, ceară, miere etc., din cele ce urmează), în 
expresiile idiomatice care redau optica aprecierii lucrurilor în diferite medii 
profesionale vom întâlni o serie de rermeni tehnici, cum ar fi bezmetic, vârşă, 
tânjală, melifä etc. Acceptia figuratä a cuvintelor şi construcțiilor lexicale în 
discuţie a luat naştere în vorbirea celor ce foloseau curent uneltele (sau cunoşteau 
îndeaproape realitățile) denumite; dată fiind importanţa ocupatiilor cărora le aparțin 
aceşti termeni, expresiile tehnice iniţiale au putut avea, de la început, asigurată 
circulaţia şi ca imagini, ca mijloace expresive. 


x 


Cuvintele din fondul principal al limbii care intră în expresiile idiomatice pe 
care le grupăm, pe profesii, în acest paragraf, fac (sau au făcut) parte din lexicul 
activ al agricultorilor, păstorilor, apicultorilor sau pescarilor, pentru care aceeaşi 
valoare o au si termenii tehnici la care ne-am referit. Asa este, de exemplu, 
adjectivul bezmetic, care în limbajul apicultorilor, în sintagma stup bezmetic, 
însemna ‘stup fără matcă’. De aici, la sensul de “fără rost, fără căpătâi’, cu care se 
foloseşte termenul în limba comună, într-o expresie ca a umbla bezmetic, s-a ajuns 
datorită folosirii cuvântului, prin analogie, în mod figurat, vorbind despre oameni, 
tot în limbajul apicultorilor. Lărgirea sferei de întrebuințare a cuvântului este 
marcată, în cazul de față, prin crearea unei expresii, în care termenul concret este 
asociat cu verbul a umbla. 

Frecvent, însă, din diferite terminologii profesionale au fost împrumutate 
expresii închegate. Atunci când, cu intenția de a arăta că cineva s-a deprins cu o 
situaţie nouă sau şi-a îndreptat o greşeală, spunem că s-a dat la brazdă, 
caracterizăm sugestiv situaţia folosind o expresie tehnică devenită de întrebuințare 
generală. La origine, în limbajul agricultorilor, ea are o valoare concretă, arătând că 
un animal tânăr, un bou sau un cal, pus la arat, s-a deprins să meargă pe brazdă. 
Dată fiind puterea de caracterizare a expresiei în masa mare a vorbitorilor având 
aceeaşi ocupaţie, ea a putut fi întrebuințată şi analogic, cu referire la oameni. 
Înțelegerea şi utilizarea unei expresii ca aceasta dincolo de mediul în care a luat 
naştere se datorează în primul rând puterii ei de sugestie, într-un mediu de inițiați. ! 

Pe această cale au căpătat circulație în limba comună numeroşi termeni 

şi expresii aparținând celor mai variate profesii; prezența lor permite, în primul 
rând, aprecierea aportului diferitelor pături sociale la constituirea mijloacelor 
expresive ale limbii. Pe de altă parte, generalizarea lor face posibilă cunoaşterea 
importanței unor ocupaţii ca cele numite în viața colectivităţii, având rolul unor 
adevărate documente istorice. | 

Dată fiind marea importanță a agriculturii în viața poporului român în 
trecut, este uşor de înţeles circulația mare a unor expresii ca a se lăsa pe tânjală, a 
pune în plug cu cineva şi altele. Nu mai puţin important este locul pe care-l ocupă 
expresiile din domeniul păstoritului şi al creşterii vitelor. Atunci când se spune că 
pe cineva îl paşte norocul (sau o primejdie), că a venit la spartul Stânii sau că nu 
faci nici o brânză cu el sunt folosite expresii care au luat naştere în mediul 
păstoresc. Optica crescătorului de animale transpare din expresii ca a ține în frâu, a 
potcovi sau a pune şaua pe cineva. | | | 

Produse ale fanteziei sunt o serie de comparații, locuţiuni, zicale prin care 
se face simțită prezenţa altor ocupaţii şi meserii: prelucrarea cânepii, morăritul, 
dogăria. Faptul că mobilul naşterii lor l-a constituit afectivitatea îl subliniază 
frecvența cu care apar pentru a indica trăsături negative: despre cineva care 
vorbeşte mult (şi degeaba) se spune că îi merge gura ca o melitä sau ca o moară 
stricată, despre cineva care are comportări anormale se spune că-i lipseşte o doagä, 
sau că e într-o doagă. Situaţia când cineva critică pe altul fără să-şi vadă propriile 
greşeli este plastic reprezentată de zicala râde vársa de baltă şi-i putrezeşte coada, 
al cărei umor se realizează prin sublinierea imposibilității disocierii lucrurilor 
conexe din lumea pescarilor. 


Vorbind de mijloacele stilistice ale limbii, Tudor Vianu observa că: 


„există... [însă] o calitate specială a fiecărei limbi, forme şi construcții expresive 
proprii ei, locuţiuni, metafore şi comparații extrase din domeniul de viață în care s-a 
exercitat cu precădere activitatea sa”. 


Şi, mai departe: 


„Astfel, poporul român, cu vechile lui tradiții de viață rurală si agricolă, a creat o 
mulțime de locuţiuni cu o incontestabilă valoare stilistică, precum: a bate câmpii, a 
înțărca bălaia, a nu pricepe boabă, a nu-i Ji (cuiva) boii acasă... Toate aceste 
locuţiuni sunt fapte de limbă înzestrate cu o zonă expresivă, dar nu a unui individ, ci: 
a poporului întreg” | | 


(Cercetarea stilul. ui). 


Dacă, adunate împreună şi raportate la ansamblul vocabularului, astfel de 
idiotisme constituie un tezaur incontestabil, ca mijloace expresive active, ele pot fi 
apreciate prin prisma mutatiilor în domeniul realitätilor care incită sensibilitatea în 
epoca modernă, întrucât, ca şi metaforele, astfel de expresii se tocesc, soartă la care 
le expune însăşi funcţia lor expresivă. Mai întâi, este uşor de constatat că, în 
ultimul timp, mulți termeni aparţinând vocabularului tehnic al industriei casnice, 

al meseriilor şi al vechilor ocupaţii de bază din mediul rural au trecut sau trec în 
fondul pasiv al lexicului odată cu schimbările care se produc în economie. Din 
această cauză, scade puterea evocatoare a acestor cuvinte şi a expresiilor constituite 
pe baza lor şi mai ales facilitatea de a apela la ele pentru a caracteriza o situaţie. 
Asistăm la o delimitare a întrebuințării lor în vorbirea familiară şi la o anumită 
consacrare ca procedee stilistice ale beletristicii. Nuanta poate fi mai bine surprinsă 
comparând expresivitatea şi frecvenţa în vorbirea de astăzi a unor expresii cum ar fi 
a schimba căciula, a lua pe cineva cu zorul, dintre cele mai vechi, față de a 
schimba macazul, sau a băga în viteză, dintre cele cu circulaţie în ultimul timp. 

Într-o prezentare a expresiilor idiomatice în cadrul vocabularului, ca cea de 
faţă, nu se poate face abstracție de mijloacele de exprimare afectivă ale epocii 
actuale. O comparaţie a expresiilor din grupul de care ne ocupăm în continuare cu 
cele referitoare la aspecte caracteristice vieţii contemporane (cuprinzând numeroase 
neologisme) permite observarea mutatiilor în discuţie si a importanţei, în cadrul 
acestui proces, a unor factori socioculturali. 


A se strânge funia la par: formulă tehnică 
din terminologia agricolă şi construcţie expresivă 


Pe lângă locul pe care îl ocupă în fondul principal lexical al limbii române, 
importanța cuvintelor aparținând domeniului cultivării cerealelor reiese şi din alt 
fapt: unele cuvinte îşi trag semnificaţia de astăzi din sensuri speciale aparținând 
iniţial limbajului agricultorilor. După Sextil Puşcariu, verbul a scoate (înrudit cu a 
scutura), provenind din latinescul excutere, care avea sensul de ‘a treiera”, a putut 
fi termenul întrebuințat în regiunile muntoase, unde cerealele erau puţine, pentru 
acel fel de treierat care se făcea prin baterea unui mănunchi de grâu de un obiect 
tare şi „scoaterea”, pe această cale, a boabelor din paie. Prin extensie, s-a 
întrebuințat apoi şi pentru alte acţiuni care constau în extragerea dintr-un înveliş, 
dintr-un spațiu, sens cu care s-a generalizat. 

Poziţia în vocabular a termenilor referitori la agricultură a permis ca 
expresiile constituite pe baza lor să capete circulaţie în vorbirea curentă, 

Datorită puterii de sugestie, în loc de „a te întovărăşi, a te asocia”, s-a apelat 
la a pune în plug cu cineva, după cum a alege neghina din grâu exprimă noțiunea 
“a alege ce-i bun de ce-i rău” cu un plus de culoare şi dinamism. Formuläri lapidare 
de acest gen servesc intentiei de umor si ironie. Cineva care lucreazä încet, care 
amână o treabă, este caracterizat plastic când se spune că se lasă pe tänjalà, iar 
ideea de vag din vorbirea cuiva este subliniată de expresia a-i măsura (cuiva) vorba 
cu îmblăciul, cu referire la precizia relativă şi repetiţia loviturilor în mânuirea uneltei 
respective. Despre lucrurile care se află în dezordine sau aruncate la întâmplare s-a 
spus că parcă ar fi puse (sau adunate) cu furca sau cu fäpoiul. Dupä Florica Dimitrescu, 
a strica orzul pe gáste explicată în dicționare după una din intrebuinfärile particulare 
drept „a dărui lucruri bune cuiva care nu ştie sau nu poate să le prefuiascä , dar 
care înseamnă mai mult, şi anume ‘a face o cheltuială care putea fi evitată”, ‘a face 

cuiva o cinste pe care n-o merită”, este o expresie tipic românească, neatestată în 
alte limbi. La origine, întrucât oricum orzul nu se pierde dacă îl mănâncă gâstele, 
este uşor de presupus o formulă binară, din care partea a doua, dispărută, trebuie să 
cuprindă ideea [în timpul verii] sau [când s-ar putea hrăni si cu iarbă]. 


* 


Una dintre aceste expresii, deosebit de sugestivă, este a se strânge funia la 

par, însemnând ‘a se apropia un moment critic, deznodământul, moartea”. Ea apare 
frecvent la unii dintre scriitorii care au cunoscut şi au folosit valorile artistice ale 
vorbirii populare. Vom ilustra aceste sensuri cu câteva citate din Alecsandri, 
Creangă şi Sadoveanu, pornind de la DA. 
Într-o scenă din piesa Cetatea Neamţului, a lui Vasile Alecsandri, stau de 
vorbă mai mulți plăieşi care apărau cetatea asediată de armatele lui Sobieski. 
Întrebat de Soiman, căpitanul cetăţii, dacă-i place lupta, un plăieş războinic 
răspunde: „Imi place, Soimane, dar pare-mi-se că s-apropie funia de par”. 
In povestea Harap Alb, eroul principal, după ce trecuse prin mai multe încercări, 
este trimis de Spân s-o aducă pe fata Împăratului Roşu: 


„Atunci Harap-Alb, ieşind plin de mâhnire, se duce în grajd la cal şi, netezindu-l pe 
coamă și sărutându-l, zice: — Dragul meu tovarăş, la grea nevoie m-a băgat iar 
Spânu! Amu a scornit alta: cică să-i aduc pe fata împăratului Roş de unde-oiu şti. 
Asta-i curat vorba ceea: «Poftim pungă la masă, dacă ţi-ai adus de-acasă». Se vede 
că mi s-a apropict funia de par. Cine ştie ce mi s-a mai întâmpla!”. 


Expresia provine din terminologia treieratului cu caii si, initial, indica 
momentul când acestia ajungeau la parul din mijlocul ariei, nemaiputând să se 
mişte, aşa cum reiese şi din următorul text, înregistrat în 1972 de la un locuitor în 
vârstă de 70 de ani (B.N.) din localitatea Băcani, județul Vaslui, care povesteşte 
cum treiera în tinereţe (transcriere literarizatä): 


„Ş-atuncea tata bäté la mijlocu arii un par şi leagă caii cu funia di paru ceala. 
S-atunci îi luam împrejur. Cu biciu: «hai-hai, hai-hai», şi caii mergeu, ci sî-mvăţă. 
Mergeu împrejur si când sî strânge funia la par îi sucém alfeli, ca sî sî disfaci iarâş 
funia. Si după ci mergem o bucată vidém cî s-o muiet orzu cela, atuncea scotem caii 
şi ni-apucam la-ntors, cu furcili”, 


De la valoarea de “moment critic”, din textele citate mai sus din Alecsandri 
şi din povestea Harap Alb, a lui Ion Creangă, apropiată de semnificaţia cu care este 
folosită expresia în terminologia treieratului, s-a putut ajunge la o restrângere de 
sens, atunci când aceasta este folosită figurat; un astfel de moment critic poate fi, 
de exemplu, moartea. Acest înţeles apare în textul următor, tot dintr-o poveste a lui 
Creangă. Este vorba de Ivan Turbincă, care cere învoire să se pregătească de moarte: 

„Doamne! Rogu-te să fiu îngăduit măcar trei zile, în care să-mi grijesc sufletul, să-mi 
lucrez racla cu mâna mea astă slăbănoagă şi să mă aşez singurel într-însa; şi după 
aceste facă Moartea ce va voi cu mine, căci văd bine că mi s-a strâns funia la par; 
încep a slăbi văzând cu ochii”. 


O adevărată şansă o considerăm înregistrarea, în cursul unei anchete din 
1971, în localitatea Bereşti, jud. Galaţi, a acestei construcții şi ca termen tehnic, 
indicând un moment important la treieratul cu caii, şi ca expresie idiomatică 
explicată şi atribuită unui mediu: 


„Năsăde grâu, dimprijur-împrijur de la par, pări cât... tânea aria di mari. Ș-atunce pi- 
urmă băga caii. Băga caii, imvârté-mprejur, pări sî strânge funia la par. Ca cum... 
vorba täräneascâ la oamini: Când moari, cicâ «s-o strâns frunghia la par» [râde]. 
Asa si strângé şi la cai frunghia...” 

(D.N., 63 de ani). 


Cu aceeaşi valoare apare expresia în vorbirea unui erou al lui Sadoveanu, 
moş Calistru Puşcaşu, din povestirea Pe Deleleu. Bătrânul stă de vorbă cu un vecin 
despre o vânătoare: 


„Flăcăul îşi dădu părerea cu oarecare sfială: | 
— Cum s-a îmbrăca oleacă pământul, noi sântem gata, unchesule. Ne suim la locurile 


noastre. Pr 
— Dacă ne-a ajuta Dumnezeu, măi bäicte. Atâta patimă am si eu; încolo de toate-s 


iertat. Anul ista mă simtesc mai slab, după boala de astă vară. S-apropie funia de par. 
. Dar poate tot m-oi mai învrednici o dată s-aud câinii tâhnind în sihlă...”. 


* 


Dacă dispariţia practicilor care au dus la crearea acestor expresii contribuie 
la limitarea circulaţiei lor în vorbire, în tezaurul limbii ele rămân cu valoare de 
mărturie. Măiestria scriitorului a ştiut şi va şti încă să le scoată la iveală strălucirea 
asigurată de spiritul şi imaginaţia care le-au dat naştere. 


Metafore şi expresii referitoare la 
creşterea animalelor: mijloace de a indica 
situația de inferioritate sau de superioritate 


Pot fi selectate, mai întâi, un număr de metafore şi expresii care se referă la 
aspecte legate de creşterea animalelor în sine: fesa/ă are sensul figurat de ‘bătaie 
zdravănă”, iar a fesăla înseamnă ‘a bate’, ambele folosite în limbajul familiar, 
Tot aici poate fi notat sensul figurat “a trage foloase, a profita, a exploata”, al 
verbului a mulge, vacă (bună) de muls însemnând “persoană sau situaţie de care 
cineva abuzeazä, pentru a trage foloase”. La Creangă, în două fraze alăturate, 

înțelesul sintagmei este „tradus” de cuvântul bou: 


„Ş-apoi, să fie cineva de tot bou, încă nu este bine. Din cărți culegi multă 
înțelepciune, şi, la dreptul vorbind, nu eşti numai aşa, o vacă de muls pentru fiecare” 
(Amintiri). 


În relaţie de antonimie cu a mulge ‘a profita” se află expresia a fnfärcat 
bălaia (bălaie = nume care se dă mai ales vacilor albe), întrucât marchează ideea că 
s-a isprăvit cu posibilitatea de a profita de bunătatea, de slăbiciunea sau de munca 
altuia, adică cu foloasele uşor obținute. Pentru a arăta că cineva este ‘rău dispus” s-a zis 
că nu i-s toţi boii acasă, iar a scoate pe cineva din boii lui înseamnă “a enerva (pe 
cineva). A paşte porcii (gâstele, bobocii) împreună (sau odată) cu cineva 
înseamnă ‘a fi deopotrivă sau de o vârstă cu cineva”, dar de obicei expresia se 
foloseşte pentru a nega manifestări vădind asemenea pretenţii din partea cuiva 
socotit inferior. Despre cineva care n-a reuşit să realizeze nimic de pe urma unei 
întreprinderi, care n-a reuşit să înveţe ceva dintr-o întâmplare sau nu s-a lămurit 
după ce a încercat s-o facă, se zice că s-a dus bou şi S-a întors vacă. Uluiala cronică, 
mirarea vădind simplitate sau pur şi simplu „slăbiciunea” de moment a cuiva de a 
se lăsa copleșit de o noutate sunt stări caracterizate prin a sta ca vițelul (boul) la poarta 
nouă. Expresiile idiomatice ironizând defecte, ca cele de mai sus, ne aduc aminte 
de sensurile figurate (metaforice) depreciative ale substantivelor nume de animale. 

In mare măsură însă, idiotismele reprezentând termeni tehnici referitori la 
creşterea animalelor au în vedere utilizarea lor în agricultură sau în transport şi au 
sensuri depreciative şi ironice, extrăgând situaţia de inferioritate a animalelor 
(proaste, înjugate, înhămate, legate, mânate), în raport cu omul. Acestea sunt 
sensurile figurate ale verbelor a înjuga, a înhăma; a trage la (în) jug (ham) 
înseamnă, prin urmare, a fi în situația animalelor, “a trăi greu, a munci din greu, 
peste puteri”. Desigur, nu lipsesc nici expresiile cu valori neutre, în care termenul 
tehnic evocă doar mediul: a face hăis(a) ‘a cârni la stânga”; a trage (face) unul 
hăis, şi unul cea(la) se spune despre doi oameni care nu se înțeleg; a trage hăisa 
înseamnă “a nu fi de acord cu alții’. 

Predominante sunt cazurile de manifestare a superiorității cäläretului sau a 
celui ce mână caii sau boii: a pune şaua pe cineva înseamnă “a supune, a stăpâni, a 
constrânge pe cineva să facă un lucru nedorit’, iar a vorbi din şa “a vorbi de sus”, 
‘cu siguranță de sine’. Frâul ‘curelele şi zăbala care se pun pe capul si în gura 
calului când este călărit’ si hățurile “curelele lungi cu ajutorul cărora se conduc caii 
înhămați’, fiind mijloacele impunerii voinţei omului asupra animalului, expresiile 
formate pe baza acestor cuvinte desemnează aceleaşi relaţii între oameni: a fine în 
frâu (sau în häturi) pe cineva înseamnă “a-l ține din scurt, a Struni, a stăpâni”, ca şi 
a fine (pe cineva) în strună (Strună “parte a frâului care înconjoară bărbia calului şi 
se prinde de cele două capete ale zăbalei”). A da (cuiva) frâu liber (slobod) 
înseamnă a lăsa în voie; dacă îşi permite mai mult decât este admis, atunci este 
chiar fără frâu. A scăpa häturile din mână se foloseşte pentru a arăta că cineva a 
pierdut conducerea, iniţiativa, că nu mai poate stăpâni spiritele, după cum a lua 

häturile (în mână) înseamnă “a prelua conducerea manifestând autoritate”. 

Alte mijloace de constrângere sunt laful, juvățul, belciugul: deci a lega 
(pe cineva) la (de) gard (ca pe o vită) este ‘a prosti, a păcăli”, a pune laful sau 
juvăţul în gât “a oprima”, a pune (atârna) belciugul în nas înseamnă ‘a pune 
stăpânire, a avea (pe cineva) în mână”. Despre cineva leneş, fără iniţiativă, se spune 
că trebuie să-l măi din urmă, ca pe bou sau să-l tragi ca cu boii. 

Analogia vizează şi aspecte mai putin „dure”, căci cu aceleași mijloace se 
pot numi şi alte realități sau alte relaţii; prudenta, atunci când cineva este constrâns 
să vorbească „cu măsură”, să se abțină, este exprimată plastic prin a-şi pune fiu limbii 
(sau gurii) sau a-şi pune frâu pe limbă, expresii care-şi găsesc corespondent într-o 
formulă tehnică din domeniul morăritului. Tipică pentru a evoca lipsa de personalitate 
a fost socotită prezența mânzului alături de iapă, astfel că a umbla ca mânzul după 
iapă sau a se fine mânz după cineva redau ideea cu o imagine grăitoare. 

În cazul expresiilor provenind din terminologia referitoare la unele animale, 
la cal de exemplu, este mai greu de identificat totdeauna mediul precis în care acestea 
au luat naştere. Ele pot reprezenta atât optica agricultorului (ca atunci când se spune 
că boii ară şi caii mănâncă, pentru a arăta o situaţie de inegalitate, de nedreptate 
socială), sau pe cea a cärutasului, când pentru a spune că cineva este muncit peste 
măsură, că este pus la toate treburile, se zice că este cal de băraie sau, mai nou, cal 
de poştă. Dar călăreț poate fi şi agricultorul si păstorul şi războinicul şi negustorul 
şi, de aceea, cele mai multe expresii referitoare la cal au devenit adevărate zicători 
sau proverbe, care comunică, așadar, pe baza unei metafore, lapidar şi sugestiv, o 
constatare de ordin general, rezultatul unei experienţe, si care sugerează o învățătură. 
Aşa sunt: calul de dar nu se caută de dinţi, calul bătrân nu se mai învață în 
buiestru sau bate şaua ca să priceapă iapa. De la buiestru ‘närävas, zburdalnic”, 
am înregistrat expresia a trăi în buiestru (opusă probabil celei citate mai sus, a 
trage în ham) “a avea un trai uşor, fără griji”: „Ş-am fost foarti înnăcăjâtă, n-am fost 
aşa trăită în buiestru”, spunea o informatoare (N.M.) din Umbräresti-Galati. 

Este interesant de observat că pentru a explica zicala a bate şaua ca să 
priceapă iapa trebuie să recurgem la neologisme: ‘a face aluzie”, ‘a face 
apropouri”. Aceasta dovedește, indirect, circulația mare a zicalei înainte de epoca 
modernă a limbii române. La un povestitor de factură populară ca Petre Ispirescu ea 
apare în mod firesc pentru a descrie o situaţie, intenția expresivă fiind dacă nu cu 
totul absentă, măcar pe planul al doilea. Este vorba de un moment din povestea 
Cei trei frați împărați în care un dascăl citeşte sub aripa păsării fermecate, care oua 
diamante, că acela care-i va mânca pipota, capul şi inima va ajunge împărat. 
Hotărât să profite de împrejurare, el vrea s-o determine pe stăpână să-i taie pasărea. 
Când femeia îi promite că-i va tăia o găină, dascălul răspunde: „Daca ar fi vorba 
despre pasări de care se găseşte la toată lumea, nu ti-as fi mai spus dumitale, căci 
am şi eu destule în curte, slavă Domnului! Dascălul bătea seaua să priceapă iapa” — 


comentează autorul. 

Legate de aceste expresii sunt cele referitoare la transport: despre omul 
neîndemânatic, care face lucrurile pe dos se spune că pune carul înaintea boilor, 
despre cel nehotărât că nu este nici în car nici în căruță (sau nici călare, nici pe 
Jos), a rămâne de căruță înseamnă “a rămâne în urmă, a pierde o ocazie’. Prin 
asemenea zicale şi expresii sunt redate cele mai fine nuanțe ale gândirii; evocarea 
unor împrejurări concrete, din viaţa de toate zilele, conferă exprimării plasticitate. 
A pune (o acţiune) pe roate înseamnă ‘a organiza (sau a fi organizat) astfel încât 
totul să „meargă” fără piedici” şi dacă satisfacția este deplină, atunci totul merge ca 
pe roate; zăpăceala cuiva este şfichiuită când i se spune că are trei roate la car; dar 
şi aici ce-i prea mult nu-i bun, căci a fi a cincea roată la căruță înseamnă “a fi de 
prisos, a avea un rol secundar’. | 

Expresia a prinde cu arcanul, care ne aduce automat în minte scena din 
Amintirile lui Creangă în care Bädita Vasile a fost luat la oaste, aparţine originar tot 
creşterii vitelor, arcan fiind “funia lungă ce se aruncă, făcându-i-se un lat, asupra 
cailor sălbatici, pentru a-i prinde”. Legat de „luatul la oaste”, pe această cale, sensul 
cuvântului s-a îmbogăţit, arcan, arcană sau arcaneă fiind numit un dans popular, 
specific anumitor regiuni ale ţării, pe care îl jucau numai flăcăii, cu prilejul 
recrutării (DA). Convertită într-o expresie, această evoluție semantică înseamnă a 
Jace haz de necaz. 


Expresii din terminologia păstoritului 


Probe ale vechimii şi importanței acestei ocupaţii pentru poporul nostru sunt 
păstrarea în limba română a numeroşi termeni referitori la stână din limba traco- 
dacă, pe care i-am amintit în prima parte (Strungă, baci, farc, gălbează, cäpusà, 
brânză, urdă, zer etc.) şi locul important pe care îl ocupă în vocabular cuvinte de 
origine latină ca oaie, berbec, miel, lapte, (a) făta, cheag, capră, cas, (a) rumega, 
(a) mulge şi multe altele. Pentru istoria limbii prezintă interes cuvintele cu semantism 
păstoresc: a înfărca însemna inițial „punerea, închiderea vitelor în tarc sau ocol 
spre a le despărți să nu mai sugă, de unde apoi sensul metaforic mai larg aplicat 
pruncilor, cari se dezvatä de țâță” (Säineanu, 125), arete, etimologic “berbec”, 
„poate însemna «mascul întrebuințat la reproducere» pentru orice animal: cocoșul 
acesta l-am lăsat de arete; aromânii zic cal areati «armäsar»” (Puşcariu, 111); 
asemenea sensuri şi utilizări mai pot fi citate pentru strungă, frupt, a se închega, de 
la care s-au format locuţiuni şi expresii ca a avea cheag ‘a fi bogat”, a se închega 
un gând “a prinde formă, contur”. Dintre cele mai sugestive expresii şi zicători 
pornind de la păstorit mai amintim a fi de aceeaşi iarbă (cu cineva) „ca oile scoase 
deodată la pășune” (Puşcariu), a umbla să iei (să scoţi) două piei de pe o oaie ‘a 
urmări un câştig exagerat’. Dintre termenii care stau la baza unor astfel de expresii 
pe primul loc se află, probabil, cuvântul brânză, Acesta apare în idiotisme şi zicători cu 
semnificația simbolică de “lucru de valoare’, de “etalon”. Așa, de exemplu, pentru a 
spune asta e altceva se foloseşte asta e altă brânză; despre un om cu însuşiri 
frumoase pe care nu le foloseşte cum cere societatea se spune că e brânză bună 

în burduf de câine, iar a nu Jace nici o brânză înseamnă “a nu realiza nimic, a nu fi 
de nici un folos, a nu fi bun de nimic: ; când e brânză nu-i bărbânţă se spune pentru 
a arăta că nu ai în acelaşi timp mai multe lucruri trebuitoare pentru aceeaşi 
întreprindere. Din nenumăratele expresii pornind de la acelaşi termen mai amintim 
una, semnificativă pentru valoarea de simbol a cuvântului: este vorba de a se alege 
brânza (sau urda) din zer “a se alege binele de rău”, corespondenta formulei create 
de agricultori, a alege neghina din grâu, având alt punct de plecare. 

Optica păstorului şi noțiunile care i-au venit la îndemână acestuia se reflectă şi 
în alte expresii care au căpătat circulație în limba comună, cum ar fi a veni la Spartul 
stânii pentru ‘a sosi prea târziu”, a prinde cheag pentru ‘a începe să se îmbogăţească”. 
Zicala mielul blând suge la două oi a depăşit şi ea mult sfera domeniului în care a fost 
formulată ca o constatare obiectivă, vizând relaţiile sociale; în vorbirea de toate zilele 
se foloseşte pentru a indica pe cel care trage foloase din două părți. 

Termeni specifici păstoritului, pe calea întrebuintärii metaforice, apar în 
vorbirea curentă aproape fără să mai evoce ocupația din mediul căreia au pornit. 
Aşa este a paste, din întrebarea ce pasti aici? ca mustrare, când cineva nu-şi face 
datoria, sau cârd din sintagma de un cârd de ani. 

Trebuie însă observat că faţă de terminologia agricolă, din bagajul de cuvinte 
care denumesc obiecte, operaţii sau nume de materii din domeniul păstoritului un 
mare număr au un oarecare grad de „tehnicitate”, sunt termeni a căror semnificaţie 
scapă vorbitorului obişnuit. Este adevărat, contextul si deductia analogică privind 
procedeele de formare a cuvintelor ne ajută să înțelegem că inchegätoarea este 
vasul în care se pune laptele la închegat, că învelitoare este pânza în care se strânge 
caşul abia închegat, pentru ca să se scurgă zerul. Pentru a ne convinge de caracterul 
mai „tehnic” al unor cuvinte din terminologia păstoritului faţă de terminologia 
agricolă, este destul să ne gândim că operaţia care constă în stoarcerea zerului prin 
frământarea casului abia închegat, numită jänfuit ar avea cam aceeaşi importanță cu 
prăşitul din agricultură, iar obiectul numit crintă, un fel de covată din lemn, întinsă 
şi cu margini joase, pe care se pune la un moment dat cașul la scurs, îi este tot atât 
de necesară ciobanului ca plugul sau carul, agricultorului. Cu toate acestea, 
termenii respectivi sunt infinit mai puţin cunoscuți în afara profesiei. 

Pornind de la terminologia creşterii animalelor, al cărei caz particular este 
păstoritul, putem surprinde, mai întâi, într-un număr de expresii alegerea simbolului 
„Prostiei” în oaie: a fi prost ca oaia „sau, şi mai «tare», ca oaia cu jug” (Iordan, 72) 
sau, ironic, a fi deştept (siret) ca oaia, implicând si ideea de naivitate; depreciativ 
este şi a o face de oaie “a proceda neîndemânatic, a face o prostie, o gafă. Privită 
astfel, oaia nu pare să presupună o mare pricepere pentru cel ce o paşte mai ales; de 
aceea a nu şti nici ce-i laie nici bălaie, ţinând de alesul oilor, care se face însă după 
diverse criterii, mai importante, pare să servească pentru a exprima un superlativ al 
prostiei, dar sfârşeşte prin a simboliza decizia, esentialul: ori e laie, ori bălaie (vezi 
Si sau albă, sau neagră). i Ua ue 

Tot din acest grup amintim si a da capia (in cineva) sau a căpia ‘a se scrânti, 
a se ticni, a înnebuni” (pornind de la sensul propriu, [despre ovine si bovine] 
“a se îmbolnăvi de cenuroză”; cf. adjectivul căpiat) şi a strechia ‘a se purta ciudat, 

a-şi face de cap”; cf. streche “furie; purtare neînfrânată”. Există strechea vitelor, a 
oilor, a cailor, astfel că în sens propriu, despre animale, a da strechea (în unele din 
cele pomenite) sau a fi apucat de streche înseamnă “a fi atacat de streche, a da 
semne de neliniște, a fugi orbește’; figurat, despre oameni, ‘a fi plin de neastâmpăr”, 
făcându-se uneori aluzie şi la tulburări sexuale. 

Bazate pe „antagonismul”. legendar oaie — lup, o serie de sintagme Şi 
expresii având ca punct de plecare acest mediu capătă valoare de simbol al unor 
realități din societate: /up îmbrăcat în piele de oaie este “om şiret, prefăcut”, a da 
oile în paza lupului înseamnă “a lăsa pe cineva la discretia duşmanului”, iar a 
închide lupul în stână “a-şi aduce singur duşmani în casă sau în preajmă”. Dar nici 
aici lucrurile nu pot fi absolutizate, chiar numai şi pentru că nu lupul împuşcat a 
mâncat toate oile (Muşlea — Bîrlea, 94). | | 

În zilele noastre, numeroşi termeni tehnici din vocabularul ocupației căreia 
literatura noastră îi datorează Miorița urmează linia evoluţiei păstoritului: de la 
îndeletnicire frecventă şi termeni de uz curent la pitorescul conferit de raritate. Prin 
expresii plastice, multi dintre ei ne rămân în muzeul limbii, după cum obiectele 
vechi denumite de aceste cuvinte se păstrează în muzeele etnografice. 


A se duce pe copcă, a lua cu hapca, a pescui 
în apă tulbure şi alte metafore 
din lumea pescuitului 


Paralel cu agricultura şi păstoritul, pescuitul a fost, mult timp, pe întreg 
teritoriul țării, o îndeletnicire de bază, deoarece peştele a constituit un izvor 
important de hrană naturală. Epoca în care pescuitul nu era o ocupație specializată 
sau un sport, ca în zilele noastre, explică numărul mare de termeni referitori la acest 
domeniu din vocabularul limbii române. Este vorba de cuvinte de mare circulație 
denumind diferite specii de peşti, unelte de pescuit sau diferite operaţii. Bogăția 
terminologică de specialitate înregistrată de cercetători ca Gr. Antipa şi Mihai 
Băcescu dovedeşte că peştii reprezintă un grup de viețuitoare dintre cele mai bine 
cunoscute de țăranii români. Cercetările din domeniul ihtiologiei, în special cele 
care s-au ocupat de aspectele etnografice ale pescuitului, ca de exemplu cele întreprinse 
de Mihai Băcescu, au furnizat mult material şi observaţii interesante şi pentru 
înțelegerea şi explicarea procesului logic care a asigurat funcționarea expresivă a 
„unor izolări lingvistice. Astfel, este deosebit de importantă constatarea că în timp ce 
pentru peştele mai mare, prezentând interes din punct de vedere comercial, există 
denumiri uniformizate, la fixarea cărora a contribuit administraţia, manualele 
şcolare (denumiri cum ar fi pästräv, ştiucă, crap etc.), puii acestor peşti au o mare 
varietate de nume locale, printre care predomină depreciativele. Aşa, de exemplu, 
pentru puii ştiucii se folosesc denumiri metaforice expresive ca mârliță, făță, cäfea, 
pentru cei ai crapului nume ca bortănică, ciuci, ciuciulan, ciortan, lingurar. 

Referitor la terminologia pescuitului se poate observa că sunt mai rare cazurile 
când anumite cuvinte au căpătat sensuri noi în limba comună. Aşa este folosit verbul 

(a) pescui, printr-o extensiune, pentru “a scoate pe cineva sau ceva din apă”, ca de 
exemplu un om cäzut de pe un vas, ori obiecte ce plutesc pe apă, sens mai mult sau 
mai puţin momentan, sau nadă, cu sensul propriu de “hrană ce se pune într-o unealtă de 
pescuit pentru a atrage peştii” şi care figurat înseamnă “cursă, ispită, tentatie”. 

Frecvent însă sunt folosite expresii care au luat naştere în legătură cu 
pescuitul, reprezentând initial simple constatări obiective care, pentru valoarea lor 
simbolică au fost aplicate cu intenția de a caracteriza anumite trăsături ale 
oamenilor şi situaţii din viaţa socială. Selectäm la început unele care rămân la acest 
nivel: abundența este constatată lapidar prin zicala are balta peste!, tăcerea este 
adesea simbolizată prin referirea la această trăsătură frapantă a peştilor față de alte 
viețuitoare: de aici a făcea ca peştele. Între numeroasele expresii eufemistice 
folosite pentru (a) muri se află şi a se duce pe copcă, care, iniţial, a însemnat 
înecarea celui căzut într-o copcă, gaură făcută în gheaţă pentru a pescui; iată cu ce 
îi amenință Roş împărat pe Harap Alb şi pe tovarăşii săi dacă nu vor reuşi să-i 
păzească fata peste noapte: 


pe mine căutați să nu mă smintiti: fata şi ochii din cap, căci atâta vi-i leacu, v-aţi 
dus pe copce, cu toată şmichiria voastră”. 


Toană, în limbajul pescarilor, denumeşte, printre altele, ocolul făcut prin 
desfăşurarea unui năvod cu care se înconjoară peștele pentru a-l prinde. In toană 
peştele este agitat, se zbate. De aici expresia a fi cu toane (Puşcariu, 111), care 
înseamnă ‘a fi capricios”, sens lărgit si nuantat potrivit condiţiei omeneşti, căci 
cineva poate fi şi în toane bune. În Amintiri, Creangă ni-l înfăţişează pe părintele 
Duhu ca pe un om cu toane: gata să se ia la hartä cu alte fete bisericeşti, el este 
acela care dându-i „un pui de bate asa din senin” l-a făcut pe Nică să părăsească 
şcoala din Târgu Neamţ şi să plece la şcoala de catiheti de la Fălticeni; apreciindu-l 
însă pentru meritele sale de pedagog, Creangă nu se opreşte să exclame: „Bun mai 
era şi părintele Duhu, când era în toane bune...”. f 

Tot pescuitului i se datorează expresia a lua cu hapca, substantivul denumind 
un cârlig mare (de aproximativ 10 cm) cu care se prinde somnul. Din felul cum 
descriu pescuitul somnului F. R. Atila (pentru care acesta este „tartorul peştilor din 
râurile noastre”; cf. 6) şi Gr. Antipa, lăcomia şi puterea acestui peşte (care poate 
atinge până la 500 de kg) presupun o adevărată luptă cu „vânatul” prins în „cârligul 
de somn cu tärus la mal” (cf. 4). Capturarea somnului („zgarda” e obligatorie, căci 
altfel peştele taie firul unditei) necesită forță; după Scriban, Dicţionar, cu hapca se 
poate agăța peştele de oricare parte a corpului. Toate aceste elemente explică sensul 
“a lua cu forţa, cu de-a sila”, în plan social, ‘pe nedrept, abuziv”, al expresiei citate, 

Deşi foarte răspândită, expresia are ca suport lexical un adevărat cuvânt 
tehnic, puţin sau deloc cunoscut în afara mediului de plecare; la răspândirea ei în 
limba comună a contribuit însăşi expresivitatea substantivului hapcä, dând 
impresia unui imitativ (cf. hap ‘interjectie care exprimă mişcarea repede cu care 


A După Graur (cf. 58), toană ar fi un'postverbal de la (a) tuna. 


149 


STELIAN DUMISTRĂCEL 


cineva apucă sau înghite ceva”), şi suprapunerea hapcă - japcă; acesta din urmă stă 
el însuşi la baza unei expresii paralele, a lua cu japca, cu sensurile celei discutate 
anterior ei, dar care provine din domeniul vânătorii, japcă, cuvânt de origine 
bulgărească, însemnând “lat, cursă”. Alte expresii din domeniul pescuitului, având 
ca suport termeni tehnici strict specializați, aparţin vorbirii expresive a pescarilor: 
Dame, Încercare de terminologie, a înregistrat cine n-a mâncat oclei proaspăt nu 
ştie ce-i bun pe lume, oclei denumind o specie de peşte de mărimea sardelei, care se 
prinde în Dunăre. Aceeaşi este, de altfel, şi soarta unor expresii bazate pe termeni 
denumind piese sau obiecte de mică importanță din alte domenii: ‘a fi vârât până-n 
gåt într-o încurcătură! înseamnă pentru căruțaşi până la opor, sintagmă sugestivă 
pentru cei ce ştiu că oporul este o parte de la osia carului; dacă s-au înfundat în 
nămol până la opor, roţile carului nu se mai pot mişca. | 

Folosită curent, o expresie ca a pescui în apă tulbure are darul de a evoca o 
anumită împrejurare, mai mult sau mai putin la modul general, legătura directă cu 
mediul şi acţiunile care i-au dat naştere rămânând ascunse pentru majoritatea 
vorbitorilor. Este adevărat că, pentru multe expresii, analogia este evidentă şi 
transpunerea dintr-un mediu în altul se face spontan; pentru altele numai cercetarea 
etnografică este în măsură să clarifice situația, acceptiile lor figurate dovedindu-se 
aplicaţii bazate pe date sau împrejurări comparabile din mediul social. 

Pentru a ne da seama cum a luat naştere expresia a pescui în apă tulbure 
apelăm la descrierea felului cum se prind chiscarii serpesti, într-o localitate din 
Moldova (Bogdänesti-Baia), după Mihai Băcescu. Vara, când seacă Râşca, un 


afluent al râului Moldova, pe fosta albie rămân ochiuri de apă: 


„Sub arsita lui iulie, cei 10-15 participanți, după mărimea ochiului de apă, încep mai 
întâi în ştiolnă un soi de joc sui-generis, frământând bucată cu bucată fundul, spre a- 
i stârni mâlul, până a-l face una cu apa, sub forma unui cir gros. [Din această cauză] 
peştii... nu numai că nu mai pot sta ascunşi, dar sunt siliți să iasă curând la suprafață, 
în căutarea aerului, nămolul stârnit înăbunşindu-i cu totul prin näcläierea branhiilor” 


(Pestii asa cum fi vede färanul pescar român). 


Pescarului nu-i rămâne decât să scoată cu o sită peştele ajuns în dificultate. Fiind o 
practică răspândită, denumirea ei a putut fi aplicată la viaţa socială, unde expresia a 
pescui în apă tulbure înseamnă “a profita de o situaţie încordată sau confuză, pentru 
a trage foloase personale”. Printre tablourile cu caracter etnografic din cartea a doua 
a volumului La lilieci, Marin Sorescu atestă această modalitate de a prinde peşte 
din altă parte a țării, Bulzeştii Doljului, în imagini ce tin de poezia cotidianului: 


„Şi-n câte-o duminică, vara, se strângeau oamenii la Vâltoare 
Să prindă peşte. 

„Se făcea întâi zăgazul, cu brazde, crengi. 
Şi-o luau de la o margine, tulburând afundul cu piciorul 
Răscolind mâlul gros, te duceai în el până spre genunchi, 
Ca-n coca dintr-o căpistere, ori parcă jucai în teasc. 
Ca să meargă mai repede, aduceau şi-o pereche-două de boi...”, 

Scopul a fost atins: pe fondul chiräitului, al glumelor în doi peri ale unei 
mulțimi vesele şi atátate ce năpădeşte toate coltisoarele pânzei zugrăvite cu malitie, 
dar şi generos, se apropie momentul culminant: | 


„De-odată apăreau spinärile albicioase. 
Näuciti, scoși cu japca de sub răgălii, - 
Bietii peşti îşi sclipeau în nesiguranță solzii graşi”. 


Deşi se vorbește şi de pescuit, titlul suitei de tablouri este La tulburat, căci prinsul 
peştelui, în împrejurările descrise, este mai mult o formalitate: operaţia tulburatului 
fiind încheiată, apa este lăsată „O târisoarä, să se slăiască”, apoi intervin şi 
„cocoanele”, „cu ciurul, sita a rea, cu vreun geac rupt...” 


>+ Unii pescuiau chiar cu mâna goală. 
Era ametit peştele, nu mai avea nici o snagă-n el”. 


Deci aici s-au născut expresiile a tulbura apele şi a pescui în apă tulbure, 
marcând, în plan etic, deprecierea, căci asemenea „vânătoare” este lipsită de fair play. 

Si alte expresii de acest fel servesc intentiilor de ironie la adresa unor 
trăsături de caracter ale oamenilor sau pentru a descrie anumite situaţii. A fi cu 
borşul la foc şi cu peştele în iaz înseamnă “a te lăuda înainte de a izbândi ceva”, 
imposibilitatea este lapidar zugrăvită prin zicala când a prinde mâţa peste. Despre 
cei ce râd de defectele altora fără a şi le vedea pe ale lor, se spune râde vársa de 
baltă, adăugându-se uneori explicaţia... şi-i putrezeste coada. Expresia este 
sinonimă cu râde hârb de oală spartă sau râde dracul de porumbe negre şi pe el nu 
se vede, întrucât vérsa este o unealtă de pescuit, având aproximativ forma unui cos 
de nuiele de răchită împletite, cu gura îngustă şi întoarsă înăuntru în formă de 
pâlnie, care se pune pe fundul apei. 

Este demnă de subliniat mulţimea expresiilor din domeniul pescuitului cu 
adresă directă la aspectele sociale. Cineva care trăieşte bine o duce ca peştele în 
apă, iar cel ce se luptă neputincios cu nevoile se zbate ca peștele pe uscat. Vorbind 
de sărăcie, se spunea: cu un rac fot sărac, c-un chitic tot calic (N egruzzi, Păcală şi 
Tândală), referirea la pescar căpătând o valoare deosebită datorită rolului 
hazardului în reuşita muncii lui. mile i f 

Aspecte critice deosebite ale moralistilor, cu privire la corupția 
dintotdeauna a celor de la putere şi la relaţiile din societate, sunt concentrate în 
zicalele peştele de la cap se-mpute şi peştele cel mare înghite pe cel mic. 
Semnificativ, aceasta din urmă, pusă în versuri de Anton Pann: 


„Oricând peştele cel mare 
Pe cel mic în burtă-l are”, 


apare într-una din alcătuirile sale intitulată Despre stăpân şi supus. La Petru Maior, 
în scrisul căruia întâlnim numeroase trăsături ale stilului oral, printre care şi 

utilizarea proverbelor si zicătorilor, aceeaşi expresie apare comentată, într-o 
construcție periodică: | 


„Precum în mare peștii cei mari mâncă pre cei mici, așa în lumea aceasta oamenii 
cei mai tari şi mai puternici pe cei mai slabi şi mai neputincioşi fără de milă îi 
necăjesc, îi asupresc şi-i strică” 

(Prediche, II, 1811, 75). 


Dar simbolul revine şi sub pana unui rafinat ca George Călinescu, care-şi 
intitulează Peștele cel mare înghite pe cel mic o cronică a „mizantropului”. 
Concluzia derulării unei scene domestice care începe cu spintecarea unei ştiuci 
»grase”, adevărat „cavaler japonez cu zale monstruoase şi cască cu capac” (în care 
se găseşte un biban, care, spintecat, dă la iveală un fel de chefal, confirmând tot ce 
e mai neliniştitor în Darwin şi Schopenhauer) sună ca o altă lecţie: „văd însă că 
înghiţirea unuia nu ajută altuia”. | 


Expresii din terminologia industriei casnice: 
aportul in nuantarea exprimärii datorat femeii 


Dacă bun (din tată bun) pentru “bunic” pare să reflecte o apreciere a copiilor 
Si dacă, față de nenumăratele idiotisme având ca punct de plecare ocupațiile de 
bază, la îmbogățirea semantică a cărora au contribuit vorbitorii de ambele sexe, 
unele, ca cele pornind de la şa, reprezintă punctul de vedere al bărbaţilor, există 
altele izvorâte din experiența femeii. Astfel, cele mai multe dintre metaforele şi 
expresiile aparținând iniţial terminologiei industriei casnice a prelucrării cânepii şi 
lânii, marcate de criteriile de apreciere ale categoriei care „vede” lucrurile din 
„interior”, oferă posibilitatea sublinierii notei specifice pe care a adus-o femeia la 
nuanțarea exprimării în limba română. Aceasta este o consecință a unor vechi stări 
de lucruri, ca cele oglindite în colinde, după care | 


„S-ar spune că, în timp ce fetele stau acasă şi se ocupă, după o străveche diviziune 
sexuală a muncii, de treburile gospodăreşti, în care industria casnică deține locul 
principal, feciorii pleacă la munte Si în alte depărtări, cu oile (la vărat şi la iernat), în 
alternanța neîncetată a transhumantei oiereşti, sau cu oștile...” 

(Herseni, Forme străvechi, Interpretări istorice şi etnografice, ID. 


Intre aceste ocupații, un loc important îl avea prelucrarea cánepii si a lânii pentru 
confecționarea îmbrăcăminții membrilor familiei; în acest proces o operație grea, 
care lua cel mai mult timp, era, fără îndoială, torsul. De aici valoarea torsului ca 
simbol al stáruintei de care este capabil devotamentul, din caracterizarea pe care o 
face Creangă mamei sale, în înverşunarea ei ca băiatul să-i înveţe carte: 


„Din partea tatei, care ades îmi zicea în bătaie de joc: «Logofete, brânză-n cuiu, 
lapte acru-n călămări, chiu ŞI val prin buzunări!», puteam să rămân cum era mai 


152 


LEXIC ROMÂNESC 


bine: «Nic-a lui Ştefan a Petrei», om de treabă şi gospodar în Humuleşti. Vorba ceea: 
Decât codaş în oraș, 
Mai bine-n satul tău fruntaş. Mama însă era în stare să toarcă-n furcă, şi să 
învăţ mai departe” 
(Amintiri din copilărie). 


De aceea, când cineva este „scump la vorbă” se spune despie el că şi-a tors pe limbă 
şi, invers, desconsiderarea se exprimă printr-o formulă ca doar n-am tors pe dânsul!, 
iar despre cineva care vorbeşte cu uşurinţă și fără menajamente se zice că nu i-a 
lors (mamä-sa) pe limbă. La cealaltă extremă se găseşte valoarea figurată a verbului 
(a) îndruga; sensul propriu este “a toarce sau a răsuci cu druga’ (= un fel de fus 
mare cu o rotitä în partea de jos); prin extensie, “a toarce grosolan şi în grabă”: 


++. fata moşneagului nu se încurca, ci torcea câte-un ciur plin de fuse; iar fata babei 
îndruga şi ea cu mare ce câte-un fus” 
(Creangă, Fara babei şi fata mosneagului). 


Pornind de aici, a îndruga înseamnă fie ‘a face ceva în grabă”, fie ‘a pronunța 
nedesluşit, a vorbi nimicuri”, adică a îndruga verzi si uscate. 

Ideea de „temeinicie” legată de tors se regăseşte în idiotismele care au ca 
suport lexical substantivul furcă “vergeaua (initial ramificată la vârf) pe capătul 
căreia se leagă caierul spre a fi tors”; a avea de furcă cu cineva înseamnă “a avea 
mult de luptat cu cineva”, a da cuiva de furcă ‘a face pe cineva să-şi bată capul cu 
chestiuni greu de rezolvat”; pe lângă a se certa, substantivul indică acțiunea 
verbului în gradul cel mai înalt: a se certa furcă înseamnă ‘a se certa violent” (vezi 
şi a bate furcă ‘~ tare”). Alte expresii tin de sensul “tors cu furca” (la şezători): 
vorbe de furcă = vorbe de clacă “flecăreală”; legătura dintre “tors” şi “vorbărie” se 
realizează şi prin metafora stupit la furcă (a avea-) “uşurinţă la vorbă”. i 

Dacă, în caracterizări glumete sau ironice, mut, mutac, mutäref, epitete 
depreciative pentru bărbaţi, socotiți ursuzi, morocänosi, posaci, pot reflecta un 
criteriu de apreciere al nevestelor, având şi stupit la furcă şi prilejul să şi-l 
folosească, este probabil că excesul de vorbire, atribuit femeilor, nu reflectă punctul 
lor de vedere, ci poate reprezenta o apreciere a bărbaţilor. Astfel, melitatul cânepii 
a furnizat exprimärii figurate o comparatie in care sunt puse la contributie numele 
unei piese a melifei, limba, cu care se bate cânepa, si zgomotul produs de bătăile 
repetate ale uneltei respective în timpul lucrului: a-i merge cuiva gura ca melifa 
înseamnă ‘a vorbi mult, a träncäni, a flecäri’. De altfel, aceeaşi idee se exprimă 
chiar numai prin utilizarea figurată a verbului corespunzător, a melifa, aşa cum 
reiese din următoarea frază din Sadoveanu: „Dimineaţa, după ce pornesc 
gospodarii la lucru, femeile ies la porţi, se strâng pe podete SI incep a melifa” 
(DLR). Cazul este interesant pentru că ilustrează mecanismul metaforei reciproce 
care a fost descris ca o „ecuaţie semantică reversibilă” (Sala, 116): mai intái piesa 
melitei a fost numită, prin analogie cu organul vorbirii, limbă, iar mai apoi, cu 
intenţii ironice, vorbirea a putut fi asemănată cu melifatul. 

Trebuie să observăm, de altfel, că asocierea ocupaţiei cu persoanele care o 
practică în mod obişnuit, sesizabilă în utilizarea figuratä a substantivului melifa 
“gură”, respectiv a verbului a melifa ‘a trăncăni”, se regăseşte si în alte cazuri: tot cu 
intenţii ironice, sarcastice, părul femeii este numit cânepa dracului. lată ce 
răzbunare îi pregăteşte soacrei cea mai tânără dintre nurorile babei din povestea 
Soacra cu trei nurori, a lui lon Creangă: 


„la, să dăm busta în casă la babă [le spune ea celor două cumnate] şi tu s-o iei de 
cânepa dracului şi s-o trăsneşti cu capul de păretele cel despre răsărit cât îi puter.: 


Expresii tehnice aparținând initial tesutului, pătrunse în limba comună cu 
sensuri figurate, indică începutul unei acțiuni: pornind de la a lega gura pânzei “a 
înnoda (pe vergeaua numită nodurar, de pe sulul de dinainte de la război) capetele 
firelor de urzeală, înainte de a începe tesutul’, cu sens figurat ‘a se înstări”, 
constatarea a prins pânza gură înseamnă “s-a făcut începutul”. De la numele unei 
piese de la război, ifele, legate de o operație migäloasä, näväditul (“trecerea firelor 
de urzeală prin ite şi prin spată”), s-a creat expresia a (i se) încurca (cuiva) ifele ‘a 
(i se) incurca (cuiva) planurile, socotelile, a se complica o situație”. Cum treaba se 
cere scoasă la capăt, femeia stăruie Si descurcă firele (de „tăiat” nu poate fi vorba): 
a (se) descurca ifele are sensul figurat de “a (se) lămuri o încurcătură, o situaţie 
confuză”. A depăna “a înfăşură firele dintr-un scul pe un mosor, pe o ţeava 
(întrebuințată la ţesut) conţine ideea de durată, aşadar se poate depäna o poveste, 
sau gânduri şi amintiri, dar şi de stăruință, deci a lua (pe Cineva) /a depänat 
înseamnă “a-i pune întrebări amănunțite” pentru a afla lucrurile fir cu fir, sau din fir 
în (a) păr, expresie sinonimă cu a lua la descusut, dar cum aceasta se întâmplă 
când cineva (un copil de exemplu) a greşit cu ceva, acest fel de depănat este însoțit 
cel putin de musträri şi de sfaturi. Din terminologia țesutului pare să provină sensul 
‘rânduială, grupare, aranjament” al cuvântului rost, prin sensurile “spaţiu format 
între firele urzelii prin care trece suveica: şi încrucişarea firelor de urzeală din - 
porțiunea dintre ite şi sulul dinapoi menţinută cu ajutorul a doi fuscei” (celelalte 
sensuri, ‘gură’, “cioc”, nu conduc spre ideea de rânduială”), ținând seama de 
importanța celor două rosturi la țesut. Pentru a nu se încurca firele, cel de al doilea 
„rost? la care ne-am referit este marcat de doi fuscei legati cu ate la capete. 
In localități din sudul Moldovei, în cursul anchetelor pentru NALR, aceştia au fost 
numiţi furcei (fucei, Juscei) váráti pe rost (Mera, Vrancea), ~ de la rost (Suceveni, 
Jariştea, Galaţi), [care] fin rostul (Tălpigi, Galaţi), — Ja rost (Furceni, Galaţi), — cu 
rost, fuşceii rostului (Câmpineanca, Vrancea). Prin contrast, cei care se pun între 
firele urzelii, la „învelit”, pe sul, au fost numiți furcei fără rost, minciunoşi 
(Belceşti-Iveşti, Vaslui), fuscei fără rost ‘vergele’ (Câmpineanca). Totusi, o 
informatoare din Braniștea, Galaţi (I.D., de 68 de ani, în 1970) numea rosturi chiar 
fusceii, vergile care se pun, câte una la patru „Coţi”, între firele urzelii înfăşurate pe 
sul (vezi şi DLR); termenul i-a atras spontan atenţia asupra sensului său figurat, 
căci a adăugat imediat: „ţi-ai pierdut rostul!”. Este posibil ca opoziţia la care ne-am 
referit să fie la baza sensului “ordonat, metodic, cu rânduială” al sintagmei cu rost, 

faţă de contrariul acestor calități, exprimate de fără rost, | 

In acest ansamblu de expresii ilustrând stăruința migăloasă, față de 
obținerea firului prin răsucirea lui centimetru cu centimetru, uşurinţa, rapiditatea 
sunt marcate de expresii legate de instalaţii şi piese în care firul se derulează cu 
repeziciune: a merge cum e sucala, (iute) ca suveica. 

Rezultatul final este pânza, a cărei realizare a provocat o exclamatie ca să re 
fii pânză! (sau ţine-te pânză să nu te rupi), cu intenţia de a arăta că este vorba de un 
lucru greu si de durată: ,,fä-ti curaj și pregăteşte-te de rezistență” (Scriban). Nota de 
satisfacție este marcată de vederea pânzei desfăşurate: a curge (a se întinde) pânză 
“a curge neîntrerupt, a se întinde fără întrerupere”, după cum față de sensul 
etimologic (a urmări până-n pânzele albe “a urmări până la moarte, până când 
adversarul era acoperit cu pânza albă simbolică”; Bogrea, 14), locutiunea până-n 
pânzele albe sugerează astăzi ideea de „absolut”, „împlinire”, „desăvârşire”, pe 
baza unei imagini refăcute, aceea a efortului de a scoate pânza albită, ghilită.” 


Un domeniu al povetei: semnificaţii figurate 
ale unor elemente din terminologia albinăritului 


Harnică (şi mai rar harnic) ca o albină este una din comparatiile cele mai 
frecvente pentru a sublinia sârguinta, vrednicia, zelul. Această figură de stil o datorăm 
experienței apicultorilor, dar imaginea ne-o poate împrospăta oricând observarea 
mişcărilor şi a zborului insectei. Nu mai putin folosită este denumirea trântor, 
pentru un bărbat care nu vrea să lucreze și trăieşte din munca altora. În acest caz, 
încărcătura afectivă a cuvântului i-a asigurat răspândirea, căci existența, comportarea si 
soarta bărbătușului albinei constituie obiecte ale preocupării apicultorilor. 
Semnificativ ni se pare însă faptul că recent, în argou, s-a simţit nevoia „traducerii” 
acestui cuvânt; aşa a apărut sintagma tată de albine. 

Dacă la circulaţia termenilor albină şi trântor cu valoare de simbol, prin 
contrast, pentru hărnicie şi lene, a contribuit preocuparea de educare, de moralizare, 
în familie și în societate, numeroasele expresii referitoare la organizarea stupului, la 
produsele obținute de albine, mierea şi ceara, constituie dovezi ale importanţei mari 
pe care a avut-o această ocupaţie în trecut. Căci, desigur, a fost nevoie iniţial de o 
masă mare de oameni care să înțeleagă sensul primar al cuvântului bezmeric, 
denumind stupul rămas fără matcă, în care albinele zboară dezorientate, pentru a fi 
explicată utilizarea acestui termen cu referire la oameni. Mai târziu, bezmetic 


` De altfel, refacerea imaginii este în afara oricărei îndoieli când în locul lui albe apare 
(incidental?) forma de participiu de la verbul (a) albi (albire), intr-o „Vvariantă” care 
subliniază intensitatea acţiunii exercitate, în timp, asupra pânzei (care eventual a putut fi 
chiar. colorată), „variantă” pe care o inregisträm in urmätorul text: n.. SĂ meargă cu 
adevărul lui... pånă la capăt, ori, cum zic toți la şedinţe, până-n pânzele albite de atâtea 
spălături, chiar dacă urzeala între timp se mai şi rupe...” (Constantin Toiu, Galeria cu viță 


sălbatică”, Bucureşti, 1979, p. 128). 

şi-a pierdut într-atât legătura cu sensul originar, încât a putut fi folosit cu sensul de 
“fără rost, dezorientat”, chiar despre albinele care roiesc, aşa cum apare într-un 
fragment din povestea Harap Alb: 
„Şi mai merge el cât merge şi numai iaca ce aude o bâzâitură înnăduşită. Se uită el în 
dreapta, nu vede nimica; se uită în stânga, nici atâta; şi când se uită în sus, ce să 
vadă? Un roiu de albine se învârtea în zbor pe deasupra capului său şi umblau 
bezmetice de colo pănă colo, neavând loc unde să se aşeze”, m 


După cum se ştie, albinele nu roiesc fără matcă, aşadar în acest caz bezmetic, deşi 
se referă la albine, arată aceeaşi stare ca şi aceea în care se găsea dracul din 
Povestea lui Stan Päfitul (care neizbutind să facă nimic „Sta pe gânduri, posomorât 
şi bezmetic”), fiind o metaforă tocită. | | 

Din vorbirea apicultorilor, folosită figurat, pentru oameni, a căpătat 
circulație în limba comună expresia a sta roi, pentru “a se îmbulzi, a se îngrămădi” 
sau verbul a roi “a se răspândi în grupuri”; recent, familiar, forme de la (a) roi 
folosite cu valoare de imperativ, înseamnă “a pleca”, ‘a o şterge”. 

Stupul simbolizează curăţenia, ordinea, belşugul, astfel că înainte de curat 
ca în farmacie s-a spus curat ca în stup, iar a fi ca un stup sau stup de bani 
semnifică “a fi foarte bogat”. 

Dacă fräntor, bezmetic, roi şi-au păstrat în mai mare măsură valoarea de 
termeni tehnici, numele produselor albinelor, ceara şi mierea, corespunzător 
folosirii lor, sunt cunoscute de toți vorbitorii; de aceea expresiile având ca suport 
lexical aceste substantive, în special cele de la miere, sunt foarte numeroase. 
Galben sau moale ca ceara sunt comparații tot atât de frecvente ca şi dulce ca 
mierea. Expresia să-l pici cu ceară, folosită de obicei pentru a aprecia măsura 
discretiei (dar şi a încäpätânärii cuiva), reprezintă urma unei practici vechi prin care 
se forța mărturisirea vinovaţilor sau a bänuitilor. 


spune că cineva are pe buze miere şi în inimă fiere. Expresiile şi zicătorile care 
compară valoarea unei vorbe bune cu dulceata mierii sunt deosebit de numeroase. 
Dintre ele mai amintim câteva: cu o lingură de miere prinzi mai multe muşte decăt 
cu un butoi de oțet, egală cu vorba dulce mult aduce; a unge pe cineva la inimă cu 
miere înseamnă a-i spune lucruri plăcute; cu tact, poti să-i spui cuiva şi un lucru 
neplăcut, dar s-a observat că pentru asta e mai bine să-i tai vorba cu miere. 


> 


datorită opticii concesive, subtilitätii ridicate la rangul de principiu. Mai multă fortă 

. 2.1.3. METAFORE SI EXPRESII 
APARTINAND INITIAL VOCABULARULUI MESERIILOR 


Acest grup se încadrează, ca si cel precedent, în clasa elementelor expresive 
constituite pe baza unor termeni sau sintagme nemarcare temporal, formând, împreună 
cu expresiile izvorâte din terminologii profesionale ce aparțin mediului rural şi cu 
cele reflectând viața colectivitätii în general, categoria mare a mijloacelor expresive 
care, initial, au o funcţie de comunicare propriu-zisă, în conotatia ulterioară fiind 
vizibil caracterul de copii ale realităţii al acestor construcții lexicale. 

Cele mai multe asemănări metalingvistice şi lingvistice privind situaţia 
expresiilor idiomatice din acest grup se pot face, aşadar, cu cele din grupul precedent: 
posibilitatea de a reface, prin observare directă, realităţile care stau la baza 
imaginilor vehiculate de exprimarea figurată; suportul lexical îl constituie cuvinte 
din vocabularul fundamental, la care se adaugă termeni profesionali, care tind însă 
să ocupe un loc mult mai important, întrucât avem de-a face cu formule tehnice ale 
unor profesii exercitate de o categorie restrânsă de specialişti (o situaţie până la un 
punct asemănătoare am putut constata însă si în grupul precedent, referitor la 
terminologia păstoritului, pe măsura practicării sale ca ocupaţie specializată). 

Ceea ce formează specificul acestui gen de expresii idiomatice este 
posibilitatea identificării, în privința modului cum au luat naştere si s-au socializat 
(Bally) ca fapte expresive de limbă, a două nivele: a) cel al grupului restrâns pentru 
care, de la simple fapte de constatare, astfel de construcții au căpătat valoarea de 
apreciere; b) cel al comunităţii lingvistice (populaţia vorbind o limbă), care a 
adoptat numai valoarea de apreciere sau expresivă, în momentul când astfel de 
idiotisme au dobândit consensul tuturor sensibilitätilor (Vianu, 134). Evident, este 
vorba de o deosebire cantitativă (căci schema inovație — socializare este în esență 
aceeaşi) care poate fi identificată în sincronie, pe baza contrastului dintre general şi 
particular. În măsura în care ocupațiile vechi, tradiționale sunt practicate şi ele de 
grupuri tot mai restrânse, această deosebire tinde să se şteargă, cu atât mai mult cu 
cât expresiile idiomatice produse de medii profesionale actuale nu mai pot aspira la 
cucerirea tuturor vorbitorilor unei limbi (ca în trecut), elementele unificatoare 
actuale, aşa cum vom vedea mai jos, reprezentând cu totul alte domenii de interes. 

În cele ce urmează ne vom ocupa de metafore şi expresii idiomatice izvorâte 
din terminologia morăritului (considerând moara ca prototipul “atelierului” în epoca 
producţiei nespecializate), a fierăriei, negotului, croitoriei, din limbajul muzicantilor, 
bärbierilor, scamatorilor si al altor categorii mai märunte. Ca o notă specifică 
observăm existenţa formulelor reflectând optica celui ce practică meseria si a celui 
ce observă munca primului. Din punctul de vedere al expresivității datorate 
înțelegerii cuvintelor ce constituie suportul lexical, pentru a ne referi la distinctiile 
Schitate la începutul acestui capitol, observăm că metaforele ŞI idiotismele plastice 
din acest grup au circulaţie în mediul rural, dar şi în pături ale populației urbane, 
fiind însă, însgeneral, ca valoare de constatare, mai putin accesibile tinerilor. 

Metafore şi expresii idiomatice 
din terminologia morăritului 


Atât prin vechime, cât şi prin existența unei forme primitive, râsnifa, care 
putea fi găsită mai la fiecare gospodărie până în anii de după cel de al doilea război 
mondial (utilizată pentru râşnit sare sau pentru făcut crupe la pui), terminologia 
morăritului este, direct sau indirect, destul de cunoscută. Elementele lexicale expresive 
provenind din acest domeniu pot fi considerate ca o verigă de trecere de la grupul 
precedent la cel al metaforelor si expresiilor idiomatice provenind din terminologia 
meseriilor propriu-zise. Legätura se face mai ales prin termeni de interes general 
referitori la morärit, cum ar fi făină cu valoarea metaforică din expresia altă făină 
se macină acum la moară numind schimbarea unei situaţii, şi prin sintagme 
reflectând constatările celor dinafara meseriei, În satele cu ape curgătoare erau 
uneori chiar mai multe mori, dar erau şi sate fără moară; ca să macine, oamenii se 
duceau la cea mai apropiată moară sau la cea care avea renumele că face făina 
bună; adunându-se mai mulți la un loc, aşteptau /a rând, ca la moară, expresie care 
a căpătat apoi circulaţie, pentru a caracteriza şi alte situaţii asemănătoare. 

Datorită importanţei pe care a avut-o în economia rurală şi interesului 
deosebit trezit în rândul celor care aveau periodic ocazia să observe instalaţia 
respectivă, cuvântul moară şi, paralel, (a) măcina, au ajuns să capete, cu timpul, o 
serie de sensuri figurate. Astfel au putut fi denumite moară gura şi stomacul, care, 
într-un fel, macină şi ele, la propriu, când e vorba de alimente, dar şi la figurat, căci 
despre cineva care vorbeşte mult şi necontrolat se spune că îi merge gura ca o 
moară neferecată (sau hodorogită). Tot aşa, dacă s-a putut spune, prin analogie, că 
rugina macină fierul sau că lemnul este măcinat de cari, sensuri mai apropiate de 
înțelesul primar al cuvântului, în planul figuratului este deplin inteligibil cum 
cineva poate să fie măcinat de o boală, de o grijă sau de un necaz. Dar efectul nu 
este numaidecât distructiv: a măcina un gând înseamnă ‘a chibzui pe îndelete, a 
examina îndelung”, idee care, tot figurat, cu termeni referitori la alte realități 
cotidiene rurale, se exprimă prin (a) rumega sau (a) depăna un gând. | 

Fiind cea mai veche instalație mai complicată din agricultură, numele morii 
a trecut, în mod firesc, în denominatia maşinilor agricole: în graiurile populare au 
fost înregistrate frecvent denumirile moară sau moară de treierat pentru “batoză”, 
moară de vânturat sau morişcă pentru “vânturătoare” sau moară de ales pentru 
‘trior’. Acelaşi proces se produsese, la începuturile industriei româneşti, în 
denumirea unor ateliere sau manufacturi. Astfel, în documentele economice 
românești din secolul al XIX-lea apar denumiri ca: moară de oloi, moară de tabac, 
fără să mai vorbim de moară de hârtie, atestat din secolul al XVI-lea, din timpul 
domniei lui Matei Basarab, şi care se explică prin germ. Papiermiihle, “moară de 
hârtie”, meşterii germani fiind cei ce instalau şi lucrau în asemienea fabrici, de 
proporții pe măsura timpului (cf. 47). 

In crearea sensurilor noi din terminologia maşinilor agricole şi a 
denumirilor compuse citate, sensul metaforic al denominatiei poate fi reconstituit, 
dar valoarea expresivä s-a tocit. Amintirea obiectului de interes si de referintä care 

a fost moara se păstrează astăzi în numeroase expresii sugestive: ceva poate fi greu 
ca o piatră de moară; a Pune Stavilă gurii înseamnă “a impune tăcere”, a-i da (veni) 
cuiva apă la moară “a-i crea cuiva o situație favorabilă”, iar reversul situaţiei, “a 
priva pe cineva de anumite avantaje” se exprimă lapidar prin a-i lua apa de la 
moară. A ajunge moara la râşniță înseamnă ‘a Scäpäta, a decădea”. Expresia a 
vedea dincotro bate vântul “a-şi da seama de o situaţie, pentru a o putea folosi 
înainte de a te pronunța’, prin care se indică nestatornicia, oportunismul, are la bază 
şi o practică din morărit: înainte de a pune în funcție moara de vânt, înainte de a o 
întoarce cu aripile în direcția favorabilă, trebuia constatat dincotro bate vântul; 
desigur, mai ales în formula a se da după vânt, pentru cei mai mulți dintre vorbitori 
ea indica iniţial folosirea poziției celei mai avantajoase la vânturat cerealele. Sensul 
depreciativ a rezultat, ca în atâtea alte cazuri, prin transpunerea în mediul social si 
reflectä deprecierea semanticä prin care termenii dibäcie, ingeniozitate pot fi 
înlocuiţi cu siretenie, abilitate, denumind trăsături negative. 

Faţă de a măcina, cu sensuri figurate, a-i merge (cuiva) gura ca o moară 
(sau ca râșnița), dar mai ales faţă de /a rând, ca la moară, care marchează poziţia 
celui dinafara profesiei, celelalte expresii, pornind de la stavilă, piatră şi a da (lua) 
apa (de) la moară reprezintă formule tehnice ale morarilor, preluate de masa mare 
a vorbitorilor datorită ineditului obiectelor sau acțiunilor denumite. Acest aspect 
poate fi concludent exemplificat cu o expresie-exclamatie ca /asă că vine (ea) roata 
„la ştirbină! oarecum încifrată, pentru vorbitorul obişnuit, atât ca să nu-şi piardă 
valoarea de ameninţare. Știrbina este stirbitura produsă în măselele roții care, prin 
intermediul „crângului”, pune în mişcare piatra ce striveşte boabele. Sensul figurat 
‘a ajunge la nevoie’, exprimat şi prin a ajunge drăguș la cäus „a ajunge să ai 
nevoie de căuşu cuiva (adică «de un căuş de făină, de ajutorul lui»)” (Scriban), 
pune în evidență tot importanţa morii. În formula binară apa vine la matcă şi roata 
la ştirbină aceeaşi expresie simbolizează implacabilitatea soartei, alăturând măsura 
timpului istoric (în care apa revine la o veche albie) celei a unei perioade scurte, 
uşor previzibile, a nevoii de a înlocui măselele tocite de la roata morii. 

Tot metafore, dar al căror scop este „un simplu joc intelectual”, Şi care 
circumscriu obiectul „dar în loc să-l releveze, tind mai curând a-l întuneca” (Blaga, 13) 
sunt si cimiliturile sau ghicitorile; prezentăm câteva care atestă interesul stârnit de 
moară, ca o realitate mai puţin obişnuită în viaţa de toate zilele: 


„Pe poduri ferecate, 
Trec mii nenumărate, 
Şi le taie capetele 

Şi le schimbă numele”; 


sau: 


„Am o vacă priană, 
La tot satul dă hrană”. 

În aceste teste de judecată şi de imaginaţie, dificultăților de identificare le vin în 
întâmpinare descrieri sugestive sau chintesentieri îndrăzneţe, specifice folclorului. 


Ineditul şi senzationalul: termeni şi expresii 
figurate din vocabularul fierăriei, dogăriei, 
croitoriei, frizeriei si din lumea bâlciului 


Ca specific, în viaţa rurală, fierăria se aseamănă cu morăritul, ambele 
profesii specializate şi practicate, într-o localitate, de un număr restrâns de oameni. 
De aici asemănarea şi în ceea ce priveşte motivul pentru care unii termeni sau 
expresiile tehnice din domeniul fierăriei au căpătat circulaţie, cu acceptii figurate, 
în limba comună. Dacă pentru agricultură, creşterea vitelor şi alte ocupaţii 
principale din mediul rural, utilizarea expresiilor are la bază, în procesul 
comunicării, comoditatea înțelegerii într-o sferă largă, vorbitorii aflându-se mereu 
pe un teren comun, cunoscut, expresiile din domenii ca cele citate mai sus s-au 
putut răspândi datorită atracției exercitate de formulele cu caracter „tehnic” şi 
pitorescului termenilor specifici. 4 

Trebuie sä se tinä seama si de faptul cä, de obicei, în mediul rural, dar şi la 
oras, prelucrarea metalelor a fost exercitată de către meseriaşi de diferite origini 
etnice: țigani, nemți. Dacă avem în vedere şi faptul că această profesie are un 
pronunțat grad de tehnicitate, nu este surprinzător că din domeniul fierăriei se 
întâlnesc mai puţini termeni propriu-zişi care să fie utilizați cu acceptii figurate în 
vorbirea de toate zilele. À 

Dintre acestia, mai cunoscut este q Potcovi pentru “a înşela, a induce în eroare 
pe cineva’. O serie de lingviști români si străini, printre care Tiktin, Säineanu, Petar 
Skok, Leo Spitzer, au susținut că a înşela “a pune şaua pe cal”, din limba veche, 
provenit din latinescul in-sellare, creat de la substantivul sella, care în româneşte a 
dat șa, poate fi identificat cu a înşela “a amăgi, a induce în eroare”. În acest caz, la 
baza sensului abstract al cuvântului s-ar afla utilizarea lui metaforică. După cum 
calul pe care s-a pus şaua nu mai este liber, ci se află la dispoziţia cäläretului, tot 


2 


la starea lui naturalä, í se impun nişte „adaptări”, pentru a fi folosit de om. În relațiile 
. ` A Pe j obana |= , : 
dintre oameni „şaua sau „potcoavele” sunt minciunile folosite în dauna altcuiva. 


acesteia, la care ne-am referit mai înainte, se resimt unele expresii, care reflectă 
optica de spectator a vorbitorului, ca, de exemplu, a fi între ciocan şi nicovală 
(observaţie care s-a făcut şi pe teren românesc; vezi variantele — între baros şi 
nicovalä, ~ între ciocan si ilău), care înseamnă ‘a se afla într-o situaţie grea, 
desperată, din care nu există posibilitatea de a IEŞI”, {ot figanul îşi laudă ciocanul, 

elementul temperamental fiind cel care a şocat, dar în special a fi învăţat ca figanul 
cu ciocanul (scánteia), in care ciocan, scânteie au valoarea metaforică de “nevoie, 
necaz’ aşa cum au putut apărea inconvenientele meseriei respective pentru 
agricultori, de pildă. 

Dar, în cele mai multe cazuri, exprimarea figurată impune substituirea în 
rolul meseriaşului, al fierarului; astfel o zicală îndeamnă: bate fierul cât e cald!, 
însemnând “fă ceva la timpul potrivit, nu amâna un lucru” si, într-adevăr, cu greu se 
poate găsi o formulare mai sugestivă pentru a indica folosirea momentului propice. 
Pentru “a prinde pe cineva la strâmtoare, a-l forța să cedeze” se spune a strânge 
(sau a prinde) în cleşte; a strânge şurubul înseamnă ‘a recurge la mijloace de 
constrângere” (pentru explicarea acestor două expresii idiomatice pot fi însă luate 
în consideraţie şi alte medii profesionale). Prafiura sau pleafiura este o unealtă din 
fierărie asemănătoare cu o mătură mică. Cu ea, după ce o înmoaie în apă, fierarul 
stropeşte cărbunii din vatră sau fierul încins. În cursul anchetelor pentru NALR. 
Moldova şi Bucovina, aproape invariabil, informatorii, fierari de meserie, au râs 
dând acest termen sau, pronuntând cuvântul, au produs ilaritate în rândul 
ascultătorilor ocazionali. Această atitudine trebuie pusă în legătură cu specializarea, 
figurată, pe care a căpătat-o termenul în expresia a trage cuiva o praftură (sau 
pleafturä), completată uneori cu localizarea... pe la nas, însemnând “a ocărâ, a face 
de ruşine pe cineva”, exact ca şi cum l-ai fi mânjit cu praftura murdară de 

“funingine, spre a-l face de râs. În graiurile populare din Moldova aceeaşi idee se 
exprimă, sintetic, şi prin verbul a plefiuri. Pe baza variantei prafiorifa, formula a 
da cu praftorifa constituie una dintre expresiile din seria sinonimică pe care 
afectivitatea le-a produs pentru a exprima noțiunea ‘a träncäni’; spre deosebire de 
cele formate de la moară, râșniță (a-i umbla cuiva gura ca o râşniță), meliță, care 
subliniază intensitatea, durata, repeziciunea, a da cu praftorița adaugă nuanţa de ‘a 
jigni, a supăra cu vorba”, 

Dacă, pentru a exprima plastic insistența agasantă, s-a spus a sta ciocan pe 
capul cuiva, având ca punct de plecare faptul că ciocanul este folosit în fierărie 
pentru bătăi repetate, al căror zgomot pune la grea încercare nu numai urechea celui 
neobişnuit, nu e mai putin adevărat că acelaşi mediu a furnizat şi etaloane ale 
ingeniozitätii: a fi cheia şi lăcata, expresie utilizată pentru a sublinia importanţa 
deosebită a cuiva, reflectă prețuirea muncii meseriaşului. 

Cele mai colorate expresii din limbajul meseriaşilor care prelucrează lemnul 
aparțin dogarilor: ‘neîntreg (la minte) exprimat prin îi lipseşte o doagă reflectă, 
evident, criteriul acestei categorii profesionale ca şi a fi într-o doagă. Pe baza 
sensului figurat “fire, fel de a fi (de regulă ciudat) al substantivului doagă, s-au 
format expresiile idiomatice a ajunge în doaga cuiva „a ajunge să te asemeni 
(în rău) cu cineva”, de exemplu a ajunge în doaga copiilor a deveni senil , dar 
doagă înseamnă probabil şi altceva, după cum atestă expresia a ajunge în doaga 
morţii “a fi pe punctul de a muri” (vezi şi formulele paralele a ajunge în mintea 
copiilor, a fi în ceasul morții). A | 

Croitoria a furnizat şi ea câteva expresii cu circulație. A lua pe cineva la 
refec se foloseşte cu sensul figurat “a-i cere socoteală cuiva, a-l mustra, a-l lua la 

întrebări”. Expresia este destul de folosită; sensul ei figurat, mai mult intuit. Pentru 
a ne da seama cum a luat naştere trebuie să reținem că refec este numele cusăturii 
prin care se îmbină două bucăți de pânză, ale căror margini se îndoaie şi se prind 
sub îndoitură, aşadar este o cusătură „solidă”, care presupune un efort. De aici, 
a lua la refec a ajuns să însemne “a supune pe cineva unei „presiuni” prin vorbă”, 
fie cerându-i socoteală, fie mustrându-l. Ideea iese mai bine în evidență dacă facem 
comparatia cu superficialitatea însăilatului. De altfel, si acest verb se foloseste 
figurat: a fnsäila câteva vorbe ‘a spune câteva cuvinte de mântuialä, a vorbi 
nesigur”. Asemănătoare ca sens cu a lua la refec este a trage cuiva un tighel “a 
mustra, a dojeni’. În cazul expresiei a avea stofă, utilizată pentru a spune că cineva 
are aptitudini, are calități deosebite, trebuie să presupunem că formula actuală se 
datorează unei abrevieri: probabil, iniţial, s-a spus că cineva are stofă bună. Grija 
croitorului la croitul unei haine, datorită faptului că o greşeală poate fi ireparabilă, 
a făcut ca un îndemn profesional, măsoară de două ori şi taie o dată!, să capete 
valoare de maximă, cu aplicativitate generală. Se poate observa, de altfel, că în 
limba română, ca şi în alte limbi, numele meseriaşului s-a format nu de la a coase, 
ci de la a croi “a tăia un material după o anumită formä’. A o croi la fugă sugerează 
mişcarea repede cu care se rupe pânza după ce a fost tăiată la margine şi reflectă 
impresia produsă de măiestria celui ce execută cu siguranță o asemenea operaţie. 

Din limbajul celor ce cos piei a rezultat expresia a găsi (avea) ac de cojocul 
cuiva “a găsi mijloace potrivite pentru a impune cuiva să facă un lucru, a pedepsi”, 
iar din terminologia cizmăriei, a pingeli a căpătat sensul metaforic de “a înşela” pe 
care îl au şi verbele denumind alte operaţii (suspectate de a fi fost prost făcute), din 
alte meserii: a vopsi (a boi), a căptuşi; cât despre a încălța, cu acelaşi sens, putem 
face legătura cu a potcovi. | h 

Din limbajul muzicantilor, în speţă al celor care cântă la instrumente cu 
coarde, a pătruns în limba comună expresia a-i bate (cuiva) în strună, însemnând “a 
face cuiva pe plac, a-i ține partea aprobând tot ce face si ce spune, a-l linguşi”; cu 
acelaşi sens se foloseşte si a fine (cuiva) hangul “a acompania pe cineva care cântă’ 
(de obicei la un instrument mai important). De aici şi intenţia ironică, depreciativă 
a celor două expresii, ca şi a sinonimei lor a fine isonul, cu aceleaşi semnificaţii, 
provenind din limbajul cântăreților bisericeşti. 

A trage (cuiva) un perdaf înseamnă ‘a mustra, a certa pe cineva”, completând şi 
nuantând seria sinonimică de mai sus: a plefiuri, a lua la refec, a trage cuiva un 
tighel. Întrucât perdaf denumeşte bärbieritul contra direcţiei în care creşte barba, în 
optica frizerului acesta a putut deveni un simbol al asprimii. Aceeaşi idee se 
exprimă prin a lua (pe cineva) în răspăr, şi aceasta evocă senzaţia neplăcută, 
durerea, pe care o are cineva căruia i se trece cu mâna pe cap, mai apăsat, desigur, 
împotriva direcției fireşti în care creşte părul. Aceleiaşi terminologii îi aparțin 
expresiile a trage o săpuneală, cu aceeaşi semnificaţie pornind de la ideea de a 
freca, verb care, figurat, înseamnă ‘a bate”: cât despre a freca cuiva ridichea sau 
ardeiul, în forma originară acestea conţineau determinarea pe-la (sub) nas, ceea ce 
explică semnificația lor de ‘a face mizerii, dificultăți’, de la care s-a ajuns la ‘a bate’. 
A rasoli “a face un lucru de mântuială’ are la bază expresia a da rasol, care, 

după Bogrea, însemna, în limbajul bărbierilor din Transilvania, a da jos barba fără 
ajutorul briciului, cu un preparat numit rasol (< ras < [a] rade); de aici valoarea de 
“a face un lucru în grabă’. Astăzi confuzia cu rasol, din terminologia bucătăriei, 
reprezintă un caz de etimologie populară (Hristea, 64). 

În sfârşit, ,senzatia” bâlciului, cu scamatori care trag sforile păpuşilor, cu 
panglicari şi cu jocuri de noroc ne-a lăsat expresii care denotă însă înțelegerea 
meşteşugului lor. Asa sunt a trage sforile ‘a unelti cu abilitate”, care în limba 
oamenilor cultivați este o traducere din franceză, dar care a putut fi creată şi pe 
teren românesc; dovadă varianta, şi mai sugestivă pentru evocarea mişcării 
mâinilor păpuşarului, a învârti sforile (la Jipescu, ap. Zanne, Proverbe, IV), a trage 
pe sfoară “a înşela pe cineva într-o afacere, a păcăli”, cu o formulă sinonimă 
a trage pe panglică. Este marcat şi disprețul pentru câştigul uşor şi neînsemnat: 
a câştiga la belciuge “a dobândi ceva uşor”, ca rezultat al aruncării unor inele 
(belciuge) în vergelele de pe o tarabă, reuşita fiind încununată cu ,premii” de 
îndemânare (Iordan, 74). De fapt, frecvent am auzit exclamatia că doar n-am fost 
câştigat la belciuge!, ca protest împotriva desconsiderării, contra impunerii unor 
obligaţii de muncă peste puteri. Probabil că acestui mediu îi aparține consolidarea 
expresiei a rămâne cu gura căscată ‘a fi uimit peste măsură”, care nu mai este 
direct legată de defecte personale: gură-cască sau a căsca gura ‘à pierde timpul 
privind” (prin semnificaţia de “mirare, curiozitate naivă”). 

O parte din meseriile la care ne-am referit provin din mediul orăşenesc, din 
mediul târgului, unde erau practicate pe o scară mai largă (croitoria, bărbieritul) sau 
exclusiv (elemente aparținând bâlciului). De aceea, termenii şi expresiile tehnice de 
această proveniență, transpuse în vorbirea de toate zilele, şi mai ales în mediul 
rural, aduc o notă de ironie din partea celor ce au cu totul alte ocupaţii, trăsătură 
care conferă putere de sugestie. 


A umbla cu ocaua mică 
şi alte aprecieri ale aspectelor etice pe baza unor 
termeni tehnici din negot 


Un lexic mai puţin specializat din punct de vedere tehnic ne întâmpină în 
expresiile care îşi au originea în limbajul comerțului; în raport cu toate celelalte 
domenii, în comerț este implicată, mai întâi de pe poziția cumpărătorului, marea 
masă a vorbitorilor. Pe de altă parte, toți producătorii, agricultori, ciobani, pescari, 
au ceva de vândut celorlalți, aşa cum ne aduce aminte eroul Amintirilor lui 
Creangă, care, plimbându-se prin iarmaroc cu pupăza de vânzare, se poartă tantos 
„„... că doar şi eu eram oleacă de fecior de negustor”: într-adevăr mama sa tesea 
sumane, iar tatäl, când nu era la cosit, umbla prin târg „cu cotul subsuoară ca să 
cumpere si de la alţii, pentru a le revinde la vreun iarmaroc ca acela din Fălticeni. 
În aceste condiţii, fiecare are de vânzare o marfă “bun material produs al muncii 
destinat schimbului pe piaţă” astfel că sensurile figurate ale cuvântului arată prețuirea a 
diferite realităţi: fetele sunt „marfă scumpă” (Duiliu Zamfirescu), „junii corupți 

la Paris sunt „mărfuri fade, uşurele” (Eminescu), bună marfă!, ironic, se spune 
despre un om şiret sau imoral, iar pentru a arăta că este vorba despre o altă situaţie 
sau o altă împrejurare decât cea despre care se vorbise până la un moment dat se 
spune altă marfă (ca altă căciulă), a-şi lăuda marfa înseamnă “a-şi lăuda lucrurile 
personale sau calitățile, meritele”. Pe baza acestor reprezentări ale lucrurilor, “a chibzui” 
sau ‘a compara două lucruri” se exprimă prin a pune la cântar (sau în cumpănă, în 
balanță), pentru a constata că ceva trage la cântar, adică “are importanţă”. 

Cu unele expresii legate de verbele a cumpăra şi a vinde ne apropiem însă 
de limbajul negustorilor de meserie. Aşa, de exemplu, labilitatea negustorului, gata 
oricând să-şi laude marfa dar dispus la nevoie s-o şi deprecieze împreună cu 
clientul exigent, pentru a nu-l supăra şi sperând să-şi scoată câştigul de la altcineva 
sau cu altă ocazie, a dat naştere formulei ce am cumpărat aceea vând sau cum am 
cumpărat-o aşa o vând, folosită în mod curent pentru a atrage atenția că cineva nu 
garantează exactitatea si mai ales realitatea celor spuse, el personal ştiindu-le din 
auzite; prin această formulă se urmăreşte, de fapt, eschivarea de la răspundere. 
Expresia a trage obloanele, cu o primă acceptie figurată, însemna “a închide 
prăvălia”. Folosită pentru a indica lichidarea unei afaceri sau falimentul, ea 
constituia chiar în limbajul comercianților un eufemism: invocând o operaţie de 
rutină, fără semnificaţie deosebită, se ocoleşte evocarea unui moment grav sau 
neplăcut. Este în această exprimare o manifestare a grijii profesionale pentru 
păstrarea creditului, sau a intenției de a nu alarma pe creditori ori clientela. 

Cuvântul ócă, pronunţat si ocá, este întâlnit în formulele introductive ale 
poveştilor: 


„A fost odată ca niciodată... când se potcovea puricele la un picior cu nouăzeci de 
oca de fier”, 


sau în versurile urătorilor de Anul Nou, când „bădica Traian” se pregăteşte de 
secerat şi vrea să-şi facă seceri: 


„La târg se ducea 
Si-ndatä îmi lua 
Nouă oca de otel 

Si nouă oca de fier”. 


Substantivul denumeşte o veche unitate de măsură pentru greutăţi (între 1200 şi 
1300 de grame) sau de capacitate. Prin extensie, a fost denumită ocd şi măsura, 
vasul cu care se măsurau lichidele sau cerealele. 

In practica negustoriei necinstite, una din modalităţile de a-i înşela pe 
„cumpărători era şi aceea de a măsura sau a cântări cu o măsură sau cu o greutate 
falsă, mai mică decât cea legală, aşadar cu o oca mai mică. În Dedicatia la Ciocoii 
vechi şi noi Filimon scrie: | 


„Am văzut cârciumari amestecând vinul cu apă si vânzând cu ocale cu două funduri”. 

în următoarele versuri populare lipsa în ceea ce priveşte miăsura vinului este 
compensată pe alt plan: 


„Vinu-i bun şi oca mică, 
Crâsmärita frumuşică”. 


Prinşi însă asupra faptului, vinovatii erau pedepsiţi, aşa cum arată lon Ghica 
în /ntroductiunea la celebrele-i Scrisori: „Pe măcelari şi pe brutari când îi prindea 
cu ocaua mică, îi tintuia d-o ureche în mijlocul târgului” Textul cuprinde utilizarea 
în sens propriu a expresiei a prinde cu ocaua mică, în epoca în care s-a formulat şi 
constatarea că hoțul neprins e negustor cinstit. 

Pornind din mediul negustorilor, expresia a căpătat circulație cu sensul 
general de ‘a prinde pe cineva cu o minciună, cu o înşelătorie”, aşa cum apare în 
următoarea frază din povestea Harap Alb a lui Ion Creangă; vorbeşte Spânul, care 
după ce l-a sechestrat în fântână pe fiul împăratului şi l-a forțat să-i spună cine este 
şi unde merge, îl va obliga să-şi schimbe identitatea: 


„Bine, atâta am vrut să aflu din gura ta, puiu de viperă ce mi-ai fost... numai cată să 
fie aşa, că de te-oiu prinde cu oca mică, greu are să-ți cadă”. 


Paralel, există şi expresia a umbla cu ocaua mică, care înseamnă “a umbla 
cu înşelăciuni, a înşela”, folosită pentru cineva cu faimă de mincinos. 

Cuvântul oca şi-a îmbogăţit istoria în anii domniei lui Cuza-Vodă, de - 
numele căruia se leagă şi reglementări în domeniul unităţilor de măsură, pentru a 
curma abuzurile negustorilor. Faţă de vechea oca, devalorizată, cea nouă, mai 
mare, a fost numită ocaua lui Cuza şi, printre numeroasele legende care au rămas în 
legătură cu figura domnitorului, există unele în care se povesteşte cum acesta, 
incognito, urmărea să vadă dacă ocaua este respectată ŞI pedepsea exemplar pe 
negustorii necinstiti. În monumentala colecţie a lui Iuliu Zanne, Proverbele 
românilor, a fost înregistrată chiar o expresie pornind de la această realitate: a da 
(ceva) cu ocaua lui Cuza înseamnă “a da (ceva) cu multă dărnicie „probă elocventă 
a valorii documentare nemijlocite a unor astfel de expresii. 


2.2. EXPRESII IDIOMATICE CONSTITUITE PE BAZA 
UNUI SUPORT LEXICAL MARCAT TEMPORAL 


asei delimitate la începutul acestui capitol, 
ceea ce înseamnă, în linii mari, că este vorba 


de idiotisme care evocă aspecte ale istoriei colectivități, pe de o parte, 1ar, pe de 
altă parte, reflectând medii sociale şi profesionale, grupám sub Dn >: (ag + p 
categorie de expresii care au o situație aparte din punctul de vedere al suportului 


lexical de formare. Acesta îl constituie mai întâi, pentru categoria de faţă, arhaismele, 


în accepţia pe care am delimitat-o în introducerea la prima parte, cu precizarea 


Păstrând caracteristicile cl 
expresii idiomatice copii ale realității, 

că ne vom referi în special la izolări create pe baza împrumuturilor ieşite din uz 
(pentru a evita suprapunerea arhaism — regionalism, ca în cazul lui brâncă, în 
expresia a da brânci, din graiurile vestice). In al doilea rând, este vorba de 
neologisme, privite mai ales ca elemente lexicale numind fapte de cultură şi 
civilizație recent pătrunse în. limbă; numai în cazuri rare ne vom referi la 
neologisme de sens, respectiv la construcții lexicale cu sensuri noi, detectabile pe 
baza realitätilor sau raporturilor (noi) denumite. 

Aceste cuvinte, care se află aparent la poli opuşi, se aseamănă prin situația 
pe care o au față de lexicul de bază al limbii: poziția lor periferică le imprimă nota 
de coloraturi specifice unor epoci determinate din viața limbii, o epocă mai veche 
(dar cuvintele arhaice sunt numai relativ vechi în raport cu elementele din fondul 
principal) şi epoca contemporană. Deosebirea este dată de sensul evoluției 
componentelor celor două categorii: pe când arhaismele tind să dispară din 
vocabularul limbii vorbite, neologismele ocupă un loc important, un număr dintre 
ele pătrunzând în fondul principal de cuvinte (de exemplu maşină). | 

Situatia suportului lexical al acestor categorii de expresii este determinantä, 
în linii mari, pentru valoarea lor generalä în cadrul vocabularului. Expresiile 
constituite pe baza unor arhaisme, ca mijloace de comunicare si ca mijloace 
expresive, funcţionează ca nişte nume nemotivate: le „învăţăm” atât în ceea ce 
priveşte complexul sonor, cât şi semnificaţiile. În măsura în care neologismul de la 
baza unei unități frazeologice este cunoscut ca nume al unui obiect sau al unei 
acţiuni, asemenea expresie funcționează în ambele ipostaze indicate mai sus ca un 
nume motivat. Această diferență se reflectă în capacitatea expresivă a celor două 
categorii în vorbire, fără a constitui însă o regulă generală. 


„2.2.1. ARHAISME PĂSTRATE ÎN EXPRESII 


Fără să mai vorbim de termenii referitori la noţiuni din domeniul politico- 
administrativ, la port sau de termenii savanți, care erau cunoscuţi numai de anumite 
categorii de vorbitori chiar în epoca folosirii lor, au ieşit din uz şi alte cuvinte, care 
pătrunseseră şi în vorbirea populară. Aşa este, de exemplu, interjectia he/ber (< tc. 
elbet) cu sensul “desigur”, “adevărat”. La personajele din teatrul lui Alecsandri sau 
la Caragiale apariția cuvântului poate caracteriza anumite medii, cărora le erau 
caracteristice şi alte turcisme. Dar hélbet apare şi la Creangă, în Harap Alb 
(„Helbet! vom pute veni de hac şi spânului celuia”) şi îl găsim pătruns şi într-un 
proverb rimat, înregistrat de Iuliu Zanne în Proverbele românilor: „Helbet! picior 
de rac! / Doar să mor să nu ţi-o fac” (cu sensul “a răsplăti un rău”). Astăzi, cuvântul 
nu se mai foloseşte şi trebuie să apelăm la dicționare pentru a afla ce sens are. 

Alte cuvinte vechi însă, care ar fi putut avea aceeaşi soartă, circulă în 
vorbire şi în zilele noastre, datorită faptului că au intrat în expresii pe care limba ni 
le-a păstrat. Este situaţia unei alte interjectii, tot de origine turcă, aman!, care 
însemna “îndurare, iertare”, şi care în cronicile românești apare în gura turcilor 

învinşi, ca în Letopiseţul lui Neculce („Nu mai avea nici o putere, numai ce striga 
aman!”) sau în Chronograful lui Dionisie Eclesiarhul („Și aşa se sparge ordia 
turcilor, caii se duc în lume sbierând si turcii căzuți țipând: aman, aman!”; DA). 
Cuvântul, cu acelaşi sens, nu le era străin nici consătenilor lui Creangă, căci atunci 
când, în iarmaroc, Ionică se răsteşte la moşneagul care dăduse drumul pupezei, 
acesta îl potoleşte cu vorbele: 


„Pesemne te mănâncă spinarea, cum văd eu, măi ticä, şi ia acus te scarpin, dacă vrei, 
ba ş-un topor îți fac, dacă mă crezi, de-i zice «aman puiule!» când îi scăpa din mâna mea!” 
(Amintiri). 


Dar nici astăzi cuvântul nu a dispărut, căci îl mai conservă expresia a 
ajunge la aman “a fi într-o situaţie grea, a ajunge la mare strâmtoare”; a lăsa pe 
cineva la aman înseamnă “a-l părăsi pe cineva tocmai când este la necaz’. 

Tot aşa, mai păstrăm substantivul idma (< tc. yama, yagma “năvală, pradă, 
jaf) datorită expresiei a da iama care însemna ‘a da năvală!. Cu sensul vechi, 
expresia apare la Coşbuc, într-o evocare a figurii de luptător a acelui „Vodă bogdănesc” 
care ,,... dă proaşca-n tătărime /iama prin ianicerime”. Astăzi, expresia a da iama 
este folosită mai ales cu sensul ‘a risipi, a irosi”, ca atunci când se spune că cineva 
a dat iama prin bucate, sau prin bani. A da iama are ca model o expresie turcească 
a cărei traducere prin „a face iama” înseamnă “a face ravagii” (Säineanu, 125, 127). 

În expresia a fi la cheremul cuiva “a fi Ja discretia, la bunul plac al cuiva”, s-a 
„salvat” substantivul cherem (< tc. kerem “favoare, graţie, bunăvoință”). Termenul dară 
(< tc. dara), cu sensul “greutatea învelișului, sau a vasului în care este împachetată 
sau se transportă o marfă”, este cunoscut în lumea comerțului, unde a /ua daraua 
înseamnă ‘a cântări separat greutatea învelișului sau a recipientului”. Dar acest 
termen, până la urmă strict profesional, are o mare circulaţie în zicalele mai mare 
daraua decât ocaua sau nu face daraua cât ocaua, folosite atunci când vrem să 
arătăm că lucrul de care se ocupă cineva nu merită efortul pe care îl face, sau, 
spunând acelaşi lucru printr-o altă expresie, nu s-alege câştigul din pagubă. 

“Un arhaism este şi verbul a custa (< lat. consto, constare “a rămâne 
neschimbat”), care în textele noastre vechi apare cu sensul de ‘a trăi, a vietui, a 
exista”, aşa cum l-au folosit Varlaam („Acest voinic bogat cerca trai mult să custe”) 


sau Dosoftei, în Psaltirea în versuri: 


„Şi-n dzâua aceea ce este-nsămnată 
Caria va să custe vreme ne-ncetată”. 


Cu toate că a mai fost înregistrat, pentru vorbirea apropiată de zilele 
noastre, în diferite texte folclorice şi dialectale, de fapt cuvântul nu mai este înțeles, 
astfel că a putut fi confundat cu a gusta, ca în următoarele versuri populare: 


„Cât oi gusta ş-oi trăi, 
Fată mare n-01 iubi”. 

Dar într-un anumit gen de expresii, care sunt formulele de salut, a custa mai este 
folosit şi astăzi în vestul țării, în Munţii Apuseni şi în Crişana, unde pentru 
„să trăieşti” se mai aude salutul Să cuşti în cu dica sau Zo te custe!, ceea ce e tot 
una cu Dumnezeu (să) te cuşte! (DA). 

Uneori, în expresii, arhaismele au alte sensuri decât cele cu care au fost 
cunoscute ca elemente lexicale de sine stătătoare: hac a însemnat “plată” (vezi 
hacul ciobanilor, DA), dar a veni la hac (secolul al XVIII-lea) sau a veni de hac 
înseamnă “a răsplăti (de obicei o faptă rea)”, “a face inofensiv”. În limba română, 
cacirma, cacearma avea unul dintre sensurile turcescului kacirma “contrabandă, 
marfă de contrabandă”; în a trage o cacealma (a umbla cu cacealmale) apare alt 
sens al etimonului, acela de “stratagemă, vicleşug” (Säineanu, 125). 

Elementul afectiv, „liantul” din aceste construcții lingvistice, ne-a păstrat 
până astăzi în vorbire cuvinte care altfel ar fi putut fi găsite doar în glosarele 
volumelor de documente. ut 


„Deraierea” semantică a expresiei având la bază 
un arhaism: a da paicle—a da paáiele 


Printre sensurile figurate ale arhaismelor se află unele care poartă marca 
evidentă a unei atitudini: când este vorba de nume pentru diverse categorii şi 
ranguri din orânduiri sociale ierarhizate, deprecierea urmează atribuirii titlurilor 
respective unor persoane de rang „inferior”, până la utilizarea lor vădit ironică, prin 
contrast. În lucrarea sa frecvent citată, Încercare asupra semasiologiei limbei 
române, Lazăr Şăineanu a discutat căderea în desuetudine a unor formule de 
adresare cum ar fi jupân, chir, babalâc sau titluri (besleagà); dar şi a unor 
neologisme, ca madamă. Procesul poate fi observat şi pentru alte cuvinte: astfel 
vornic, de la “boier care îndeplinea funcţia de ministru de interne sau de guvernator 
al unei părți a ţării”, a ajuns să însemne mai apoi “primar”; sub forma diminutivală, 
vornicel (ca şi vătăjel), numea pe “guardul comunal’. Tot aşa, logofăt, de la sensul 
de “boierul cu rangul de preşedinte al divanului” (vezi şi logofătul dreptății 
“ministru de justiție”; /ogofăt de taină “secretar domnesc”), a denumit, în ultimă 
instanță, pe notarul comunal sau chiar pe un fecior boieresc, însărcinat cu 
administrarea averii acestuia. 

Motivul încărcăturii afective a termenilor referitori la port şi a expresiilor 
create pe baza lor stă frecvent în semnificația acestora în cadrul relaţiilor sociale, 
aşa cum a demonstrat Boris Cazacu (cf. 24) discutând termeni şi expresii populare 
(târâie brâu, a fi din opincă), formaţii recente (pantalonar, surtucar) şi vechi 
(giubeliu, işlicar); din ultimul grup elocvent este termenul cafian cu sens propriu 

‘manta albă, împodobită cu fire de aur şi de mătase, purtată de domnitorii şi boierii 
români”. Oferirea ei de către sultan era semnul învestiturii, după cum la acordarea 
rangurilor, boierii erau şi ei căfiăniți. De la substantiv s-a format verbul a căftăni ‘a 
îmbrăca cu caftan pe cel numit într-o slujbă”, prin extensie “a numi într-o slujbă a 
statului, a boieri (pe cineva). 

Caftan cu sensul ironic de “bătaie”, înregistrat în cele mai multe dintre 
dicționarele limbii române, apare într-una din piesele lui Vasile Alecsandri, Zorgu 
de la Sadagura, într-un dialog pe care eroul principal îl are cu un alt personaj, 
Damian, căruia îi aparţine prima replică din citatul următor: 


„După cât întäleg, tu vrei să ne-nşăli. Ori începe comedia şi lasă vorba, ori iti trag o 
bătaie de cele sfinte! 

Iorgu (în parte): Ar avea haz să ieu un caftan; (tare) De vreme ce-i treaba pe 
ciomag... apoi încep îndată”. | 


Aşadar, caftanul pe care-l are în vedere Iorgu se traduce, chiar în context, prin 
‘bătaie de cele sfinte” sau “treabă de ciomag’. Paralel, a căftăni a fost utilizat cu sensul 
“a bate’. Aceste sensuri ale lui caftan şi a căftăni sunt rezultatul unui proces afectiv, 
ironia, ale cărei urmări sunt, în acest caz, semnificaţii antitetice: simbol concret al 
cinstirii, caftanul promis sau „oferit” în derâdere are ca efect rușinea cu care se . 
alege cel bătut. Nu este exclus ca îmbrăcarea caftanului — semn al funcției înalte, al 
boieriei — să fi fost însoțită de un gest simbolic al suveranului, de bătaie pe spate, în 
sensul acoladei, marcând situaţia de supus a celui căftănit. În acest caz, apariția 
sensului figurat la care ne-am referit s-ar putea explica imaginându-ne un proces mental 
de tipul celui care stă la baza figurii de stil numită sinecdocă: din ceremonialul 
constând în îmbrăcarea caftanului si bătaia simbolică pe spate, vorbirea afectivă a 
reținut numai ultimul gest, amplificându-l şi dându-i o nouă semnificație. Supozitia 
pare a fi sprijinită de definiţia sensului figurat al verbului a căftăni din Dicţionarul 
explicativ al limbii române: “a bate, a Jovi peste spate pe cineva”. 

Ocupându-se de rezultate ale încrucişării a două cuvinte de tipul nepot + 
purcel sau ierte + iepure, din care au rezultat „formaţii transparente” semantic, 
nepurcel, [Dumnezeu să-l) iepure, Al. Graur pune în mod justificat aceste „deraieri 
lexicale” în legătură atât cu etimologia populară cât şi cu etimologia multiplă 
(cf. 58, 60). Pe baza aceleiaşi scheme semantice expresia a da paiele ‘a mäguli, a 
flata’ a ajuns să însemne ‘a afâta, a întărâta”, când substantivul a fost înțeles ca 
pluralul lui pai. Aceasta este interpretarea pe care 0 dă Iuliu Zanne expresiei a da 
paiele, când, într-un volum din Proverbe, o înregistrează la substantivul pai şi o 
glosează „a-l lăsa slobod de a face un lucru şi chiar a-l îndemna la aceasta” (subl. n.), 
explicând-o ca provenind „de la jocul copiilor numit de-a paiele”. Dicţionarul 
limbii române înregistrează sub expresia a da paiéle şi textul din Creangă 
cuprinzând fraza „Încă te uiţi la ei, bärbate, zicea mama, şi le dai paiele!”, pentru 


care la ‘a măguli, a flata’ se adaugă valorile „a îngădui (cuiva) prea multe, a fi prea 
ări se trimite, pe lângă Proverbele lui Zanne, 


îngăduitor, a da nas”; pentru alte atestări S 
al cărui punct de vedere l-am prezentat, şi la un Glosar dialectal publicat de Petru 
emna’ de la Zanne şi din diferite 


. w Lă a. 
Coman, la care vom reveni. Faţă de `a înd aa 
dicționare, cum ar fi cel al lui Tiktin („jemanden durch freundliche Worte 


aufmuntern” = a încuraja, a stimula, a îndemna) sau Scriban („a încuraja, a ajâța, a 
da zăgnete”), sensurile “a fi prea îngăduitor, a permite cuiva să fie prea familiar, 


. °° A i 
prea îndrăzneț sau obraznic’ (cum trebuie „tradus” a da nas) par să reprezinte 

o încercare de „logicizare” a evoluţiei “a da un titlu onorific” (ca în „vă cinstim cu 
paiaua polcovniciei Craiovei”) — ’a flata, a măguli” (vezi „îl lăuda, măgulituri si 
paiele, încât se putea îi da”) — "a da nas, a fi prea îngăduitor cu cineva”, pe baza 
frazei citate din Creangă. Să examinăm contextul în care apare aceasta. Întescându-se 
obosit seara de la pădure, tatăl găseşte o destindere în joaca copiilor, căci nu numai 
că nu se supără că-i sar în spate, ci îi mai si prinde „cîte pe unul, ca la «baba 
oarba»”, şi îi ridică în grindă, „zicând «’tâta mare»”, mai apoi, pe când se 
desfăşoară discuţia la care ne vom referi, îi mai dă şi «huta». Mama, obosită şi 
sătulă de tărăboiul copiilor de peste zi, îl mustră: 


„Încă te uiţi la ei, bărbate, zicea mama, si le dai paièle! Aşă-i?”. 


Dată fiind participarea tatălui la „isprăvile” copiilor, despre atitudinea lui nu se 
poate spune că este numai îngăduitoare sau că le permite să fie obraznici, tatăl 
chiar fi atätà, îi întărâtă (la joacă), ceea ce cu o expresie ss se caie a pune 
paie pe foc, sau a stinge focul cu paie. 

Sensul originar al cuvântului paid ‘demnitate, Fete înaltă în Imperiul 
otoman” a fost probabil necunoscut la nivelul vorbirii populare; la acest nivel a 
pătruns poate expresia a da paiéle ‘a flata, a mäguli’ care a fost înțeleasă ca a da 
paiele prin încadrarea ei în grupul celor citate mai sus, pornind de la pai. Acesta 
este, de altfel, şi sensul formei de plural paiele, înregistrată tor din zona Piatra 
Neamţ în glosarul lui Coman: „îndemnuri de a mustra sau de a batjocori: nu-i mai 
da paiele, că-i destul de pornit”, deci tot nu mai pune paie pe foc sau, cu altă 
formulă, nu mai turna gaz pe foc. Cazul acestei expresii aminteşte de a da sfoară î în 
țară, rezultat al etimologiei populare, discutată mai sus. 

A da paiele — a da päiele reprezintă o „deraiere” semantică prin încrucișarea 
accidentală a două cuvinte diferite cvasiidentice formal şi marchează una din 
situaţiile în care poate ajunge un arhaism în limba vorbită. 


2.2.2. MEDII SI PREOCUPĂRI 
REFLECTATE DE CONSTRUCȚIILE NEOLOGICE 


Al doilea grup de expresii care au la bază un suport scai marcat temporal 
îl constituie cele ce cuprind neologisme; asupra unor probleme generale ale 
încadrării lor între mijloacele expresive ale vocabularului ne-am referit mai sus, 
ocupându-ne de clasa din care fac parte. 

Ca aspecte privitoare direct la materialul lingvistic şi la prelucrarea lui în 
unităţile frazeologice recente remarcăm, în linii mari, următoarele fapte. Mai întâi, 
în limbajul familiar (mai ales al oamenilor cu oarecare cultură) pot fi întâlnite 
expresii cuprinzând cele mai recente neologisme, ca a simți pulsul (unei situaţii) ‘a 
înțelege, a intui exact o situaţie” (după expresia frantuzeascä rârer le pouls, cu 
sensuri figurate (apropiate), dar acelaşi lucru se observă şi în graiuri, nivel la care a 
fost înregistrat încă un sinonim afectiv în seria deosebit de bogată a termenilor 
pentru “gură';-a-şi ține magazinul “a tăcea, a-şi ţine gura” (DLR). Pe de altă parte, 

dicționarele nu înregistrează nici o expresie de la neologismul cel mai vechi şi mai 
răspândit din vorbirea populară, maşină (este consemnat doar un sens figurat “epitet 
dat cuiva care lucrează mult si cu mişcări automate, mecanice”), sau de la metru, 
fixat şi el bine în uzul curent. 

Selecția subiectivă a afectului îşi spune cuvântul şi în plasarea 
neologismului în vechile formule, de tipul a-i lipsi cuiva o doagă: — o lampă, a lua 
în căruţă: ~ în balon, a lua în moară (pe care o cunosc din graiurile din nordul 
Moldovei): a lua în fabrică “a certa, a cere socoteală; a bate’ sau în crearea a noi 
formule cu sensul celor vechi: pentru a bate toba în târg şi la moară avem mai 
târziu a da în stambă sinonimă la propriu si la figurat cu a da la gazetă ‘a face o 
ştire de domeniu public’; pentru a lega cäfeaua am citat mai sus a-și ține [închis ?] 
măgăzânul (apreciat ca un loc unde e zgomot, unde se vorbeşte mult) etc. Apoi, se 
poate constata că, pe calea utilizării unor cuvinte vechi în terminologiile 
profesionale noi, unele expresii recente nici nu conţin neologisme, fie că este vorba 
de formule create pe teren românesc cum ar fi a schimba macazul, fie că avem de-a 
face cu traduceri, cuvânt cu cuvânt, cum este a face plinul, pornind de la expresia 
faire le plein (d'essence), din franceză. Semnalăm că, în general, multe dintre expresiile 
plastice noi şi neologice pe care le discutăm în continuare sunt, într-un fel sau altul, 
împrumutate din diferite limbi străine (în special din franceză şi din italiană) chiar 
cu sensurile figurate citate. Lăsăm însă deoparte acest aspect, etimologic (care va fi 
elucidat în dicţionarul frazeologic al limbii române), întrucât astfel de îmbinări de 
cuvinte ne interesează aici numai în măsura în care au devenit mijloace expresive 
ale limbii române. De pe această poziţie, analiza e x pr e s iilor împrumutate 
(sau calchiate) recent din diferite limbi străine, în cadrul mijloacelor expresive ale 
limbii vorbite, este tot atât de justificată pe cât este şi includerea neologismelor 
propriu-zise într-un dicționar al limbii române. | 4 

Exemplele care urmează tind să ilustreze numai în linii generale afirmațiile 
precedente, căci domeniile noi sunt deosebit de variate, construcțiile expresive în 
diferite stadii de „fixare”, iar inventarul lor în permanentă îmbogăţire. Incepem cu câteva 
expresii referitoare la domeniul transporturilor şi al mijloacelor de comunicație. 

Macaz, linie moartă sunt termeni ce denumesc anumite noțiuni specifice 
căilor ferate. Primul cuvânt numeşte dispozitivul de bifurcare a două linii, cu 
ajutorul căruia un vagon, sau trenul, este îndrumat pe una din liniile bifurcaţiei. 
Linia moartă este linia de cale ferată care se „înfundă”, servind numai pentru 
„garare”. Probabil că, mai întâi, prin analogie, expresia a schimba macazul, pentru 
“a-şi schimba atitudinea față de cineva, devenind mai aspru, mal intransigent! a fost 
folosită în mediul „ceferiştilor” şi tot aici s-a spus inițial că cineva este pe linia 

ace un rol important, când a ajuns să nu mai 


moartă, când a ajuns să nu mal JO n 
prezinte importantá sau interes dintr-un anumit punct de vedere. Expresiile au 
ut să aibă circulaţie. In vorbirea comună, 


trecut în uzul familiar şi apoi au început 
fiind astăzi înregistrate şi explicate în dicţionare. Tot optica feroviarului transpare 


şi când se spune despre cineva care vorbeşte aiurea, sau bate câmpii, că a deraiat, 

care, la propriu, înseamnă că (un vehicul) a sărit de pe şine, sau, când se spune că 
> z a ` ° 

cineva este băgat în viteză, adică este zorit sa facă ceva. La fel stau lucrurile cu 

a tampona pentru “a lovi, a bate”, cale verde sau a pune semnalul pe liber pentru 
“permisiunea de a face ceva’, respectiv ‘a permite începerea unui lucru, a unei 
acțiuni”. Optica pasagerului este prezentă în comparatia a merge ca trenul indicând 
repeziciunea, siguranța, si în expresia a pierde (a scăpa) trenul “a scăpa o ocazie 
favorabilă”. În limbajul sportiv a pătruns, cu sens figurat, un termen cu valoare 
strict obiectivă din transportul feroviar. Astfel, despre o echipă care se află în 
„coada” clasamentului unei competiţii se spune că este (sau duce) lanterna roşie, 
semnul caracteristic, pe timpul nopții, al ultimului vagon dintr-o garnitură. 

Dacă a face plinul, care înseamnă “a umple cu combustibil rezervorul unui 
autovehicul, sau al avionului”, cu sens figurat “a mânca, a bea pe săturate”, se 
foloseşte mai ales în vorbirea familiară a şoferilor, o altă expresie din limbajul 
acestora, a fi pe geantă (substantivul este utilizat impropriu, pentru jantă, 
< fr. jante) “a se afla într-o situaţie dificilă, într-un impas”, ca atunci când s-a 
dezumflat una din roţile maşinii, pare să fie utilizată în cercuri mai largi. A fi în 
pană sau a rămâne în pană au şi ele o circulaţie mai mare şi, ca şi precedenta, 
păstrează de la caracterul „încifrat” initial al mediului profesional (geantă pentru 
jantă “partea exterioară periferică a unei roți de autovehicul”, pană “oprire 
accidentală a funcţionării unei maşini”, termeni tehnici, şi omonimele geantă 
“servietă” (acesta prin etimologie populară) şi pană “formație epidermicä cornoasă 
care acoperă corpul păsărilor”, cuvinte de uz curent) capacitatea de exprimare 
eufemisticä: a fi pe geantă, a fi în pană se poate spune despre cineva căruia îi 
lipsesc banii sau se află în altă „încurcătură” jenantă. 

| Domeniul fiind, oricum, unul în care se poate uşor remarca o continuitate, 
pe măsura pătrunderii, treptate, în vorbire, expresiile noi tind să înlocuiască 
corespondente mai vechi datorită mai întâi înțelegerii termenilor pe baza cărora s- 
au constituit, termeni care denumesc noțiuni din mediul familiar vorbitorilor 
contemporani. A fi la remorca cuiva cu sensul de ‘a fi subordonat cuiva, a fi 
condus, dominat” exprimă exact acelaşi lucru cu expresia mai veche a fi la edecul 
cuiva, dar prima se impune şi datorită faptului că puţini vorbitori, în afara 
pescarilor şi marinarilor, mai ştiu că a trage la edec înseamnă ‘a trage o luntre cu 
un odgon în contra curentului apei’. Dar selecţia afectivă nu se datorește numai 
înţelegerii sau lipsei de înțelegere a unui termen. Expresia a-i da bătaie “a zori, a 
grăbi”, care apare cu verbul la imperativ: dă-i bătăi!, născută în mediul cärutasilor 
şi apoi folosită cu referire la oameni, şi-a pierdut expresivitatea în fața 
corespondentelor ei evocând lumea vehiculelor de astăzi: între şoferi se spune, cu 
aceeaşi valoare, figurată, dă-i benzină!, respectiv dă-i cărbuni! dacă e vorba de 
feroviari, In aceeaşi situaţie se află expresia a bate câmpii, extrasă dintr-un 
domeniu mai larg, față de a deraia. In egală măsură acestui domeniu ca si celui al 
băncii (care rămâne în orice caz mai putin cunoscut) îi aparţine expresia a scoate 
din circulaţie (pe cineva) “a obosi; a da la reformă”, ca pe o maşină uzată (sau la fel 
cum sunt retrase din circulaţie biletele de bancă uzate). 

i Dacă expresii ca cele pe care le-am citat mai sus aparţin mediului familiar şi 
tind să caracterizeze vorbirea populară, cele din domeniul navigaţiei şi al 
aeronauticii, apreciabile ca număr, pot fi identificate ca aparținând mai multor 

nivele. Încă puternic legate de profesionişti si preluate în vorbirea cu iz argotic a 
lumii porturilor, de exemplu, sunt metafore ca mdla!, vira!, originar comenzi la 
desprinderea unui vas de la țărm (pentru ‘a da drumul complet unei parâme”; a 
doua înseamnă „trage!”; a vira “a readuce la bord lanţul şi ancora navei; a ridica o 
greutate’). Între această zonă şi cea a vorbirii familiare si populare se plasează 
formule ca a decola (a-și lua zborul), a ridica ancora (a ridica pânzele) pentru ‘a 
pleca”, respectiv a arunca ancora, a ancora sau a ateriza pentru ‘a sosi”, ultimul 
verb folosit pentru manifestarea surprinderii față de cineva apărut pe neaşteptate. 
A lua în balon (aeroplan, avion) ‘a lua în râs” par deja să se fi „demodat” şi să-şi fi 
pierdut expresivitatea. A(-și) pierde busola “a rămâne încurcat, a pierde simţul 
realităţii” ţine şi ea de acest subgrup; ca „traducere” din franceză, expresia aparține 
şi exprimării cultivate (vezi pierde compasul). Pe calea utilizării în beletristică, în 
oratorie şi în limbajul politic, exprimării cultivate (şi chiar livresti) îi aparțin a 
aborda (originar ‘a acosta, a se alătura de o altă navă’), a eșua (originar ‘a se 
împotmoli într-un loc unde apa are o adâncime redusă”), a fi în derivă (despre vase 
şi avioane: ‘a pluti în voia curentului apei”, respectiv ‘a pluti în voia vântului”), a 
"arunca peste bord ‘a renunţa la ceva (ca nefiind de folos)”, a arbora “a afişa cu 
ostentatie o atitudine sau o ţinută”, care la propriu înseamnă ‘a înălța un drapel” mai 
ales pe catargul unui vas (numit şi arbore); încărcătura afectivă inițială pare să se 
datoreze importanţei pe care o avea pentru identificare (şi semnalizare), mai ales în 
trecut, în lipsa altor mijloace de comunicaţie, arborarea drapelului. In sfârşit, din 
aceeaşi familie mai cităm pe a acosta verb care, referitor la nave, înseamnă ‘a se 
apropia şi a se lipi de țărm sau de o altă navă! şi care în justiţie a ajuns un termen 
tehnic, denumind un delict (‘a opri pe cineva din drum şi a i se adresa în mod 
supărător”), fapt care i-a favorizat pătrunderea în limba comună. 

= Circulația, apreciabilă, a unora dintre aceşti termeni și expresii se explică 
prin existența unor agenţi care le asigură difuzarea în cercuri largi şi diferite de 
vorbitori; este vorba de tineri care „fac armata” la marină sau la aviație. Or, însuși 
serviciul militar şi armata, cu diferitele lor implicaţii, au pus în circulație 
numeroase formule tehnice devenite expresive: a da la reformă 'a scoate din uz, a 
înlătura”, aşa cum sunt scoase din uz efectele militare, armamentul învechit sau 
militarii deveniți inapti, a fi la comanda cuiva, a Jace militărie cu cineva, a, Jace 
drepți în fața cuiva, a face stânga-mprejur. Apartin exprimării livreşti (sau rămân 


la acest nivel pe calea „importului”), căci tin de optica comandanților, a strategilor, 


a fi sub drapel, a se pune în gardă, a depune armele, a bate pe cineva cu propriile 
lui arme, a fi de cealaltă parte a baricadei etc. Wa! wa s Le 

Din magistratură s-a răspândit expresia în ultimă instanță, folosită pentru 
“în cele din urmă”. Utilizarea ei inițială cu sens figurat denotă o anumită deformare 
profesională, prin prisma căreia momentele unui fapt de viață sau fazele dintr-o 


expunere de idei sunt comparate cu instanțele succesive prin care poate trece un 


proces judiciar. Din terminologia aceleiaşi profesii provine utilizarea termenului 


casatie cu valoare de superlativ absolut: astfel se poate auzi spunându-se că cineva 
a băut un vin casație (sau a văzut un film casație). Această valoare este conferită 
termenului de contextul în care apare frecvent: în vechea organizare juridică, înalta 

curte de casatie era forul judecătoresc suprem. De altfel, chiar această titulatură în 
mod obişnuit se prescurta, folosindu-se cu valoare absolută: Casayia. Aceluiasi 
domeniu şi aceleiași optici îi aparțin sensurile figurate ale expresiilor a câștiga (sau 
a pierde) procesul, referitoare la acte sau întâmplări comparabile cu procesul 
judiciar. Cu trecerea spre aspectul administrativ, din acest mediu porneşte a închide 
dosarul ‘a încheia un lucru, o afacere?, a pune la dosar “a nu se mai ocupa de o 
problemă”, cu varianta a pune la index, indexul cel mai cunoscut (şi mai temut!) 
fiind cel în care biserica catolică trecea cărțile interzise credincioşilor, de unde 
valoarea de ‘a scoate din uz; a persecuta pe cineva din diferite motive” a expresiei 
citate. Administraţia, în diferitele ei forme şi aspecte, este sursa altor expresii 
figurate: întrucât pașaportul este actul de identitate pe care o persoană îl primeşte 
când pleacă peste hotare, a da paşaportul a ajuns să însemne “a alunga, a expedia”, 
prin extensie “a da pe cineva afară dintr-un serviciu, dintr-o funcție”. Din mediul 
contabililor şi al băncii provin a fine cont, a semna în alb ‘a acorda cuiva încredere 
deplină”, ca atunci când semnezi un act (o poliţă) pe care urmează, să-l completeze 
ulterior cel care-l va utiliza, sau a face avansuri, de la avans “plată anticipată a unei 
părţi din preţ sau dintr-o sumă”, care explică sensul figurat “a încerca să câştigi 
prietenia sau bunăvoința cuiva pe căi mai putin corecte” (linguşiri, concesii etc.). 
Expediția prin poştă şi-a pus amprenta asupra exprimării expresive prin formule ca 
a greşi adresa “a face o afirmaţie greşită”, sau a trimite (pe cineva) pachet “a trimite pe 
cineva într-un loc fără voia lui”, ceea ce exprimă şi a expedia, cu valoare absolută. 
Unor domenii profesionale şi, paralel, mijloacelor de difuzare pe care le 
pune la îndemână cultura li se datorează a lua pulsul, din medicină, a ajunge într-un 
punct mort “a ajunge în impas” asemenea poziţiei mecanismului format din bielă şi 
manivelă, în care acestea au axele în prelungire sau suprapuse, a face naveta, 
asemenea mecanismelor antrenate într-o mişcare de du-te-vino, a avea presă bună 
(sau proastă) din lumea gazetăriei, privitoare la reputaţia cuiva. Multe din aceste 
expresii tin de jargonul elevilor sau sunt utilizate ca o reminiscență de evocare a 
mediului acestora: a sta (a rămâne) în banca sa ‘a rămâne la locul său, a fi docil”, 
marcând raporturile de la profesor (maestru) la elev (vezi şi a vorbi de la catedră “a 
vorbi savant, livresc, afectat”), a aduce la acelaşi numitor “a împăca puncte de 
vedere deosebite, a uniformiza (fără temei) păreri sau tendinţe diferite”, cu o 
aplicabilitate mult mai mare, pe măsura aplicării matematicii (şi cunoaşterii sensului 
tehnic al formulei) în cele mai diverse domenii. Din mediul elevilor şi al studenților 
provine şi expresia a scăpa prin tangentă care înseamnă ’a se eschiva de la un lucru 
prinzând momentul potrivit”. Probabil că, la origine, a exprimat uşurarea celui care 
a scăpat de la examinare când nu era pregătit, sau de la o răspundere, datorită unei 
împrejurări neaşteptate, unei întâmplări, care l-a scutit de a fi atras în fondul problemei, 
atingând-o numai în treacăt, aşa cum tangenta atinge o curbă într-un singur punct. 
i O anumită optică a reprezentanților ştiinţelor exacte sau tehnice față de 
modalitatea de a exprima o idee (sau esentialul) în opera de artă se află la originea 
expresiei a Jace literatură “a ocoli esentialul unei probleme prin artificii de exprimare’, 
iar una dintre preocupările esteticii, interpretată la un nivel mai puțin pretentios, 
explică sensul ‘dezinteresat’ al formulei de amorul artei. Literatura beletristică 

însăşi, în primul rând, şi mai ales prin studierea ei în şcoală, a pus în circulaţie 
expresiile constituind la origine „citate” din scriitori ca Donici (a avea pufuşor pe 
botişor), Alexandrescu (a fi coadă de topor), Caragiale (bravos națiune, halal să-ți 
fie), semnalate de Iorgu Iordan (cf. 74), fapt în care se poate recunoaşte una dintre 
manifestările influenţei limbii literare asupra limbii vorbite, în care pătrund 
„cultisme” de diferite origini: a fi alfa şi omega, a fi sau a nu fi (Andriescu, 3), 
a tăia nodul gordian. 

În aspectele ei legate de divertisment, cultura îmbogățește şi modelează 
mijloacele expresive prin formule din lumea spectacolului: a juca (face) teatru “a 
se preface”, a se da în spectacol ‘a se face de râs”, a face galerie, cu trecerea de la 
“a se manifesta zgomotos în semn de aprobare în cursul unui spectacol” ca publicul 
de la balconul unei săli de spectacole, la manifestări de acelaşi tip în cursul unei 
întreceri sportive sau al unei oricare alte „scene”, desfășurată în fața unor 
„spectatori”. Nuanta depreciativă, dată fiind lumea circului, pe care o evocă, se 
resimte şi în sensul figurat “schimbare bruscă şi radicală a atitudinii, a opiniilor 
cuiva” al sintagmei salt mortal, la propriu “figură acrobatică periculoasă, executată 
la înălțime, constând dintr-o rotire totală a corpului în aer’. Tot asa, față de sensul 
propriu “parte, bucată dintr-un spectacol de varietăți, din repertoriul unui artist de 
circ”, de la care derivă cel de “persoană care interpretează partea respectivă”, număr 
a putut numi un “personaj bizar, original”: „Copila asta, uimitor de precoce, era un 
număr de senzaţie în lumea diplomatică...” (Jean Bart, cf. DLR); un personaj al lui 
Ion Vinea dă cuvântului o acceptie vulgară: „Ehei, dumneata nu ştii ce număr a fost 
soacră-mea la vremea ei” (Lunatecii, cap. 32). Evident nu lipsesc nici expresiile 
păstrând vizibil marca experienţei profesionistului: a da tonul “a fi iniţiatorul unei 
acţiuni”, dar şi “a-şi impune punctul de vedere; a dirija” (vezi şi tonul face muzica, 
prin care se subliniază importanța nuantei), sau a fi la acelaşi diapazon cu cineva 
‘a fi în aceeaşi dispoziție”, ‘a se pune de acord cu cineva”, adică a cânta la unison 
cu cineva; prin contrast, personalitatea, importanța cuiva într-o echipă se exprimă 
prin a fi vioara întâi, având în vedere rolul primului violonist într-o orchestră. 

Un domeniu „de vârf” din lumea divertismentului pare să fie, în zilele 
noastre, cel al sporturilor. Expresiile de această proveniență au, şi ele, caracter 
livresc sau popular în funcţie de situația, într-o epocă mai veche, a sportului din 
care provin. Astfel, a ține în şah “a ţine pe cineva sub presiune, a-l imobiliza” care 
la propriu înseamnă ‘a limita jocul cuiva la apărarea regelui şi a face mat pe 
cineva, folosită pentru a indica situația când cineva este invins, de obicei într-o 
discutie, au circulație în limba literară, fiind si mai vechi. Față de şah, care 
constituia obiectul atenției unui număr de simpatizanți mai redus în raport cu 
fotbalul sau boxul, termenii tehnici şi expresiile aparținând acestora din urmă, 
indiferent de circulaţie, sunt utilizate în vorbirea mai puțin pretențioasă, familiară, 
Din box s-a răspândit expresia a face K.O. (ca-ó), pentru a arăta că cineva a obtinut 
într-o dispută un câştig de cauză incontestabil, comparabil cu victoria netă în 
întâlnirea dintre doi pugilisti. Constituiti în arbitri ad-hoc, cei ce asistă la o dispută, 
tot verbală, obişnuiesc s-o comenteze în termeni de cronică sportivă, remarcând că 


l l iturá à re, celuilalt ar merita 
unul dintre „adversari” a dat o lovitură sub centură, pentru care, 

să i se acorde un 11 metri şi tin evidenţa succeselor, comentând când cineva a 
marcat un punct, amintind eventual „scorul” cu formula caracteristică: 1 Ja 0 pentru x, 
sau „acum este 1 /a 1” etc. Tot din sporturile cu mingea mai amintim pe a dribla “a 
păcăli, a înşela”, imaginându-se mişcarea celui ce-şi derutează adversarul reuşind să 
treacă pe lângă el; gimnastica şi diferitele confruntări desfăşurate pe echipe au 
reactualizat termenul ștafetă (vezi a trece sau a preda stafeta), iar termenul 
handicap (a handicapa) a căpătat un loc în dicționarele limbii comune, venind din 
lumea sporturilor. De la un termen folosit mai ales în fotbal, sut “lovitură puternică 
dată cu piciorul în minge”, s-a ajuns să se creeze chiar o expresie: a lua pe cineva în 
şuturi înseamnă “a-i cere insistent socoteală de ceva, a-l lua la bătaie”. Scrisul 
cronicarilor sportivi este, de regulă, foarte colorat, deşi, în general vorbind, obiectul 
comentariilor lor suferă de oarecare monotonie; vioiciunea şi culoarea se obțin pe 
calea mijloacelor expresive, împrumutate cu multă dezinvoltură din toate domeniile. 
Iată un exemplu: ca antonim al lui amară “a lega un obiect la bord; a lega o navă de 
mal”, a demara înseamnă, în domeniul marinei, “a dezlega odgoanele unei corăbii 
(în vederea plecării); practica fiind ieşită din uz, sensul utilizat curent este, vorbind 
despre autovehicule sau motoare, “a porni, a pune în mișcare’. În limbajul sportiv, a 
demara înseamnă însă “a porni cu avânt, în viteză”, probabil pentru că, mai întâi, au 
demarat aici automobilele de curse, la ideea de “pornire” fiind asociată şi cea de 
“viteză” (cu acelaşi verb se începe descrierea cursei unui alergător pe „suta de 
metri”), dar, până la urmă, are un demaraj admirat şi o echipă care „debutează” cu 
succes într-un campionat sau începe un meci atacând şi, în special, marcând un gol. 

Terenul cel mai favorabil al utilizării termenilor tehnici fmprumutati din 
domeniul tuturor ştiinţelor pare să fie cel al criticii literare, unde caraliză, 


cristalizare, dezagregare, cataclism, reacție în lanţ, seism cu valoare metaforică nu 
mai surprind pe nimeni. 

3. EXPRESII IDIOMATICE IMAGINARE: 
TERMENI AI UNOR COMPARAȚII IREALE 


Dacă metaforele copii ale realității cuprind imagini care aparțin experienței 
comune, bazându-se pe intuiţie (Vianu, 135), expresiile imaginare se află la polul 
opus prin faptul că urmăresc să provoace o impresie asociind, pe baza absurdului, 
elemente inasociabile (a vedea cai verzi pe pereți) sau imaginând acțiuni evident 
imposibile (a scrie pe mucul lumânării). Aspectele citate definesc specificul 
acestor expresii de a constitui, de la început, mijloace expresive propriu-zise, 
asemănătoare figurilor de stil ale scriitorilor. De altfel, chiar caracterizarea lui 
Tudor Vianu privind calitatea tuturor expresiilor de a fi adevărate „citate” 
generalizate (aparținând unui creator anonim) se dovedeşte proprie în cel mai înalt - 
grad acestei clase de idiotisme, prin însuşi ineditul asociaţiei de idei pe care le 
cuprind. Întrucât de la valoarea de comunicare a unei expresii copie a realității la 
funcţia ei expresivă s-a trecut pe baza intuitiei, procesul a putut avea loc simultan la 
mai multi vorbitori, care au putut surprinde capacitatea de generalizare (pe baza 
similitudinilor de situaţii) a unei constatări la origine o formulă tehnică. Dar este 
mai greu de imaginat geneza colectivă, cu valoare de regulă, a unor asociaţii de 
elemente sau de acţiuni ca n-au intrat zilele-n sac, a se potrivi ca nuca-n perete, 
a-şi lua inima în dinți. "P. 

Mai apropiate de expresiile cópii ale realităţii sunt formulele care exprimă 
un fapt paradoxal, o ciudätenie ca: a prinde cu mága-n sac ‘a descoperi o 
incorectitudine” a căuta cai morfi ca să le iei potcoavele “a umbla după lucruri 
imposibil (iniţial, probabil, greu) de găsit”, a da cu căciula în câini a face tot ce-ţi 
trece prin cap, fără jenă”, a da cu puşca-n Dumnezeu ‘a avea un curaj deosebit; a fi 
într-o ureche”. Faptele descrise nu sunt imposibile în sine (în ultimul caz, 
transpunându-ne în situaţia cuiva având reprezentarea unui Dumnezeu în cer); dacă 
ținem seama de valoarea de „citate” a acestor expresii, probabil că ele s-au născut 
în împrejurări concrete a căror amintire, pierdută, o evocă. Caracterul lor imaginar 
rezidă în generalizarea faptului constituind initial o excepție, care a căpătat 
valoarea de simbol (pentru comparaţie, vezi, de exemplu, repetabilitatea unui fapt 
ca cel descris în a sta ca vitelul la poarta nouă, sau peştele de la cap se-mpule). 
Caracterul de creaţie individuală a unor asemenea expresii este pus în lumină de un 


element lexical regional ca mâţă dintr-una din expresiile citate, care îi fixează chiar 
apariţia într-o anumită arie lingvistică a teritoriului dacoromân, de unde a prinde cu 
mâţa-n sac s-a răspândit şi în aria unde animalul respectiv este numit pisică 
(Puşcariu, 111). Tot aşa, ca „marcată” spaţial poate fi considerată şi a face pifiie, de 
„vreme ce prin Moldova şi Transilvania acelaşi fel de mâncare se numeşte dpi 
(respectiv aituri). Evident, marca spatialä nu este insá un atribut al acestei clase: un 


alt regionalism apare, de exemplu, în a înghiți găluşca (care, după cum arată Iorgu 
asi . . 99 
Iordan, 74, a fost „tradus” în altă arie prin „sarmaua ). 

Efectul comic, prezent şi la expresiile copii ale realității, pare să fie una din 
trăsăturile esenţiale ale celor imaginare. De altfel, pe baza acestei trăsături se face 
legătura între excepţii generalizate (ca a da cu căciula-n câini) şi celelalte grupuri 
de expresii din această clasă, a căror trăsătură generală este faptul că reprezintă 
termenul unei comparații ireale. Schema, imaginată, a acestui tip de comparaţie 
poate fi următoarea: [Acţiunea x este la fel de fructuoasă, de îndreptățită] [ca şi 
cum ar fi aceea de] a căuta acul în carul cu fân. Se poate observa că înaintea celor 
mai multe dintre expresiile imaginare este de presupus (sau poate fi antepusă) una 
dintre locutiunile (conjunctionale) a ele ca si cum, ca şi când, 
(de) parcă. 

Comparatii ireale care rămân mai mult sau mai putin la nivelul burlescului, 
al grotescului, pot fi considerate expresii ca a fi a cincea roată la căruță, a căuta 
acul în carul cu fân “a se apuca de o muncă zadarnică”, a căra apă cu ciurul “a 
lucra fără spor”, a tăia frunză la câini “a trândăvi, a nu avea nici o ocupaţie”, a-i 
mânca cuiva câinii din traistă “a fi bleg, prost”, a vinde pielea ursului din pădure, 
care pun în lumină extravaganta, bizareria, sau a fi scos ca din cutie “foarte îngrijit 
îmbrăcat”, a umbla câinii cu covrigi în coadă exprimând ideea de “belşug”. 

Sintagme metaforice şi expresii de tipul viză încălțată (bou fncältaf) “om 
grosolan sau prost”, sac fără fund “om lacom, nesăţios”, a avea gărgăuni (în cap) “a 
avea idei ciudate, anormale, extravagante” (vezi şi a scoate gărgăunii din cap), a se 
băga în sufletul (sub pielea) cuiva, a căuta nod în papură, a călca în străchini “a fi 
stângaci”, a bate apa în piuă (ca să se aleagă unt), a fi într-o doasă, a se potrivi ca 
nuca-n perete, a face piftie (chisälitä, praf) ‘a bate rău” îşi: datorează expresivitatea 
exagerării, elementelor ce contrazic gândirea logică. 

O viziune fantastică stă la baza unor comparații ireale ce pot sensibiliza: 

— o formulă cu valoare neutră sau pozitivă: a se scula cu noaptea-n cap 
(“devreme”), a fi cu scaun la cap (aşezat, cumpătat”); 

— aprecieri simpatetice, ironice: a-şi lua inima-n dinţi “a-şi face curaj’, a i se 
aprinde cälcäiele “a fi foarte îndrăgostit; a se îndrăgosti subit”, a-şi înghiți limba, a 
avea păr pe limbă, a face broaşte-n burtă (cum sunt înspăimântați copiii când beau 
prea multă apă), a intra în pământ (de ruşine) “a-i fi foarte ruşine”, n-au intrat 
zilele-n sac “n-a trecut vremea”, a fi cât toate zilele de mare ‘a fi foarte mare’, a 
scoate apă (zer, lapte dulce) din piatră seacă ‘a face ceva de necrezut”, a lua cu 
gura foc pentru cineva, a fugi mâncând pământul, contextul utilizării lor poate 
marca deprecierea: când mi-oi vedea ceafa “niciodată”, a visa cai verzi pe pereți 

“a-şi închipui lucruri imposibile”, râde vârşa de baltă, a A mână spartă (‘risipitor ”), 
a scrie pe mucul lumânării “a uita o binefacere” (prin contrast cu a cresta pe răboj, 
~ în grindă), a-i sări cuiva fandära “a se înfuria, a se supăra’. Hiperbola, 
diminuarea şi miracolul sunt elemente prin care astfel de plăsmuiri ale imaginației 
sunt exprimate în mod obişnuit. Exagerarea poate căpăta dimensiuni planetare sau 
cosmice: a fi cu capul în nori (sau parc-ar fi căzut din nori, cum se spune despre 
cineva străin de cele ce se petrec în jur), a face bortă Cr cer, a spune câte-n 
lună şi-n stele, a fi rupt din soare. De acelaşi tip poate fi socotită astăzi c-o falcă-n 
cer şi cu una-n pământ, dar initial expresia a aparţinut direct domeniului 

fantasticului, căci, în basme ea redă portretul smeului furios (Călinescu, 28). 

Fantasticul, utilizând elementele supranaturale (ale religiei), constituie 
ultima treaptă a acestui tip de idiotisme: când o face dracul mănăstiri este una 
dintre expresiile citate de Coşbuc pentru ideea de “niciodată” (vezi şi Ja Sânpetru pe 
gheaţă, când o cădea Paştele-ntr-o luni), ideea de ‘a face imposibilul” se exprimă 
prin a face pe dracu-n patru (~ ghem), iar cea de “nicăieri” prin unde şi-a infärcat 
dracul copiii (cineva pe care l-a înțărcat dracul fiind considerat “foarte şiret”). 

Un cadru fantastic ca cel din povestea Harap Alb, când eroul este închis, 
împreună cu tovarăşii săi care de care mai „minunat” într-un cuptor încins, îi 
prilejuieste lui Creangă care era un erudit în știința orală, ştiinţă care poate oferi tot 
atâtea citate ca şi cărţile (George Călinescu, 26), un prilej potrivit pentru a utiliza 
astfel de expresii: „Ia ascultați, măi, dar de când ati pus voi stăpânire pe mine?... 
Apoi nu mă faceți din cal măgar, că vă veţi găsi mantaua cu mine!”. Neîncrederea 
împăratului față de reuşita încercărilor fiului său se exprimă printr-o zicală de 
aceeaşi provenienţă: „Cine ţi-a vârât în cap şi una ca aceasta, acela-i încă unul... 
Ori vorba ceea: Pesemne umbli după cai morți să le iei potcoavele”. Din alt basm 
cu elemente fantastice, Povestea lui Stan Păţitul, Ipate, după experiența de viață pe 
care i-a adus-o însurătoarea, devine un om cu picioarele pe pământ: „Şi după 
aceea, când îi spunea cumva cineva câte ceva de pe undeva, care era cam aşa şi nu 
aşa, Ipate flutura din cap şi zicea: — «la päziti-vä mai bine treaba şi nu-mi tot 

‘spuneti cai verzi pe pärefi, că eu sunt Stan Pățitul!»”. 

în limitele analizei materialului lingvistic din componenţa acestei clase de 
expresii, se poate distinge, în linii mari şi numai pentru unele dintre ele, mediul în 
care au luat naştere. Astfel, cele trei idiotisme extrase din Creangă aparțin 
domeniului în care se utilizează animale pentru transport; tot aici pot fi adăugate 
a fi a cincea roată la căruţă, a pune carul înaintea boilor; din capitolele precedente 
readucem în discuţie expresii ca a umbla să iei două piei de pe o oaie, a da oile în 
paza lupului, a închide lupul în stână, s-a dus bou şi s-a întors vacă, a pune Jráu 
limbii, constituind termeni din comparatii ireale ale crescătorilor de animale, a-i 
măsura cuiva vorba cu îmblăciul, de flori de cuc, din mediul agricultorilor, când a 
prinde mâţa peşte, râde vârşa de baltă..., ale pescarilor, a toarce pe limbă, a face 
piftie, din mediul casnic, a-i lipsi o doagă, a-i sări fandära, a unge pe cineva la 
inimă cu miere, a fi între ciocan şi nicovală, din diverse alte medii. 

Sugestii sau referiri la perioada de timp când au luat naştere astfel de formule 
pot fi găsite, de asemenea, în unele cazuri. Aşa, de exemplu, pentru a exprima ideea 
de “risipitor” prin (a fi) mână spartă trebuie să ne gândim la o perioadă când averea 
consta sau era apreciată în monede (de aur), a căror „scurgere să poată fi imaginată ca 
datorându-se unei spărturi în palmă, ca aceea dintr-un buzunar. Tot aşa, expresia 
a da bir cu fugiţii, care a fost creată ca o figură de stil propriu-zisă, însemnând a 
nu plăti bir”, porneşte dintr-o anumită epocă s! de la împrejurări precise. Din documente 
istorice este cunoscut, de exemplu, faptul că locuitorii din unele sate din sudul Moldovei 
fugeau de plata birurilor în bălțile Bratesului, aflate, într-o vreme din epoca 
domniilor fanariote, sub stăpânirea — abuzivă — a paser de Isaccea (Gh. Platon, 
109). Sub forma a da bir cu fugiţii în baltă expresia citată consemnează acest fapt. 

Sensurile ironice de astăzi ‘a fugi”, “a fugi de o obligaţie, de o răspundere” îl au la 
bază pe cel marcat temporal “a te scuti singur de bir fugind de zapcii”. Marca 
temporală este întărită, pe de altă parte, de existența unei categorii de fugari, 
bejenarii, scutiţi de bir un număr de ani, după ce se aşezau într-un anumit loc. 
Chiar după ce treceau anii de scutire, ei constituiau o categorie specială de 
“contribuabili: „clasele plătitoare de dări” înşirate de Ion Ionescu de la Brad, într-o 
lucrare asupra agriculturii din județul Dorohoi (1866), fiind, „clăcași, bejenarii 
hrisovoliti (adică „privilegiați printr-un hrisov domnesc”), negutätorii patentari...” 
etc. Aceste elemente au contribuit la „împrumutul” formulei tehnice de identificare 
de tipul celei prin care se indica o categorie fiscală. Aşadar, dacă nu este vorba de 
„fugiţi” restabiliti în locul de origine (iar dicționarele nu înregistrează un asemenea 
sens nici la fugit, nici la fugar, fugas, fugarnic, toate adjective substantivate, şi nici 
la întors sau înturnat), având o situaţie fiscală aparte (ceea ce nu este consemnat în 
studiile de specialitate şi, oricum, aceşti „bejenari” nu erau absolviti de bir), atunci 
fugiţii constituie o „categorie” fiscală imaginată ad-hoc, negând prin sens ideea plății. 
În ceea ce priveşte formula în care apare, modelul trebuie căutat în terminologia 
tehnică a secolelor al XVIII-lea si al XIX-lea. Astfel, pe lângă boieri, care de drept 
nu plăteau bir, existau diferite categorii de privilegiați parţial şi de scutelnici 
înscrişi sau „aşezaţi la rânduiala postelnicilor”, „a ruptaşilor”, „aşezaţi cu dajdea la 
catastihul mazililor”; acelaşi lucru se exprima prin „a da dajde cu mazilii”, tip 
sintagmatic apropiat de cel pe care îl urmărim (cu + substantiv la plural). Aceeaşi 
formulă o găsim şi pentru a-i desemna pe birnicii propriu-zişi, pe bază de cislă 
(“cotă-parte de bir care revenea unei persoane sau unei comunități dintr-o sumă 
plătită în comun; repartizare a dărilor stabilită de obşte”): a pune /a bir cu tara, a da 
bir cu tara, a da bir cu satul etc. (Grigoraş, 61). | 
Din punctul de vedere al capacității de plasticizare, expresiile din această 
clasă au, în principiu, de partea lor toate „atuurile”: au la bază un suport aparținând 
fondului lexical principal, iar limitele „înțelegerii? datorate extractiei lor dintr-un 
anumit mediu profesional sunt practic anulate de nonsensul asocierii elementelor 
sau faptelor descrise. În principiu numai, pentru că, în cadrul vocabularului, ambele 
clase se resimt de mutaţiile care se produc, în contemporaneitate, în ceea ce 
priveşte terenul comun pe care toate categoriile de vorbitori se pot întâlni pe baza 
unor motive sensibilizatoare cu valoare egală sau măcar apropiată. 

Element de bază în definirea statutului unei comunități umane, limba 
reprezintă, în acelaşi timp, ca produs al colectivitätii, un izvor primordial pentru 
ale celor care o întrebuinţează şi o modelează. „Viaţa cuvintelor — scria Vasile 
Bogrea, un pasionat al cercetării istoriei cuvintelor româneşti — e aşa de strâns 
legată de a poporului care le întrebuințează încât vicisitudinile lor biografice — 
genealogia, evoluţia, migraţia, cariera lor — luminează, adese, colțuri întunecate ale 
istoriei naționale” (cf. 14). 

În sensurile cuvintelor şi ale expresiilor constituite pe baza acestora este 
înmagazinată o întreagă experienţă practică de viaţă, un îndreptar privind condițiile 
vietuirii şi imperativele convietuirii, un cod etic şi estetic. Din expresii şi din zicători se 
poate trage o învățătură practică, imediată, şi se poate extrage, prin abstractizare şi 
generalizare, un principiu, simbolul plasându-le în sfera spiritualității: discernământ 
înseamnă a alege neghina din grâu, demnitate înseamnă decăt să întingi în unt şi 
să te uiţi în pământ, mai bine să întingi în sare şi să te uiţi la soare, inechitatea sau 
inutilitatea sunt, cu subtilitate şi pe calea ironiei, scoase în afara oricărei aprecieri, 
prin luări aminte ca boii ară şi caii mănâncă sau a tăia frunză la câini. 

O introducere în cunoaşterea lexicului românesc sub aspect istoric, semantic 
şi stilistic reprezintă un prilej de meditație asupra puterii şi semnificației istorice a 
cuvintelor pe care le-am moştenit sau le-am adoptat, un prilej de sensibilizare la 
sclipirea ascutimii pe care le-a dat-o intrebuintarea lor de zi cu zi în sute de 
generaţii, la parfumul lor ca vesmänt al simtirii. Tot atâtea condiții ale înțelegerii 
temeiurilor permanentei vocabularului fundamental, care ne înscrie într-o familie 
lingvistică şi ne fixează, în cadrul acesteia, personalitatea, temeiuri ale judecății 
superioare a împrumuturilor mai vechi şi mai noi care dau coloraturi specifice 
etapelor, căci „limba română nu e mai romanică nici mai putin romanică decât limba 


italiană, franceză sau oricare alta din limbile neolatine, ci pur şi simplu romanică, 


fără comparativ, căci noţiunea «romanic» e absolută si nu suferă gradatie” (Sextil 


Puşcariu, Limba română. Privire generală). lar evolutia ei, oglindită în viața 
cuvintelor, urmează căile obiective ale dezvoltării proceselor spiritului. i 

Pe aceleaşi căi poate fi urmărită şi înțeleasă istoria construcțiilor închegate, 
dar în acest domeniu aprecierile se cer urmărite separat, după cum astfel de 
constructii servesc comunicării sau nevoii de a sensibiliza o idee. Aprecierea 
expresivitätii vechilor idiotisme prin prisma receptorului impune formularea a tot 
felul de rezerve, motivate prin mutatiile actuale in ceea ce priveşte economia, 
evoluţia demografică şi prin schimbările din domeniul aspectelor ținând de cultură, 
în general, ca factori obiectivi. Factorul subiectiv, la care ne-am mai referit, este 

nevoia exprimării stărilor ţinând de afect prin imagini noi, „proaspete”. Astfel că, 
în ultimă instanță, chiar un criteriu logic, cum ar fi înțelegerea cuvintelor şi a . 
sensurilor sau sesizarea nonsensurilor de la baza expresiilor ce reprezintă copii ale 
realităţii sau a acelor imaginare, nu împiedică „tocirea” lor. 

Într-o prezentare sumară, putem aprecia că expresiile create pe baza 
termenilor şi a formulelor tehnice din domeniul ocupatiilor de bază din mediul 
rural, extrăgând imaginea din realităţi „banale”, pe de o parte, şi cele izvorâte din 
ambianța meseriilor şi a târgului, ca elemente de „senzaţie”, pe de altă parte, se 
constituie într-un fond care exprimă o colectivitate predominant rurală şi agrară, 
caracteristică societăţii româneşti până spre sfârşitul secolului al XIX-lea. Ca o 
reflectare întârziată a structurii şi a suprastructurii, acest fond este marcat, în ceea 
ce priveşte aspectul diacronic, de mărturiile unei existente etnice frământate si de 
urmele lăsate, timp de aproape trei secole, de o pătură conducătoare de origine 
străină, urme a căror notă „excentrică” le-a condamnat la dispariție sau a fost, 
adesea, convertită în tipare logice şi lingvistice autohtone. 

Elementele expresive reflectând începuturile diferentierii mai accentuate în 
economie şi în societate din ultimele două decenii ale secolului al XIX-lea şi din 
primele decenii ale secolului al XX-lea sunt pe cale să se sedimenteze sau nu au 
putut rezista asaltului noutätilor aduse de ultimele două decenii în plan social şi 
cultural. Dar, încă de la sfârşitul secolului al XIX-lea, instituțiile statului centralizat, 
progresele în instrucţie şi începuturile industrializării au furnizat elementele 
orientării, în ceea ce priveşte exprimarea metaforică, spre termenii şi formulele 
tehnice din mediul noilor ocupaţii, al justiţiei, administraţiei etc. Este vorba, mai 
întâi de domenii şi aspecte ale unor domenii apte să intereseze categoriile cele mai 
diverse de vorbitori, dar şi de amănunte strict tehnice, aşa cum au putut furniza, 
înainte, agricultura sau creşterea animalelor. Desigur, nu se poate face o delimitare 
a elementelor expresive aparţinând primei faze a „modernizării” limbajului afectiv, 
pe baza factorilor la care ne-am referit, de cele caracteristice etapei contemporane, 
căci sigure sunt numai cele strict recente, judecate după mediul pe care îl reflectă, 
ca a băga în viteză “a ageri, a obliga pe cineva să lucreze repede”, a lua pulsul, a 
scoate din circulaţie, populare sau familiare, sau a arunca peste bord, a aduce la 
acelaşi numitor, dintre unităţile frazeologice aparținând mediului cult. 

Faţă de etapa precedentă, putem observa că expresiile la origine formule 
tehnice profesionale nu mai constituie, în aceeași măsură, terenul comun pe care se 
pot regăsi toţi vorbitorii ca element de referință pentru exprimarea figurată. Mutatia 
importantă care s-a produs în etapa contemporană şi mai ales în faza contemporană 
este „întâlnirea” din acest punct de vedere pe terenul suprastructurii,al 


c ul turii si al divertismentului, ca efect al tendinței de omogenizare 
socială si culturală din zilele noastre, realizată pe baze noi. 

1. TERMENI DE IDEOLOGIZARE 
DIN „NOUA LIMBĂ DE LEMN” 


0.1. Ideologie şi ideologizare 

0.1.1. Pentru sensul depreciativ al substantivului ideo/ogizare, ce ne 
interesează în textul de față, pornim de la mutatia care s-a produs în folosirea 
termenului ideologie, ilustrată cel mai pregnant în definiția termenului (din 
franceză) ideologie, consemnată în Le Trésor de la Langue Française informatisé 
(publicat sub egida CNRS; în continuare TLFi), pe care o reproducem: 


„Une idéologie (étymologiquement: le discours des idées) est un ensemble plus ou 
moins organisé d'idées, d'opinions, de convictions, qui constituent une doctrine, qui 
influence le comportement personnel ou collectif. Selon la définition marxiste de 
l'idéologie, l'idéologie est la représentation de la «réalité», propre à une classe 
sociale. Le terme véhicule une connotation péjorative et désigne souvent un 
ensemble de spéculations, d'idées vagues, qui prône un idéal irréalisable. Bien que 
le terme soit le plus souvent utilisé dans le champ politique, il existe différents 
types d'idéologies: sociales, économiques, politiques, éthiques, religieuses, 
épistémologiques etc.” (/atilf.atilf.frMf.htm/). 


Pe lângă sensul de bază, formulat în termeni apropiaţi („Ensemble plus ou 
moins cohérent des idées, des croyances et des doctrines philosophiques, 
religieuses, politiques, économiques, sociales, propre à une époque, une société, 
une classe et qui oriente l'action”), în aceeaşi sursă se insistă asupra următorului 
aspect: particularizarea, in sensul deprecierii termenului, datorită filozofiei 
marxiste, şi interferența, pe această bază, cu acţiunea de propagandă: 


„La valeur dépréciative vient du sentiment que le ressort de l'idéologie est «dans le 
besoin de justifier des entreprises destinces à satisfaire des aspirations intéressées 
et qui est surtout exploité pour la propagande» ur idéologie aspire par nature à 
devenir propagande — c'est-à-dire transmission automatique de formules magnétisées 
par une passion d'essence au fond haineuse, et qui ne prend corps qu'à la condition 
de s'exercer contre une certaine catégorie d’humains: les juifs, les chrétiens, les 


franc-maçons, les bourgeois, etc.” (TEFi:sv.) 


or termenului ideologie, surprinde prezentarea 
Micul dicţionar academic (2003), unde ca 
iziunea marxistă: 


Faţă de această evoluţie a sensuril 


ordinii acestora pentru limba română in 
sens de bază este considerat cel care reflectă, de fapt, v 

„l. Totalitate a ideilor şi concepţiilor care reflectă interesele unei clase sau pături | 
sociale si care servesc la consolidarea sau la schimbarea relațiilor sociale existente” 
(MDA 2003: s.v.). : 


Dat fiind faptul că în Dicţionarul limbii române, serie nouă, al Academiei, 
ordinea sensurilor la cuvintele neologice este impusă de prima atestare cronologică 
‘si dacă acest principiu este aplicat şi în dicţionarul citat anterior, atunci primatul 
acestui sens s-ar explica prin trimiterea, ca primă atestare a cuvântului, la un text 
din revista „Viaţa românească” din anul 1950. Or, fără să mai luăm în considerație 
consemnarea lui în dicționare recente de neologisme, pentru cuvântul în discuţie 
` există atestări mult mai vechi, cu sensul ce trebuie socotit cel de bază; astfel, în DA 
1934, s.v. idee, „abstractul” ideologie este înregistrat la Alecu Russo (fără 
precizarea sensului), dar August Scriban îl definea, fireşte, „nemarxist”, drept 
„ştiinţa ideilor, considerarea ideilor în ele singure, lipsite de orice metafizică” 
(Scriban 1939: s.v.). Mai mult, în MDA, un sens apropiat de cel de bază apare, în 
următoarea formulare, ca unul rezultat „prin restricție” (!): 


„2. Totalitate a ideilor şi concepțiilor care constituie partea teoretică a unui curent, 
a unui sistem etc.” 


Este, fără îndoială, o prezentare deformată chiar şi a istoriei cuvântului în 
limba română şi care poate induce, la rându-i, o viziune distorsionată şi în ceea ce 
priveşte semnificația derivatelor. | 

Trebuie să notăm însă că, deşi neînregistrat in TLFi, în franceză există verbul 
ideologiser, prezent, de exemplu, în opere lexicografice bilingve: Dictionnaire 
Français-Anglais, Dictionnaire Frangais-Chinois (r.mydict.com); vezi, pe de altă 
parte, includerea verbului în acțiunea de normare a conjugării: „Conjugaison du 
verbe idéologiser à tous les temps” (conjugaison-verbe.fr/ideologiser.htm). Pentru 
anumite texte din română am putea avea în vedere, așadar, si influența limbii 
franceze şi chiar a celei engleze; în engleză, verbul (to) ideologize este utilizat cu 

“sensul “to give an ideological character or interpretation to; especially: to change or 
interpret in relation to a sociopolitical ideology often seen as biased or limited” 
(merriam-webster.com). 

0.1.2. Pentru substantivul ideologizare, reflex al sensului depreciativ al 
substantivului ideologie, pornim de la verbul (a) ideologiza, înregistrat numai în 
câteva dicționare recente ale limbii române. De exemplu, în Noul dicționar 
universal al limbii române, apare cu sensul ‘a introduce ideologia (politică) în 
domenii în care nu-i sunt specifice; a interpreta faptele, a evalua evenimentele din 
perspectiva unei ideologii (politice)”, explicat drept creaţie pe teren românesc 
(< ideologie + -iza; NDU: s.v.). Tot aici, s.v., găsim şi verbul (a) dezideologiza ‘a 
înlătura ideologia (politică) din interpretarea şi evaluarea faptelor şi situaţiilor”. 

La Dimitrescu 1997: s.v., găsim numai verbul (a) dezideologiza (cu indicatia 
„folosit după 1989”), explicat drept „acţiunea de înlăturare a ideologiei marxist- 
leniniste”, şi adjectivul dezideologizat „scos de sub influneta acestei ideologii”; 

etimologie: dez- + ideologi[e] + -izare; autoarea foloseşte însă adj. ideologizat, în 
definiții proprii, pentru a critica explicarea unor termeni ca evazionism, imobilism 
în diferite dicționare (de exemplu, Dicţionarul explicativ al limbii române, 
Bucureşti, 1975, şi FI. Marcu, C. Maneca, Dicţionar de neologisme, ediţia a treia, 
Bucureşti, 1978). | 

În limba română curentă, întâlnim frecvent substantivul ideologizare 
(incidental şi: ideologizat, respectiv ideologizant). Citate de pe internet: 


„Dincolo de procesul de ideologizare al [sic] producţiei cinematografice, după anul 
1968, partidul unic va acorda o atenţie deosebită procesului de formare al [sic] 
omului nou... Odată ideologizată, producţia cinematografică poate fi utilizată în 
scopul formării omului nou...” (Anca Alexandru, Filmul românesc şi educaţia în 
procesul de formare al [sic] omului nou); vezi şi: „Mai ales în clasele primare, 
gimnaziale şi chiar liceale, învățământul în şcolile publice este unul ideologizat şi 
ideologizant, în sensul obedientei față de elitele politice influente ale timpului, față 
de guvernele şi, eventual, față de grupurile de interese dominante. Până şi o analiză 
sumară a programelor şi manualelor şcolare de istorie sau de educaţie civică poate 
releva acest lucru. Problema fundamentală a învățământului public constă însă, în 
esență, în utilizarea unor mijloace agresive de promovare a ideologiei convenabile” 
(misesromania.org). 


În diferite comentarii pe bloguri: 


„Puternica ideologizare a Guvernului”; „Pătată de ideologizare şi propagandă, 
perspectiva istorică părea a se descalifica în sine”; „Copiii noştri sunt principala 
țintă de ideologizare pentru politrucii de azi”; „Ne referim la ideologizare în 
discursul public reflectat de mass-media”. 


Numai incidental substantivul în discuţie este folosit cu valoare denotativă, 
ca derivat de la ideologie cu sens filozofic; vezi, de exemplu, în titlul „Discursul 
cultural post-iluminist între estetizare şi ideologizare. Model cultural, context 
cultural, stil de viață” (euro.ubbcluj.ro). 

0.2. „Limba de lemn”: concept si terminologie 

Deşi pe larg discutate, şi nu numai în ultimul timp, conceptul şi 
terminologia folosite pentru a-l denumi se cuvin chiar numai sumar trecute în 
revistă, în cazul de faţă pentru a stabili (sau a relua puncte de vedere cu privire la 
faptul) dacă (mai) este îndreptățită atribuirea unei asemenea trăsături discursului 
public actual, cu referire specială la mass-media, expresia directă şi curentă, pentru 
un public larg, a discursului politic. 

0.2.1. Ca punct de plecare, considerăm că trebuie să revenim la un moment- 
cheie: este vorba de contribuţiile cuprinse, sub numele generic Langues de bois, 
într-un număr din anul 1989 al revistei „Mots”. Deoarece ne confruntăm cu una din 
primele dezbateri generale asupra istoricului problemei şi a viziunii reflectate de 
conceptul în discuţie (cu studii de particularizare), din opiniile exprimate şi 
argumentate de semnatari reținem câteva idei definitorii, în primul rând aceea 

că „limba de lemn” (pentru care, în cele ce urmează, folosim abrevierea LL), nu 
trebuie raportată la discursul politic al regimurilor comuniste, din fosta Uniune 
Sovietică şi din țările „lagărului” comunist: nu este vorba, aşadar, numai de o 
anumită „limbă de lemn” (unică), ci de „langues de bois”. 

Sfera de întrebuințare şi de acţiune poate fi înțeleasă, de exemplu, pe baza 
înrudirii într-o paradigmă de sinonimie şi apropieri în care figurează sintagme 
relativ diverse, cum ar fi „le langage officiel”, „la langue officielle des politiques”, 
„la campagne oficielle”, „un personnage officiel”, ,l’exposé officiel”, „l'humour 
officiel”, sau, ca formule tehnice din limbajul politic, de méta-langage des 
hommes d'appareil»... ou des «apparatchiks de la presse»”. Alte trăsături puse în 
evidență privesc codul: incomprehensiunea sau incapacitatea de înțelegere, prezența 
expresiilor stereotipe. Utilizarea priveşte zone largi, cum ar fi autoritatea politică, 
instituțiile şcolare şi universitare, administrația, dar şi ceea ce autorii desemnează 
drept „puteri simbolice”: „le pouvoir télévisuel, intellectuel, artistique, etc.” 
(Pineira — Tournier 1989: 13-17). 

Alte repere şi trăsături: pierderea funcţiei referentiale a limbajului, într-o 
retorică a manipulării în care limba nu mai funcționează pentru a spune adevărul, ci 
pentru a face să se creadă şi pentru a face să se acţioneze, cu trăsături formale cum 
sunt diateza pasivă, subjonctivul, construcții impersonale, verbe modale, imperativul, 
supunerea prealabilă la o conduită, la un act sau la un demers intelectual, 
„comentariul oblic”, cuvinte performative (Seriot 1989: 53-54). Într-un studiu 
asupra discursului public în Iugoslavia din anii '90 ai secolului trecut se sublinia 
frecvenţa utilizării aforismului politic cu finalitate satirică, drept parodiere a limbii 
de lemn (Despot 1989: passim); pe baza analizei titlurilor din presa cotidiană 
franceză din aceeaşi epocă, se constata „spargerea în tändäri a limbii de lemn” prin 
folosirea jocurilor de cuvinte pornind de la enunturi consacrate, ca un reflex 
împotriva stereotipurilor caracteristice acestei limbi, tendință ce marca condamnarea 
LL din discursul autorităţilor, al politicii, administraţiei, dar şi al sindicatelor; 
rezultatul: naşterea altui stil clişeistic, care se impunea şi, la rându-i, încremenea, 
aservind un anumit public cititor (,, Au-delà de cet aspect ludique, ces défigements 
systématiques contribuent à créer un lectorat uni par une même culture, assez 
élaborée, par une même capacité de décodage...”; Fiala — Habert 1989: 83-85; 96- 
97; in ceea ce priveste folosirea, ca mijloc preferential de seductie, in discursul 
public şi în presa actuală din România, a diferite tipuri de enunturi pe N 
„discursului repetat” — parimii, sloganuri, citate celebre, contexte populare etcs 
forma canonică, dar mai ales „destructurate”, cf. e acel 2006: 211-531, 
secțiunea Sub semnul modelului si al cliseului). 

Ne confruntăm cu repere evidente pentru a recunoaşte, în general, un 
discurs care se doreşte (şi este, adesea) performant, utilizat în limbajele Ce aparțin 
unui stil al comunicării publice, modelat după un „contract de comunicare” si „de 
transmitere” către un „destinatar” supus îndoctrinării sau numai formării dintr-o 
anumită perspectivă. Aşadar, trebuie să contestăm caracterizarea, de către Sorin 
Antohi, drept LL doar pentru discursul politic al regimurilor comuniste, pentru a 
sublinia, de fapt, „asperitățile polemice si acuzatoare” ale termenului; extensia, 

tehnică, de natură stilistică, la care ne-am referit anterior, ar avea „implicaţii cinice” 
şi nu ar permite „o terapie”, chiar iluzorie (Antohi 1993: 18, 22). 

0.2.2. O primă rațiune pentru extensia pe care o acceptăm este susținută, în 
primul rând, de o necesară reproiectare măcar înspre discursul politic al regimurilor 
totalitare (un aspect la care Antohi trimite doar pasager); cel mai bun exemplu, în 
această privință, îl reprezintă radiografierea distorsionării limbii germane pe terenul 
discursului public în epoca nazismului de către Victor Klemperer, în LTI [Lingua 
Tertii Imperii]. Notizbuch eines Philologen (în franceză, cu precizarea: La langue 
du III Reich). Prima ediţie a cărţii, apărută în 1947, a fost considerată o reflecţie de 
pionierat asupra limbajului totalitar şi o lucrare de referință pentru specialiştii în 
domeniul cercetării regimului hitlerist; asemănarea cu LL a regimului comunist a 
făcut ca opera lui Klemperer să fie ca şi intruvabilă în fosta Republică Democrată 
Germană: ,,l Etat communist n’ait guère montré d’enthousiasme à la diffusion d’un 
livre contenant des clefs de lecture d’une langue prisonnière de l’idéologie”, cäci 
autorul a prezentat „isteria limbii”, care îi lipsea pe oameni de capacitatea de 
reflecţie şi i-a metamorfozat „în animale gregare sau primitive” (Combe 1996: 13, 
16). Filologul clasic german, care a scris un manual de „rezistență prin limbă”, şi 
care a înfățișat capacitatea diabolică a regimului nazist de a înnămoli vorbirea şi 
gândirea victimelor sale în mâzga jargonului şi a propagandei sale (regimul nazist a 
dispus „de la faculté non seulement de maltraiter et d’abattre ses ennemis, réels ou 
imaginaires, mais aussi de embourber la parole et la pensée de ses victimes dans la 
fange de son jargon et de sa propagande”), a consemnat, zilnic, barbarismele acestei 
lingua horribilis, neologismele ei „siderante” (Brossart 1996: 367-369). 

lată diverse trăsături ale LL naziste, comparabile cu cele ale discursului 
regimului comunist, descrise şi analizate de Klemperer: intoxicarea prin cuvinte 
(„les mots peuvent ëtre comme de minuscules doses d'arsenic: on les avale sans y 
prendre garde, ils ne semblent ne faire aucun effet, et voilà qu’après quelque temps 
l'effet toxique se fait sentir”; Klemperer 1996: 40), preluarea terminologiei militare, 
monotonia, sărăcia unui sclavaj uniformizat al limbii, fixată printr-o tiranie 
organizată a câtorva indivizi; față de funcțiile generale de comunicare ale limbii, 
servind exprimării raţiunii şi sentimentelor, rugăciunii sau cererii, această limbă 
serveşte numai pentru invocare si, astfel, se ajunge la pierderea individualităţii, la 
fanatism („La LTI s’efforce par tous les moyens de faire perdre à l'individu son 
essence individuelle, d’anesthésier sa personnalité, de le transformer en tête de 
bétail, sans pensée ni volonté, dans un troupeau mené dans une certaine direction et 
traqué, de faire de lui un atome dans un bloc de pierre qui roule. La LTI este la 
langue du fanatisme de masse”; Klemperer 1996: 45, 48-50). Printre ,,retetele” 
tehnice cu fineţe analizate se află exagerarea prin „blestemul superlativului”, 
folosirea eufemismului pentru a prezenta aparent convenabil înfrângerile de pe 
front (op.cit., p. 279-296), sau fetişizarea unor cuvinte (op.cit., passim), mijloace de 
manipulare prezente, în diferite ipostaze, în LL a regimurilor comuniste. 


Ca atribut al discursului regimurilor totalitare a fost prezentată LL şi de către prof. 
Luis Veres, de la Universitatea „Cardenal Herrera”-CEU, Valencia (Spania), 

într-o deosebit de instructivă comunicare intitulată Limbă şi persuasiune: limba de 
lemn în presa spaniolă, în timpul dictaturii lui Franco”, prezentată la Simpozionul 
„Limba de lemn în presă — Ieri şi azi”, de la Cluj-Napoca (24-25 octombrie 2008). 
Din textul rezumativ publicat în 2009, în volumul Limba de lemn în presă, reținem 
următoarea caracterizare elocventă de asimilare a efectelor implicării unei anumite 
ideologii în discursul public şi publicistic: limba propagandei din cel de al treilea 
Reich, cea a guvernelor din fostele țări comuniste din estul Europei, ca si „retorica 
implicării în război a Statelor Unite constituie sisteme lingvistice a ME ie în 
slujba puterii” (Vives 2009: 144). 


0.2.3. Pentru analiza pe care o avem în vedere, date generale ale problemei 
pot fi extrase pe baza unei prezentări complexe şi amănunțite a conceptului numit 
prin LL, pe care i-o datorăm Tatianei Slama-Cazacu: „Un subsistem [comentariu: 
nu un simplu «stil»] al unei limbi, desemnând mai ales elemente lexicale, dar şi 
unități frazeologice, cu caracter de expresii fixe, de clișee încremenite, cu sens 
determinat în contextul unei anumite «autorități», în mare măsură utilizate stereotip- 
dogmatic, ca exprimare a unei ideologii (sau simulacru de subsisteme ideologice 
economice, tehnologice, politice, culturale etc., care deţin o putere sau o autoritate), 
imitate, dar şi impuse de puterea politică sau de grupări ori de indivizi cu asemenea 
veleitäti (chiar dacă, în genere, promotorii sau epigonii sistemului ideologic nu 
„cunosc întotdeauna exact conţinutul semantic), apoi difuzate prin repetare, prin 

utilizarea frecventă în diversele mijloace de comunicare în masă, orale sau scrise, 

anihilându-se astfel gândirea maselor receptoare, care pot deveni supuse unei 
sugestii colective; intenţia reală sau cel putin efectul obţinut sunt în genere de a se 
impune autoritatea, fie prin secretul ' ori prestigiul codului deţinut, fie prin 
cunoştinţele tehnocrate, împiedicându-se altă modalitate de gândire şi, în genere, 
ascunzându-se, mascându-se adevărata realitate, dacă aceasta nu este favorabilă” 
(Slama-Cazacu 2000: 71; este reluat, cu unele modificări, textul din articolul Limba 
de lemn, publicat în „România literară”, nr. 42, din 17 oct. 1991, p. 4). | 

Din aceastä largă perspectivă, putem vorbi, nu numai în principiu, despre. 
ideologizarea publică prin „noua limbă de lemn” prezentă în discursul politic şi în 
mass-media (spre deosebire de cursurile de învățământ politic, destinate în vechiul 
regim tuturor „salariaţilor”, acum există „şcolile de vară/iarnă” ale diferitelor partide) ŞI 
despre persistenta, în diferite ipostaze — cea veche şi cea nouă — a fenomenului LL 
ca mijloc de ideologizare, în sensul acțiunii de a Câştiga aderenţa publică pentru 
anumite idei şi convingeri (acum vag plasate, uneori, într-o „doctrină”), urmărind să 
influențeze comportamentul personal sau colectiv (am zice, familiar, pentru a-l face 
pe cineva „să intre la o idee”: „Am intrat şi eu la idei”). În acest sens, ideologizarea 
poate fi raportată, aşadar, şi la folosirea cuvântului ideologie cu sensul de 
„ansamblu de speculaţii, de idei vagi”, dat fiind faptul că însuşi substantivul idee se 
foloseşte cu sensul sinonimelor sale gând, opinie, judecată, părere, convingere 
(Seche — Seche 1997: s.v.; de remarcat sensul cuvântului din sintagma, aparținând 
domeniului medicinii, Fa fixă “manie, monomanie, obsesie, psihoză”; ibidem). 

0.3. Obiective de interes si precautii de principiu 

În cele ce urmează, pentru a surprinde trăsăturile „noii limbi de lemn” din 
discursul public şi din limbajul mass-mediei româneşti conternporane, ca mijloc de 
„ideologizare”, ne propunem trecerea în revistă a câtorva aspecte definitorii şi 
analiza acestora: l | 

— Perspective generale de abordare a temei si distincții metodologice; 

— Motivele pentru care obiectul analizei îl constituie limbajul publicistic; 

— Repere ale analizei: mass-media ca „putere asumată” si legitimarea acestui 
statut prin discurs; 

— Sursele şi registrele LL în discursul public şi în limbajul publicistic; 

— Existenţa unei LL în actualitate şi elemente de analiză a codului; 

— Termeni şi turnuri ca expresie a „terorismului lingvistic”; violența de limbaj; 

— LL ca permanență discursivă; motivaţia socio- şi psiholingvistică a 
generării, acceptării şi folosirii LL. 

1. Deoarece ne ocupăm în special de limba mass-mediei, considerăm necesară, 
de la început, o precizare: este, desigur, impropriu să se vorbească, cu referire la presa 
de astăzi din România, în general, despre o LL a acesteia; chiar o asemenea formulare 
este susceptibilä de a fi generată de o inertie: situaţia presei şi a audovizualului din epoca 
totalitară, uniforme ca orientare şi cod, „unice”, indiferent de canale si de „formate”, 
având în vedere un singur public ţintă (cel care era supus „îndoctrinării”). 

Distinctiile pe care trebuie să le avem în vedere astăzi se referă la: 

— Pluralitatea de canale (de niveluri diferite), de formate (în funcție de 
suporturile de presă) şi de programe: de exemplu, nu găsim manifestări (vădite) de 
tip LL în „Bursa”, „Capital”, „Ziarul financiar” şi, pe de altă parte, în „România 
literară” sau, de ce nu, în diferite „tabloide” (în ultimul caz, în afara clişeelor „de 
senzaţie”, dar care nu intră în obiectivul investigației de faţă). 

— Pornind de la acest aspect, ţinem, pe de altă parte, să precizăm că avem în 
vedere, totodată, distincţia dintre limbajul „publicistic” şi cel „publicitar” propriu-zis 
(chiar dacă discursul politic, cel electoral în primul rând, reflectat de presă, tinde să 
devină pur publicitar, deoarece, după cum dovedeşte François Brune, 
„recomandarea”, subversivă, se află evident sub semnul unei autorități asumate 
conjunctural (cf. Dumistrăcel 2006°: p. 62). 

— Chiar în spaţiul unui singur canal, trebuie să avem în vedere tipul de articol: 
ne referim la cunoscuta distincţie între textele de opinie (editorial, comentariu, 
pamflet, tabletă etc.) şi cele preponderent informative, ştirile în primul rând (deşi, 
chiar aici, ne confruntăm cu orientarea spre melanjul numit „infotainment”). 

— Următoarea distincţie, în funcţie de cele precedente, se referă la conceptul 
de ,publicuri-tintä”, selectate în conformitate cu o anumită politică editorială, 
ținând seama de suport de presă, format şi cod. 

— În sfârşit, în mare, din perspectiva teoriei limbii, abordarea problemei se 
înscrie în necesitatea de a distinge între o „limbă unică”, atotcuprinzătoare (în ceea 
ce priveşte vocabularul, regulile gramaticale şi stilurile), şi „limbile funcționale”, 
cele ale unor anumite spaţii şi registre de comunicare (în privința variaţiei 


diastratice şi diafazice, chiar diatopice). 

Aceste distincții impun, în sfârşit, formularea unei întrebări: specialiștii în 
lingvistică sunt chemaţi să „condamne” LL (si din ce optică), sau, din partea lor, 
este de aşteptat o analiză obiectivă, din perspectiva pragmaticii comunicării? 
Înclinăm, hotărât, pentru cea de a doua ipostază a demersului. 

2. Atât din perspectiva descrierii a ceea ce lingviştii numesc „actul lingvistic”, 
cât şi din cea a evaluării efectelor pragmatice ale limbajului, LL este un produs al 
folosirii motivate politic, în primul rând, a unui limbaj „construit”, dintr-o anumită 
atitudine a emitätorului față de realitate şi față de receptor, pentru a manipula. 
Reteta” este eludarea sau ocultarea propriu-zisă a realităţii, eliminarea gândirii, 
recurgerea la fetişizarea anumitor cuvinte, cu o deosebită frecvență în contexte 
special construite, adoptarea unui registru patetic maniheist (în „alb” şi „negru”). 
În fond, ne confruntăm cu un regim de folosire a limbajului ce nu numai că refuză 
cunoaşterea şi comunicarea rezultatelor acesteia, ci urmăreşte exclusiv influențarea. 
Toate regimurile totalitare (moderne) au uzat şi uzează de aceste mijloace în 
discursul privind planificarea şi organizarea funcționării structurilor sociale, dar şi 
economice, ale statelor în care ideologia, politicul se manifestă prin dictatură. 

3. Care ar fi, atunci, condiţiile existenţei şi funcţionării unei LL în mass- 
media contemporană din România, dat fiind faptul că, de la canal media cu statut de 
oficină de propagandă, al ziarului, al postului de radio sau de televiziune, la cel de 
mijloc de informare, cu propensiune marcată spre feedback, LL a regimurilor 
totalitare ar părea (şi, în unele privințe, chiar este, în principiu) „condamnată” 
ireversibil. Aceasta deoarece limbajul publicisticii actuale, unul aparţinând 
discursului public, are tendința de a se apropia, până la identificare, de limbajul 
conversatiei, din discursul privat, cu toate caracteristicile acestuia (calități si 
defecte), printre care registrul familiar, oralitatea, ca manifestări ale faticului, dar şi 
violența de limbaj, argoul de mahala (este de ajuns să ne referim la urmări, uneori 
dezagreabile pentru ziar sau pentru autor, ale Re articolelor pe suport 
electronic, ca să nu mai vorbim de sistemul „blog”). 

4. Reperele, pentru astăzi, pot fi proiectate din două perspective, pe două 
planuri diferite: cel atitudinal, de postură, şi cel „tehnic”, de analiză a codului. 

4.1. Mass-media este considerată o „putere” în stat, în funcţia de „avocat” al 
publicului, „câinele de pază al democraţiei”, dar, pe de altă parte, în multe situaţii, 
susținătoare a unor orientări politice, a unei persoane/personalitäti politice, 
dezvoltând un discurs argumentativ şi deliberativ. Este vorba de o autoritate 
asumată, aşadar în loc de „ideologie” avem „poziţie”, a unor grupuri sau a unor 
indivizi cu veleitäti de deţinere a adevărului (sau adevăraţi politologi), „consilieri” 
ai opiniei publice. Vechiul „duşman de clasă”, respectiv „lagărul” incriminat sunt 
înlocuite de „ceilalţi”, cei care se situează pe altă poziţie, în primul rând „puterea”, 
pentru ,,opozitie”. Dat fiind statutul mass-mediei de „putere asumată” şi apartenența 
limbajului publicistic la discursul public (printre altele şi datorită punctului de 
plecare: apariția jurnalismului prin şi în periodice care difuzau comunicate oficiale, 
legislative şi de interesul administraţiei statale sau locale), acest limbaj, astăzi (mai 
ales prin articolele de opinie), tinde să devină, ostentativ, expresia unei autorități, 
motiv pentru care jurnalistica a fost supranumită „a patra putere în stat”, aspect 

reflectat si de statutul de mostenitoare a vechiului limbaj retoric. Spre deosebire de 
situația domeniului „moştenit”, este vorba de o autoritate asumată (mai mult sau mai 
putin „Ssubversiv”), aceasta fiind, de altfel, diferența față de statutul limbajelor 
autorității institufionalizate, reprezentată în zona structurilor juridico-administrative, 
a organizațiilor din cadrul vieţii politice, religioase sau în cea a instrucției şcolare 
(Dumistrăcel 2006": 348-351; : 357). 

Din postura de mostenitoare a retoricii, jurnalistica de opinie uzează, dar nu 
numai în ceea ce priveşte organizarea textului scris, ci şi prin abordarea, din aceeaşi 
perspectivă, a iconicului, de „genurile” retorice deliberativ, judiciar şi demonstrativ. 
Genul cel mai pregnant reflectat de mass-media este cel deliberativ, dezvoltând o 
oratorie ce scrutează viitorul, de „susţinere” şi „combatere”, după criteriile „util” 
sau „vătămător”, când dezbate problemele de viață ale „cetății? (noţiune prin care 
trebuie să înțelegem „statul”: veniturile, războiul şi pacea, diplomaţia, importul şi 
exportul — cu privire la alimentaţie; de exemplu, în ceea ce priveşte legislația). 
Totuşi, presei nu-i sunt străine nici genul judiciar, preocupat de trecut, prin acuzaţie 
şi apărare, după criteriile „drept” — „nedrept”, prin care o jurnalistică „Justiţiară” se 
instituie în acuzator față de putere sau de organizaţii politice ori economico- 
financiare şi în avocat al publicului, şi nici cel demonstrativ (sau epidictic), 
preocupat de prezent, prin elogiu sau prin blam, după criteriile „nobil” — „ruşinos” 
(Dumistrăcel 2006”: 340). 

Or, din perspectiva unei „puteri”, discursul jurnalistic este, de fapt, unul 
politic, prin care mass-media urmăreşte să-şi exercite puterea asumată în folosul 
publicului, adică să-şi legitimeze această putere, iar legitimarea oricărei puteri se 
produce prin discurs: mecanismul legitimării oricărei puteri este de natură 
discursivă (cf. Sălăvăstru 2009: 37). 


La întrebarea dacă legitimarea puterii este imperativă, Constantin Sălăvăstru 
răspunde afirmativ: „Şi în situaţiile în care puterea este nelegitimă, și în situaţiile în 
care puterea este legitimă, nevoia legitimitätii este simțită până în ultimele ei 
consecințe. Indiferent de metode şi mijloace, indiferent de realități şi conjuncturi, 
orice putere vrea să beneficieze de binefacerile legitimităţii. Chiar cu prețul 

minciunii, manipulării, fraudei. Adică chiar dacă avem de-a face, în fapt, cu o 
iluzie a legitimării, cu o falsă legitimitate” (Sălăvăstru 2009: 38). 


În ceea ce priveşte performanța discursivă, discursul jurnalistic de opinie îşi 
alege un limbaj adecvat, de regulă polemic, şi, pentru a se impune, apelează la o 
tonalitate, la un registru al omniscientei, ce nu admite contrazicerea, cultivând 
strategii ale seducţiei si “incitării, prin lexic si clişee „performante”, în care 
recunoaştem numeroase mijloace lingvistice şi retorice ale LL. 

4.2. Cele mai multe elemente de analiză ale LL în mass-media românească 
actuală le oferă codul, prin aspecte la care ne vom referi în continuare; din această 
perspectivă, se impune distincția între simple clişee şi stereotipii, uzate stilistic şi 
neperformante pragmatic, şi cuvinte sau turnuri convocate în discurs cu finalitate 
manipulatoare evidentă. 

5. Pentru analiza LL de actualitate în discursul public şi în limbajul 
publicistic, din perspectiva paralelismului pe care îl avem în vedere, prezintă interes 
referirea la sursele, generale, și la registrele acestui „subsistem” (sau „sociolect”). 

5.1. In ceea ce priveşte sursele LL, putem distinge între cele externe şi interne. 

În regimurile totalitare comuniste LL se constituie ca (sub)sistem aproape 
exclusiv pe baza ideologiei comuniste, marxist-leniniste până la un moment dat — în 
mare măsură „internaționalistă” (cu lexic şi construcții în traducere, la noi, din 
limba rusă); este sursa externă, folosind un cod adaptat lingvistic. În mass-media au 
fost preluate cuvintele şi construcţiile discursului politic, ale legislaţiei elaborate în 
conformitate cu orientarea acestuia; de exemplu, termenii-cheie şi formulările din 
rezolutiile congreselor partidului comunist, ca adevărate semnale, devin lexic dominant 
şi sloganuri ale presei şi audiovizualului şi trec, apoi, la comandă, în limbajul 
beletristicii, al activităților culturale (de „culturalizare”), având ca obiectiv final 
chiar acapararea (sau măcar contaminarea) discursului privat (limbajul conversaţiei; 
de altfel, mass-media, în interviuri, infätisau acest transfer ca o realitate curentă). 

Ca sursă internă, pentru România, în perioada dictaturii ceauşiste, putem 
vorbi de un discurs politic naționalist, proiectat pe fondul cultului personalității. 

Situaţia se prezintă diferențiat, dar nu fără asemănări, în cazul discursului 
politic şi al mass-mediei actuale. Sursa externă pentru o nouă LL o constituie limbajul 
politic, legislativ, economic şi social-cultural al „integrării” (nord-)atlantice, europene, 
al „globalizării” pe diferite planuri (ilustrative, din acest punct de vedere, sunt, printre 
altele, compusele cu euro-; pentru o demonstraţie, vom analiza, în continuare, 
mutatia care s-a produs în legătură cu folosirea adjectivului şi adverbului decent). 

În ceea ce priveşte sursa internă, notăm că poate fi remarcată preluarea 
discursului public administrativ, prin care, mai mult sau mai puţin involuntar, 
discursul mass-mediei se pune în slujba oficialitätii (exemplu tipic: tonalitatea marii 
părți a articolelor din „Gazeta poliției”, parafrazând dispoziţii legale, regulamente, 
instrucţiuni etc.). Pentru alte periodice, este, de exemplu, cazul utilizării, fără o 
atitudine manifestă, a eufemismului reprezentat de termenul tehnic, de tipul eutanasiere, 
sacrificare, sau exploatatie (agricolă), ultimul folosit pentru a evita cuvântul asociație, 
„compromis” ca nume al formelor organizatorice. premergătoare „gospodăriilor 
agricole colective”, devenite „ceapeuri” (cf. Dumisträcel 2006”: 208-210). 

Dacă astfel de termeni sunt proiectati drept „calmanţi” pentru opinia 
publică, de influențare „pozitivă” (aşadar necesară) a acesteia, în alte cazuri, ca 
selecţie a emitätorului (sau defect al discursului acestuia), este uşor de recunoscut 
un cod tipic de manipulare: dincolo de aspectul „tehnicizat”, termeni eufemistici de 
tipul arierate, disponibilizare etc. au un rol asemănător „confraţilor” acestora din 
presa comunistă cum era, de exemplu, reasezarea preţurilor pentru „creşterea 
prețurilor”, adică scumpirea mărfurilor (în treacăt fie spus, o asemenea strategie 
denominativă este cunoscută şi la... case mai mari: în Germania nu se mai foloseşte 
teremnul Fremdarbeiter “muncitor străin”, ci Gastarbeiter “muncitor oaspete”). 

5.2. Registrul dominant al discursului în perioada regimului totalitar, după 
consolidarea lui, era cel public formal, aparţinând spațiului comunicării publice, 
cu neînsemnate. „abateri”, prin acceptarea expresiilor ce reflectă registrul public 

informal, aparţinând spaţiului comunicării sociale, când se apelează la parimii 
„moralizatoare”, la termeni „populari”. În contemporaneitate, registrul discursului 
variază după tipologia generală a articolelor: mai rar cel public formal (în comunicate 
de presă şi în editoriale), frecvent cel public informal (chiar dacă este vorba de texte 
prin care se aduc la cunoştinţă evenimente externe sau/şi interne, activităţi legislative 
etc.), cu propensiune vădită spre registrul familiar şi ludic (în special în cele mai 
variate texte de opinie, comentariu etc.; încununarea tendinței o ilustrează 
hebdomadarul „Academia Caţavencu”, ce tratează orice temă în registru ludic, cu 
înclinaţie spre farsă şi, chiar, prin violență de limbaj). 

Din acest punct de vedere, se impune observaţia că, plasându-se în postura, 
asumată, de „avocat” al publicului, mass-media preia, orchestrează și difuzează repetitiv, 
preponderent, inventarul lexical şi frazeologic din discursul persoanelor sau 
organizațiilor aparținând societăţii civile, ceea ce nu ar constitui o eroare de postură 
şi deontologie; în discuţie se află însă finalitatea demersului şi efectele asupra aceea 
ce înseamnă liberul arbitru al receptorilor (datorită efectului de sugestie colectivă), 
mergând de la empatie şi seducţie până la incitare, speculându-se senzationalul factice 
şi mizându-se pe o discutabilă (dacă nu suspectă) retorică a consimțământului. 

6. Evident, tonalitatea agresivă a LL (bazată pe funcţia conativă a 
limbajului) nu este singura modalitate de manipulare a discursului public şi 
jurnalistic; numeroase situaţii impun, aşa cum anticipam, exprimarea eufemistică, 
interferentă cu limbajul de factură tehnică, constituind un jargon profesional, 
mijloace lingvistice consacrate ale LL, de care s-a ocupat, printre alții, şi David 
Randall, într-o lucrare, de referință, intitulată Jurnalistul universal (vezi capitolul 
următor, Eufemismul subversiv de legitimare, $ 8). 

7. Există sau nu o LL astăzi? Această întrebare este motivată de faptul că, după 
1989 şi, mai ales, după traducerea cărții semnate de Françoise Thom 1993, conceptul a 
fost asimilat cu limbajul politic al regimului comunist din România (cf. şi Zafiu 
2009: 29), cel mult al regimurilor comuniste şi al celor totalitare, în general. 

7.1. Faţă de specialiştii care, fie prin asimilarea la care ne-am referit, fie pe 
baza unor analize formale a codului, punctuale, contestă această prezență (de exemplu 
în presă), cei mai multi lingviști români susțin existenţa, în actualitate, a unei noi 
limbi de lemn, cu motivații diverse, dar, mai ales, prin prisma analizei codului din 
discursul public şi al mass-mediei. În cele ce urmează ne vom referi doar la câteva 
nume, pentru poziționări şi elemente aparte ale demonstrațiilor întreprinse. 

7.1.1. Înainte de toate, trebuie să reamintim faptul că, dincolo de materialul 
lingvistic analizat şi de atitudini ale autorilor la care trimitem, existența noii LL, în 
mass-media în primul rând, ține de realități la care ne-am referit şi care nu trebuie 
pierdute din vedere, oricât de exclusiviste ar fi obiectivele analizei: discursul acesteia 
este motivat de postura de legitimare a puterii pe care şi-a asumat-o, a rolului de 
„avocat al poporului”; prin limbajul „militant”, mass-media manipulează publicul, 
luându-i apărarea şi, în acelaşi timp, incitând spre asumarea punctului său de vedere. 

Printre lingvistii care recunosc existența unei noi LL, coabitând cu cea 
veche, trebuie menţionată, în primul rând, chiar cronologic (dat fiind articolul deja 
citat, din „România literară” — 1991), dar mai ales pentru viziune şi argumentare, 

Tatiana Slama-Cazacu, cu referire la o secțiune din volumul Sfratageme comunicationale 
şi manipularea, în care autoarea pune LL sub semnul „universaliilor lingvistice” 
(este drept că, dintr-o viziune polemică asupra politicului, această trăsătură a 
discursului este atribuită „contextului românesc”, ceea ce nu se poate susține). Iată 
o formulare definitorie de apreciere: există „o limbă de lemn în noul regim, fie cu 
menţinerea exact a aceloraşi forme, clişee ale vechii societăţi, fie cu folosirea unor 
noi stratageme (ca termeni străini, necunoscuţi), fie cu introducerea noilor forme- 
clişeu în vechile stratageme” (Slama-Cazacu 2000: 95). Este comentat un bogat 
inventar de clişee şi de automatisme verbale din discursul politic şi al mass-mediei, 
insistându-se asupra cauzelor apariţiei acestora (imitație, snobism, veqo Si 
asupra scopului manipulator al utilizárii lor. 

În special cu referire la cod, şi Rodica Zafiu constată că LL persistă, de o 
manieră mai mult sau mai puţin conştientă, fie prin clişee şi formule automatizate, 
fie prin structuri de profunzime, de exemplu în sintaxă; se face raportarea atât la 
instanțe ale autorităţii publice, care folosesc LL ca armă politică, cât si la indivizi 
izolați, prin imitație, toate aceste aspecte fiind reflectate de presă (Zafiu 1992: 210, 217). 


Un obiect predilect de analiză al autoarei citate este clişeul calchiat; iată o afirmație 
concludentă în acest sens, dintr-un interviu „despre cuvinte la modă, snobism şi 
clişee”: „De fapt, şi challenge în engleză, şi provocare în română sunt clișee, 
aparțin unei limbi de lemn. Nu doar prin repetare, prin frecvenţă, ci şi pentru că 
“ascund o simplificare ideologică, nişte automatisme de gândire”; Zafiu 2008). 


„Dar, Rodica Zafiu a întreprins recent o amplă şi pertinentă prezentare de 
sinteză a ansamblului problemei respective; „limba de lemn” (chiar titlul părții a H-a 
a lucrării) este, în viziunea autoarei, una dintre trăsăturile definitorii pentru relația 
„Limbaj şi politică” (titlul cărții; Zafiu 2007). După un istoric al conceptului şi al 
terminologiei şi, după o prezentare a caracteristicilor generale, Rodica Zafiu face, 
după criterii în uz de la Sériot 1989 si Thom 1993, completate, analiza realității 
numite „Limba de lemn românească”, cu scurte incursiuni în ceea ce priveşte trăsăturile 
morfosintactice şi pragmasemantice, lexicale, retorico-stilistice, sociolingvistice şi 
pragmatice. Un loc important pentru discuția de față îl ocupă, însă, de exemplu, 
secvențele în care autoarea constată perpetuarea LL a regimului comunist, în 
discursul politic de astăzi, a unor structuri sintactico-stilistice (dublarea 
sinonimică), a limbajului omagial şi a numeroase clisee (al unicitätii, ale cantității), 
respectiv „parodierea” acestora (Zafiu 2007: 94-101; ultimul aspect la care ne-am 
referit va fi tratat, sistematic, şi în secţiunile la care trimitem în continuare, ceea ce 
ne previne, şi din partea autoarei, asupra imperativului de a lua în consideraţie, 
după caz, canale de presă, tipologia articolelor, pe autorii acestora, problemă la care 
ne-am referit anterior ($ 1). 

Tot atât de concludente sunt şi analizele din secțiuni ale părţii a III-a 
(„Limbajul politic actual”) din lucrarea respectivă, ce prezintă paralelisme de 
viziune şi de resurse între LL a regimului comunist şi limbajul politic de astăzi, 
privind diverse elemente ale codului: „cuvintele-emblemă”, „cuvintele negative” 

(p. 102-137), dar şi prezența eufemismelor politice şi a noilor clișee, ale „tranziției” 
(p. 152-181). In sfârşit, asemănări găsim şi pentru utilizarea unui limbaj primitiv, 
suburban, prin care se exprimă agresiunea, ameninţarea, insulta, comparabil cu 
acela din perioada agresivă a discursului politic comunist, îndată după instaurarea 
regimului; în perioada „consolidată”, acesta devine „solemn” (p. 217 ş.u.). De altfel, 
această parte se încheie, semnificativ, prin paragrafele intitulate „Prestigiul 
pamfletului” şi „Vulgaritatea limbajului” (p. 264-267) şi ţinem să subliniem faptul 
că, în întreaga lucrare, trimiterile la presă sunt curente, pentru unele teme exemplele 
citate fiind excerptate din periodice care reflectă, pregnant, după caz, aspectele puse 
în discuţie (de exemplu, „România Mare”, respectiv „Academia Cațavencu”). 

Pentru etapa de astăzi a limbajului publicistic, perpetuarea LL a regimului 
comunist poate fi constatată indirect si după o caracterizare de ansamblu pe care o 
face Luminiţa Roşca. După abordarea aceleiaşi probleme în monografia Mecanisme 
ale propagandei în discursul de informare. Presa românească în perioada 1985 — 
1995 (apărută în 2006), autoarea revine asupra „mecanismelor construcţiei 
mediatice” în presa comunistă şi în cea a perioadei de tranziţie. Astfel, unele dintre 
cele mai importante trăsături ale limbajului primei perioade (cum sunt prezența 
stereotipiilor, caracterul neologic al vocabularului, calcurile din limba rusă, 
limbajul ştiinţific de popularizare, respectiv utilizarea în exces a terminologiei 
tehnico-stiintifice, prezenţa „neaoşismelor” şi stilul metaforic, multe dintre acestea 
fiind procedee recunoscute ale LL) se regăsesc în caracterizarea limbajului perioadei de 
tranziţie; printre etichetările similare sau apropiate, atribuibile (şi) LL din actualitate, 
autoarea menţionează, de exemplu, „metaforizarea excesivă” (metaforele „organiciste”), 
caracterul neologic al vocabularului (cu referire specială la „anglicisme”), exprimarea 
„relaxată”, reprezentând utilizarea unor elemente argotice, a limbajului de mahala, 
clişee, reînvierea unei „retorici politicianiste” etc. (Roşca 2007: 302 — 315). 

Din perspectiva filozofiei limbii, ca obiect al doctelor şi subtilelor analize pe 
care Andrei Cornea ni le propune ilustrând „trădarea Anticilor de către Moderni de-a 
lungul, de-a latul şi de-a dura vocabularului de bază”, îşi găsesc locul şi clişee de 
actualitate: „foştii”, „prioritate”, „poliție politică” (construcţie pleonastică, etimologic 
analizând cuvintele), „aşa-zisa — așa-zisul” (Cornea 2002: 21, 103, 137, 163). 


Pentru caracterizarea, din această perspectivă, a discursului presei din alte țări, din 
comunicarea prof. Miguel Catalán, de la Unversitatea „Cardenal Herrera”-CEU, 
Valencia (Spania), intitulată „Limba de lemn, ca limbaj politic, şi dezinformarea” 
(prezentată la Simpozionul „Limba de lemn în presă — Ieri şi azi”, de la Cluj-Napoca, 
24-25 octombrie 2008), am reţinut că, de exemplu, în presa spaniolă „de ținută”, 
există anumite formule eufemistice tip pentru relatarea unor evenimente mai putin 
plăcute din viața familiei regale (neînţelegeri, un divorț etc.). Am putea să atribuim 
un astfel de registru limbii de lemn a unei perioade politice consolidate. 


NEZ Un punct de vedere opus îi aparține Ioanei Vintilă-Rădulescu, în 


răspunsul, aşadar negativ, pe care îl dă la întrebarea „Limba presei de azi — o limbă 
de lemn?”, titlu al comunicării prezentate la Simpozionul „Limba de lemn în presă 

— Teri şi azi” (Cluj-Napoca, 24-25 octombrie 2008, text tipărit în Rad 2009, p. 328-342). 
Tată concluzia tranşantă a lingvistei citate: „... sunt de părere că limba presei de azi, 
cu toate defectele ce i se pot reproşa, nu este, cel puţin în ceea ce priveşte limbajul 
jurnaliştilor, o limbă de lemn (nici veche nici nouă) în sensul strict al termenului, 
nici sub raportul condiţiilor comunicative în care se produce, nici din punctul de 
vedere al trăsăturilor lingvistice” (Vintilă-Rădulescu 2009: 341). Nimic nu poate fi 
mai adevărat decât această caracterizare, dacă ținem seama de faptul că autoarea, 
selectându-şi materialul pentru analiză, a pornit şi ea de la distincţii de natura celor 
pe care le-am semnalat si noi în partea introductivă (cf. $ 1; ţinem să amintim că 
textul de faţă reprezintă o variantă, dezvoltată, a comunicării pe care am prezentat-o 
tot la simpozionul mai sus amintit). Astfel, unul dintre reperele metodologice 
importante (şi avantajoase) ale Ioanei Vintilă-Rădulescu îl constituie analiza unor 
„cotidiene naționale de informaţie, considerate ziare de referință sau de calitate” 
(ibidem, p. 329), întrucât „limitarea la sfera politicului” presupune deja persuasiune, 
iar opțiunea pentru formatul electronic al ziarelor, dacă prezintă avantaje de principiu, 
are şi dezavantaje certe în ceea ce priveşte „contractul de comunicare”. În aceste 
condiţii, date fiind exigente exemplare în ceea ce priveşte cadrul analizei (condiţii 
comunicative: prezenta/absenta propagandei, a coercitiei, a cenzurii şi monopolului 
etc.), trăsăturile lingvistice ale unei anumite părți ale presei de astăzi nu pot fi 
raportate la caracteristici etalon ale limbilor de lemn din presa regimurilor totalitare. 
7.2. Percepția publică: opinii ale ne-specialiştilor, de pe internet: 
7.2.1. Cu privire la discursul public: 


„Ministrul de Externe vorbeşte engleza, franceza şi limba de lemn” (gandul.info); 
iată şi subtilul unui document oficial: „România Europeană, România Euro-Atlanticä: 
pentru o viață mai bună într-o ţară democratică, mai sigură şi prosperă” 
(presidency.ro), care unora le aminteşte titlul revistei Biroului Informativ al 
Partidelor Comuniste si Muncitoreşti (Cominform) din anii '50: „Pentru pace 
trainică, pentru democrație populară”; „in politica, in ziare, in limbajul politistilor, | 
limba de lemn isi face datoria de cele mai multe ori nenecesara. Ea nu a pierit” 
(lecturi. blogspot.com). 


7.2.2. Cu privire la alte zone ale comunicării: 


„In business si PR, toti vorbim aceeasi limba. De lemn” (cariereonline.ro); 
caracterizarea titularului unui blog, care formulează „cea mai reuşită lungă «frază 
de lemn» dintr-o scrisoare de motivaţie: În același context, subliniez faptul că 
experiența acumulată de mine pe parcursul anilor de studii universitare poate 
constitui dovada suplimentară a unui suflu nou, nonconformist, care, adăugat 
principiilor de simplificare a acțiunilor întreprinse şi dorinţei de finalizare eficientă 
pe care se bazează întreaga mea activitate, îşi poate dovedi din plin utilitatea şi 
aportul benefic la creşterea rezultatelor firmei în cadrul căreia doresc să mă 
integrez rapid, oferind, şi pe această cale, maximum de satisfacţii celor care mi-au 
acordat încrederea lor” (Codruţ Constantinescu: /cdc77.blogspot.com). 

8. Obiectul de studiu: codul, probă a unei LL ca limbaj funcțional în diferite 
zone ale comunicării publice 

8.1. Clişee manipulatoare: termeni ca expresie a „terorismului lingvistic” 

8.1.1. Termenul mioritic a devenit, în discuţia de „idei”, marca unui evident 
manierism, în spatele căruia se poate uşor distinge o abordare reductionistä. Si, dacă, 
de exemplu, despre «structuralism» s-a putut vorbi, la un moment dat, ca despre un 
«terorism cultural» (Nicolae Manolescu, într-o discuţie cu Paul Ricoeur si Bujor 
Nedelcovici; PRO TV, decembrie 1999, programul Profesiunea mea: cultura), 
păstrând proporţiile, în cazul adjectivului mioritic, am putea vedea, datorită fortärii 
notei în limbajul publicistic şi în discursul public, o specie de «terorism lingvistic». 
Ca viziune a manipulării, în acest tip de discurs parodic, instituind o adevărată 
matrice cliseizatä, putem identifica, la nivel maxim, terorismul pe care Roland 
Barthes i-l atribuia limbii ca sistem de reguli, într-o formulare extrem de plastică şi 
de convingătoare, citată şi comentată de Umberto Eco; „Conclusion: «À cause de sa 
propre structure la langue implique une relation fatale d’aliénation». Parler, c'est 
s’assujettir: la langue est une réaction généralisée. Encore plus: «Elle n'est ni 
réactionnaire, ni progressiste, elle est tout simplement: fasciste; car le fascisme, ce 
n’est pas d’empêcher de dire, c’est d’obliger à dire»” (La langue, le pouvoir, la force; 
pentru discuţia de ansamblu privind deprecierea termenului în discuție, cf. Dumistrăcel 
2006": 270-289; 296-297; vezi şi Zafiu 2007: 141-143; utilizarea termenului si 
substituirea lui în diferite combinaţii lexicale sunt puse sub semnul nevoii „de a evita 
emfaza națională”). | 

8.1.2. Tävälugul. Suportul lexical al unui alt cliseu „militant” din presa strict 
actuală, prezent în texte de informare, dar şi în comentarii propriu-zise, îl constituie 
numele unei unelte agricole, rävälugul („„unealtă... compusă din unul sau mai multi 
cilindri de lemn sau de fier, folosită la sfărâmarea bulgărilor de pământ şi la 
netezirea solului înainte sau după însămânțare”; DLR 1982: s.v.). Pentru simbolul 
presiunii, al amenințării (prezent în publicistică), trebuie să avem în vedere, ca 
punct de plecare, o extensie de sens a cuvântului: făvălugul numeşte şi un cilindru, 
greu, piesă din componența unor maşini, ce serveşte pentru „sfărâmare, îndesare, 
nivelare” (dicţionarul citat). Dar semnificația figurată pentru planul social a evoluat, 
în mod evident, spre aceea de „val”, de „vârtej” (catastrofice); iată un citat 
semnificativ sub acest raport: „Încercarea de a opri tăvălugul majorărilor salariale” 
(„„Curentul”, 7 oct. 2008, p. 1). 

Menţionăm că atragerea acestui lexem în exprimarea figurată este de dată 
mai veche, dar tot în legătură cu politica. Iată o frază din romanul Nuntă cu bucluc 
(1935), al lui Ion Iovescu, în care mai suntem încă în vecinătatea sensului primar: 
„Dorea şi el tăfălugul acestei politice, care — rostogolindu-se peste lumi — să le 
niveleze”. Şi tot mai aproape de această sferă ne aflăm într-un discurs patetic, din anii 
comunismului: „Tăvălugul vieții trece peste ei” (în „Steaua”, ianuarie 1960, p. 23; 
citatele după DLR 1982: s.v.). 

"În discursul public actual se întâlnesc numeroase sintagme în care substantivul 
este însotit de calificări elocvente: „tăvălugul penal”, „tăvălugul imobiliar”, „tăvălugul 
scumpirilor” etc. Iată însă şi un enunț mai sofisticat: „După Metro, Automobile 

Dacia şi Tarom, şi compania Panasonic România a fost prinsă în tăvălugul /alselor 
concursuri cu premii” (curierulnational.ro). Criza socială şi politică declanşată de 
legea privind majorarea salariilor cadrelor didactice a provocat însă un adevărat... 
vârtej stilistic: 


„tăvălugul majorărilor” (realitatea.net); „tăvălugul majorărilor. a pornit la vale 
(jurnalulbtd.ro), „încercarea de a opri tävälugul majorărilor salariale” 
(„Curentul”, 7 oct. 2008, p. 1), 


. fireşte, cu variaţii lexicale previzibile: 


„Tavalugul cererilor de majorari salariale s-a declansat” (cronicaromana.ro); 
„tăvălugul revendicărilor salariale” (gandul.info), „Tăvălugul protestelor începe 
astăzi, 7 oct. 008” (ziua.ro). 


8.2. Verbe ale „dinamismului” 

8.2.0. În textul de față analizăm, ca studii de caz, termeni de manipulare din 
mass-media românească actuală, ca reflexe ale maniheismului; clişeul este folosit 
pentru manipulare; cuvântul „la modă” reprezintă un mijloc de incitare a cititorului. 

8.2.1. In legătură cu anumite categorii sociale, cum sunt pensionarii, se 
foloseşte curent o categorie de verbe ale unei extreme mobilități: a lua cu asalt, a se 
călca în picioare. 

| În octombrie 2008, pe internet erau înregistrate 326.000 poziţii pentru „au 
luat cu asalt”; trecând peste textele în care se relatează confruntări armate propriu-zise, 
să vedem cine sunt „eroii” din alte texte şi ce urmăresc aceştia: 


„Părinţii au luat cu asalt raioanele de rechizite ale magazinelor” (realitatea.net); 
„Studenţii au luat cu asalt căminele din Regie” (gandul.info); „Argeşenii au luat cu 
asalt complexul muzeal de la Goleşti” (observatorargesean.ro); „Angajatorii au 
luat cu asalt casele de pensii pentru a depune declaratiile privind contributiile de 
asigurari sociale” (zf;ro); „Sute de fermieri au luat cu asalt prefecturile din mai 
multe judete” (9am.ro); „CFR-istii au luat cu asalt casa casatoriilor” (rv-net.ro); 
„Peste 1.200 de ginecologi au luat cu asalt Clujul” (presaonline.com); „Femeile au 
luat cu asalt Garda Financiară” (evenimentul.ro); „Iesenii au luat cu asalt casele de 
amanet” (adevarul.ro). 


Până aici, un dinamism mai mult sau mai puţin credibil, ca şi în cazurile 


„Cersetorii au luat cu asalt bisericile din Tg-Jiu” (impactingorj.com), 


sau de înțeles, desigur cu un surplus de imaginaţie: 


-„Vulpile, lupii si cainii au luat cu asalt centrul Craiovei” (ecomagazin.ro), respectiv 
„Sute de caini de atac au luat cu asalt sediul Asociatiei Chinologice” (adevarul.ro) 


! Menţionăm faptul că în exemplele preluate de pe internet am păstrat grafia textelor respective. 

Fantezistă de-a dreptul este însă descrierea mișcării pensionarilor (pentru 
„pensionarii au luat cu asalt” am găsit 18.800 de poziţii). Prezentăm câteva 
contexte. Dacă în cazul „Sucevenii, în special pensionarii, au luat cu asalt ieri 
dimineață magazinul Carrefour, în prima sa zi de funcţionare” (monitorulsv.ro) 
rămânem în registrul precedent, cauza pensionarilor este susținută afectiv pentru 
motive evidente sau uşor de presupus: 


„Pensionarii galateni au luat cu asalt Prefectura, daramand gardurile de metal 
instalate de jandarmi”"(9am.ro); „De la primele ore ale dimineții pensionarii 
botoşăneni au luat cu asalt sediul CEC” (jurnalulbtd.ro). 


8.2.2. Ca variaţie stilistică ni se propune locutiunea verbală „a se călca în 
picioare” (497.000 de poziţii, printre care numeroase în titluri sau texte ce se referă 
tot la pensionari): 


[Titlu:] „Pensionarii se calcă în picioare la Casa de Asigurări de Sănătate”; 
[subtitlu:] „Zeci de pensionari au luat cu asalt Casa Judeţeană de Asigurări de 
Sănătate (CJAS) Vrancea pentru a depune actele necesare eliberării adeverintei de 
asigurat” (amosnews.ro); „Pensionarii s-au calcat in picioare pentru biletele de 
tratament” (bacaul.ro); „Zeci de constănţeni s-au călcat în picioare pentru 
ajutoarele de încălzire” (realitatea.net); „La Constanţa, sute de oameni, majoritatea 
pensionari, s-au călcat în picioare pentru a depune actele necesare obţinerii...” 
(antena3.ro); cu variaţie lexicală, dar şi cu preocupări... mondene: „Bătrânii s-au 
călcat în picioare pentru un bilet la Balul Pensionarilor din Lugoj” (banateanul.ro). 


Căci, de obicei, împrejurările tipice ar fi altele; din presa ieşeană aflăm în 
fiecare lună ianuarie, ce am citit, de exemplu, şi pe data de 17 ianuarie 2006: 


„Leşenii s-au călcat în picioare pentru a-şi plăti taxele locale încă din prima zi...”. 


Dacă, în cele mai multe din cazurile citate, mobilul folosirii, exagerate, a 
mijloacelor lingvistice ale dinamismului este senzationalul (ieftin), efectul este de-a 
dreptul hilar când pensionarii (care iau cu asalt, sezonier, ghişeele secţiilor 
financiare ale municipiilor ori se calcă în picioare în fața acestora) sunt înfățişați în 
aceleaşi ipostaze, în situaţii limită. În luna iulie 2007, în presa ieșeană am citit că 
persoane „de vârsta a treia”, dar şi alti dezmosteniti ai vieţii din orașele ce şi-au 
permis aşa ceva, „iau cu asalt” locurile în care se asigură distribuţia gratuită a apei 
(potabile!) şi unde se acordă prim ajutor celor ajunşi la capătul puterilor! 


În legătură cu această expresie-clişeu în fond agresivă, trebuie să notăm că una din 
caracteristicile lexicului limbii de lemn „sovietice”, subliniate de specialişti, este 
aceea că „un mare număr de termeni utilizați... sunt preluaţi din registrul militar; 
imagistica războinică se extinde până la domeniile tradițional cele mai bucolice: 
mulsul vacilor sau culesul cartofilor; nu auzi vorbind decât de fronturi, bătălii, 
atacuri, rezistență, luări cu asalt, strategie, tactică etc... Citind presa comunistă, 

ai impresia unei societăți veşnic Pi i ala a (Thom 1993: 48; evidentierile prin 
italice ne apartin). 


Ne putem aminti, pentru transferul în alt mediu decât cel al discursului 
„frontului muncii” fizice, prezenţa locutiunii verbale în limbajul şedinţelor de 
pregătire a examenelor de la facultate din anii "60: studenții erau „lămuriţi” să evite 
„munca în asalt”. 

8.2.3. Un termen de variație ne în astfel de relatäri de tipul celor 
precedente este un alt marker al... dinamismului, verbul (a se ) înghesui, cităm un 
exemplu ce ilustrează (ca şi în cazul pensionarilor istoviti ce iau cu asalt posturile 
de prim ajutor) absurdul clişeului: 

„Puţini s-au înghesuit pentru ocuparea posturilor de suplinitori” (transmisie în 

direct, „Antena 3”, 18 iulie 2009, ora 9,15). 


8.3. Violenţa de limbaj 

Agresivitatea LL din perioada comunistă este reflectată de folosirea 
cuvântului injurios; cităm un singur exemplu, în care enunţul aminteşte invectiva 
din prima fază a discursului politic din România. La rubrica Părerea mea, din 
Curentul” (14 oct. 2008, p. 3), Iulia Nueleanu îi face un portret fostului preşedinte 
Ion Iliescu, care se deschide cu propoziţia „Rânjetul de pe faţa lui Iliescu devine 
monstruos”, ton continuat prin caracterizări de tipul ;,bätrânul bolşevic” (vezi, la 
Traian Băsescu, calificativul „bătrânul edec”, în intervenţii publice din ianuarie 
2007, cu privire la aceeaşi persoană; cf. impact-est.ro). Diatriba culminează prin 
epitetul „bătrâna şandrama stalinistă” (,„... o mobilizare la vot împotriva partidului 
bătrânei şandramale staliniste”), cu nimic. mai prejos decât imaginile grotesti ale 
discursului comunist de tipul ,Caracatita fascistă şi-a cântat cântecul de lebădă”, 
exemplu citat de G. Orwell (ap. Thom 1993: p. 73). Este, de altfel, o exprimare 
tipică limbii de lemn comuniste practicată de Corneliu Vadim Tudor în publicaţiile 
sale, politician care a şi pus-o în circulaţie (vezi: „Dar pana si «batrana sandrama 
stalinista» cum il numea pana de curand actualul «crestin-democrat», «conservator», 
«popular european» C.V. Tudor” (text postat pe internet pe data de 22 iunie 2004, 
apartinându-i, probabil lui Cristian Tudor Popescu, după fotografia ce însoţeşte articolul; 
cf. hotnews.ro). Este însă semnificativ faptul că o presă „combatantă” a preluat 
fără... fior semantic, dacă nu şi stilistic, o atare formulă, cu circulaţie în ultimul timp: 


„Batrana sandrama stalinista ce ocupa postul de presedinte de onoare al PSD, l-am 
numit aici pe Ion Iliescu” („Curentul”, martie 2008; roportal.ro); „Ion Iliescu, stiut 


drept «batrana sandrama stalinista»” (stiri.rol. ro); „batrana sandrama stalinista” 
(29/08, 08: ziaruldeiasi.ro), 


cu eventuale „figuri de construcţie” retorice: 


„adica sandramaua brucano-stalinista, si anume iliescu in spatele tuturor” 
(cotidianul. 10), Se ajunge însă și la „bătrâna şandrama regală” (cdep.ro). 

9. Prezenţa surselor externe în modelarea codului 

9.1. Discursul politic al regimului comunist ne este evocat de modelul unei 
serii de formule „mobilizatoare”, din registrul terminologiei de confruntare militară. 
„Lupta pentru pace”, „lupta împotriva revizionismului”, „campania pentru recoltarea 
păioaselor”, „frontul comun al păcii”, „frontul culturii”, „frontul siderurgiei” erau 
formule curente în discursul politic românesc şi în limbajul publicistic al epocii. 
Trebuie să remarcăm, însă, că turnurile respective constituiau în epocă, în primul 
rând, calcuri după limba rusă, dar nu reprezentau prototipuri şi, pornind de la acestea, 
îmbinări de cuvinte create în limba respectivă, vocabularul „militar” fiind o caracteristică 
a discursului politic al Internaționalei Comuniste, si, de fapt, nu numai al acesteia, 
ci al oricărui discurs public militant: politic, sindical etc. Construcţii cum sunt cele 
pe care le prezentăm în continuare pot fi găsite, de exemplu, şi în presa de limbă 
franceză, engleză, de unde, multe, au fost transpuse, astăzi, în limba română. 


Prezentăm câteva exemple pentru unul din aceste modele, în limba franceză, de pe 
internet (cu peste 1.000.000 intrări): „La lutte contre le changement climatique: un 
impératif de solidarité humaine dans un monde divisé” (hdr.undp.org); 
„Aide urgence pour la lutte contre la propagation de la grippe aviaire” (afdb.org); 
„La lutte contre l'illettrisme constitue une priorité nationale” (anlci.fr). 


Frecventa acestor constructii in discursul public actual este de-a dreptul 
coplesitoare. 

Pentru formula „lupta împotriva...” am găsit, în noiembrie 2008, un număr 
de 6.500.000 intrări pe internet; iată care sunt ţintele: „lupta împotriva sărăciei; 
consumului de droguri; alcoolismului; corupției; discriminării; încălzirii globale; 
crimei organizate; cancerului; cenzurii; depresiilor; paradisurilor fiscale; cariilor” 
(cu bomboane gumate!). Activitatea poate fi şi personalizată: 


„Interviu: Rosalynn Carter luptă împotriva stigmatizării şi stereotipurilor” 
(r24.ro/sanatatemintala); preocuparea este pentru problemele de sănătate mintală. 


Numai pentru formula „lupta împotriva terorismului (international)” 
numărul intrărilor, în aceeaşi perioadă, este de 199.000. 

O altă forrmulă, din aceeaşi familie, este „campania pentru...”, cu 5.520.000 
de intrări în aceeaşi perioadă. Cele mai frecvente enunturi se referă la alegeri: 
„Campania pentru Casa Albă”, „ ~ electorală, ~ pentru parlamentare, ~ pentru 
uninominale” etc. Dar obiectivele pot fi multiple şi extrem de variate: 


„campania pentru becuri ecologice” (ecomagazin.ro); „campania pentru colectarea 
duală” (timisoreni.ro); „campania pentru eliminarea fistulei” (unfpa.ro); „Campania 
Pentru Prevenirea Sexului PreMarital” (campania.ro); „McCain suspendă campania 


pentru «binele economiei»” (gandul.info). 


Tot aşa de bine ilustrate sunt substantivele strategie, tactică sau front. 
Ne oprim asupra ultimului din aceste cuvinte în sintagma front comun, prin citate 

reprezentând enunturi autohtone sau preluări din presa străină: 


„Romania, Ungaria si Polonia vor face front comun impotriva bancilor care 
speculeaza pe monedele nationale”(zfro); „Front comun al autoritatilor impotriva 
bisnitarilor” (evenimentuldebotosani.ro), „Front româno-ungar împotriva rău- 
platnicilor” (evz.ro); „Ministerul Mediului si organizatiile ecologiste, front comun 
impotriva parlamentarilor” (HotNews.ro), „Google si Publicis fac front comun in 
publicitatea online” (iseom.com);, „Cei mai influenti bancheri centrali fac front 
comun ca sa opreasca prabusirea”(zf.ro); „Preşedintele francez Nicolas Sarkozy şi 
premierul britanic Gordon Brown fac front comun în lupta împotriva crizei financiare” 
(tmctv.ro); „FMI cere front comun SUA-UE împotriva crizei” (cotidianul.ro); 
„Parlamentarii Lituaniei si Poloniei cheama statele Uniunii Europene sa constituie 
un front comun in domeniul energetic impotriva Rusiei” (chisinau.novopress. info); 
„Front comun PD-L - PSD. ... Pentru prima data, parlamentarii PD-L au decis sa 
faca front comun cu PSD pentru ca...” (bucuresteni.ro); „Preşedintele georgian 
prooccidental Mihail Saakaşvili a cerut duminică opoziției să facă front comun în 
fața Rusiei, care se opune aderării acestei...” (mediafax.ro); „Kievul şi Moscova 
fac front comun împotriva lui Al. Capone de Rusia” (gandul.info). 


9.2. Statutul adjectivului: decent — indecent 

Terminologiei din LL a ideologiei comuniste i-a luat locul inventarul lexical 
şi frazeologic referitor la evenimente din orientarea politică la ordinea zilei, cum au 
fost „integrarea (nord)atlantică”, cu mutatia ulterioară spre „integrarea europeană”. 
Pentru o exemplificare succintă de strictă actualitate, discutăm situaţia adjectivului 
decent, care cunoaşte cea mai importantă mutatie semantică pe care a suferit-o un 
cuvânt, în discursul public românesc, sub influenţa limbii engleze, dar preluat în 
anumite formule aparţinând discursului public al comunității europene. 

- În dicţionare curente ale limbii române acest cuvânt (mai) este explicat la 
nivelul etic, prin „l. cuviincios; reverentios, plin de decentä. 2. pudic, rusinos (< fr. 
décent, lat. decens)”; cf. Marcu 2002: s.v.; pe de altä parte, în a doua editie a 
Dicţionarului de sinonime ale limbii române, Luiza şi Mircea Seche, pe lângă 
sensurile 1 şi 2 (date în continuare, prezente şi în prima ediţie, 1982), adaugă un al 
treilea sens: [,,1. cuviincios, politicos, respectuos, (livresc) reverentios; 2. pudic, rusinos, 
sfios]; 3. acceptabil, onorabil” (Seche — Seche 1997: s.v.), cel în discuţie acum. 


La Dimitrescu 1997, cuvântul decent nici nu este înregistrat, nefiind, aşadar, 
consemnat pentru sensul nou. 


Utilizarea adjectivului cu aceste sensuri este curentă (încă) în limba 
comună; iată doar câteva exemple de pe internet, în diferite sintagme frecvente: 


— persoană decentă: „O persoana decenta cu studii de pedagogie si vorbitoare de 
limba engleza”; „Dna Dragotescu ramane o persoana decenta”; „Nu ai cum sa te 
imbolnavesti, daca esti o persoana decenta, ai o relatie stabila, investesti sufleteste 
si nu te gandesti numai la placerile trupesti”; 


— atitudine — : „Sincer am vrut sa am o atitudine decenta”; „Un om de afaceri 

ar trebui sa pastreze o atitudine decenta, si sa-si confectioneze o imagine de „om 
serios”; „O atitudine mai decenta i-ar fi atras mai multa simpatie”; 

— comportare ~ : „perechile trebuiau să aibă o comportare decentă să se abțină de 
la...” „Biblia ne invata ca trebuie sa ne imbracam intr-un mod modest, aratand 
comportare decenta si restrangere”. 

— poziţie ~: „Nu te legana pe scaun si adopta o pozitie decenta” (la un interviu); „a 
fi cuminte inseamna sa ai o pozitie decenta”; „Nu cred ca este greu sa mentii o 
pozitie decenta timp de cateva minute atata timp cat camerele te urmaresc, mai ales 
fiind om de televiziune”. 


Putem considera că în aceeaşi sferă semantică se înscriu şi sintagmele 
„dobânzi decente”, respectiv „bănci decente”: 


„Isărescu a preferat să forțeze băncile să afişeze dobânzi decente pentru creditele 
contractate de firme şi de populație” (jurnalul.ro); „dar băncile din România nu 
sunt decente” (adevarul.ro). 


Si antonimul se păstrează în aceeaşi sferă de semnificaţii: 


„Nu vom publica mesaje indecente sau injurioase”; „dosar penal pentru propuneri 
indecente”; „poze indecente pe Internet”; „Cele 3 asistente fotografiate in ipostaze 
indecente langa patul unui bolnav”; „nu am spus glume indecente?”; „s-au purtat 
conversații indecente”; [X primeşte] „oferte indecente de la admiratoare”; 
„Mihaela Radulescu, razbunata pentru o gafa indecenta”; „Nu facem reclama la 
bauturi, tigari sau firme cu tenta indecenta” etc. 


Chiar în vocabularul comentariului politic, adjectivul şi adverbul decent, dar 
şi substantivele decenţă şi indecenfä au fost utilizate un timp cu sensurile de bază: 
“cuviincios”, ‘cum se cuvine”; “(bună-)cuviință” — “necuviință”, “neruşinare”; iată o 
secvenţă dintr-un articol în care sunt analizate rezultate ale alegerilor locale din 
2004, cu referire la municipiul Bacău: 


„Nu s-a votat atât politic, cum se spune, ci mai degrabă civic. Sau, mai bine zis, s-a 
votat decent. Nu s-a votat pentru sau împotriva XXX sau a candidaților XXX, 
pentru sau împotriva candidaților YYY, sau a ZZZ... S-a votat pentru decentä. 
Electoratul român a sancționat, în primul rând, indecenta politicienilor noştri... 

Stavarache de la Bacău, marea surpriză a acestor alegeri locale, era şi este, din 
punct de vedere politic, un nimeni. Dar era şi este un om decent. Într-un oraş 
sufocat de indecentä politică, un vârf al indecentei politice româneşti, un 
Stavarache a făcut diferenţa esenţială” (Votul decent, în „Ziarul de laşi”, 23 iunie 


2004, p. 6 A). 


În ultimul timp, adjectivul este folosit, într-un jargon mai mult sau mai putin 
profesional în construcții în care cuvântul preia sensurile ,multumitor, destul de 
bun”; „adecvat, corespunzător” ale engl. decent (cf. Levitchi 2005: s.v.). Îi avem în 
vedere mai ales pe cei familiarizați cu informatica de exemplu, care recurg la acest 

termen sub influenţa textelor în engleză pe care le frecventează; iată un mesaj de pe 
blog, în registru familiar ŞI, chiar, ludic: 


„Salut! Am la dispozitie uriasa suma de 2 mil. lei si vreau sa cumpar un microfon 
pt Home Recording, dar sa fie decent, sa se auda cat de cat profesional. Imi puteti 
recomanda ceva? Merci mult!” „byte U60: un UMPC decent, la un pret 
rezonabil”; „Un sistem decent pentru jocuri, programe, pentru de toate! Ce parere 
aveti? Am dvd-wr si monitor. Bugetul este de 1100 ron!” (forum.fanclub.ro). 


Dar, paralel, în discursul public, reflectat de mass-media, neologismul 
decent s-a resemantizat, accentul fiind pus, în funcţie de context, pe nuanțele 
„mulțumitor”, ba chiar „confortabil”; termenul, a devenit unul tehnic sui-generis, 
prin trecerea de la criteriul moral din limbajul comun la cel oficial, reprezentat de 
limbajul juridic, şi i-a luat locul adjectivului omenesc, rămas în sfera afectivului. 

Un început îl constituie prezenţa în Constituţia României (ediția din 2003; 
aceeaşi era formularea din ediția din 1991): 


ARTICOLUL 47 (1) Statul este obligat să ia măsuri de dezvoltare economică şi de 
protecție socială, de natură să asigure cetățenilor un nivel de trai decent. 
Iată reluarea în texte juridice oficiale: 


RECOMANDĂRI EMISE DE AVOCATUL POPORULUI ÎN ANUL 2004 
(din 29 ianuarie 2004, adresate Arhivelor Nationale; Ministerului Apărării 
Naţionale şi Ministerului Muncii, Solidarităţii Sociale şi Familiei): „Încălcarea 
dreptului la un nivel de #rai decent şi a dreptului de petitionare, prevăzute de art. 47 
şi de art. 51 din Constituţie, în cazul soluționării cererilor pentru acordarea calităţii 
de beneficiar al Legii nr. 309/2002 privind recunoaşterea şi acordarea unor drepturi 
persoanelor care au efectuat stagiul militar în cadrul Direcţiei „Generale a 
Serviciului Muncii în perioada 1950-1961” (avp.ro). 


De observat că, în textul articolului din Constituţie, adjectivul este de fapt 
un calificativ pentru substantivul nivel, dar în memoria orală a fost reținută formula: 
„trai decent”, nu fără legătură cu engl. decent life, dar sigur de la engleză se 
porneşte pentru „muncă decentă” (decent work), sintagmă devenită de circulaţie şi 
prin formula „Ziua internațională a muncii decente” (World Day for Decent Work). 

De la registrul public formal, semantica termenului se îmbogățește în mass- 
media si în limbajul comun mai ales prin creativitatea construcţiilor formate pe 
terenul limbii române, pe baza adjectivului, coroborate cu resemantizarea 
antonimului acestuia, indecent, şi a substantivelor decentä şi indecență. Iată 
sintagme din mass-media şi de pe bloguri: 


— salariu decent: „capitalismul a eşuat în a oferi un salariu minim decent” 
(voxvocis.us, dar şi „Săptămâna Financiară”); 


— sediu ~ : „Soluţii pentru un sediu decent” (pentru Uniunea Artiştilor Plasitici; 
„Jurnalul national”; jurnalul.ro); . 


— balcanicul ~ : „Dacă veţi realiza 80 de puncte, vă apropiaţi de balcanicul decent. 
Dacă nu, mai...” (de pe blog; este vorba de nivelul de trai „balcanic”); 

— Serviciu — : ,,Vreau si eu un serviciu decent ...cum toata lumea are. Cu vacante ... 
cu prima de vacanta... cu libere sambata si duminica... cu bani multi si munca 
putina” (de pe blog); 

— nivel ~ : „Stolo cere o ordonatä a Guvernului care să aducă aceste salarii la un 
nivel decent!” (13 oct. 2008; Antena 3). 


Este de remarcat creativitatea pe teren românesc pe baza antonimului (în 
engleză indecent înseamnă doar „[individ] necuviincios, lipsit de decentä, lipsit de 
bunä-cuviintä, nelalocul său, neruşinat”; cf. ~ behaviour „purtare necuviincioasă, 
atentat la bunele moravuri”; Levitchi 2005: s.v.): 


— salarii indecente: „Topul salariilor indecente” (Cotidianul, wall-street.ro); 
„premierul Calin Popescu Tariceanu a scos banii din buzunar scrasnind din dinti si 
acuzand magistratii ca si-au creat salarii «indecente» fata de medie” 
(ultimaora.phg.ro); 

— decalaje salariale =: „O lege care să blocheze decalaje salariale indecente” 
(forum.portal.edu.ro); 

— profituri =: „Nu vi se par indecente si unele profituri ale noilor...” (evz.ro); 

— condiţii ~ : „Conditii indecente la jibert” (eziare.com). 


De notat orchestrarea în folosirea termenului, în discursul unui lider sindical: 


„Preşedintele Confederaţiei Cartel Alfa, Bogdan Hossu, a spus că principalele 
probleme pentru rezolvarea cărora sindicalistii s-au adunat în Piaţa Constituţiei se 
referă la faptul că majoritatea angajaților din România muncesc «în condiții 
indecente pentru un salariu indecent»” (mediafax.ro, 7 oct. 2008). 


De altfel, acţiunea de manipulare prin folosirea (în abuz) a termenului este 
subliniată de un internaut: 


„«Salarii decente» ar avea, ca antonim, «salarii indecente». Adica salarii 
necuviincioase, impudice. Eu aveam o problema cu «traiul decent», dar vad ca, din 
nefericire, se extinde campul semantic. Atat salariile, cat si traiul, nu pot fi 
decente/indecente. Acest atribut il au doar persoanele. Salariile pot fi mici, mizere, 
revoltatoare, dar nu decente sau indecente. Este o problema simpla, de semantica” 


: (inah.weblog.ro/2008-04-19). 


Pe de altă parte, punerea între ghilimele a adjectivului ilustrează, indirect, 
dorinţa de a evita cliseul (sau reprezintă amendarea lui?): 


„Sindicaliştii vor un salariu minim «decent» de 1.500 lei” (gdo.ro; roportal.ro, sau, 
la fel, stirilocale.ro). 


10. Pragmatic, etic şi universalie de mentalitate 

10.1. Recunoscându-i existenţa şi identificând forme şi registre în care se 
manifestă, intervine problema utilității şi eficienței LL, așadar a pragmaticului. 
Dacă avem în vedere diversitatea de situații şi de registre ale comunicării, putem 

admite faptul că, în diferite ipostaze, LL se prezintă drept componentă a unui 
discurs la care sfera politicului, a administrației şi a altor zone ale comunicării nu 
poate renunța; ne putem oare imagina o campanie electorală fără „cuvinte 
emblematice” (cum le numeşte Zafiu 2006: 102), „pozitive” sau ,,negative”, fără 
sloganuri? Şi, tot aşa, ne putem imagina absenţa acestora în replica mass-mediei? 
Este vorba, apoi, de faptul că LL nu trebuie raportată la o limbă în întregimea ei, ci 
la o oarecare „limbă funcțională” apartinându-1 acesteia, un concept coşerian pentru 
„care putem trimite la explicaţia ce urmează: „... o limbă istorică «nu se vorbeşte»: 
nu se realizează în vorbire ca atare şi în mod imediat, ci numai prin intermediul 
uneia din formele sale determinate în sens diatopic, diastratic şi diafazic”, la care 
este adăugată următoarea precizare: „Nimeni nu poate vorbi (simultan) foază 
italiana sau foatàä engleza... Se vorbeşte în fiecare caz o anumită formă de italiană” 
(de exemplu: „toscana”, populară sau cultă, familiară sau solemnă; Coşeriu 2000: 
267). Astfel, utilizarea LL, ca mijloc de persuasiune, devine o problemă de selecție, 
de stil, ținând de factorul diastratic şi de cel diafazic, emițătorul urmărind să se 
plaseze la un nivel al competenţei expresive (si chiar idiomatice) pe care i-l 
atribuie, justificat sau nu, receptorului. 

10.2. Din perspectiva „responsabilităţii” acestuia din urmă, este de reținut o 
observaţie formulată de Dan Stoica şi Mihaela Berneagă, privind condiţii ale 
transformării consumatorilor de media în victime ale manipulării din perspectiva 
fenomenului ,disonantelor cognitive”: existența unor „construcții mentale si 
afective” ale acestora (din categoria stereotipuri şi prejudecăţi), care, în planul 
discursului, pot fi interpretate ca răspunzătoare de acceptarea unui anumit limbaj, 
pornind de la constatarea că „oamenii tin minte mai uşor informaţia conformă cu 
stereotipurile decât pe cea care nu se potriveşte cu expectantele lor stereotipice” 
(Stoica — Berneagă 2008: 97, 102). 

Astfel, iese din discuţie şi problema „acceptării” LL ca limbaj funcțional, 
chiar de către lingvişti (profesorii de liceu fiind, în general, cei mai redutabili 
adversari ai clişeului de acest tip şi cei mai ferventi militanti şi pentru purificarea 
limbii de tarele vechiului regim). 

Evident, ca problemă de stil „bun”, lingviştii nu pot să nu observe şi să nu 
comenteze deficiențele acestui hibrid comunicational si pot fi de acord cu... 
respingerea lui, clamată şi de oamenii de gust, care susțin folosirea unei forme de 
comunicare cu adevărat performantă; vom cita o referire a lui Andrei Pleşu la 
limbajul presei, căruia i se reproşează cel puţin un. „abuz didactic”, trăsătură 
reprobabilă dat fiind că limbajul didactic, în general, aparține discursului 


„autorităţii institutionalizate”, o autoritate epistemicä (Dumistrăcel 2006”: 64-65; 
cf. şi tabelul de la p. 47). 


Pleșu constată că în mass-media există o exprimare clişeistică militantă, pusă sub 
semnul didacticismului: „Executivul trebuie să fie ferm... Fermitatea nu trebuie să 
însemne însă duritate... Guvernantii nu trebuie să uite că... Guvernul x are datoria 
să fie la înălțimea încrederii acordate... Foarte bine că au luat măsurile care se 
impuneau.. Guvernantii n-au ţinut seama de avertismente şi acum nu fac decât 

să culeagă ce au semănat... Au datoria să coboare zi de zi în mijlocul oamenilor şi 
să le explice... E momentul ca... Este cazul să...”. Iată si caracterizarea stilului: 
„Textul e compus ca o mică oră de dirigentie, cu en ln caracteristice din 
formulistica judetenelor de partid, cu platitudini pompoase, _vigilente amare, 
tromboane, tobe si basi” (Plesu 2004: 57). 


Pe de altä parte, dezavuarea LL poate fi admisä si din motive de eticä. 
De exemplu, frecvenţa utilizării adjectivului „combativ” (ce reflectă capacitatea de 
autogenerare a LL) şi asocierea lui cu substantive care-i suprimă şansele de 
evaluare sub semnul gnoseologicului reprezintă o manifestare tipică a complexului 
de superioritate ce poate fi depistat în LL a presei. Căci se poate considera că, la fel 
ca şi în cazul LL a regimurilor totalitare, şi discursul mass-mediei este „universal 
răutăcios”. Şi, dacă „limba de lemn este fundamental agresivă”, nici discursul 
presei actuale ce practică ideologizarea „nu-şi iese din sine”, reprezentând, la 
rându-i, „o vorbire captivă”, cu riscul de a deveni o adevărată „logoree patologică” 
(Thom 1993: 169). De fapt, din perspectivă etică, putem observa că receptorul este, 
în fond, disprețuit, de vreme ce este înfätisat ca o turmă cu instincte primare (vezi, 
mai ales, $ 8.2, — Verbe ale „dinamismului ”); imaginea nu se deosebeşte esenţial de 
aceea percepută de Klemperer din optica efectelor LL a regimului nazist, care-i 
răpeşte individului esența umană, transformându-l într-o vită dintr-o turmă, mânată 
într-o anumită direcţie (cf. $ 0.2.2). 

În planul folosirii limbii, dezumanizarea se produce şi deoarece clişeele 
militante”, obsesiv repetate, au ca efect faptul că funcția „de apel” a limbajului 
stimulând „contactul” cu receptorul acționează prin simple „semnale”, care sunt 
reductibile, în fond, la diferite intervenţii sonore non-referentiale, din discursul oral 
prin care, la „primitivi”, este provocată/întreținută atenția interlocutorului, ca manifestare 
a faticului. Totodată, LL la care ne referim poate fi interpretată ca marcă a unui 
exclusivism la fel de pernicios ca acela al tuturor înregimentărilor rudimentare. 


Apelând la consideraţii de sociologie literară ale lui Robert Escarpit, putem 
identifica în acest caz optica unei „aşa-zise valori totemice” a alterității negative, 
recognoscibilă chiar în cazul mărturisirilor de credință situate la alt nivel: 
„francezul care se numeşte cartezian — scria Escarpit — nu exprimă o noțiune 
diferită de aceea a primitivului care se declară ca făcând parte din clanul 
Leopardului” (Tipurile de public, în vol. De la sociologia literaturii la teoria 
comunicării; cf. Dumistrăcel, 2006 : 151). 


10.3. În sfârşit, încercăm să întrevedem „şansele”. LL de a supraviețui. 
O afirmaţie a Rodicăi Zafiu cu privire la faptul că LL a comunismului a fost impusă 
la noi deoarece „il y avait chez plusieurs locuteurs une sorte de «terrain en friche», 
car ils ne disposaient pas d’un code stylistique cohérent de conversation neutre — 
c’est-à-dire ni officielle, ni familière” (Zafiu 1992: 217), nu se susţine decât partial; 
desi în posesia unui asemenea cod, limba franceză nu a fost si nu este scutită de LL 
a ideologiei comuniste. Din perspectiva pragmaticii comunicării, cauzele acceptării 
cliseelor rezidă în constante de natură socio- şi psiholingvistică ale vorbirii. 

Este vorba de faptul că „modul natural şi obişnuit de a vorbi” (Quintilian) a creat şi 
a impus, în orice limbă, un număr impresionant de structuri ce reflectă solidarizarea 
lexico-semantică printr-un proces care, pornind de la Eugeniu Coşeriu, a fost 
calificat drept un adevărat „mariaj cvasiobligatoriu” între cuvinte (Dumistrăcel 
2006: 158). Pentru vorbitorii limbii române (si, la rândul lor, pentru vorbitorii altor 
limbi, folosindu-și propriile vocabule) au devenit veritabile clişee îmbinările ce 
asociază automat unui substantiv un anumit adjectiv: frunza este verde, muntele 
înalt, fata frumoasă, mama bună, bătrânul înțelept, iar şarpele viclean! Reluarea 
simplelor calificative automatizate (dar şi prin coercitie socială şi culturală) este, 
însă, primul pas spre cursa în care vorbitorul comod cade atunci când, apoi, acceptă 
alte rezultate ale unei coercitii subversive: folosind limba maternă, el are la 
dispoziţie formule „de-a gata”, ce perpetuează nu doar aprecieri standardizate 
convenabile, ci şi adevărate norme de conduită şi de totală creditare; la exemple de 
această factură din seria precedentă, pot fi adăugate caracterizări cum ar fi „copil 
cuminte”, „elev silitor”, „comandant viteaz” etc. 

Ne aflăm, de fapt, la izvoarele inconştiente ale generării oricărei ju de 
lemn” (Dumisträcel 2006: 8), deoarece astfel rămâne deschisă calea pentru 
acceptarea „mariajelor” obligatorii de cuvinte din discursul politic şi din limbajul 
publicistic, ca atentat asupra nivelului competenţei expresive a vorbitorului. 


2. EUFEMISMUL SUBVERSIV DE LEGITIMARE 


1.0. Drept cadru general al tratării temei, semnalăm insuficiența definirii 
eufemismului (în continuare folosim şi abrevierea E) în numeroase dicţionare 
importante (şi nu numai ale limbii române), dată fiind situarea într-o viziune 
restrânsă a retoricii (şi stilisticii) clasice. În principiu, în lucrările lexicografice de 
tip „clasic” lipseşte perspectiva pragmatică de analiză, imperios necesară de vreme 
ce preponderent pe această bază poate fi înțeles şi poate primi o explicaţie adecvată 
un material „lingvistic aparținând. speciei în discuţie, dar, care, anticipând, nu ` 
(de protectie a interlocutorului) si, cu atát mai mult, cu cât ideea unui altfel ‘de 
eufemism, de factură vinovat-manipulatoare, este prezentă încă de la Dumarsais, iar 
prezența lui, măcar în discursul politic actual, a fost semnalată. Pentru conceptul pe 
care îl delimităm, importantă este viziunea coşeriană asupra relaţiei dintre limbaj şi 
politică din perspectiva căreia limbajul politic este considerat în ipostaza de 
utilizare a limbajului î în „discursuri” sau „texte” politice. 

1.1. Într-un important instrument de cercetare de larg uz nu numai didactic, 
cum este Dicţionarul de ştiinţe ale limbii, deşi pentru genul proxim al definirii 
se trimte la domeniul lexicului, E este analizat doar din optica sitilisticii generale şi 
a retoricii; astfel, E apare prezentat drept procedeul lexical constând în atenuarea 
expresiei unei idei prin substituire sau perifrază, trimitându-se, imediat, la retorică, 
domeniu pentru care găsim precizarea că E reprezintă figura de gândire bazată pe 
acest procedeu (exemple: Filmul n-a fost rău, Omul nu e lipsit de calități). 

Importante sunt detalierile care urmează, referitoare la apariţia E în enunt, servind 
[a] pentru evitarea unor expresii triviale, crude sau impudice (a adormi, a răposa 
etc. — pentru “a muri’); [b] în evitarea unor expresii insultătoare sau care ar putea fi 
interpretate astfel (nevăzători “orbi”; handicapayi “înapoiaţi mintal; paralizati”), şi 
[c] în fabuurile sociale ori religioase, uneori cu valoare onomastică (alcoolic 
‘betiv’; Necuratul etc. “dracul”; Jele ‘zâne rele”; DSL 2001: s.v.). 

Tot atât de puţin satisfăcătoare este, din perspectiva temei pe care o urmărim, 
explicarea termenului în discuție atât în Micul dicționar academic, unde E este luat 
în consideraţie cu statutul de „cuvânt sau expresie care înlocuiește un cuvânt sau o 
expresie jignitoare, neplăcută, obscenă, pentru a atenua efectul neplăcut, dar 
respectând sensul” (MDA 2002: s.v.), cât şi într-unul din volumele consacrate 
literei E din Dicţionarul tezaur al limbii române realizat sub egida Academiei 
Române, în care eufemismul este definit drept un cuvânt sau o expresie care 
înlocuieşte (în vorbire sau în scris) un cuvânt sau o expresie cu conţinut jignitor, 
obscen, supärätor etc. (pentru a-i evita numirea directă). Perspectiva pragmatică 
lipseşte, deşi în articolul respectiv din DLR avem citate contexte în care tocmai 
aceasta este importantă, referirea fiind la discursul politic: „Faimoasa clauză... sub 
eufemismul de neutralitate (evidenţierea grafică ne aparţine) restrângea până la 
paralizare puterea navală a imperiului” (după Titu Maiorescu; cf. DLR 2010 s.v.). 

1.2. Dat fiind faptul că, în lexicografia românească, neologismele, de obicei 
împrumutate (preponderent) din franceză, sunt tratate după „schemele” din 
dicţionare ale acestei limbi, putem pune orientarea redactărilor de mai sus sub 
semnul modelelor acestora; pentru început, trimitem la articolul corespunzător din 
Le Trésor de la langue française informatisé: TLFi: „Figure de pensée par laquelle 
on adoucit ou atténue une idée dont l'expression directe aurait quelque chose de 
brutal, de déplaisant” (TLFi s.v.; asupra acestei surse vom reveni). 

„2. Dar, aspect semnificativ, tocmai în cultura franceză putem constata un 
refuz decis privind viziunea pur retorică, considerată depăşită, a unei astfel de evaluări. 

2.1. Trimitem, selectiv, dar citând copios, la obiecţii pe această temă, formulate 
pe un site intitulat „La nouvelle langue française”. După cum putem observa, 
recurgându-se la o bogată bibliografie de specialitate, o adevărată țintă a atacurilor 
o constituie Dicţionarul Academiei Franceze şi alte dicţionare consacrate: 


„Le mot [euphémisme] est enregistré dans le Dictionnaire de l'Académie française 
à compter de la cinquième édition, publiée en 1798. Il a été introduit en français 
par un grammairien de talent, Cesar Du Marsais (Des tropes, 1730): 
«l’euphémisme est une figure par laquelle on déguise des idées désagréables, 
odieuses ou tristes, sous des noms qui ne sont point les noms propres de ces idées». 
Du Marsais l’illustre par la phrase de son cru: un ouvrier qui a fait la besogne pour 
laquelle on l’a fait venir, et qui n’attend plus que son payement pour se retirer, au 
lieu de dire «payez-moi», dit par euphémisme: «n'avez-vous plus rien à 
m’ordonner?». Dans son Dictionnaire de la langue française (publié dans la 
seconde moitié du XIXe siècle), Littré glose ainsi le sens grec assez justement et 
peut-être insolemment: «employer des expressions de bon augure». Mais, pour 
définir euphémisme, il se contente de reprendre la définition de Du Marsais, tout en 

limitant l’euphémisme au domaine de la rhétorique: «figure de rhétorique qui 
consiste dans l’adoucissement d’un mot dur”» (citat după Nouveuax euphemisms). 


Se face însă dreptate lucrărilor lexicografice care, în ediţii mai noi, au 
depăşit viziunea retoricii clasice, luând în considerație vorbirea comună, cu toate că 
acest nivel este socotit încă nesatisfăcător: 


„Les Academiciens, dans la huitième édition de leur Dictionnaire (1932-35), ne 
limitent pas l’euphémisme à la seule rhétorique. Ils en font un phénomène verbal 
commun. C’est un «adoucissement d’expression par lequel on déguise des idées 
désagréables, ou tristes, ou déshonnêtes, sous d’autres plus douces, plus 
indulgentes, plus décentes, qui laissent deviner les premières». Ils l’illustrent des 
exemples suivants: mettre au secret pour mettre en prison, l’exécuteur des hautes 
œuvres pour le bourreau, probité douteuse, goût contestable, avoir des démélés 
avec la justice, n'être qu'un médiocre admirateur de quelqu'un sont des 
euphémismes. Ces exemples paraissent, de nos jours, insignifiants, comme si 
l’euphémisme était quelque chose de gentillet et anodin” (ibidem). 


2.2. Unei analize critice (îndreptăţite, credem), este supus, pentru revenirea 
la retorică, însuşi mai sus-citatul Trésor de la Langue Francaise (1972-1994), ai 
cărui autori... 


comme d’ailleurs les Académiciens, dans la neuvième edition [...] de leur 

_ Dictionnaire, rétablissent le lien entre l’euphémisme et la rhétorique. C'est 
(in Trésor de la Langue française) une , figure de pensée par laquelle on adoucit ou 
atténue une idée dont l’expression directe aurait quelque chose de brutal, de 
déplaisant (comme dans «il a trouvé un studio où poursuivre ses études, (...) ses 
palabres amicales et ses aventures de cœur. J'écris de cœur par euphémisme»”’; 
Nouveuax euphemisms). 


3.2. În discutia asupra E, pragmaticii, dar numai ca orientare generală, îi 
face loc, Catherine Kerbrat-Orecchioni, pentru care eufemismul este, de fapt, „une 
expression enjolivee”. Pornind, fireşte, tot de la Dumarsais, autoarea subliniază 
faptul că, date fiind intenţiile de deghizare a diferite idei („desagreables, odieuses 
ou tristes”), prin cuvinte care servesc drept văl pentru aparente mai agreabile, mai 
putin şocante sau mai oneste („de plus honnêtes” — idee neadâncită, din păcate), 
unitatea figurii rezidă în funcția sa pragmatică, dar analiza ia în considerație 
procedee strict tehnice, cum sunt abrevierea, metaplasma, perifraza (care poate fi 
chiar un contraeufemism!). Deşi admite că, în zilele noastre, eufemismul nu mai 
este relevant din perspectiva magică sau superstitioasä a limbajului, autoarea reține 
trăsături ale folosirii E din perspectiva menajării interlocutorului, la care adaugă, 
cel mult, nuanța unei viziuni de eleganță... diplomatică; utilizarea E corespunde, 
adesea, principalelor domenii tabu ale societăţii: bolile şi moartea, sexualitatea şi 
scatologia. Catherine Kerbrat-Orecchioni constată că Dumarsais mentionase deja 
„eufemismele de civilitate”, utilizate pentru a menaja pe cineva, care, astăzi ar fi 
»légion” (de tipul „vârsta a treia”, „nevăzători””), ca şi cele care urmăresc să învăluie 
într-o estompä „artistică” anumite probleme politice ori sociale, de tipul „les demandeurs 

d'emploi”, „les pays en voie de développement”, „les événements d’Algérie” etc. 
(Kerbrat-Orecchioni 2002: 241-242). 

3. Eufemisme „peu honnêtes” 

3.1. Refuzul „gentileţii” şi „anodinului” are în vedere mutații în discursul 
public în ceea ce priveşte utilizarea cuvintelor... ocolitoare ale realitätilor sociale şi 
politice, conform unei morale sui-generis, dat fiind că vechile tabuuri au fost depăşite: 


„Les dictionnaires consultés sont discrets, prudents et peu prolixes sur l’euphémisme, 
se contentant d’expliquer le mot sans analyser ce qu’il désigne. La morale interdit 
d’user en public de mots grossiers. Or les modernes sont libérés: ils sont affranchis 
de toute contrainte quand ils parlent du sexe, des besoins physiques, du désir, des 
pulsions, du corps. Il est de bon ton de dire en public bite, queue, baiser, pisser, 
con, chatte, enculer, tirer un coup, etc.” (Nouveuax euphemisms). 


In utilizarea eufemismului s-a produs o „deplasare”, datorată practicienilor 
discursului public, analiza orientându-se spre realități de domeniul socialului: 


Pourtant, l’euphémisme n'a pas été aboli, il a seulement été déplacé. Exclu du sexe, 
de la politesse, du corps, des fonctions naturelles, il a fait de la société sa forteresse. 
Il y règne en maître absolu. Les réalités sociales, telles les crimes, la misère, le 
vandalisme, la faim, le chômage, l’exclusion, ctc., dont la recrudescence pourrait être 
opposée aux puissants qui avaient promis de les changer ou de les éradiquer, ne 
sont plus nommées par les noms justes et reçus par l’usage, mais par des caches, 
tels violence scolaire, jeunes, techniciens de surface, sans-emploi, sans-abri, quartiers 
sensibles ou en difficulté, SDF. Si ces réalités étaient dites avec les mots justes, 
elles feraient tache dans un pays socialiste, donc moderne et parfait. Puisqu’il a été 
décidé que la «vie» avait «changé», il fallait que le changement se voie. Comme il 
ne pouvait pas l’être dans les faits, il l’a été dans la langue” (ibidem). 


În pofida tonalitätii virulente a abordării, venind dinspre politic, observaţiile 
de mai sus beneficiază de autoritatea punctelor de vedere ale unor reputați 
specialişti din domeniul teoriei lingvistice, de talia unui Emile Benveniste: 


„Ce qui fait l’euphémisme, ce n'est pas la nécessité d’user de paroles adoucies, 
mais la volonté de ne pas dire ce qui est [această evidentiere grafică ne aparţine]. 
Dans l’euphémisme classique, les réalités désagréables ont beau être adoucies, 
elles sont dites. Certes, elles le sont avec des mots mal ajustés, mais elles ne sont 
pas tues: il y est fait allusion. Dans l’euphémisme moderne, il est fait interdiction 
aux hommes de dire ces réalités, telles qu’elles sont. «Un certain mot ne doit pas 
passer par la bouche. II est simplement effacé de l’usage, il ne doit plus exister); 
Benveniste, Problèmes de linguistique générale, 1974” (Nouveuax euphemisms). 


3.2. Desigur, nu putem trece cu vederea situarea reductionistä a punctelor de 
vedere prezentate anterior; constatäri cum sunt cele pe care le-am rezumat au în 
vedere, preponderent, clasele de eufemisme din discursul public, ba, mal precis, 
dintr-un anumit discurs public, şi, de fapt, al unei (sau unor) categorii de vorbitori. 

Aşadar, analiza trebuie să ia în consideraţie stilurile şi limbajele funcţionale. 
Numeroase exegeze recente dovedesc faptul că un anumit eufemism al „civilității”, 
respectiv „al politetii”, continuă să aibă un important rol social şi că eufemizarea 
din această zonă dispune de infinite resurse de expresivitate; pentru o convingătoare 
demonstraţie în acest sens şi pentru o cuprinzătoare bibliografie contemporană a 
problemei, trimitem, de exemplu, la studiul monografic (însoţit de un bogat 
lexicon) dedicat eufemismului şi disfemismului în limbajul erotic al limbii engleze, 
semnat de P.J. Chamizo Domínguez şi Fco. Sánchez Benedito, Lo que 
nunca se aprendió en clase: eufemismos y disfemismos e en el lenguaje erótico inglés 
(Comares, Granada, 2000). 

3.3. Pe de altă parte, trebuie menţionat faptul că acest aparent nou tip de E a 
fost semnalat, totuşi, în scrierile lui Dumarsais; luăm în considerație o altă 
formulare în legătură cu această „formă de gândire”, citată în Panaitescu 1994: 60 
(apud Gh. N. Dragomirescu, Mica enciclopedie a figurilor de stil, Bucureşti, 1975); 
după Dumarsais, „se pot raporta la E acele perifraze sau circumlocuţiuni cu care un 
orator delicat îmbracă cu abilitate o idee pe care ar fi periculos sau imprudent s-o 
prezinte pe față” (evidenţierea grafică ne aparține). Dacă nu restrângem referirea la 
eufemismul magic”, termenii periculos si imprudent pot fi raportati la abilitatea 
langajieră a discursului politic, în situaţia în care acele pentru exprimarea 
ideilor acestuia nu ar fi oneste! . Ë 

În ceea ce-l priveşte pe Dumarsais, trimiterile curente se fac la Traité des 
Tropes, dar acest gramarian şi filozof este şi autorul articolelor privitoare la 
gramatică şi la retorică din Enciclopedia lui Diderot — d’Alembert, printre care şi 
cel despre E, căruia i-a consacrat o analiză extinsă; iată definiţia din Encyclopédie, 
ou Dictionnaire raisonné des sciences, des arts et des métiers... (vol. 13): 


„Figure par laquelle on déguise à l’imagination des idées qui sont ou peu honnêtes, 
ou désagréables, ou tristes, ou dures; & pour cela on ne se sert point des 
expressions propres qui exciteraient directement ces idées. On substitue d’autres 
termes qui réveillent directement des idées plus honnêtes ou moins dures; on voile 
ainsi les premières à l’imagination, on l’en distrait, on l’en écarte; mais par les 
adjoints & les circonstances, l’esprit entend bien ce qu’on a dessein de lui faire 
entendre. Il y a donc deux sortes d’idées qui donnent lieu de recourir à 
l’euphémisme. 1. Les idées déshonnêtes. 2. Les idées désagréables, dures ou 
tristes” (books.google.com; evidentierile grafice ne aparţin). 


4. Eufemismul politic. În publicistica si exegeza românească actuală găsim 
câteva observaţii interesante privind această „deplasare” a E într-o direcţie ce 
îndreptäteste denumirea rezultatului drept „eufemism politic”. 

4.1. De exemplu, într-un scurt pamflet dedicat temei, Andrei Cornea, 
ocupându-se de diversiunea lingvistică nazistă, susţine că „„... eufemismul politic 
(această evidentiere grafică ne aparţine) nu este doar o ti-ai trasă pudic înaintea 
realității [sic!]; scopul său principal este acomodarea, complicitatea cu oroarea. 
El încurajează colaborationismul, stimulează «ieşirea în întâmpinare» şi compromisurile 

intelectuale, anesteziazá intepáturile pe care acele constiintei le-ar mai putea 
produce ici-colo. In cartea Universitățile lui Hitler, Max Weinreich observa: dacă 
naziștii numeau exproprierea evreilor «eliberare» (Ablösung), deportarea 
«igienizare» (Săuberung), în fine, dacă omorârea în masă a aceloraşi evrei din 
teritoriile poloneze şi sovietice se chema, neutral, sondernbehandeln, adică «a trata 
diferit», atunci inumanitatea apărea domesticită, iar universitarii germani care 
susțineau cauza lui Hitler îşi păstrau onoarea intactă. Am adăuga noi — şi conştiinţa 
igienizată!” (Cornea 2002: 89-90). 


De reţinut că opera clasică privitoare la această problemă o constituie celebra 
lucrare a lui Victor Klemperer LTI — Lingua Tertii Imperii: Notizbuch eines 
Philologen (1947); alături de ,,retetele” propagandistice de permanentă fanatizare 
a populaţiei, este analizată, de exemplu, şi folosirea, în etapa finală a Reichului, a 
eufemismului pentru a prezenta aparent convenabil înfrângerile de pe front, prin 
termeni cum ar fi Frontberichtigung sau Frontrichistellung „rectificarea 
frontului”, pentru „retragere”, sich freikämpfen „a se degaja”, pentru „a ieşi din 
încercuire” etc.). 


4.2. Printre caracteristicile generale ale limbajului politic românesc actual, 
Rodica Zafiu identifică şi „folosirea masivă a eufemismului”, ca fiind „una dintre 
cele mai clare şi mai criticate trăsături ale limbajului politic, în măsura în care se 
consideră că astfel discursul alunecă destul de uşor în minciună”. După ce 
amintește trăsăturile tipurilor de eufemisme general recunoscute, cel „magic”, unul 
de „autoprotecţie”, si cel „al politeţii”, care urmăreşte „menajarea interlocutorului”, 
autoarea se referă şi la tipul de E care ne preocupă: „Eufemismul politic 
(evidenţierea grafică ne aparține) are, pe această scală a comportamentelor 
strategice, o poziţie ambiguă: chiar dacă se justifică prin dorința de a-i proteja pe 
ceilalţi, e considerat în primul rând o formă de ipocrizie şi autoprotectie. Discursul 
politicianului eufemizează prezentarea propriilor acţiuni, evitând formulele care l-ar 
pune într-o lumină negativă [sic!] şi care, mai ales, ar trezi sentimente de ostilitate 
în public, alegători etc.”. Este de subliniat grija autoarei pentru a degaja nuanțe: 
„De cele mai multe ori, eufemismele [în discuţie] nu sunt false, ci cel mult 
incomplete în informaţia lor explicită, în vreme ce informația implicită este de 
obicei reperată de destinatar, fără mari dificultăți” (Zafiu 2007: 21-22). 

5. Sfera de întrebuințare a eufemismului subversiv de legitimare. 

Fată de cele trecute în revistă, considerăm necesară o observație de principiu. 
Întrucât înlocuirea eufemistică „necinstită”, „imorală” (aparținând tipului „peu 
honnêtes”) nu este doar o caracteristică a discursului politic, trebuie să considerăm 
eufemismul politic doar o clasă a unui gen mai cuprinzător; exprimată prin termeni 
şi construcții comparabile, strategia respectivă poate fi uşor recunoscută atât în 
discursul privat (un domeniu prea putin investigat încă), cât şi în alte specii, diverse, 
ale discursului public institufionalizat (pentru aceste distincții, CL Dumisträcel 2006: 
31-51 si Tabelul 2, de la p. 47; vezi, mai Jos, referirea la „discursul autorităţii 
institutionalizate” şi la „discursul autorității asumate”). Folosirea unor astfel de 

eufemisme este evidentă, de exemplu, în limbajul administrativ, dar şi în limbajul 
publicității. 

Propunem, aşadar, pentru desemnarea oricărei clase de E „peu honnétes”, 
formula „eufemism subversiv de legitimare”. Dacă E „politic” este, după caz, 
produsul serviciilor de propagandă (mai ales ale statului totalitar), al specialiştilor 
din domeniul oficial al relaţiilor publice sau „de imagine”, inclusiv al celor din 
organizaţiile economice (cf. Randall), forjarea (sau alegerea) termenilor convenabili 
de subversiune pentru alte zone ale comunicării publice revine pragmaticienilor 
presei, publicităţii etc., după cum, în cazul discursului privat, selecția ține de 
creativitatea vorbitorului. 

6. Excurs. Pentru a susține punctul de vedere enunțat mai sus, prezentăm, în 
continuare, câteva exemple de E neologistice, antrenate în discurs din perspectiva 
politicii lingvistice practicate de pragmaticienii din domeniul celor trei limbaje 
funcționale la care ne-am referit deja: 

— cel al discursului politic, ca „discurs al autorității institutionalizate”: 
„termenii exploatație, arierate, remaniere, utilizaţi cu intenţii de subversiune; 

— cel juridico-administrativ, tot ca „discurs al autorităţii institutionalizate”, 
care, în general, pune în practică, în texte de specialitate, eufemismele discursului 
politic: termenii eutanasie, sacrificare [-a animalelor], foaletare situaţii în care, 
dintr-o optică pudibondă, se urmăreşte, dar numai aparent, sub semnul menajării 
receptorului, evitarea termenilor „vulgari” sau ,,brutali”; | 

— cel al publicității, ca discurs paralel cu acela al mass-mediei, al unei 
„autorități asumate”: adjectivul ernobotanic, în legătură, aparent, cu tabuurile sociale. 

6.1. Eufemismul subversiv de legitimare politic 

6.1.1. Exploataţie: exploatații (dar şi asociații) agricole. Demersuri de natură 
legislativă pe terenul noii agriculturi româneşti capitaliste s-au confruntat, în deceniul 
trecut, şi cu o problemă de lingvistică. La afirmaţia că nu se poate face agricultură 
performantă în condiţiile foarte micii proprietăţi rurale, s-a ripostat ca şi cum însăşi 
proprietatea ar fi fost pusă în discuţie, şi nu sistemul autarhic, de (auto)izolare 
economică, ce mai caracterizează încă un segment important din producţia agricolă. 
Precauţii de această factură au dus la o atentă supraveghere a terminologiei. 

În discursul pe tema noii agriculturi, s-a considerat că unele cuvinte, 
„maculate”, se cuvin ... tabuizate; de exemplu, într-o emisiune „Viaţa satului” de pe 
TVRI (23.1X.2001, ora 10), unul dintre invitaţi vorbeşte, la un moment dat, despre 
„legea asociaţiilor”, dar se corectează imediat: „pardon, a exploataţiilor”. Or (pentru că 
unii nu mai ştiu), primul termen are încă o biografie încărcată negativ: înainte de 
înființarea ceapeurilor, țăranii au fost forţaţi, păstrându-și aparent dreptul de proprietate 
asupra pământului, a animalelor de tracţiune şi asupra inventarului agricol, să se înscrie 
în „asociaţii”, pentru a deprinde munca „în colectiv”. Aşadar, aceste „asociaţii”, în 
condiţiile statului totalitar comunist, au fost anticamera pierderii proprietăţii individuale 
în agricultură, în mediul rural. Drept care, pentru a nu provoca (virtuale) rememorări 
neplăcute, legislatorii au evitat termenul damnat, originar neutru, numind o formă 
organizatorică, şi au apelat la unul care se referă la activitate, la ocupaţie, la 
îndeletnicire (vezi, mai jos, şi folosirea termenului deconstructie pentru demolare). 

Este un concludent exemplu de selecție a termenilor în funcţie de dominante 
lexicale ale momentelor politice, cu atât mai mult cu cât termenul curtat este, la 
rândul său, departe de a fi rămas neutru. Pe vremuri, „asociaţiile” precolectiviste au 
fost prezentate ca o modalitate a celor exploataţi de a se „scutura” de... ultimele 
rămăşiţe ale exploatatorilor. Şi iată că, în urmă cu 10 — 15 ani, un contingent încă 
important din cei de la țară cărora li se impusese „eliberarea” de exploatatori este 
chemat şi stimulat, parcă pentru exorcizare, să formeze exploatatii, să exploateze ei, 
pământul, în condiţiile economiei de piaţă. 

Dar termenul asociație nu a dispărut din limbajul juridico-administrativ: 
fostele „asociații de locatari” au devenit „asociații de proprietari”, iar posesorii de păduri 
se constituie în „asociaţii ale proprietarilor de păduri”; problema este, aşadar, ce fel 
de asociaţii funcţionează şi unde. În agricultură, asociație rămâne un termen interzis, 
deşi asocierea este stimulată, dar prin exploatații, de la OG nr. 108/2001, „privind 
exploatatiile agricole”, până la, să zicem, programele SAPARD referitoare la 
„investiţiile în exploatatiile agricole” (31.03.2006), sau, dintr-un studiu de sinteză 
aflăm că „Numărul exploatatiilor agricole a scăzut cu circa 5 % în 2005, comparativ 
cu datele centralizate în anul 2002 (INS). Astfel, în România anului 2005, existau 
4.256.152 exploatatii agricole față de...” (ropbusiness.ro, sub titlul Exploatarea [!] 
agricolă: o perspectivă europeană). lată şi un text din 2010: „Vreţi fonduri 
europene pentru exploatatii agricole? Trebuie să faceți dovada cofinantärii”; 
obţinerea de fonduri este condiționată: „Trebuie să aveţi în exploatare o anumită 
suprafață de teren, în funcţie de ceea ce doriți să faceți (fermă zootehnică, fermă 
vegetală etc.)” (forum.agroinfo.ro, sub titlul UE si fondurile nerambursabile). 

Că termenul exploatatie dispăruse din discursul public putem constata pe 
baza informaţiilor din DLR 2010: s.v. În limba română există două substantive 
(de bază) referitoare la conceptul respectiv, exploatare “acţiunea de a exploata si 
rezultatul ei”, format pe teren românesc, de la (a) exploata, şi exploatatie, din fr. 
exploitation, ceea ce justifică discriminarea. Primul are o istorie bogată, prima 
atestare, după DLR, datând de la Kogălniceanu, cu sensul, „neutru”, “valorificare a 
unui bun, a unei bogății naturale”; foarte bine ilustrată este şi dezvoltarea semantică 
prin extensie „(Concretizat) bunul care este valorificat; locul în care se valorifică un 
bun; întreprindere cu caracter economic care se ocupă cu valorificarea unui bun; 
exploataţie (2)”, foarte bine ilustrat — acesta ne interesează, pentru că astăzi 
exploatare cu această nuanță de sens, dacă nu se mai foloseşte cu privire la 
agricultură, este frecvent în legătură cu... mineritul sau cu alte domenii ale 
economiei, atât ca substantiv comun, cât şi în nume de întreprinderi: 


„În data de 20 februarie 1998, un miner a murit, la Exploatarea Minieră Petrila 
Sud, surprins în subteran de o surpare la unul din preabataje, iar în octombrie 1999 
un angajat al aceleiaşi exploatări şi-a pierdut viața după ce a căzut de la o înălțime 
de peste 30 de metri, în subteran” (gandul.info); „Exploatarea Minieră Berbeşti a 
fost desfiinţată” şi, în continuare, numele întreg, „Exploatarea Minierä de Cariere 


Berbeşti a fost desființată...” (viatavalcii.ro) etc. 

La fel se prezintă situaţia şi în silvicultură; cităm din Codul silvic al României: 


„Art. 33, Resurse, 2 b) contravaloarea pierderii de creştere determinate de 
exploatarea masei lemnoase înainte de vârsta exploafabilitätii de pe terenurile 
scoase definitiv sau ocupate temporar din fondul forestier proprietate publică a 
statului”; capitolul VII: „Exploatarea masei lemnoase” etc. (avocatnet.ro). 


Iată un enunţ şi cu privire la piscicultură: 


„Legea nr. 192 din 19 aprilie 2001, privind fondul piscicol, pescuitul și 
acvacultura” „reglementează conservarea, administrarea şi exploatarea resurselor 
acvatice vii, activitatea de acvacultură, precum şi...” (crap.ro). 


Cităm, în sfârşit, folosirea aceluiaşi termen în exegeza referitoare la jurnalistică: 


Luminiţa Roşca, discutând conceptul de «contact» evidenţiază „nevoia de a stabili 
şi menține contactul cu destinatarul” care se concretizează în „exploatarea 
caracteristicilor canalului de comunicare”, după specificul a ceea ce putem numi 
diferite «suporturi»: presă, radio, televiziune (Roşca, 2001: 104); pentru Ilie Rad; 
unul din tipurile de titlu este cel care „exploatează valorile stilistice ale unor semne 
de punctuație” (Rad 2001: 155). Tot aşa, Rodica Zafiu constată că „Latura comică 
a cuvântului [muşchi] a fost exploatată, în schimb, într-una din lozincile parodice 
de circulaţie orală în perioada comunistă: «noi, cu muşchii de oțel / la cules de 
musetel>” (Zafiu 2001: 224). 


Cel de al doilea termen, exploatație, are, până recent (după DLR 2010), 
„o biografie extrem de sumară; pentru sensul „(învechit) faptul de a exploata resurse, 
bogății naturale, obiective economice”, prima atestare este din „Propășirea” (1844), 
iar ultima din lucrarea lui Victor Păcală, Monografia comunei Räsinari (1915). Cât 
despre sensul care ne interesează în mod special, acela de “unitate economică, 
întreprindere care exploatează terenuri, păduri, mine etc.”, acesta este unul preluat 
automat de dicționare şi perpetuat de acestea; după apariția într-un text propriu-zis 
(din Manualul sănătăţii... traducere din franceză, 1852), în DLR 2010 se trimite 
exclusiv la dicționare: Scriban, Dictionaru limbii rominesti, 1939, Dicţionarul limbii 
române. literare contemporane, 1956, Dicţionarul limbii române moderne, 1958, 
Florin Marcu, Constant Maneca, Dicţionar de neologisme, 1961, Mic dicţionar 
enciclopedic, 1972, Dicţionarul explicativ al limbii române, 1975, Luiza Seche 
şi Mircea Seche, Dicţionarul de sinonime al limbii române, 1982, până la 
Dicţionarul enciclopedic ilustrat, 1999! 

Aşadar, politica lingvistică a ultimelor decenii a exclus termenul exploatare 
din discursul oficial referitor la agricultură şi, după 150 de ani, a reintrodus 
perechea exploatatie în texte cum sunt cele prezentate mai sus. 

6.1.2. Arierate: sfioasele... arierate! 

Aproximativ până acum un deceniu, un vorbitor (chiar cultivat) al limbii 
române recunoştea în arierat doar o parte din numele unei insuficiențe mintale, mai 

precis o carentä (psihologii o numesc „tară”) în ceea ce priveşte dezvoltarea psihică 
şi intelectuală, categorisitä, cu oarecare eleganță, o rămânere în urmă sau retardare. 
Cuvântul în discuţie, adjectiv substantivat, sinonim și cu debil (mintal), a rezultat 
prin acomodarea la sistemul morfologic al limbii române a unui împrumut din 
franceză (arriéré). 

Decisiv concurat de urmaşul unui termen de ia cursele de cai (handicap), cu 
largă aplicabilitate la numeroase categorii de infirmitäti (handicapați locomotorii, 
mintali etc.), substantivul arierat părea că va părăsi fără onoare terenul. I-au venit 
însă în ajutor „societăţile” de tot felul, persoane juridice care, rămânând datoare față 
de bugetul de stat, i-au revigorat utilizarea, în forma de plural şi cu mutatia spre 
finanţe. Deşi, în acest proces un rol deosebit l-a avut „alinierea” la terminologia din 
lexiconul tehnic al FMI şi al altor asemenea foruri internationale, nu este mai putin 
adevărat că arieratele maschează, chiar involuntar, penibilele datorii, restante (mai 
vechi, cusururi) ca nume al unei metehne la ordinea zilei. 

Dacă în cazul discutat şi-a spus cuvântul presiunea racordării la jargonul 
afacerilor (engl. arrears provine tot din fr. arriéré, cu sensul de ,,restantä la plată”), 
discursul politic a recurs şi la resurse proprii. A reapărut, recent, în discursul public, 
termenul reasezare, cu referire la preţuri. În secolul al XIX-lea, acesta numea 
„reîntronarea” unui domnitor (la Asachi) sau repunerea „în drepturi”, dar în anii 
comunismului reasezare era un eufemism al discursului subversiv de legitimare 
pentru creșterea preţurilor (de obicei la cele mai multe din produsele alimentare de 
bază); nu era permis să se vorbească de „scumpire” şi se considera că exprimarea 
nici nu ar fi fost proprie, de vreme ce, paralel, la nivel macroeconomic, alte prețuri 
erau diminuate (de exemplu, cel al scobitorilor sau al blacheurilor!). Aşa că, pe 
ansamblu, diferite prețuri se re-aşezau (în legătură cu folosirea acestui cuvânt, vezi 
şi Zafiu 2007: 158-159). 1 

Si in discursul publicitar sunt ocolite cuvintele ce ar putea nelinisti. Inainte 
de instalarea crizei economice actuale, a fost ocolit chiar ieftin; ofertele erau doar 
pentru prețuri atractive, accesibile (niciodată specificate) sau rezonabile. 

Fireşte, în discursul public de analiză poate fi constatată prezența adjectivului 
în discuţie cu vechea semnificaţie; iată un singur exemplu: ,,... o prelungire a unei 
mentalități rurale arierate, nedepăşite de cea mai mare parte a populaţiei...” 
(recenzie la Gelu Ionescu, Covorul cu scorpioni; blogspot.com). 

6.1.3. Remaniere: miniştri remaniafi? 

Discursul public strict contemporan, extins în zona celui publicistic, ne 
confirmă o ceva mai veche tendinţă a limbii vorbite de a modifica sensul verbului 
(a) remania. Întâlnind verbul respectiv în ziare sau pe internet în legătură cu 
probleme aproape tot timpul la ordinea zilei, cei mai mulți dintre cititori nu au avut 
nicio obiectie în ceea ce priveşte, de exemplu, formularea unei întrebări în legătură 
cu tema în discuţie, dintr-un sondaj „Ziare com”: „Ce miniştri ai guvernului B... ar 
trebui remaniati?”. - 

Totuşi, până nu demult, verbul respectiv, un împrumut din franceză, nu a 
fost folosit cu referire la persoane, întrucât sensul de bază al neologismului este 

acela de „a face modificări, a aduce schimbări în organizarea unei instituții, 

în cuprinsul unei lucrări, al unei legi”. Este semnificativ faptul că, după DLR 1975, 
S.V., prima atestare în limba română a verbului se găseşte într-un discurs 
parlamentar din: 1874 al lui Titu Maiorescu, referitor la bugetul Ministerului 
Instrucțiunii Publice: „Unii din noi ar vrea să vază remaniat întregul buget...”. 
Tot într-un discurs din Parlament, al aceluiaşi, referirea era la o reglementare 
importantă: „„...care este pripa cea mare ce vă face să schimbaţi acum, în 
împrejurări aşa de grele, legea comunală, să remaniati fundamentul organizării 
statului român, chiar acum, în mai 1878?”. | | 

ŞI în alte texte redactate profesionist, toate din discursul politic şi din cel 
public, verbul, ca şi substantivul remaniere sunt întrebuințate cu referire la guvern 
(„Guvernul condus de E. B. ar putea fi remaniat”); dicționarele consemnează, de 
altfel, şi sintagma remaniere ministerială. 

Trebuie să adăugăm că, în formule tehnice, remanierea poate numi şi 
modificări, spre ameliorare, în ceea ce priveşte structuri anatomice sau în materie 
de construcţii; sunt transparente, în această direcţie, formulele (luate de pe internet) 
remaniere osoasă ori remanierea sudurii. 

| Neconcordanta semantică se iveşte atunci când (însă, mai ales în presă), 
cuvintele în discuţie se referă la miniştri: „X şi Y trebuie remaniati de urgenţă” 
(afirmaţie atribuită unui deputat, romanialibera.ro); „Ministrul Transporturilor, 
R. B., a declarat, joi, pentru Agerpres, că nu îl interesează dacă va fi remaniat, întrucât 
funcţia de ministru nu este eternă” (infobancare.ro); „Ministrul Educaţiei, D.F., a 
declarat, vineri, la Târgovişte, că nu se teme că ar putea fi remaniat...” (ziare.com). 
| Ținând seama de sensul de bază al verbului (a) remania, este evident că, în 
cazurile respective, nu poate fi vorba de... modificarea unor persoane în ceea ce 
priveşte structura lor intimă. lată şi întrebuintarea greşită a adjectivului 
corespunzător; dacă este corectă sintagma guvern remaniabil, nu acelaşi lucru se 
poate spune de construcția, chiar ironică, de pe blogul unui important om politic: 
„Eu cred că N. N. este mai curând remaniabil decât lustrabil’ (informatia-zilei.ro). 

Prezintă interes faptul că o mai veche probă privind devierea semnificației 
verbului în discuţie se referă chiar la limbajul din lumea presei; iată, după DLR 
1975, atestarea, efemeră, din romanul Calea Victoriei, al lui Cezar Petrescu (este 
vorba de întrebarea pe care i-o pune patronul unui jurnalist, în redacția ziarului la 
care acesta lucra): „Tu ai dat reportajul cu remanierea lui Goancea de la Domenii?”. 

De ce remaniere? Probabil pentru că... sună mai bine decât demitere, 
destituire, sau chiar decât îndepărtare. Mazilire ar fi denumirea mai colorată (însă 
proprie!). Termenul a apărut în presă pentru funcții mai mici (preluăm grafia 
textelor de pe internet): „A inceput o campanie de «mazilire» a instructorilor auto 
independenti” (ziaruldeiasi.ro); „Mazilire la Finante - Schimbarile facute inca de la 
sfarsitul lunii februarie au facut curatenie in cei aproape 70 de finantisti cu posturi 
de conducere, angajati care nu indeplineau cerintele ocuparii unui post de sef” 
(Bzi.ro), „Daniela Dragomir [director juridic la „Oil Terminal”] a scapat de 
«mazilire»” (einformatii.ro ). 

Verbul (a) remania, folosit inadecvat în contexte de tipul celor citate mai sus, este 
analizat de Rodica Zafiu sub semnul extinderii sensului, printr-o superficială 
echivalare cu (a) înlocui, (a) schimba, încălcându-se o restricție de combinare 
conform căreia obiectul direct al neologismului „trebuie să fie un substantiv cu 
sensul «întreg cu părți componente»” (Zafiu 2007: 155). | 


6.2. Extensia eufemismului politic subversiv de legitimare in domeniul 
limbajului juridico-administrativ. 

6.2.1. Eutanasiere. Dacă, până nu demult, dicționarele limbii române, chiar 
cele speciale, de neologisme, consemnau pentru termenul eutanasie doar un sens de 
bază, „moarte uşoară, fără dureri”, în cele mai noi lucrurile s-au complicat: 
cuvântul înseamnă şi „provocarea de către medic a morții unui bolnav incurabil, 
pentru a-i curma suferințele”, ba chiar, de strictă actualitate, „sacrificare [!], prin 
procedee rapide, nedureroase, a animalelor bolnave”. 

În ultimii ani, interese sociale din sfera urbanului au promovat, în discursul 
public, verbul (a) eutanasia, recurgându-se la un cuvânt... linistitor spre a numi 
omorârea (suprimarea!) civilizată a câinilor „comunitari” (altă „îndulcire” recentă; 
pe vremuri li se spunea şi lor „pripăşiţi”, apoi „vagabonzi”, în concurență cu 
brevetarea ironică a unei rase: „maidanezi”). lar, de la verb, avem infinitivul lung, 
eutanasiere (scris şi cu th). 

| Viziunea de pragmaticä lingvisticä strict contemporanä este, în spetä, 
efectul îmblânzirii moravurilor sociale. Atunci când româna a împrumutat cuvântul 
din franceză, euthanasie însemna deja moartea fără suferință a unei ființe umane, 
provocată de medic, cu asumarea responsabilităţii actului, prin administrarea de 
calmante ori stupefiante în doze toxice. S-ar părea că filozoful englez Francis 
Bacon ar fi utilizat primul termenul, de origine greacă, pentru a numi intervenţia 
provocând moartea fără dureri a unui bolnav incurabil. 

Dar, mergând spre origini, adică scrutând etimologia, lucrurile se complică, 
deoarece vechiul grecesc euthanasia (de la eñ „bine — bună” şi thánatos „moarte”) 
numea, conform glosei unui clasicist, lexicograful August Scriban, „moartea frumoasă 
ori plăcută”, adică doar cea naturală. Prin urmare, era avută în vedere distincția față 
de alte tipuri de a muri: curmarea vieții impusă şi pusă în aplicare silnic. ` 

- În faze vechi ale colectivitätilor omeneşti, care cunoşteau execuţii publice 
prin decapitare, spânzurare, tragere în țeapă sau pe roată ori prin sfârtecare, 
deosebirea era atent marcată. Avem dovezi şi din limba română (citate după DLR 
1965-1968, s.v. moarte). Dacă în uzul curent s-a mai păstrat doar expresia a muri 
de moarte bună, adică de moarte naturală, texte mai vechi, începând din secolul al 
XVII-lea până în al XVIII-lea, descriu frecvent alte ipostaze ale expierii victimelor 
supuse, de regulă, oprobriului public: moarte ocărătă sau moarte tristă, de ocară. 
Tot aşa, după expresii sinonime, se putea muri rusinat. Sau, şi mai mult; de 
exemplu, scrie Neculce (Letopisef, XXI) că „domnitorul Mihai Racoviţă, în 
expediţia asupra unui „cuib de tâlhărit” de la Cașin, „pre carii tălhari, pre unde i-au 
prins, cu rele şi groaznice morți i-au omorât” (subl. n.). | 

Aşadar, moartea „bună” în ceea ce priveşte ființele omeneşti era o precizare 

strict tehnică, cea neimplicând imixtiuni, pe când „eutanasia”, nu numai că nu 
prevedea (sau nu impunea) consimțământul pacientului, ci a pus grave probleme 
din perspectiva deontologiei profesionale a medicilor şi a întâmpinat, dintotdeauna, 
protestele vehemente ale Bisericii. Pe de altă parte, se poate aprecia că mai ales 
practica a primit lovitura de graţie prin interesul deosebit pe care l-a provocat în 
timpul celui de-al treilea Reich, sub semnul „purificării” rasei. Drept urmare si prin 
asociere, însuşi termenul, în epoca modernă unul strict ştiinţific, a devenit simbolul 
unei mentalități şi al unor practici mai mult decât reprobabile şi condamnate. 

Un fapt semnificativ: dacă, la noi, în mass-media, s-a vorbit, stintificoid, 
despre eutanasierea „comunitarilor” şi a „pitbullilor”, termenul a reprezentat o 
remarcabilă ilustrare (chiar la întâlnire componentialä) a ceea ce se numeşte 
eufemism (la bază, gr. ed bine” şi phemizo „exprim”), adică „îndulcirea 
exprimării”. Pentru a evita însă orice neînțelegere, legislaţia recurge la precizări 
printr-un lanţ de echivalente; astfel, într-o hotărâre (din 2002) privind contraventiile 
la normele sanitare veterinare, se preciza cuantumul amenzilor pentru nerespectarea 
reglementărilor referitoare la „sacrificarea, uciderea sau eutanasierea animalelor 
bolnave” (/egestart.ro). 

6.2.2. Sacrificare (-a animalelor). Dintr-o (până la urmă) firească viziune 
antropocentristă, omul a găsit în referirea la animalele sălbatice sau domesticite 
repere şi pentru celebrarea agresivă a propriei superioritäti. Pornind de la reflexele 
din limba românilor (dar expresii asemănătoare se găsesc şi în idiomurile altor 
europeni), prin referințe în fond ilogice şi părtinitoare, dat fiind faptul că într-o 
lume a animalelor primează alte caracteristici şi fireşti reacţii, statutul, comportamentul 
sau/şi manifestările lor au provocat comparații sau metafore pentru „prostie”, 
„Supunere” sau ,nesimtire”, de la invective la gratuit sarcasm (vezi presupusele 
reacții ale mâfei în faţa calendarului! ). 

Faţă de astfel de manifestări de antropocentrism, găsim, uneori, şi palide 
reflexe de perversă compensație. La un anumit nivel, aparent ca manifestare de tabú 
social, s-a produs evitarea exprimării brutalitätii când se numeşte acţiunea uciderii 
animalelor a căror carne, de regulă, este destinată hranei. Aşa, de exmplu, în ajunul 
Crăciunului, de Ignat, ca şi în primăvară, în discursul public porcii şi mieii nu se 
mai faie, ci se... sacrifică. Producătorii (dar şi intermediarii) sunt obligați să 
sacrifice mieii în locuri special amenajate, carnea animalelor sacrificate trebuie să 
poarte o anumită ştampilă etc. 

„Pe de altă parte, suntem confruntati cu acest cuvânt şi în enunţul, cu aspect 
tehnic, sacrificarea păsărilor, dar, în fond, o substituire pentru brutale realități: 
„omorârea găinilor”, uciderea de „rațe şi gâşte băgate în tomberoane şi asfixiate cu 
dioxid de carbon”, orătănii ,gazate şi arse” etc. (acestea sunt expresii-reflex ale 
beneficiarilor acțiunii de tabuizare!). | 

Este intresant de urmărit procesul lingvistic prin care operaţia măcelarului 
(profesionist sau amator) şi, acum, a echipelor sanitare, a ajuns să fie numită în 
româneşte prin verbul care, un împrumut savant din latină (sacrificare, cu influența 
fr. sacrifier), a numit, cu referire la religii premergătoare creştinismului, acţiunea de 
a aduce oameni sau animale ca jertfă divinitätilor. 

Achiziţie recentă în limba română, verbul (a) sacrifica, cu sensul 
etimonului, apare în texte în care istoricii (Pârvan, printre aceştia) descriu ritualuri 
ale populațiilor din antichitate. Mai veche (de la Heliade) este utilizarea termenului 
prin extensie, după fr. sacrifier, cu valoarea de „a renunța la ceva, a părăsi, a ceda 
de bună voie” etc. | 

Pe fundalul unei admisibile reticente de comunicare şi al interferării celor 
două sensuri, la acest verb au apelat şi oamenii de ştiinţă din alte domenii, medicul 
şi bacteriologul Victor Babeş, de exemplu, termenul fiind adecvat în descrierea unei 
experienţe: „După observare timp de 6 săptămâni, animalul a fost sacrificat” (DLR 
1986 s.v. sacrifica). | 

Această deviere semantică este o inovaţie pe terenul limbii române: în 
vecinătatea funcțională (şi spirituală) a cuvintelor sacre, sacre, sacrement, sacrifice, 
un sens „a tăia animale (domestice) pentru consumul de carne” al verbului sacrifier 
(care a influențat semantica românescului a sacrifica) ar reprezenta pentru 
vorbitorii francezei un adevărat... sacrilege ! Şi a putut fi, sau chiar a fost la fel şi 
pentru cei ai limbii române: în Marea enciclopedie agricolă (1-V, Bucureşti, 1937- 
1942) se vorbeşte doar de tăierea animalelor (cf. definiția abatorului: „loc anumit 
unde măcelarii sunt obligaţi a-şi tăia vitele destinate consumatiei publice”; una 
dintre părțile principale era „hala de tăiere” etc.). 

Prin înclinația limbii de lemn de a mima stüntificul, verbul a ajuns de 
timpuriu în discursul public comunist. În „Scânteia” din 1953, se putea citi: 
„Se recomandă gospodăriilor individuale ţărăneşti... să nu sacrifice pentru carne 
berbecutii şi batalii sub vârsta de un an” (după dicționarul citat). Ca şi în alte cazuri 
(vezi, de exemplu, „reaşezarea preţurilor”), terminologia acelei epoci persistă: în 
procesul de abatorizare (iată şi evocarea... templului) se sacrifică miei, porci, viței 
etc. Iar în tomberoanele vizibile pe ecranele televizorului se sacrifică găini, rate, gâște. 

6.2.3. Toaletare (-a porcinelor). Intr-un ziar ieşean (din 25 mai 2002), a 
apărut ştirea că, la o inspecţie de rutină a reprezentanților Direcţiei Sanitar- 
Veterinare la cantina Maternităţii „Cuza Vodă” din laşi, aceştia „au găsit nişte 
carcase de carne de porc care nu arătau în cea mai bună stare”. Până aici, de 
observat doar că despre respectivele carcase nu se poate spune că ar fi de carne 
(de porc sau de alte animale), deoarece termenul, în speță, se referă tocmai la 
totalitatea oaselor ce alcătuiesc scheletul unui animal tăiat, mai precis toracele, 
inclusiv muşchii intercostali (pretext pentru a se vinde „carcasă” la mäcelärii). 

În sfârşit, aceasta poate fi şi o scăpare a vorbitorului citat de reporteră; nu 
ştim dacă aberanta sintagmă „carcasă de carne” circulă printre profesionişti, 
măcelarii sau bucätarii de pe la cantine, unde se găteşte spre... îndestularea 
beneficiarilor. Iar unui şef DSV, la numirea pe post, nu i se impune o probă de 
retorică. Ceea ce atrage atenția, din perspectiva funcționării discursului public, este 
pretioasa precizare ce urmează; amenda aplicată furnizorului este motivată astfel: 
„s-a constatat că nu s-a respectat procesul de toa/etare”. 

Nu este vorba de o apariţie întâmplătoare, ci ne confruntăm cu terminologia 
oficială; astfel, într-un ordin (nr. 401, din 5 septembrie 2002) al Ministrului 
Agriculturii, Alimentaţiei şi Pădurilor, pentru aprobarea Normei sanitare veterinare 

privind condiţiile. de sănătate pentru producerea şi comercializarea cărnii 
proaspete, putem citi: „operaţiunile de sângerare, jupuire, depilare, toaletare şi 
eviscerare trebuie să fie efectuate astfel încât să se evite orice contaminare a cărnii”, 
sau „toaletarea plăgii de sângerare” (cameradeputatilor.ro). lată şi una din căile pe 
care se difuzează acest jargon: în 2005, Ministerul Educaţiei şi Cercetării a publicat 
un „Auxiliar curricular pentru clasa a X-a”, în domeniul industriei alimentare; în 
secțiunea din Introducere în care este prezentată Pregătirea animalelor pentru 
tăiere citim: „Toaletarea animalului în viu: curăţire mecanică şi spălare”; vezi, 
pentru o interesantă glosă neologică a unui verb autohton de uz general, şi 
„Toaletarea animalelor vii constă în curățirea mecanică şi spălarea (duşarea) cu 
apă” (scribd.com, sub titlul Tehnologia cărnii). 

Este clar că, în textele citate, nu se face referire la vreo manevră de 
înfrumusețare, idee pe care ar putea-o inspira semnificaţia curentă a locutiunii a(-si) 
face toaleta (sinonimă cu verbul a toaleta), „a se găti (spălându-se, pieptănându-se, 
îmbrăcându-se)”. Căci nu s-a avut în vedere „dichisirea” porcilor înainte de a fi 
sacrificați (adică ăiați), ci de ceea ce s-ar fi impus după; ne-a spus-o, prevenindu-ne 
rămânerea în dubiu, însuşi şeful DSV citat la început: „în sensul că porcii tăiaţi nu 
au fost bine pârliti şi curăţaţi de peri”. | 

Încurcăturile provin din însăşi evoluția cuvântului franțuzesc de la bază, ale 
cărui sensuri au fost preluate, o dată cu termenul, în limba română literară, începând 
cu mijlocul secolului al XIX-lea. Numai în franceză toilette (diminutiv de la toile) a 
numit, initial, o bucată de pânză (fină), aşternută pe o comodă, pe care se țineau 
ustensilele şi produsele utilizate pentru pieptănat, fardat, machiat şi parfumat. În 
română au fost preluate celelalte semnificaţii, în următoarele direcţii: „mobilă, 
prevăzută cu o oglindă”, necesară operaţiunilor amintite (cu reducerea, la autohtoni, 
ca nume pentru o simplă oglindă); „cabinet de toaletă” şi, eufemistic, „W.C.” (cu 
reducerea, la: noi, la ţară, la „toaleta” din fundul grădinii) sau „piesele de 
îmbrăcăminte şi obiectele de podoabă, pentru o anumită ocazie”. i 

In franceză, un verb foilleter este relativ nou (dicționare din secolul al XIX-lea 
nu îl înregistrau) și se foloseşte, familiar, cu sensul „a face toaleta cuiva”, dar, 
referința este, de regulă, şi la animalele de casă (câini, pisici), vizând întreținerea 
blănii acestora (există chiar subst. roilleteur, -euse, numind pe cel /deobicei cea/ 
care foaleteazä blana unui astfel de animal. (în special a câinilor). Dar, atenție, 
operația priveşte fiinţe vii şi, probabil după contexte mai mult sau mai putin tehnice 
din aceeaşi limbă (aspect asupra căruia nu insistăm), s-a ajuns, la noi, să se spună că 
se face toaleta unui pacient pregătit pentru o operaţie chirurgicală (de exemplu, de 
extirpare a apendicelui), sau, ceva mai demult, a unui condamnat, în vederea 
execuţiei, supunându-l îmbăierii, tunzându-l şi schimbându-i veşmintele. 

Prin urmare, după aspectele trecute în revistă mai sus, este de admis că 
acţiuni de îngrijire a corpului omenesc şi a unor animale vii pot fi numite prin (a) 
toaleta şi (a) face toaleta. Şocul ni-l produce extensia, prin folosirea unui infinitiv 
lung, substantivat, cu aplicaţie la pârlirea porcului tăiat, la spălarea cu apă caldă şi 
la frecarea epidermei acestuia, cu o perie aspră. Operația se numeşte, popular, grijirea 
porcului şi ne întrebăm dacă francezii, fără intenţia de glumă, i-ar zice toilettage?! 

În limba română, recent, foaletarea se referă şi la alte realități. Faptul a fost 
semnalat şi discutat de prof. Tatiana Slama-Cazacu, într-un articol intitulat 
Batjocorirea copacilor: toaletare (în „Tribuna învățământului”, nr. 853, 19-25 
iunie 2006); în domeniu, foaletare înseamnă „păstrare a coronamentului de 
minimum două treimi, pe diametrul de 3-6 m. Pe ton ironic (dat fiind că, în 
realitate, prin curätiri abuzive ale coroanei, copacii sunt desfigurati), se atrage 
atenția asupra plurisemantismului cuvântului în limba franceză: față de utilizarea în 
discuţie, sunt enumerate, după Larousse şi Robert, aplicaţii contextuale referitoare 
la „îngrijiri ale cäteilor sau pisicilor”, „prelucrări în vederea obținerii vinului”, 
ambiante funerare”, „pregătiri pentru operaţii pe om”. 

Este vorba, iarăşi, de un model pus în circulație de autorităţi: cu această 
utilizare, substantivul toaletare se găseşte, de exemplu, în texte emise de Direcţia 
de Agricultură şi Dezvoltare Rurală (dar pornind, probabil, de la engleză), şi este 
preluată în oferte de servicii din partea unor firme; un exemplu: o firmă oferă „servicii 
de tăiere, toaletarea arborilor, arbuştilor, garduri vii” (sic; casesigradini.ro). 


Şi iată şi un comentariu, pur lingvistic, de pe blog: „Mă întreb dacă merge 
«toaletarea copacilor». Din explicaţiile în engleză, tree surgery se referă si la 
tratarea bolilor, consolidarea trunchiului, prin acoperirea cavitätilor cu anumite 
substanţe etc., pe când toaletarea copacilor am senzaţia că se referă doar la tăierea 
crengilor uscate” (proz.com). 


6.3. Eufemismul subversiv de legitimare în discursul publicitar 

Etnobotanice: plante — . Este măcar un caz de pleonasm (cunoscuta greşeală 
de exprimare ce constă în folosirea alăturată a două cuvinte ce exprimă aceeaşi 
idee) care a atras destul de puţin atenția în discuţiile publice cu privire la 
comercializarea plantelor şi substanţelor halucinogene. În primul rând, trebuie să 
subliniem faptul că există mai multi termeni în al căror corp fonetic descoperim 
elementul de compunere etno-. Deoarece principala semnificaţie a acestuia este 
„(referitor la) popor”, vom înțelege uşor că etnografia clasifică popoarele lumii si, 
printre altele, se ocupă cu studiul evoluţiei culturii lor materiale şi spirituale, 
etnomuzicologia cercetează în special culturile muzicale de tip arhaic ale diferitelor 
popoare, etnolingvistica are ca obiect de studiu relația dintre limbă şi o anumită 
societate, e/nopsihologia este o ramură a antropologiei care studiază viața unui 
popor în raport cu însuşirile lui psihologice. Şi tot aşa, în dicționare găsim explicaţii 
comparabile şi pentru etnopedagogie, emosociologie etc. În cazul de la care am 
pornit, existenţa şi noima unui compus efnobotanicä nu pot fi luate în consideraţie 
în nici un fel: etnobotanica este disciplina care se ocupă cu adunarea si studierea 
denumirilor populare de plante, pe baza cărora se alcătuieşte nomenclatura populară 
botanică. De exemplu, adjectivul corespunzător îl întâlnim în titulatura unor lucrări 
de specialitate; cităm doar două: Dicţionar etnobotanic, al lui Al. Borza (1968), 
subintitulat „cuprinzând denumirile populare româneşti şi în alte limbi ale plantelor 
din România”, respectiv Enciclopedie de etnobotanică românească (vol. 1, 1979), 
al cărei autor este Valer Butură. Printre plantele descrise în aceste lucrări 

lexicografice figurează şi cele numite popular barba ursului, coada şoricelului, 
ochiul boului, traista ciobanului etc. TA 

| Aşadar, date fiind informațiile trecute în revistă, în sintagma de care ne ocupăm, 
este greşită asocierea adjectivului e#nobotanice cu substantivul plante, deoarece 
plantele nu pot aparţine decât botanicii (aceasta fiind ştiinţa care se ocupă chiar de 
studiul plantelor), iar formantul etno- nu trimite la ceva... exotic (punct de plecare 
pentru. sintagma respectivă în discursul publicitar), ci la plantele specifice unui 
anumit spaţiu geografic, iar un lexicon etnobotanic înregistrează terminologia de 
specialitate dintr-o limbă anume. Date fiind legăturile prezentate, sintagma plante 
etnobotanice este tot atât de nepotrivită ca şi aceea, pe care o construim în folosul 
exemplificării, de animale (etno) zoologice, întrucât zoologia studiază animalele! 


Această enormitate lingvistică a fost sesizată de unii vorbitori; iată reacții postate 
pe internet: „Foaie verde etnobotanică [Posted by adriangagiu in Parerea mea. Tag-uri: 
Codex Alimentarius, droguri, plante etnobotanice, UE. Lasă un comentariu] 
Guvernul a interzis ceea ce mulți imbecili, inclusiv de la ştiri, denumesc drept 
«plantele etnobotanice». «Plante botanice» sună ca din gura unor animale 
zoologice. În fine, nu e prima şi nici ultima dovadă de agramatism, incultură ŞI 
neprofesionalism a presarilor care se imită unii pe alții papagaliceşte”; într-un text 
parodic, apare, de altfel, și detalierea „plante halucinogene etno-folclorice”, 
utilizatorii fiind chiar avertizați că „sarea de baie a fost inclusă pe lista plantelor 
etnobotanice interzise” (zrombon.ro). 


Avem convingerea că formula în discuţie, să-i zicem măcar alambicată, a 
servit (şi mai serveşte!) ca o „perdea”, pentru a ascunde, sub o aparență... 
ştiinţifică, specificul (nociv) al plantelor vândute clienților, cei care au lansat-o ori 
au pus-o în circulație nefiind preocupaţi, de fapt, nici de semnificația cuvântului 
plantă, nici de aceea a neologismului. 

Oricum, deşi prea putin susţinute, discuţiile din mass-media au dus, totuşi, 
indirect, şi la o concesie terminologică: în discursul public (al politicienilor şi al 
mass-mediei), referirea s-a făcut, apoi, recent, în registru obiectiv, la „plante 
halucinogene” sau „plante interzise”, iar eufemistic, aşadar tot cu scopul de a masca 
realitatea, a apărut sintagma „produse etnobotanice”. 


În sfârşit, menționăm faptul că, tot sub semnul recurgerii la eufemism, termenul a 
fost discutat si de Rodica Zafiu, într-un articol intitulat £fnobotanice, publicat la ` 
rubrica „Păcatele limbii” din „România literară” (nr. 17, 14 mai 2010). Autoarea 
consideră că termenul ernobotanic şi sintagmele care îl conţin au fost împrumutate 
în română din alte limbi (engl. erhnoplants, ethno-botanicals; fr. ethnobotaniques). 
De pe internet, Rodica Zafiu a extras un numär de exemple chiar pentru structura 
pleonastică, ethnobotanical plants, plantes ethnobotaniques etc., dar in paginile 
anglofone sunt prezenti mai ales termenii ethnoplants şi ethnobotanicals. Sunt 
semnalate exemple cu adjectivul substantivat (etnobotanice) şi în texte româneşti, 
substantivarea reprezentând, de fapt, o modalitate de a evita pleonasmul. 

7. O probă privind împrejurările în care, în conlucrarea dintre mediul politic 
şi cel juridico-administrativ, la nivelul discursului autorităţii institutionalizate, se 
produce selecția eufemismului subversiv o poate constitui cazul termenului desființare, 
cu referire la construcții, descoperit în titlul unui articol semnat de Andrei Pippidi, 
care pornește de la o inscripție stradală din Bucureşti: „Desființare de construcție” 
(cf. „Dilema veche”, VII, nr. 345, 23-29 septembrie 2010, p. 6). Se comentează 
faptul că autorităţile au dat „autorizație pentru desființare de construcție” pentru o 
casă boierească din secolul al XIX-lea fără consultarea Comisiei Naţionale a 
Monumentelor Istorice. După ce, tehnoredactional, primul cuvânt din titlu a fost 
evidenţiat grafic, în text se fac echivalări ale acestuia prin termenii demolare 
(„Rapiditatea demolării nu este totdeauna garanția că o clădire nouă i se va substitui 
celeilalte”) sau dărâmare (,,... după dărâmare, lucrările se opresc”). 

Conform DLR 2006, verbul (a) desființa, are, de regulă, drept complement 
direct nume de realități care, într-un fel sau altul, fiinzează, societăţi, instituţii sau 
„exploatări; sunt citate enunturi în care complementul este, totuşi, un substantiv 
abstract (abuzul, „răul”, drepturi, datini) şi chiar substantive concrete nume de 
obiecte (condică, biserică), situaţii în care sunt indicate ca sinonime verbele (a) 
distruge, (a) nimici, (a) präpädi, în destul de multe cazuri, obiectele desființării le 
constituie chiar diferite construcții (poduri, grilajuri); pe de altă parte, printre 

sinonimele substantivului desființare se află şi suprimare, distrugere, nimicire. 
| Când, în 1991, s-a emis o lege privitoare la construcții, inclusiv la... 
dispariţia unora, dintre toți termenii enumerati mai sus s-a recurs la un cuvânt 
neutru, desființare; a demola, demolare, care reprezintă termenii strict tehnici în 
specialitate, erau puternic marcați negativ de epoca demolării ceausiste a bisericilor, 
ca şi a numeroase clădiri cu valoare istorică din Bucureşti şi din diferite alte oraşe. 


lată formulări din textul juridic citat: „LEGE nr. 50 din 29 iulie 1991 — privind 
autorizarea executării construcţiilor si unele măsuri pentru realizarea locuinţelor”; 
„CAPITOLUL 1. Autorizarea executării sau desființării construcțiilor”; „Art. 9. 
Desființarea construcțiilor şi amenajărilor prevăzute la art. 3 se face pe baza 
autorizaţiei de desființare obținută, în prealabil, eliberată de primari, de primarul 
general al municipiului Bucureşti sau de către delegațiile permanente ale consiliilor 
judeţene, după caz” (cdep.ro). 


Fără îndoială, în comparaţie cu termenii discutati anterior, desființare, lansat 
în 1991 ca echivalent pentru demolare, este mai puţin reprobabil: într-un fel, s-a 
încercat, chiar dacă stângaci, evitarea amintirii ororilor unui regim. De prisos să 
adăugăm că perspectiva „Political Correctness” ne confruntă cu ipostaza tentativei 
„de spălare a memoriei. | 

8. În procesul de acceptare, de răspândire şi de impunere, adesea inconstientä, a 
unor rezultate ale eufemizării subversive de legitimare rolul presei este decisiv. 
Revenind la seninătatea unor formulări din planul teoriei limbii (cf. I. 1), constatăm 
că, prin repetiție neamendată, acesta este mediul propice pentru translarea unei 
anumite cunoașteri — să-i zicem „expresive”, conjuncturale, în codificare la nivelul 

cunoaşterii idiomatice, ceea ce înseamnă, de fapt, introducerea în uz a unor 
distorsiuni lexico-semantice subversive. 

Surprinzător este faptul că mass-media, ca puas asumată, pe post de avocat 
al poporului (ne putem referi măcar la o parte a presei şi a audiovizualului), în 
general critică, dacă nu chiar virulentă la adresa oficialităţii, intră în jocul 
discursului puterii şi acreditează folosirea voit obiectivată, în situaţiile de 
comunicare la care ne-am referit, a unor termeni cum sunt exp/oatație (înlocuindu-l 
pe exploatare), remaniere, eutanasiere, sacrificare etc. 

Nu este lipsit de importanță să menţionăm faptul că, în fond, nu ne 
confruntăm cu o tară a jurnalisticii contemporane autohtone. Căci, atunci, ar fi fost 
inutile recomandările pe care un specialist al domeniului, David Randall, într-un 
notoriu „ghid practic pentru presa scrisă” (The Universal Journalist, 1996, tradus şi 
în limba română), le făcea jurnaliştilor de oriunde. Folosirea eufemismelor este 
numită de acesta, ironic, „enigmatizarea” textului, fenomen care se produce, mai 
întâi, datorită acceptării frazelor „tehnice” la care recurg interlocutorii din 
domeniile economiei sau din administraţie pentru a camufla realitatea: 


„O linie aeriană va vorbi despre «un flux scăzut de călători» când realitatea e că 
lumea nu prea vrea să zboare cu avioanele sale. Un fond de investiţii poate da o 
declaraţie despre un «neajuns legat de exportul net de lichidităţi », vrând să spună 

` de fapt că investitorii i-au lăsat în cele din urmă baltă si îşi retrag toți banii”. Tot 
aşa, în comunicate ale purtătorilor de cuvânt ai armatei este înlocuit termenul 
bombardament prin «suport militar aerian», iar comunicatele despre un accident în 
industria energetică nucleară cuprind expresii cum ar fi „evoluție anormală”, 
„dispersare de energie” etc. (Randall 1998: 68-69). 


După autorul citat, dacă „oficialităţile folosesc fraze ridicole”, preluarea lor 
de către jurnalist îl pune pe acesta într-o: postură măcar falsă, atunci când încearcă 
să treacă drept un „specialist” ori să lase aparenţa că scrie pentru specialişti (ca 
formă de elitism), eufemismele reprezentând o „formă de înşelătorie lingvistică ce 
se întâlneşte mai ales acolo unde proliferează specialiștii în relaţii publice”: 


„Purtători de cuvânt ai unor tapora companii spun că «operațiunea» (firma) lor 
trece prin «dificultăți temporare de flux financiar» (nu mai are bani), ca urmare a 
unor «probleme de poziționare pe piață» (oamenii nu le mai cumpără produsele), 
astfel încât se preconizează o «distribuție mai rațională a forței de muncă» (unii 
angajați vor fi dați afară). Oficialități guvernamentale vorbesc de «facilități 
corectionale», când e vorba de fapt de închisori, si de «un dezechilibru între cerere si 
ofertă în segmentul unităților gospodăreşti», când ceea ce vor să spună este că există 
o lipsă de locuințe” (ibidem, p. 141); un sfat al autorului pentru jurnalişti duce 
lucrurile spre... semantică: „Nu-i lăsați să vă «aburească»”; „Întrebaţi care este 
semnificația termenilor” (ibidem, p. 68- -69). ` 


9. Ín studiul Limbaj şi politică, publicat pentru prima dată în El lenguaje 
politico (editor Manuel Alvar, 1987), Eugeniu Coşeriu a întreprins o cuprinzătoare 

analiză, din perspectiva filozofiei şi teoriei limbii, a relaţiei dintre cele două 
realități, urmărind, în ceea ce priveşte limbajul politic, trei ipostaze de abordare: 
[a] ca /exic politic; este vorba de terminologia referitoare la noțiunile și instituțiile 
politice, domeniu ce nu prezintă din punct de vedere lingvistic nimic specific; 
[b] ca uz lingvistic determinat de atitudini şi ideologii politice, cu referire la 
sensurile speciale atribuite de regimurile politice, în special de cele „autoritare”, 
unor termeni obișnuiți din limbă, fără a fi vorba de limbaje speciale; exemplificäri 
cu privire la utilizarea, în discursul politic al regimului nazist, a unor cuvinte cărora 
li s-au inculcat semnificaţii ale ideologiei rasiste, cum ar fi Blut ‘sânge’ şi Boden 
“pământ” (frecvent, cei doi termeni apăreau împreună: „Blut und Boden”); 
[c] ca utilizare a limbajului în „discursuri” sau „texte” politice. 

Identificând trăsăturile lingvistice proprii „discursurilor” menţionate sub [c], 
analiza lui Eugeniu Coşeriu se referă la finalitatea textelor din acest domeniu, 
exprimată de funcția „de apel” a limbajului (după Bühler), concentrată asupra 
receptorului, care este influențat să acţioneze într-un anumit mod sau să adopte o 
anumită atitudine. Procedeele utilizate pot fi „simpla «ascundere a gândirii»”, dar si 
„falsificarea intenţionată a lucrurilor”, adică „lipsa adevărului, dar cu aparenţa de a-l 
spune, fie fără posibilitatea de verificare a celor spuse, fie folosindu-se de 
posibilitatea ca cele spuse să fie interpretate şi în alt mod, într-un sens «inocent», 
ceea ce îi este propriu insinuării” (Coşeriu 2002: 23-24). 
| Dat fiind faptul că, în studiul citat, pe baza acestor distincţii, Eugeniu Coseriu 
sublinia falsitatea conceptului de „denazificarea limbii germane” după căderea lui 
Hitler, în legătură cu utilizarea limbajului în „discursuri” sau „texte” politice, subliniem 
intentionalitatea deformării amintind enunturi-diagnostic ce caracterizează propaganda 
nazistă, atribuite lui Josef Goebbels, fost ministru al Reichului „pentru luminarea 
poporului şi propagandei” („Reichsminister für Volksaufklărung und Propaganda”): 
„Noi nu vorbim pentru a spune ceva, ci pentru a obține un anumit efect” („Wir 
sprechen nicht, um etwas zu sagen, sondern um eine bestimmte Wirkung zu erzielen”), 
respectiv „Noi nu vorbim şi nu scriem pentru intelectuali, ci pentru popor” (,,Wir 
sprechen und schreiben nicht fiir Intellektuelle, sondern fir das Volk”). 


În ceea ce priveşte problema sensului special atribuit propagandistic unui cuvânt, cât 
si cu raportare la utilizarea acestuia într-un text politic în regimul nazist, elocvent 
este cazul termenului Arbeit “muncă”. Sloganul „Arbeit macht frei” (“munca te face 
liber”), afişat initial pe frontonul uzinelor „I.G. Farben Industrie”, a fost translat pe 
porţile de intrare a lagărelor de concentrare şi de exterminare naziste şi exprima 
„moralizarea” deţinuţilor (în special evrei) în viziunea doctrinei national-socialiste. 
După adevăratele texte de îndoctrinare politică nazistă din Meyers Lexikon ( ediția a 
8-a, Bibliographisches Institut AG., Leipzig, vol. 1, 1936) pe care le reprezintă 
“articolele Arbeit (cu toate compusele, extrem de numeroase) şi arbeiten, se poate 
afla, de exemplu, că munca trebuia considerată o datorie socială, iar nu urmarea 
păcatului originar din Biblie (carte „evreiască””; de altfel, ideologia nazistă cerea eliminarea 
din învățământul religios a Vechiului Testament, calificat drept o „emanaţie a 
spiritului dizolvant iudaic”). În culegerile germane curente de zicători enunţul în 
discuţie nu figurează, aşa că, probabil, reprezintă o creație ad-hoc de „mobilizare” 

socială, preluat de aparatul de propagandă al lui Himmler, ţinând seama de modele 
cum sunt „Arbeit bringt Brot”, „Arbeit ist bei Armut gut”, „Arbeit überwindet alle 
: Schwierigkeiten”, „Arbeit schändet nicht”, care proclamă adevărurile că munca 
hrăneşte, alungă sărăcia si toate nevoile si nu dezonorează. De subliniat nu numai 
imoralitatea şi aroganta, ci şi perversitatea mesajului („„munca te face liber”, ca 
posibilă „replică” la „adevărul vă va face liberi”; Ioan, 8.32), comparabil doar cu 
(dar poate surclasând în materie) sloganurile sub care erau „recuperați prin muncă” 
deținuții din lagărele sovietice si chineze: „Ne vom îneca trecutul în adâncul 
canalului” [de la Marea Albă], respectiv „Fiți recunoscători statului” (apud Thom 
1993: 137). Deşi „neutru” ca enunț, sloganul a fost resimţit chiar în perioada folosirii 
ca ultragiant, întrucât „arienilor” înrolați în „Frontul German al Muncii” li se 
rezervase un altul, „Schönheit der Arbeit” (“frumusețea muncii”), iar de-asupra 
porților taberelor de muncă ale acestora figura deviza „Wir dienen” (“noi servim’, 
adică „răspundem apelului partidului”). 


10. Acest tip de influențare a receptorului, în special prin mass-media, spre o 
anumită atitudine prin folosirea cuvintelor într-un sens înscriindu-se între nuanța 
„mai mult sau mai putin inocent” până la aceea de „neonest” reprezintă esența 
„eufemismului subversiv de legitimare”, propriu limbajului politic şi translat, în 
diferite grade şi cu diferite coloraturi, în limbajul juridico-administrativ şi în cel al 
publicităţii. 

ANEXA 
cuprinzând 


Extrase din recenzii la prima ediţie a volumului 


Í 
Lu 4 
E Hin UY 2 


Ir 270 Ji he 


AE, SE, hr EL UM, 


LEXIC ROMÂNESC 


Lista recenziilor la prima ediție a volumului si 
extrase cuprinzând relaţii tehnice 
din două dintre aceste recenzii 


Prima ediţie a cărţii s-a bucurat de mai multe recenzii si prezentări în reviste 
de specialitate sau/şi de cultură. În majoritatea, au fost făcute aprecieri cu privire la 
tema cărții şi la reuşita autorului, fără să lipsească unele obiecţii ori sugestii. 

Consemnăm, mai întâi, informaţiile bibliografice respective, în ordine 
cronologică [1], pentru ca, apoi, din publicaţiile respective, să ne oprim la două 
recenzii, ale căror autoare, colege, cercetătoare la institute de profil din reţeaua 
Academiei Române, au insistat asupra proiecției lucrării, subliniind şi ceea ce au 
considerat a fi abordări originale ale autorului cărții; este vorba de Luiza Seche şi 
Elena Comsulea, din ale căror texte am extras fragmente relativ extinse [2]. 


[1] 

— Ştefan Giosu, O nouă lucrare consacrată el românesc, în „Cronica” — laşi; 
XV, 1980, nr. 1, p. 3; 

— Haralambie pe e ae în „Revue des études sud-est curopeennes” — Bucureşti; 
XIX, 1981, nr. 1, p. 197; 

— Constantin Cojocaru, Lexic românesc, în „Ateneu” Ra XVIII, 1981, 1, p. 15; 

— Aurelia Bălan-Mihailovici, în „Limbă şi literatură” — Bucureşti; 1981, 1, 
nr. p. 148-152; 

— Elena Petruc, în „Limba română” — București; XXX, 1981, nr. 3, p. 305-307; 

— Elena Toma, în „Revue roumaine de linguistique” — Bucureşti; XXVI, 1981, 
nr. 4, p. 399—401; 

— Kelemen Béla, în „Nyelv- és irodalmtudomânyi közleméyek” — Cluj-Napoca; 
XXV, 1981, nr. 2, p. 232-233; 

— Silvia Negreanu, în „Şcoala Mehedințiului” — Drobeta-Turnu Severin; VI-VII, 
1981, p. 275; 

— Luiza Seche, O importantă contribuție la cercetarea lexicului românesc, în 
„Forum” — București; XXIII, 1981, nr. 12, p. 87-89; 

— Elena Comsulea, în „Cercetări de lingvistică” — Cluj-Napoca; XXVII, 1982, nr. 1, 


p. 98-99. 

[2] 
lu SECHE 
Institutul de Lingvistică „Iorgu Iordan — AI Rosetti” 
Academia Română, Bucureşti 


O importantă contribuţie la cercetarea lexicului românesc 


„Partea a doua a lucrării are în vedere grupurile solidare de cuvinte, 
denumite în mod curent expresii idiomatice sau idiotisme. Legătura dintre prima 
parte a cărții şi cea de a doua este la fel de evidentă ca şi legătura dintre metafore şi 
izolările, expresiile idiomatice metaforice. Datorită faptului că au aceeaşi funcție 
stilistică, acestea din urmă beneficiază de o mărită expresivitate, iar, din punct de 
vedere logic, şi unele şi altele reprezintă un anumit sens (figurat). Dacă expresia 
„se traduce” prin mai multe cuvinte, mesajul acestora poate fi redus la o singură 
semnificaţie. Autorul împarte categoriile idiomatice în două: a) expresii care au 
funcție stilistică nemijlocită, care au luat naştere ca figuri de stil propriu-zise, de 
tipul a fi cu scaun la cap, a se potrivi ca nuca-n perete, a-și lua inima-n dinți, c-o 
Jalcä-n cer şi cu una-n pământ, pe care le numeşte imaginare, considerându-le 
termeni ai unei comparații ireale, şi b) expresii care pornesc de la un fapt real din 
domeniul vieţii materiale, sociale, politice sau care constată relaţii dintre obiecte 
sau ființe, având, initial, o funcţie obiectivă de comunicare si a căror funcție 
stilistică este mij jlocitä de o serie de factori ce rezumă situaţia în care se află, pentru 
colectivitate sau pentru un individ, realităţile pe care respectivele îmbinări de 
cuvinte le descriu; pe acestea, autorul le numeşte copii ale realității”. 

| (Forum. Revista învățământului superior”, XXIII, 1981, nr. 12, p. 88-89). 


Elena Comsulea 


Institutul de Lingvisticä si Istorie Literară „Sextil Puşcariu” 
al Filialei Cluj-Napoca a Academiei Române - 


Perspectiva din care se efectuează cercetarea materialului lexical este una 
interdisciplinară 


„Cunoştinţele temeinice de dialectologie, buna orientare în cad si 
semanticä, informarea serioasä în alte discipline adiacente, secundate de un profund 
sentiment de înţelegere şi preţuire a creaţiilor populare din domeniul limbii sunt 
reuşit îmbinate în cel de al doilea volum al lui Stelian Dumistrăcel, dedicat, de data 
aceasta, lexicului românesc. 

Autorul îşi propune, după cum însuşi mărturiseşte, să prezinte un număr de 
expresii idiomatice, în legătură cu care discută geneza, evoluţia, tipologia, valoarea 
stilistică, dar aproape la fel de mult se ocupă şi de cuvinte, în special de sensuri 
figurate, metafore, obiectivul principal fiind acela de a pune în lumină potentele 
expresive ale limbii. Studiul întreprins se adresează nu numai specialiştilor 

Fe Si acestora), ci şi publicului larg, ceea ce a impus găsirea unor mijloace de 
structurare şi de expunere a materialului care să faciliteze înțelegerea lui. EAr 

Dintre problemele de semantică si stilistică reținem pe cele referitoare la 
caracterul arbitrar sau motivat al numelor, la funcția expresivă a cuvintelor, precum 
şi comentariile originale privind semnificația unor termeni (vezi munte, măgură, 
Mama Pădurii). [...] 

Apreciem în primul rând buna informare, înțelegând prin aceasta nu (sau nu 
numai) parcurgerea unei bibliografii de specialitate, ci bogăția si varietatea surselor 
din care este extras materialul supus analizei. Dialectolog experimentat, S. Dumistrăcel 
isi bazează opiniile pe un suport material autentic, valabil, pe o cunoaştere adesea 

„directă, prin informare pe teren, a graiurilor, a realitätilor vieții de la ţară si a 
trăsăturilor intelectuale, spirituale, afective ale poporului român. Pe lângă 
dicționare, autorul foloseşte atlasele lingvistice, în special materialul pentru Noul 
Atlas lingvistic român, pe regiuni, cules personal în sudul Moldovei, din care 
extrage sensuri atestate până acum puțin sau deloc (la munte, măgură, vale), 
expresii necunoscute încă (a trăi în buiestru), indicații utile pentru lămurirea 
semnificatiilor unor cuvinte (rost, maşină) sau a unor expresii (a trage cuiva o 
praftură), informații asupra anumitor practici sau obiceiuri vechi, dispărute (a se 
strânge funia la par) ori păstrate până astăzi (vălărit). 

Perspectiva din care se efectuează cercetarea materialului lexical este una 
interdisciplinară, căci interpretarea faptelor, în special a originii expresiilor vechi 
reflectând viața colectivitätii în general si a acelora izvoráte din terminologiile 
profesionale ce aparțin mediului rural, impune, pe lângă aplicarea cu pricepere a 
unor criterii si principii lingvistice ca circulația cuvintelor, geografia lingvistică, 
polisemia, o bună cunoaştere a realitätilor extralingvistice, istorice, etnografice, 
etnologice, sociale sau culturale. Ne-a reținut atenția „biografia” cuvântului brad, 
precum şi capitolul despre a lua la vale, vălărit, cel mai interesant din întreaga 
lucrare, ambele fiind reuşite analize sociolingvistice. 

Aprecierea expresiilor idiomatice în funcţie de suportul lor lexical 
(cuvintele sunt marcate sau nemarcate temporal) este un punct de 
vedere demn de reţinut. Atâta vreme cât valoarea unei expresii, cea de comunicare 
şi cea stilistică, de exprimare a unei stări afective, a imaginaţiei, rezidă în cuvântul 
de bază sau în anumite cuvinte componente, discutarea expresiilor cu raportare la 
sensurile cuvântului (sau ale cuvintelor) este modul de analiză cel mai adecvat şi, în 
această lucrare, se aplică cu consecvență. 

Lucrarea pune în circulaţie şi o altă idee, anume refacerea imaginii 
de la baza expresiei, mai ales în legătură cu unităţi lexicale care evocă 
istoria (a-i tăia cuiva din nas, a da sfoară în ţară, a urmări până-n pânzele albe). 

l De pe o poziție teoretică bine precizată si bazat pe o informare temeinică, 
autorul reuşeşte să dea materialului lexical avut în vedere o interpretare nu de 
puține ori originală. Ne gândim la expresii sau cuvinte explicate acum pentru prima 
dată (a lua la vale, a potcovi), la unele completări, nuantäri ale părerilor exprimate 
anterior (bunic, fățare, frunzar), la faptul că se aduc exemple noi pentru susținerea 
şi ilustrarea unor probleme teoretice (vezi influența mişcărilor de populație asupra 


251 


STELIAN DUMISTRĂCEL 


„migrării” cuvintelor). [...] 

Demne de reținut ni se par NT: autorului referitoare la aspectele 
diacronice ale frazeologiei româneşti, în strânsă legătură cu schimbările care au 
avut loc pe plan social, cu precădere în etapa actuală. Mutatiile socioprofesionale se 
reflectă în domeniul frazeologic prin transpunerea termenilor referentiali dintr-un 
domeniu într-altul, fapt care determină apariția şi la acest nivel a sinonimelor [.. 1]. 
În funcție de obiectivele si dimensiunile lucrării, se notează expresii sinonime în 
care termenii de bază aparțin unor terminologii diferite (a se alege brânza din zer 
sau neghina din grâu, a lua în căruță sau în balon, a fi vârât până în gât sau până 
în opor) ori aceleiaşi terminologii (a fi pe geantă sau în pană, a ridica ancora sau 
pânzele). [...] 

Sensibilitatea deosebită cu care se apropie autorul de cuvintele şi expresiile 
româneşti, nota de originalitate în modul de ordonare a materialului în capitole 
ingenios şi atrăgător intitulate, introducerea şi comentarea unor citate din operele 
literare, stilul plăcut al expunerii sunt calităţi ce asigură popularitate cărții de față. [...] 

În istoricul preocupărilor pentru expresivitatea lexicului românesc, cartea 
lui Stelian Dumistrăcel este o verigă importantă pentru ideile originale pe care le 
conţine, în acelaşi timp legată de lucrările înaintaşilor, din care s-au preluat o serie 
de idei valoroase, şi de cele viitoare care vor aborda această temă, căci problemele 
dezbătute mai putin sau numai sugerate aici, ca expresii imaginare, sinonimia 
lexico-frazeologică, compararea expresiilor româneşti cu cele din alte limbi pentru 
surprinderea a ceea ce ne este specific, rămân încă deschise cercetării”. 

(„Cercetări de lingvistică”, XXVII, 1982, nr. 1, p. 98-99) 

